O femeie cu un secret tulburător... un bărb 
întunecat... o luptă pentru a-şi învinge prc 


Sensibilă şi singuratică, Olivia Holladay şi-a c 
datorită inteligenței ei — precum şi politicii stri 
fel de probleme, rămânând mereu în umbră. În 
că ducele de Marwick deţine documente care 
într-un secret tulburător din trecutul ei, Oliy 
dență și se angajează în casa acestuia ca să poată 
atât de necesare. Însă lucrurile nu sunt atât de 
părea la prima vedere, căci ducele s-a autoizola 
după ce moartea soţiei adultere l-a arunca 
cumplită. Acum, singurul motiv pentru a trăi 
Grey este răzbunarea. Mai frumos ca Lucifer, 
temut și de trei ori mai viclean, ducele urzeşte planuri p 
pedepsi pe toți cei care l-au trădat. Nimeni nu în 
se supună — în afară de noua lui angajată, car 
prea frumoasă, prea inteligentă şi prea bine 
simplă servitoare. Uniţi de evenimentele sui 
de pasiunea devastatoare din prezent, despărțiți de 
și de percepții diferite, Alastair şi Olivia vor încerc: 
împreună speranţa că dragostea poate fi mult 
o simplă amăgire. 


Meredith Duran este autoarea a opt romane de 
cate până în prezent în zece ţări. Anotimpul pa 
din seria Reguli pentru nesocotiţi, a intrat in 
de bestselleruri din toate ţările în care a 

Lui Matt, pentru tot restul vieţii noastre 


Capitolul 1 
SER 


Londra, 1885 


Olivia se opri să studieze scena următoarei sale infracțiuni. Era 
oare doar închipuirea ei sau casa chiar se profila amenințătoare? 

Toate celelalte clădiri de pe stradă păreau politicoase și ele- 
gante, restrângându-se între rândurile de gard viu tuns cu grijă. 
Aceasta, în schimb, se lăfăia. Observă un gargui încruntându-se 
la ea de deasupra unei cornişe. Era firesc ca ducele de Marwick să 
aibă un gargui sculptat pe fațada casei sale! 

Îşi încrucişă mâinile şi se încruntă la monstrul din piatră. Era o 
hoață acum, nu? Nu mai conta că de douăzeci şi cinci de ani îşi 
spunea rugăciunea în fiecare seară şi rămânea cu gura căscată 
la fiecare imprecație auzită. Acum era o infractoare. Infractorilor 
nu trebuia să le fie frică de nimeni și de nimic, nici măcar de ducele 
de Marwick, vestit pentru firea sa tiranică. 

Ce gânduri vitejeşti! Dar stomacul ei protesta de parcă ar fi 
mâncat ceva stricat. 

Se întoarse, păşind spre gardul viu care demarca următoarea 
grădină. „Dumnezeule din ceruri! O astfel de femeie doresc eu să 
devin?“ se mustră. Îşi spusese că nu avea de ales, dar asta era 
o minciună. Întotdeauna ai de ales. Ar fi putut să plece din nou, 
să se refugieze în Franţa sau chiar mai departe... 

Briza de toamnă îi aduse la urechi râsul unui copil. În parcul 
din mijlocul piațetei, un puști se hârjonea cu un căţel. Alerga în 
cercuri, țipând de bucurie când cockerul îl apuca de picioare. Era 
oare singur? 

Grija ei se risipi când văzu cuplul care urmărea băieţelul din 
umbra ulmilor. Nu erau guvernantă și valet, după cum era obi- 
ceiul să fie însoțiți la plimbare tinerii moștenitori din Mayfair, 

ci un cuplu căsătorit. Soțul era blond şi suplu, cu un ceas de aur 
elegant prins de butonieră, iar soția, durdulie şi îmbujorată, îl ți- 
nea de braţ şi zâmbea la fiul ei. 

Olivia simţi un nod în gât. Dacă pleca acum, ar fi pierdut orice 
şansă de a-şi întemeia un cămin. Ar fi rămas întotdeauna singură. 
Întotdeauna o fugară. 

Strict vorbind, hoţia si frauda erau imorale. Dar motive- 
le ei erau corecte, și potențiala victimă, un bătăuș. Marwick 
merita să simtă pe pielea lui ce le făcuse altora. Nu avea să se 
simtă vinovată! 

Îşi potrivi ochelarii pe nas și o porni hotărâtă spre casa 
ducelui. Când lovi cu ciocănel de alamă în ușă, îl simţi alunecân- 
du-i din palmă. Anunţul era vechi de o săptămână, era posibil ca 
slujba de servitoare să fi fost deja ocupată. Poate că tot chinul ei 
fusese în van. 

Uşa se deschise. O tânără brunetă se sprijini de toc și se uită 
în sus la Olivia. 

- Oohoo, înaltă ca un bărbat, ai? Bănuiesc că ai venit pentru 
slujbă. 

Îi luase câteva zile Oliviei să o convingă pe Amanda să îi scrie 
o recomandare, dar își dădu seama că ar fi putut la fel de bine 
să o falsifice ea însăși. Nimeni nu avea să verifice dacă era 
autentică, din moment ce o angajaseră deja pe arătarea aceea care 
deschisese uşa. 

— Da, zise ea. De servitoare... 

- Bine ai venit la casa de nebuni, atunci. Eu mi-s Polly. Fata 
îi făcu semn Oliviei să intre în hol, un spațiu cavernos pavat cu 
marmură în culorile tablei se șah. Cu Jones trebuie să vorbeşti. 

Este în cămară. Nu întreba ce face acolo, nimeni nu știe. 

Olivia o urmă pe un culoar care părea să fi fost scena unei lup- 
te, întrucât cioburile unei vaze erau împrăștiate de-a lungul pere- 
telui. Sau poate neglijenţa era de vină, deoarece în urnele greceşti 
de la baza scărilor erau trandafiri ofiliți, iar în aer plutea un miros 
acru, de parcă cineva ar fi dat cu oțet în timp ce deretica și uitase 
să îl mai și clătească. 

Chiar că era o casă de nebuni. Olivia presupunea că stăpânul 
înnebunise primul. Fosta ei stăpână, Elizabeth Chudderley (de la 
care furase), îl numise pe ducele de Marwick un agresiv și un tiran, 
din cauză că se opusese din răsputeri ca Elizabeth să se mărite cu 
fratele lui. Dar aspectul casei sugera că era mai puțin strict faţă de 
servitori decât față de familie. Cât de ciudat! 

„Un tiran“, îşi aminti. Marwick era un necioplit, un monstru. 
Să îl înşele ar fi fost o faptă gravă, dar nu de neiertat, spre deose- 
bire de furtul ei de la Elizabeth. 

- Deci oi fi auzit despre ducele nostru, zise Polly când intrară 
pe coridorul servitorilor. 

Un moment, Olivia crezu că fata îi citise gândurile. Imediat 
însă, îşi veni în fire. 

-Sigur că da. Ducele de Marwick a făcut atâtea lucruri 
minunate... 

Pufnetul lui Polly o scuti de sarcina neplăcută de a-l lăuda. 

-Nu ştii mai nimic. 

Pe când coborau scările începu să pălăvrăgească, înşirând o 
mulțime de amănunte sordide. 

Menajera plecase cu nouă zile în urmă, după o scenă în care du- 
cele aruncase cu un pantof după ea. De atunci fugiseră jumătate 
dintre servitoare. O, plata era încă bună, dar nu te puteai aștepta 
ca un lunatic să mai trăiască mult, nu? Sigur, avea doar treizeci şi 
cinci de ani, însă nu ieșise din casă de zece luni. Dacă asta nu era 
semn de nebunie, ce să fie altceva? 

-E în fiecare zi distracție de pomină, trase concluzia Polly 
când ieșiră în galeria personalului. Ca şi când ai fi plătit să mergi 
la bâlci! 

- Într-adevăr. 

Olivia avea o ușoară senzație de greață. Datorită scrisorilor pe 
care le furase de la Elizabeth știa mult mai multe despre situa- 
ţia din casă decât ar fi trebuit. Ştia chiar şi din ce motiv se purta 
ducele astfel. 

Cu mai multe luni în urmă, Elizabeth intrase în posesia unor 
scrisori trimise de răposata soție a ducelui. Epistolele arătau că 
ducesa îl înșelase şi îl trădase pe duce. Când prinsese de veste, 
el se transformase dintr-un văduv îndurerat într-un pustnic 

pe jumătate nebun - şi poate şi bețiv pe deasupra, căci ce altceva 
l-ar fi putut face să arunce cu pantofi după jupâneasă? 

Polly bătu în uşa cămării. 

- Ai una nouă! strigă ea. 

Uşa fu întredeschisă. O mână țâșni afară, nişte degete groase 
înşfăcară recomandarea Oliviei, apoi ușa se trânti la loc. 

Polly îşi încrucișă brațele şi bătu din picior. 

-Asta arată promițător, rosti ea tare. Pot să jur că nu a trimis-o 
Bradley. Aruncându-i Oliviei un zâmbet, preciză: Unul dintre va- 
lei. Credea că o să fie distractiv să cheme la interviu o femeie de 
moravuri ușoare. Sărmanul Jones, el nu s-a distrat. 

Olivia îşi dădu seama că stătea din ce în ce mai țeapănă. 
Majordomul nu avea pic de curaj? De ce nu îl dăduse afară pe va- 
letul acela, Bradley? 

„Asta nu e treaba ta“, își zise. Dezordinea din gospodărie avea 
să fie în avantajul ei. Intenţiona să caute prin lucrurile ducelui, 
deoarece în scrisorile răposatei sale neveste se sugera că strânse- 
se dovezi despre fărădelegile săvârşite de către colegii săi politici. 
Dacă acest lucru era adevărat, Olivia trebuia să le găsească. Exista 
un anumit om pe care trebuia neapărat să îl şantajeze. 

Se așteptase la o mulțime de ochi vigilenţi, pregătiţi să o prin- 
dă în timp ce scotocea. Dar adunătura asta? N-ar fi observat nici 
măcar dacă fura argintăria! Asta dacă mai rămăsese ceva argintă- 
rie de furat, desigur. 

-Eşti norocoasă, spuse Polly, trezind-o din reverie. Bătrânul 
Jones este atât de disperat, încât probabil n-o să-i pese că porți 
ochelari. Dar în mod normal, o servitoare care nu vede bine nu e 
la mare căutare. 

- A! Clipind, Olivia îşi împinse ochelarii spre rădăcina nasului. 
Nu se gândise niciodată la lucrul acesta. 

-Şi va trebui să nu îți mai vopseşti părul, adăugă Polly dez- 
aprobator. Este o nuanţă drăguță de roșu, dar cam tare pentru 
locul ăsta. 

- Nu îmi vopsesc părul. 

Se gândise la asta ca la o modalitate de a se deghiza, însă 
nuanțele mai deschise nu prindeau, iar cele mai întunecate nu 
arătau natural. 

Polly îi aruncă o privire neîncrezătoare. 

- Da, sigur. Mama Natură a avut o zi mai jucăușă. 

- Dacă îți spun, aceasta este culoarea mea naturală. 

Şi dacă chiar şi-ar fi vopsit părul, în mod cert nu ar fi ales aceas- 
tă nuanţă. 

Uşa se deschise. Jones se dovedi a fi un bărbat distins în frac 
negru, cu fălci de buldog şi păr argintiu. Ținea în mână recoman- 
darea Oliviei cu aerul unui individ pe cale să se înece care se agaţă 
de un fir de pai. 

-Aceasta pare de-a dreptul mulțumitoare, domnişoară 
Johnson. 

Polly îi aruncă Oliviei o privire curioasă. 

- Domnişoară Johnson, deci? 

Servitoarele simple nu meritau o adresare formală. Olivia avu 
sentimentul neplăcut că Amanda nu îi urmase instrucţiunile: să 
omită din recomandare orice referință la educaţia ei şi în schimb 
să-i sublinieze experienţa în ceea ce privea îngrijirea unei case 
mari. Nu că ar fi avut vreo astfel de experienţă... 

- Haide, haide, spuse Jones, împingându-se prin uşă şi aproa- 
pe repezindu-se la scări. Urmează-mă, te rog. 


-Acesta este salonul nostru cel mai bun, anunță majordo- 
mul. Îi făcu semn să iasă din încăpere, impunând un pas alert pe 
coridor. Ai lucrat doi ani pentru Lady Ripton? 

Olivia se grăbea să țină pasul. Statui romane erau aliniate de-a 
lungul holului, expresiile lor înțepenite urmărind dezaprobator 
scena aceasta neobişnuită: majordomul, cel care ocupa cea mai 
înaltă treaptă în ierarhia servitorilor, îi prezenta casa unei posi- 
bile subordonate. 

- Da, domnule. Am lucrat doi ani ca fată în casă. 

Aceasta era, desigur, o minciună. Olivia avea diplomă de secre- 
tară, însă norocul făcuse ca Amanda, fosta ei colegă de la şcoala de 
stenografie, să se mărite de curând cu vicontele Ripton. Din acest 

motiv, recomandarea Amandei era valoroasă. Dacă vicontesa de 
Ripton afirma că Olivia fusese o servitoare excelentă, atunci săr- 
manul majordom hăituit nu avea de ce să se îndoiască. 

-Mă întreb... mormăi Jones scărpinându-se pe obraz. Părea 
foarte interesat de un smoc de fire de lângă ureche pe care era 
clar că îl ratase la toaleta de dimineață. Părul argintiu era acolo 
mai lung cu câţiva centimetri decât restul bărbii. Sub privirea ei 
fascinată, el reveni îndată la manierele elegante pe care le ară- 
tase până atunci, roșind când îşi puse mâna înapoi în vestă. Ştii 
cumva carte? 

Ar fi putut să-i răspundă în franceză, italiană sau germană. 
Dar s-ar fi dat în spectacol — şi nu ar fi fost potrivit pentru o fată 
în casă. 

- Da, domnule, pot să scriu şi să citesc. 

- Nu cumva ştii și să socoteșşti? 

Nici aceasta nu era un lucru obişnuit pentru o slujnică. Dar 
privirea rugătoare cu care o fixa Jones era imposibil de refuzat. 
Cât de disperat părea! 

-Ba da, spuse ea. Mă descurc destul de bine cu cifrele. 

Uşurarea se citi clar pe fața lui Jones, urmată, surprinzător, de 
ceva ce părea a fi neliniște pură. Se opri la o altă ușă. 

- Biblioteca, anunţă el, dar, înainte să i-o poată arăta, de după 
colț răsună un râs răgușit care îl făcu să tresară. Astăzi este o zi 
destul de agitată, spuse el în pripă. Dar te asigur că în mod nor- 
mal nu tolerez o asemenea dezordine. 

Stânjeneala lui era molipsitoare. Când chicotelile se auziră din 
nou, Olivia simţi cum fața ei se înroșea la fel ca a lui. 

-Sigur că nu, domnule. 

Două slujnice apărură de după colț; una ţinea o revistă, iar 
cealaltă întindea gâtul să se uite în ea. Jones înțepeni. 

- Muriel! 

Fetele tresăriră şi apoi, spre mirarea Oliviei, făcură stânga îm- 
prejur și se întoarseră de unde veniseră. 

Jones se încruntă după ele. Dar era un om deja învins, văzu 
Olivia; în loc să le cheme la o mustrare binemeritată, el oftă şi 
scutură din cap. 

-Vrei să îmi pui vreo întrebare, domnişoară Johnson? 

- Păi, desigur, salariul, spuse ea după o clipă de gândire. 

-Douăzeci şi cinci de lire pe an, care vor crește la treizeci după 
cinci ani. Altceva? 

Ea îşi stoarse mintea în căutarea unor probleme obișnuite 
într-o asemenea gospodărie. 

-Când Excelenţa Sa închide casa, îl vom însoţi? Sau vom 
rămâne aici? 

Imediat își regretă întrebarea, deoarece Jones îi aruncă o pri- 
vire chinuită. 

-Nu cred... Îşi drese glasul. Excelența Sa nu va închide casa 
anul acesta. 

Nimeni nu rămânea în Londra pe perioada iernii. Tânăra în- 
cercă să își ascundă șocul. 

- Înţeleg. 

-Poate ai auzit... majordomul ezită. Aş dori să te asigur că 
Excelenţa Sa are toate calităţile pe care și le poate dori cineva de 
la un angajator. 

Sărmanul Jones. Părea atât de descurajat de minciuna sa. 
Olivia se abţinu să-i atingă brațul drept consolare. 

- Nu mă îndoiesc, domnule. 

Un gen de minciună la care nu s-ar fi aşteptat să recurgă în 
acea zi. Dimpotrivă, bănuise că trebuia să se umilească. Aceasta 
era, până la urmă, casa celei mai temute personalități din politica 
britanică: Alastair de Grey, al cincilea duce de Marwick, prieten al 
prinților, mentor al prim-miniştrilor şi păpușar pentru nenumă- 
rați membri ai Parlamentului. Fusese deci firesc să-şi imagineze 
că servitorii săi erau aspri și ţanțoși. 

Dar dacă odată Marwick condusese națiunea, acum nu mai 
reușea să își conducă nici măcar propria gospodărie. Servitorii lui 
făceau ce voiau. Olivia nu înțelegea. Elizabeth îl descrisese ca pe un 
tiran atotputernic, însă un asemenea om nu ar fi permis un astfel 
de haos sub nici o formă. 

La final, când avea să se descopere furtul, acest majordom hăi- 
tuit — singurul care arăta o urmă de bun-simţ — avea să fie tras la 
răspundere pentru că o angajase. 

Nu putea să o facă. Să profite de acest om amărât ar fi fost o 
dovadă de ticăloşie. 

-Domnule Jones, începu ea, dar exact atunci, majordomul 
vorbi: 

- Domnişoară Johnson, am să-ţi fac o propunere extrem de 
neobișnuită. Trase aer în piept, ca un înotător pregătindu-se 
de săritura în apă. Ne lipsește o jupâneasă, după cum sunt sigur 
că te-au informat servitoarele. 

-Nu au făcut-o, minți ea. 

Cât de jos căzuse! Domnul Jones nu ar fi trebuit să se bazeze pe 
bârfele personalului. Îndatorirea lui era să le împiedice. 

- Ei, bine, și-a dat demisia... destul de brusc. Şi eu mă întreb... 
Jones își şterse fruntea cu o batistă. Adică, m-am gândit... Lady 
Ripton a scris despre dumneata pe un ton foarte elogios, chiar a 
menţionat că i se pare că te cobori pentru această poziție, deoa- 
rece atunci când a avut nevoie ai preluat atribuţiile de asistentă, 
domnişoară de companie şi secretară... 

Îi spusese Amandei să nu sară calul. 

- Lady Ripton a fost prea bună. Da, în rare ocazii am ajutat... 

- Păi, acesta e necazul. Vorbele năvăleau una după alta, în 
mod clar, şi Jones era înspăimântat de propunerea sa şi îşi do- 
rea să încheie discuția cât mai repede cu putință. Până găsim 
o înlocuitoare, avem nevoie de cineva care să îndeplinească atri- 
buţiile doamnei Wright. Dumneata ştii carte, cunoşti obiceiu- 
rile clasei superioare. Mă tot întreb dacă nu ai putea să ocupi 
postul, desigur, numai până când voi găsi o înlocuitoare. Doar 
până atunci. 

Olivia își ținu respirația. Acesta era un noroc mai mare decât 
şi-ar fi putut imagina. Avea mare nevoie de o armă, pe care ducele 
de Marwick o poseda fără îndoială. Iar o jupâneasă avea permi- 
siunea să caute peste tot. 

Entuziasmul o părăsi îndată ce-și dădu seama că tot ar fi fost o 
înşelătorie. Şi Jones tot ar fi plătit cu slujba sa până la urmă. 

-Nu aş putea, răspunse ea amărâtă. Nu am experienţa... 

- Te-aș învăţa eu, zise Jones prinzând-o de mână. Te implor, 
domnişoară Johnson, să iei în calcul şi marele avantaj pentru 

viitorul dumitale, adăugă el în timp ce strânsoarea devenea mai 
puternică. Să poţi afirma că ai servit ca jupâneasă la Excelența 
Sa. Cine ar visa la o asemenea binecuvântare de la o vârstă atât 
de tânără? 

Uşor, Olivia îşi eliberă mâna. El avea dreptate, desigur. Dacă ar 
fi fost realmente camerista Olivia Johnson şi nu fosta secretară 
Olivia Holladay, care acum se prezenta sub un al doilea pseudo- 
nim și cu o scrisoare de recomandare falsificată, nu ar fi refuzat 
această ocazie. 

Prin urmare, ca să nu-i trezească bănuieli, spuse: 

- Este într-adevăr o mare onoare. Dar trebuie să îmi acordaţi 
o zi sau două de gândire. Să cântăresc singură și să văd dacă sunt 
vrednică de ea. 

Modestia Oliviei îi plăcu lui Jones. Zâmbind, fu de acord 
cu condiţiile ei. 


- Ah, tu eşti! Doamna Primm se dădu la o parte, permițându-i 
Oliviei să intre în holişorul amărât. 

Doamna Primm se purta de parcă le făcea chiriașilor ei o mare 
favoare lăsându-i să stea în cămăruţele acelea cât cutiile de chibri- 
turi. În același timp, economisea la sânge cărbunii, astfel încât ei 
adormeau tremurând în fiecare noapte. În schimb, gătea dumne- 
zeieşte! Olivia respiră adânc: mirosul de tocană de vită plutea în 
aer, savuros şi bogat. 

-Masa e pusă? 

- Pusă şi strânsă. Eu nu aştept pe nimeni. 

Înghițindu-și dezamăgirea, Olivia urcă scările. Stomacul îi 
chiorăia, dar nu avea să moară de foame. 

Ajunsă în camera ei, îngenunche şi verifică prezența cufărului 
sub pat. Trăia cu frica în sân că cineva i l-ar fi putut fura. 

În omnibuz analizase variantele pe care le avea la dispoziţie. 
Era momentul să ia în calcul ceea ce ar fi dorit să evite cu orice 
preţ: fuga pe Continent, undeva destul de departe încât Bertram 
să nu se gândească să o caute acolo. 

Îşi ridică privirea la imaginile pe care le lipise pe perete. Erau 
peisaje idilice decupate din reviste: o căsuţă acoperită de iederă 


15 


Meredith Duran 


cu o lampă arzând în geam, un sat moțăind sub zăpadă şi tot aşa. 
Visuri siropoase, dar nu putea să le disprețuiască sau să renunţe 
la ele, oricât ar fi încercat. 

În altă țară ar fi fost veşnic o străină. Obligată să se ferească 
de ceilalți expatriați pentru a se ascunde, ar fi fost şi mai singură 
decât era acum. 

Gata însă, nu mai trebuia să-şi plângă de milă. Ce sentiment 
dulce-amărui şi lipicios! Dacă te lăsai în voia lui prea multă vreme, 
te trezeai prins în capcană. 

Îşi descuie cufărașul și se consolă cu greutatea liniștitoare a 
teancului de bancnote. Elizabeth Chudderley o plătise generos şi, 
laolaltă cu economiile mamei sale, avea destui bani cât să ducă un 
trai confortabil câteva luni dacă nu găsea vreun post de Fräulein, 
signorina sau mademoiselle. 

Lăsă banii jos şi apoi scoase jurnalul mamei sale, lucru pe care 
nu îşi permisese să-l facă de luni de zile. Coperta din piele începu- 
se să se crape şi trebuia unsă, dar scrisul părea încă proaspăt. 

Mama nu se temuse niciodată de Bertram. Dacă ar fi fost 
dintotdeauna un om rău, ar fi fost mai simplu să-l înțeleagă acum. 
Trecu peste observaţiile despre flori, schimbarea anotimpuri- 
lor, rochiile abia sosite de la Londra și, desigur, despre ea însăşi 
(„Îngerașul meu scump a devenit femeie, nici nu ştiu cum s-a în- 
tâmplat“). Ultima notă era ceea ce o atrăgea, de fiecare dată. Era 
singura pe care nu o înțelegea. l 

„Adevărul este ascuns acasă.“ 

Care adevăr? Misterul nu avea să fie dezlegat prea curând, 
deoarece Olivia nu îndrăznea să meargă la Allen’s End. 

Se auzi un scârțâit pe scară, aşa că împinse cufăraşul înapoi 
sub pat tocmai când o cheie se răsuci în broască. 

-Nu am dreptul la intimitate? exclamă ea când uşa se deschise. 

Doamna Primm o ignoră. 

-Mai este ceva. Am uitat să menționez mai devreme. 

Olivia se ridică. Nu avea să fie jumulită de bani din nou! 

-Am acceptat deja noua chirie, doamnă. Spuneaţi că va fi pre- 
tul final. Şi păstrez camera foarte curată... 

-Un bărbat a venit să te caute. 

O cuprinse groaza. 

- Poftim? „Fii calmă“, îşi impuse, dregându-și vocea. Ce ciudat. 
Nu pot să îmi dau seama cine o fi fost. 

Doamna Primm avea o față durdulie, cu obrajii rumeni. Îi dă- 
dea un aer de bunăvoință care contrasta cu tonul ei cinic, 

- Bănuiam că așa va fi. A venit pe jos. Îmbrăcat bine, dar nu 
vorbea îngrijit. 

-A spus cum îl cheamă? 

Nu ştia cum de reuşise să aibă un ton indiferent. Pielea i se 
făcuse de găină şi trebuia să își ţină dinţii încleștați ca să 
nu-i clănțăne. 

-Munn parcă era? Nu, Moore, se corectă doamna Primm, fără 
să audă sunetul care îi scăpă Oliviei înainte să se poată stăpâni. 
A lăsat şi o adresă şi a zis să îl înştiinţez când te întorci. 

-Şi aţi făcut-o? 

Îşi dădu seama că se ţinea de gât, strângând cum făcuse Moore 
pe vremuri. Își vârî mâna în buzunar, închizând-o într-un pumn 
invizibil. Thomas Moore era omul lui Bertram, poate chiar... asa- 
sinul lui. 

Doamna Primm ridică din umeri. 

- Ei, nu era de la poliţie, şi eu nu am pretenţii de peţitoare. 
l-am spus că te-ai mutat. 

- Oh. Olivia clipi repede şi încercă să se stăpânească, pentru că 
se simțea cuprinsă de avântul complet nepotrivit de a o îmbrățişa 
pe doamna Primm. Mulţumesc! O, vă mulțumesc, doamnă! 

Cât de greşit o judecase pe bătrâna cea arțăgoasă, își zise, dar 
femeia îi respinse efuziunea de recunoştinţă cu o strâmbătură 
a gurii. 

- Nu am nevoie de necazuri. Trebuie să pleci acum. 

- Credeţi că aş putea ieşi pe ușa dosnică? 

Doamnă Primm încuviinţă posac. 

-Mă aşteptam să vrei asta. Dacă o să ai nevoie de vreun loc 
unde să stai, să nu te întorci aici. Pricepi? 

-Nu o să o fac. Vă promit. 

Era cea mai uşoară promisiune pe care o făcuse vreodată. 

Uşa se închise, iar Olivia îşi adună repede bagajul. De fieca- 
re dată când era nevoită să fugă, lăsa în urmă mai multe lucruri 

decât lua cu ea. Avutul ei intra acum într-o singură valiză, mărtu- 
rie a eşecurilor sale repetate. Cum Dumnezeu o urmărise Bertram 
până acolo? Se mișcase extrem de atent. 

Afară se lăsase noaptea. Gangul îngust din spatele casei fusese 
singurul motiv pentru care alesese pensiunea doamnei Primm, 
dar se rugase să nu aibă vreodată nevoie să-l folosească. 

Se strecură rapid pe poteca cu făgaşe de roţi. Unde să se ducă 
oare? Amanda plecase cu soţul ei în Italia. Lilah locuia în casa 
stăpânului său, aşa că nu putea să o primească. Nici nu se pu- 
tea ca o femeie să colinde de una singură noaptea prin oraş, cău- 
tând disperată o cameră. Vapoarele spre Continent plecau odată 
cu fluxul de dimineaţă. Ar fi putut să se ducă la gara Waterloo, să 
ia primul tren — dar ce ar fi făcut la miezul nopţii în cine ştie ce 
orăşel pustiu? 

Traficul străzii principale se auzea mai puternic la fiecare pas; 
zornăitul harnașamentelor și zdrăngănitul roților promiteau si- 
guranța pierderii în mulțime. „Eşti în siguranță“, îi spuse inimii 
care bătea nebunește. Dar nu era. Omul lui Bertram știa că se 
întorsese în capitală. 

„Înălțimea Sa nu vrea necazuri.“ În acea primă noapte la Lon- 
dra, cu şapte ani în urmă, Moore o întâmpinase la gară. Se așeza- 
se în faţa ei în cupeul lui Bertram, iar lampa care se legăna ba îi 
lumina fața, ba i-o ascundea înapoi în tenebre, făcând-o vizibilă și 
apoi nevăzută, în ritm cu troncănitul roţilor. „Şi cred că tu aduci 
necazuri.” 

Moore o ademenise în trăsură cu promisiunea că o va duce la 
un hotel decent. Spusese că Bertram voia să o vadă instalată în 
siguranţă. După cât de înverşunat se împotrivise aristocratul pla- 
nului ei de a veni la Londra, acest gest de bunătate o luase prin 
surprindere. Bănuise că era ca un fel se scuză, probabil se simțea 
vinovat pentru că nu venise la înmormântarea mamei. 

Trăsura nu se îndreptase însă către un hotel, ci intrase pe o 
stradă care devenea tot mai întunecoasă și se termina pe un mai- 
dan. Când Moore adusese vorba despre necazuri, mai întâi fuse- 
se uimită, apoi înfricoşată. „Nu o să fac necazuri“, îi promisese. 

„L-am spus lui Bertram. Nu am nevoie de nimic din partea lui. 
Acum am planurile mele.“ 

Dar Moore nu păruse să o audă. „Nu vrea necazuri“, repetase 
el. „Așa că eu îi elimin necazurile.“ 

Şi apoi îi arătase ce voia să spună. 

Olivia încă mai putea să-i simtă mâinile în jurul gâtului. Își 
aducea aminte atât de limpede! Mintea îţi joacă feste ciudate când 
îi lipseşte aerul. Vede culori, lumini, imagini ale unor vremuri mai 
bune când te simțeai iubit. 

Se luptase cu disperare, însă el era mult mai puternic. 

Se trezise într-un şanţ de la marginea drumului când mijeau 
zorii. Îndată ce deschisese ochii, își dăduse seama că ar fi trebu- 
it să fie moartă. Moore nu ar fi aruncat-o din trăsură dacă ar fi 
crezut că era încă în viaţă. 

Când își făcuse apariţia la şcoala de stenografie şi o rugase pe 
directoare să o înscrie cu un nume diferit - nu ca Olivia Holladay, 
ci ca Olivia Mather ~, femeia aruncase o privire la vânătăile de pe 
gâtul ei și se învoise. 

Acum Thomas Moore o găsise din nou. O căuta chiar în timpul 
acesta. Şi nu avea unde să se ducă. 

Se opri la intersecţia dintre alee şi strada principală. Își apăsa 
mâna pe piept, forțându-și respiraţia gâfâită să se domolească. 
Avea aer. Avea destul aer. Şi nu era adevărat că nu avea unde să 
se ducă. Se uită la o birjă care trecea pe drum, apoi la alta, lup- 
tându-se cu sine însăși. O casă avea porțile deschise pentru ea în 
această seară. Era, de asemenea, un loc unde Bertram nu s-ar fi 
gândit niciodată să o caute: casa unui om pe care îl trădase. 

Putea să o facă? Mai avea oare suflet? Furase scrisorile de la 
Elizabeth necugetat, luându-se după un impuls de moment, însă 
această acţiune era altceva. O plănuise în amănunt, așa cum ar fi 
procedat orice nelegiuit. 

Pe de altă parte, era obligată să aleagă între sufletul şi sigu- 
ranţa ei, între suflet și demnitate, între suflet şi libertate - bles- 

temat să-i fie sufletul! Thomas Moore putea să ducă grosul vinei, 
pentru că el o împinsese într-acolo. Bertram să ducă restul, căci el 
îl pusese pe Moore pe urmele ei. 

Opri următoarea birjă. 

- Mayfair, Green Street, îi ceru birjarului. 

Odată instalată pe banchetă, în timp ce roțile loveau regu- 
lat caldarâmul și St. Giles rămânea în urmă, panica începu să-i 
treacă, iar mintea i se limpezi. 

Avea s-o facă pe jupâneasa, să găsească informațiile pe care le 
avea Marwick despre Bertram şi să le exploateze. 

Aceasta era ultima dată când Bertram o punea pe fugă. 


Capitolul 2 
(Das CX 


Două mâini și o beregată: este tot ce trebuie pentru un omor. 

Alastair stă pe podea. Peretele îl apasă asemenea unei mâini în 
spate, încercând să-l îndepărteze, dar nu o să plece. O să stea aici. 
În beznă își priveşte mâinile, întinde şi îndoaie degetele. Simte 
nevoia să rupă ceva. 

„Simplu.“ Uciderea este atât de simplă, încât băieții trebuie 
preveniţi. Gâtul este un instrument extrem de fragil, osul hioid, 
odată sfărâmat, blochează complet căile respiratorii. Pe terenu- 
rile de joc băieții sunt învăţaţi regulile pe care trebuie să le res- 
pecte un gentleman: „Niciodată nu strânge de gât. Nu este un 
gest sportiv“. 

Dar până la urmă legile onoarei nu au nimic de-a face nici cu 
jocurile, nici cu onoarea. Sunt simple minciuni, inventate pentru 
a-i descuraja pe băieți să-şi conștientizeze puterea și să se omoare 
între ei. 

De ce? De ce să nu ucizi? Oamenii îşi pot pierde viața mai si- 
nistru decât în urma unei crime. Nevasta lui Alastair, de exemplu, 
a murit singură într-un apartament închiriat la hotelul Claridge, 
cu o pipă de opiu lângă ea. 

-Ba nu, îi spusese inspectorului, nu, este imposibil. Vă înşe- 
laţi. Trebuie să fie o greșeală. Își cunoştea limitele. Ştia cât să ia 
din chestia aia fără să se pună în pericol. 

- Ştiaţi, Excelența Voastră? Ştiaţi că fumează opiu? 

Schimbarea bruscă a atitudinii inspectorului îl uimise. Îna- 
inte de acea noapte, nimeni nu i se adresase astfel. Şi totuşi 
acest lacheu plătit de guvernul lui Alastair avusese îndrăzneala 
să-l provoace. 

- Da, replicase el glacial, știam. 

Câtă aroganță! Nici nu-i trecuse prin cap să mintă. Fusese şo- 
cat, desigur, cu mintea întunecată de durere, uimit, și încă o serie 
de adjective înflorite pe care numai un prost le-ar folosi de bună- 
voie ca să se descrie pe sine. Cu toate astea, se dovedise îngrozitor 
de arogant. De asemenea, fusese naiv când își imaginase că exis- 
ta o modalitate sigură pentru ca Margaret să experimenteze cu 
astfel de droguri. Mai grav, fusese de-a dreptul prost s-o creadă. 
(„Îl iau împotriva migrenelor, e inofensiv, este mai eficient de- 
cât laudanumul“) Orice bărbat inteligent, cu capul pe umeri, ar 
fi mers mai departe cu presupunerile după ce i-ar fi descoperit 
obiceiul: dacă îl ascunsese atâta vreme faţă de el, poate că mai 
avea şi alte secrete. 

Nu-i fusese însă niciodată uşor să se îndoiască de propriile de- 
cizii. Pentru că el făcea totul bine, nu-i așa? Trăia bine, își îndepli- 
nea îndatoririle plin de avânt, sfidase întreaga moştenire sordidă 
a tatălui său. Se căsătorise bine, și căsnicia sa nu se asemăna cu 
cea a părinților săi. Margaret era soţia perfectă. Opiul era doar un 
moft, o întâmplare. 

Apoi, brusc, ea murise din această cauză, iar Scotland Yardul 
nu știa cum să procedeze. O ducesă găsită moartă în unul dintre 
cele mai selecte hoteluri din Londra, într-un apartament somp- 
tuos care costa cincizeci de lire pe noapte, între etaje pline de 
americani care îşi organizau traseele la Turnul Londrei și Grădina 
Zoologică? Cum să mușamalizezi o astfel de știre? Cum să o în- 
gropi mai repede? 

Nimeni de la Scotland Yard nu știa despre scrisorile pe care le 
scrisese Margaret, sau despre iubiții pe care îi avusese, sau despre 
nenumăratele trădări comise când, lipită de trupul amanțţilor, le 
şoptise la ureche despre planurile ticluite de soțul ei pentru a-i 
înfrânge în Parlament. În acea noapte, nici Alastair nu știa. Încă 
se amăgea singur: vieţile lor fuseseră perfecte până atunci. Dar 

dacă Scotland Yardul ar fi prins de veste, ar fi putut să-l suspec- 
teze de uciderea ei. Şi dacă el ar fi fost la curent cu toate acele 
blestemăţii, poate că poliţia ar fi avut dreptate. 

Îşi strânge degetele. „Atât de uşor.“ Peretele îl împinge iar, însă 
el își propteșşte călcâiele în podea şi rezistă. 

Moartea lui Margaret, ducesă de Marwick, fusese atribuită 
oficial gripei. Corpul ei fusese scos din hotel la adăpostul întune- 
ricului, în timp ce toţi americanii curioşi dormeau. Prietenii lui 
Alastair se străduiau să-l consoleze. „Cât de nedrept. Misterioase 
sunt căile Domnului.“ 

Nu era însă nici un mister, nici o nedreptate în legătură cu 
dispariția ei: fusese cauzată de propriul ei viciu prostesc. De ase- 
menea, nu ar fi fost nici o nedreptate dacă ar fi murit amanţii ei. 
Şi nici un mister. Ar fi fost crimă. Ar fi fost crimă dacă Alastair ar 
fi ieşit din casă. 

Prin urmare, Alastair nu iese din casă. Nu iese nici măcar din 
camera aceasta. 

Se uită la palmele sale. Ochii i s-au obișnuit cu întunericul pe 
care şi l-a creat, în spatele draperiilor care nu se trag niciodată. 
Îşi vede clar linia vieţii, precum şi aşa-zisa linie a norocului: altă 
minciună, la fel de mare ca și onoarea sau idealurile. Buzele i se 
strâmbă. „Ale dracului minciuni!“ 

Limbajul lui este vulgar. Gânduri necurate roiesc prin min- 
tea sa putredă, inutilă, ca mușştele peste o balegă. Pe vremuri 
credea că poate anticipa toate posibilitățile. Că şi-ar croi singur 
destinul. Că el şi Margaret, împreună, puteau să aibă lumea la 
picioare. Credea că el are controlul şi că tot ceea ce face el este 
perfect. „Am făcut totul bine.“ Sau aşa i se părea. 

Strânge pumnii. Încheieturile îi trosnesc. Nu simte nici o 
durere. 

- Excelenţa Voastră. 

Este a treia oară când îi vorbește cineva. Deodată devine con- 
ştient de asta. Vocea blândă, feminină se aude din spatele ușii, 
însă el nu ridică privirea. 

Un zornăit: femeia adună sticlele goale de pe covor. Totuşi, 
ducele nu a mai băut de câteva zile. Nici alcoolul nu își mai face 
efectul. Cu sau fără el, se simte la fel de amorțit. 

- Excelenţă, vreţi să ieşiţi un pic la aer curat, câtă vreme dere- 
tic eu prin cameră? 

Toţi pleacă după un minut. Şmecheria este să nu-i bagi în sea- 
mă. Dar cu cât mai des i se pune această întrebare, cu atât mai 
nebunească și mai periculoasă i se pare. N-au habar de nimic: ser- 
vitorii, fratele lui, lumea. Nu reuşesc să priceapă că interesul lor 
este să îl lase aici. Așa e mai sigur — nu pentru el, ci pentru ei. 

Căci el ştie că poate omori foarte ușor. Aceste mâini ale lui pot 
omorî. Nu mai este vedeta cea mai de seamă a Parlamentului, so- 
tul invidiat al unei frumuseți din lumea bună, viitor prim-minis- 
tru. Nu este marea speranţă a ţării, nici leacul pentru moștenirea 
putredă a părinţilor săi. Nu este un nou început pentru nimic. 

Dacă s-ar hotărî să iasă acum la aer — să păşească afară, să se 
întoarcă în lume -, oameni ar muri, pentru că el i-ar ucide. l-ar 
ucide pentru ceea ce au făcut. 

- Excelenţă. Fata este palidă, înaltă, cu un păr roșu ca un sem- 
nal de alarmă. Este prea luminoasă, îl orbește. Dacă Excelenţa 
Voastră ar... 

Idioţii trebuie să fie salvaţi de ei înșiși. Ducele se întinde după 
o sticlă și o aruncă. 


Olivia trânti uşa, apoi se sprijini de ea, cu inima bătând ne- 
buneşte. Nu îşi începuse ziua cu intenţia de a-şi întâlni stăpânul, 
dar în bibliotecă, atunci când făcuse o observaţie în legătură cu 
locurile goale de pe rafturi, o servitoare răspunsese: 

- Ah, ducele le-a luat în apartamentul lui. E ca un târg de vechi- 
turi! Mormane de cărți şi de hârtii şi ce vrei şi ce nu vrei. Nici nu 
ne mai lasă să intrăm. 

„Hârtii“ 

Olivia era acolo de cinci zile, însă nu apucase să scotocească 
în nici un ungher al casei. În ciuda speranțelor ei, dezordinea re- 
prezenta o piedică, nu un ajutor. Slujnicele, valeții, chiar și aju- 
torul de bucătar păreau să răsară din senin unde nu le era locul. 

Îi surprinsese în colțuri neașteptate, făcând orice lucru imagina- 
bil - trândăvind, picotind, jucând cărți — în afară de munca lor. 

Cum ar fi putut să îşi bage nasul peste tot când o sumedenie de 
potenţiali martori hălăduiau după bunul plac? 

Se străduise să impună un program, o disciplină. Jones, când 
nu se ascundea în cămară, era de acord, spunându-i că avea stofă 
să devină o excelentă jupâneasă. „Talent înnăscut“, dăduse el ver- 
dictul, mulțumit că avusese ideea s-o angajeze. l 

Oliviei nu-i păsa însă câtuși de puțin de menajul casei, în afa- 
ra faptului că mobilitatea personalului o enerva, zădărnicindu-i 
planurile. Lucrul de care avea ea nevoie era previzibilitatea: să ştie 
unde era oricine la orice oră. 

Până una, alta, se mulțumea să se familiarizeze cu reședința și 
să facă planuri pentru căutare. Era obligatoriu să ia la mână biro- 
ul, de sus până jos. Și biblioteca avea câteva dulapuri demne de a fi 
cercetate. Dar camera ducelui? Nu își imagina că ar fi putut să ţină 
dosare şi acolo. Se aventurase la etaj ca să i se prezinte (uimită că 
Jones încă nu aranjase acest lucru) şi ca să arunce o privire. 

În loc de asta, descoperise o scenă șocantă, la finalul căreia 
aristocratul aruncase cu o sticlă după ea. 

Impulsul de a învârti cheia și de a-l încuia înăuntru îi trimitea 
furnicături prin palme. Dar nu, nu îndrăznea. Acesta nu era ges- 
tul unei menajere, ci al unui temnicer. 

„Jupâneasa unei case de nebuni ar putea să o facă“, se gândi. 

Respiră tremurat. Nu țintise spre ea. Cu siguranță că acest 
lucru era o consolare. 


Sau poate țintise totuşi, şi pur și simplu nu nimerise. Era atât. 


de întuneric, încât din uşă se putea vedea doar foarte puțin. Des- 
luşise pe podea forme - cărți? sau teancuri de hârtii? — şi conturul 
patului cu baldachin. La dreapta, unde o lucire palidă pătrundea 
printre draperii, îl descoperise pe el, sau măcar silueta lui, perfect 
imobil, cu fruntea plecată ca în rugăciune. 

Dar nu se ruga. Era nebun. Și nebunia lui prindea contur, unul 
zimţat şi tăios, astfel încât până și aerul din cameră părea să aibă 
muchii ascuţite. 

Când se spărsese sticla, Olivia le scăpase pe cele pe care le adu- 
nase, deci îi mai lăsase nişte arme la dispoziție. Nu avea să se în- 
toarcă în camera lui până nu găsea o armură. 

Zâmbi slab. Cea din faţa bibliotecii părea să fie pe măsura ei. 


-A intrat acolo pur şi simplu. 

Vocea se auzea din față. 

- Nu! Nu ar îndrăzni! 

-Îți spun că a făcut-o. Am ascultat un pic, și nu am auzit 
țipete. 

-~ Aşteaptă să-i vezi ochiul vânăt. Ştii doar că el nu e... 

Olivia ieși de după colţ. Servitoarele tăcură, dar privirile pe 
care le schimbată între ele erau extrem de grăitoare. Se întrebă ce 
citeau pe fața ei; părea oare tulburată? 

Gândul acesta o sâcâia. Nu era speriată. Doar omul lui Bertram 
o speria, şi refuza să mărească lista. Își îndreptă spatele. 

- Polly, îi zise brunetei, te rugasem să vezi de salonul pentru 
dimineaţă. 

-Am făcut asta deja, domnişoară Johnson, replică slujnica 
ştergându-şi mâinile de şorţ. 

-Doamnă Johnson, o corectă Olivia, întrucât acesta era mo- 
dul corect de adresare pentru o jupâneasă. 

Cealaltă servitoare, Muriel, chicoti. Valeţilor părea să le placă 
chicotitul acela, pentru că încercau tot timpul să-l provoace. Oli- 
via nu fusese martora atâtor flirturi în viața ei câte îi fusese dat 
să vadă în ultimele zile. Atmosfera i se păruse vag enervantă, dar 
acum, deodată, îi păru obscenă. 

Ducele se îneca în alcool, singur, în întuneric, în timp ce ser- 
vitorii lui cochetau şi se hlizeau. „Este în fiecare zi o distrac- 
ţie de pomină“, îi spusese Polly. „Ca şi când ai fi plătit să mergi 
la bâlci!“ 

-Ce anume ţi se pare atât de amuzant, Muriel? spuse ea rece. 

Muriel făcu gropiţe când ridică din umeri. O blondă drăguță, 
minionă, părea să creadă că farmecul ei funcționa cu toată lumea. 
Viaţa avea s-o surprindă la un moment dat. 

- Nimic, doamnă. Dar cineva a spus că aţi venit pentru postul 
de cameristă - acel cineva nu putea fi decât Polly, care îi răs- 
punse la privirea tăioasă ridicând din umeri — și, ca să o zic pe-a 
dreaptă, sunteţi cea mai tânără jupâneasă pe care am văzut-o eu 
în viața mea. 

Acest lucru, fără îndoială, era adevărat - și, de asemenea, mo- 
tivul pentru care personalul o lua în râs. Jones, care își petrecea 
timpul ascuns în cămară, nu se dovedise a fi aliatul la care spe- 
rase ea. 

Pe de altă parte, nu avea curajul să caute prin casă până nu 
reușea să-i țină în frâu pe servitori. 

-Ce afirmaţie surprinzătoare, făcu ea. Cea mai tânără jupânea- 
să, eşti sigură? Presupun că trebuie să te cred pe cuvânt, pe tine, 
care ai o experiență atât de vastă. Ai servit în atâtea case mari 
și ai călătorit prin lumea largă, vous avez même soupé à Versailles, 
n'est-ce pas?! 

Zâmbetul lui Muriel se ofili. 

- Eu... eu nu vorbesc limba aceea, doamnă. 

- Nu? Ce păcat. Dar vorbești limba periatului de covoare şi scu- 
turatului de draperii? 

Muriel aruncă o privire îngrijorată către Polly, care căscase 
gura la franceza Oliviei și încă nu o închisese. 

- Nu cred că ştiu nici limba aia, doamnă, murmură fata. 

Polly își reveni. 

- Toanto! Nu este o limbă. Te întreabă dacă știi cum se perie 
un covor. 

- Gândeşte-te bine, insistă Olivia. Este cerința principală pen- 
tru o slujbă stabilă. 

Judecând după îngrijorarea de pe feţele lor, slujnicele nu se 
gândiseră că ea ar fi putut să le concedieze. Într-adevăr, nici Olivia 
nu era foarte sigură de acest lucru. Era totuși o poziţie „tempora- 
ră“, iar şi casa pierduse deja o parte prea mare din personal. 

Indiferent de aceste considerente, amenințarea avu efec- 
tul dorit. Ambele fete se grăbiră să își ia cărucioarele, pe care 


1 Chiar ai luat şi cina la Versailles, nu-i așa? 

le abandonaseră în capul scărilor. Polly îi mormăi ceva lui Muriel. 
Doar două vorbe se înțeleseră: „duce“ și „bețivan'. 

Nu era de mirare că personalul o luase razna. Marwick nu era 
un exemplu bun. Pe de altă parte, din ce motiv îi înghițeau dez- 
mățul? Nu aveau respect pentru ei înșiși? Îndatorirea unui per- 
sonal bine instruit, mai ales într-o casă mare ca aceasta, nu era 
doar să-l asculte pe stăpân, ci şi să exercite o influență, impunând 
respectarea bunelor maniere. În unele case, personalul era chiar 
mândru de acest rol. Şi de ce nu? Rămase necontrolate, excesele 
aristocrației ar fi adus Anglia în pragul revoluţiei. 

Aceşti servitori însă lăsau impresia că între datorie și demnita- 
te nu era nici o legătură. 

-Încă ceva, strigă ea. Amândouă fetele se întoarseră să o pri- 
vească. Nu veți mai duce alcool în camerele Excelenței Sale. 

Hai să primească şi el o lecţie. În plus, era mai bine să nu-i 
ofere arme noi, în cazul în care trebuia să intre din nou în ca- 
mera lui. 

-Acesta este un ordin valabil pentru toţi servitorii, inclusiv 
pentru valeți. 

Se holbară la ea. Muriel își reveni prima: 

-Dar dacă sună, doamnă... 

-O să veniţi la mine. O să mă ocup eu de acest lucru. 

„Cumva“, adăugă ea în gând. Avea să rezolve problema atunci 
când se ivea. 

- Valeţii nu ascultă de dumneavoastră, remarcă Polly. 

- Nu, ei ascultă de domnul Jones, care este de acord cu mine. 

Sau avea să fie, după ce stătea de vorbă cu el. Comportamentul 
brutal al lui Marwick trebuia să fie pedepsit. În afară de asta, dacă 
bea până murea, majordomul său ar fi rămas fără slujbă. 


-Nu mișca. 

Olivia stătea în capul mesei din galeria servitorilor, cu Jones la 
dreapta ei, bucătăreasa la stânga și valetul lui Marwick, Vickers, 
la capăt. Împreună, cei patru urmăreau clopoțeii fixați pe perete; 
unul tocmai începuse să sune din nou, pentru a treia oară în mai 
puţin de un ceas. 


27 


Meredith Duran 


- Dar trebuie să-i răspundem! Vickers avea fața rotundă, o ton- 
sură ca de călugăr şi tendința de a-şi masa chelia când era nervos. 
Acum o freca apăsat. 

-Şi-a primit cina, replică Olivia. De-abia ai fost sus. Singurul 
lucru pe care ar putea să îl ceară de la noi este alcoolul — sau lap- 
te cald, adăugă ea. Laptele cald este calmant. Ai vrea să îi duci o 
cană? Poate ar ajuta. 

Vickers își încleştă mâna pe creştet. 

-Vrei cumva să mă vezi mort? 

- Sunt de acord cu doamna Johnson, interveni Jones. Whis- 
ky-ul nu îi va fi de ajutor. Dar poate niște vin de Porto? Doar este, 
la urma urmelor, dreptul unui gentleman să își savureze... 

-Oricare băutură îi va face rău. Şi nu merită indulgență din 
partea noastră. „Serios“, bombăni Olivia în sinea ei. „lar trebu- 
ie să-i conving?“ Urmă cu voce tare: A aruncat cu o sticlă după 
mine, domnilor. Acesta nu este dreptul unui gentleman. În afară 
de asta, dacă este adevărat ce spuneți, că nu a fost niciodată vi- 
olent înainte, atunci alcoolul este cauza. Îi faceți o favoare dacă 
i-l refuzați. 

-Eşti sigură că era beat? Jones se uită în gol. Ţin o evidență 
strictă o pivniţei, şi nu am observat... 

-Nu îţi poți imagina câte sticle am găsit acolo sus. 

-Şi dumneata nu poți să-ți imaginezi în ce hal e, mormăi 
Vickers. Alcoolul îl linişteşte, te asigur! 

-Îl linişteşte! Olivia se dădu pe spate, cu ochii căscaţi. Numeşti 
o sticlă aruncată în perete... 

-Măcar mănâncă, oftă bucătăreasa, care avea ochii împăienje- 
niți de oboseală și fața la fel de cenuşie ca şi părul. De fiecare dată 
când clopoțelul suna, se făcea și mai mică, astfel că în ultima oră 
ajunsese să aibă o bărbie triplă în locul celei duble. Nu pot spune 
că e din cauza băuturii, dar de-abia şi-a atins mâncarea vara asta. 
E mai bine acum. 

„Mai bine!“ Olivia se gândi iarăși la beznă, la atacul lui brusc 
şi sălbatic de mai devreme. Bucătăreasa numea asta „mai bine“? 
Îşi încleştă mâinile în poală. 

Dar cu siguranță puteţi vedea că acest lucru e pentru binele 
lui. Chiar dacă este pe drumul cel bun, băutura nu va... 

Scaunul lui Jones se târșâi când se ridică. 

Eşti nouă în această casă, doamnă, ridică el vocea ca să se 
lucă auzit peste zdrăngănitul clopoțelului. Nu îți pun la îndoială 
intenţiile. Dar te supraestimezi dacă îţi închipui că ai putea înţe- 
lepe cât de cât... 

Olivia ridică mâinile în semn de predare. 

- Bine! Duceţi-i. În definitiv, ce o interesa pe ea? După toate 
probabilitățile, ducele îşi ținea dosarele în birou sau în biblio- 
lecă, aşa că nu avea nevoie să mai intre în apartamentul lui. 
Dar problema personalului nedisciplinat rămânea. I se adresă ma- 
jordomului: Te rog să-mi spui un lucru, domnule Jones. Cum voi 
«Aştiga respectul angajaților? Pentru că servitorul urmează exem- 
plul stăpânului său, nu-i aşa? Şi vezi cu ce seamănă această casă 
«and stăpânul ei o face pe nebunul. 

Clopoţelul tăcu. În liniştea care se lăsase, se văzu ţinta a trei 
priviri îngrozite. Apoi însă, bucătăreasa suspină puternic şi își 
«plecă privirile asupra tăbliei mesei, Jones se lăsă să cadă îna- 
poi în scaunul său ca un sac de cartofi şi Vickers îşi strânse capul 
in mâini. 

Olivia simţi o mică bucurie a victoriei. În sfârşit, îi înțeleseseră 
punctul de vedere. 

Acum îi părea rău pentru ei. Slujba lor nu era nici un joc, nici o 
«deghizare, ci mijlocul de a-şi câştiga pâinea de zi cu zi. 

Pe de altă parte, dacă ducele pierea, moștenitorul său pu- 
ica aduce personal nou care să-i înlocuiască. Aşadar, le făcea 
un serviciu. 

Bucătăreasa își înăbuși suspinele cu batista. 

-ÎI cunosc de când era un copilaş. Nu am crezut niciodată ca 
am să-l văd căzut atât de jos. Era atât de bun, nu îţi dai seama... 

Nu, cu siguranţă nu îşi putea imagina. 

- Poate avem nevoie de un doctor, sugeră ea. 

Vickers pufni. 

- Frate-său este cel mai bun doctor din Anglia. Tare bine i-a 
prins! 

-Lordul Michael şi-a dat toată silința, rosti Jones cu 
demnitate. 

Olivia îl crezu. Ajunsese să-l cunoască pe Lord Michael în 
perioada în care el îi făcuse curte lui Elizabeth Chudderley. Nu îi 
lăsase impresia unui om care să lase lucrurile neterminate. 

Se bazase pe înstrăinarea dintre frați ca să se poată da drept 
altcineva, dar acum, pentru un scurt moment, se întrebă dacă nu 
risca să fie deconspirată. 

-Credeţi că ar putea să... 

Nu termină fraza; dacă ar fi venit, Lord Michael ar fi recunos- 
cut-o instantaneu. 

Bucătăreasa clătină din cap. 

-A fost gonit, doamnă Johnson. Nu va mai pune piciorul 
vreodată în casa aceasta. 

Olivia o cântări din ochi. Faţa brăzdată de lacrimi a bucătă- 
resei era extrem de nefericită, aproape imaginea unei bunici 
îndurerate. Numai cineva cu o inimă împietrită ar fi putut-o privi 
cu indiferență. 

- Spui că-l cunoşti pe duce din copilărie. Poate dacă dumneata 
ai vorbi cu el... 

- O, nu. Nu este locul meu. Şi nu voi merge acolo sus, nu o să 
merg. Bucătăreasa își încrucișă mâinile groase şi se lăsă pe spa- 
te, acum semănând mai puţin cu o bunicuţă și mai mult cu un 
catâr. Aici o să stau, în bucătărie. Pe care o îngrijesc bine. Eu îmi 
cunosc locul. 

-Îți convine de minune, mormăi Vickers. 

Olivia se abținu să îşi exprime acordul. În mod evident, mân- 
dria bucătăresei pentru încăperile ei nu includea curăţenia: ju- 
pâneasa descoperise un morman de mizerie pe dulapuri chiar în 
acea dimineaţă. 

-Hai să îl păcălim să coboare, atunci. Când își va da seama 
că Vickers nu este disponibil, cu siguranță va merge să caute... 
Se opri, pentru că toți trei păreau uimiţi. Ce este? 

-Nu va ieși din camera lui, spuse Jones cu fereală. 

-Nici dacă ar părea că noi toți am plecat? întrebă ea. 

-Nu a ieșit de... ceva vreme. 

- Vreți să spuneți ca nu-și părăsește dormitorul? Deloc? 

- Probabil că merge până în salon uneori. Jones îi aruncă o pri- 
vire plină de speranţă valetului, care ridică din umeri. 

-Vickers nu urcă la etaj destul de des ca să ştie, zise bucătă- 
reasa. Trebuie să îl gonesc de pe lângă ajutoarea mea de trei ori 
pe zi! 

- Ei, şi tu acum, bombăni tânărul. Ce să fac dacă e și ea tot 
pe acolo? 

-Nu își părăsește camera? Olivia voia ca acest lucru să fie foar- 
te limpede. Nu auzise de boala asta ciudată. Dar de ce? 

-Nimeni nu poate spune, zise Jones. 

-Nici nu primeşte pe nimeni, adăugă Vickers mohorât. 
Nu scrie scrisori. Nu primeşte vizite. A devenit tare plicticos pe 
aici în ultima vreme. 

Olivia își căuta cuvintele. 

-Atunci cum Dumnezeu își vede de afacerile sale? 

Stăpânul nu era un om de rând, ci un pair, unul dintre cei mai 
importanți proprietari de terenuri din Anglia. De interesele sale 
erau strâns legate bunăstarea și subzistența unui mare număr 
de oameni. 

-Nu îşi vede, oftă bucătăreasa. Își strânse buzele, gândin- 
du-se, apoi i se adresă majordomului: Poate că totuși are dreptate. 
Băutura nu are cum să-l ajute. 

Jones se juca acum cu smocul lui de favoriți netunși. 

- Poate, cedă el. 

Asemenea unui răspuns, clopoțelul sună din nou. Era imagina- 
ţia Oliviei, sau cumva acum suna mai tare? 

- Cineva trebuie să-i răspundă. Vorbele fuseseră rostite, de- 
sigur, de bucătăreasă, care nu ar fi urcat nici în ruptul capului. 
Măcar şi numai ca să-i spunem că nu-i vom duce băutura. 

Deodată toţi se uitau la Olivia. 

- O, nu, protestă ea. După cum a subliniat domnul Jones, eu 
sunt prea nouă ca să iau parte la aceste lucruri. 

-Dar este planul dumitale, zise Vickers. Dumneata eşti moti- 
vul pentru care noi nu i-am răspuns. 

Tânăra femeie se încruntă. Lor le păsa de duce, ei nu. Acest 
gând părea ca o ancoră ce o ținea locului în fața privirilor rugătoa- 
re, care, asemenea unui curent puternic, amenințau să o ducă în 
ape tulburi. 

-Nici măcar nu i-am fost prezentată. Cu siguranță, domnule 
Vickers, dumneata eşti cel care... 

Jones se ridică. 

-Haide atunci. Să mergem împreună, astfel încât să te pot pre- 
zenta cum se cuvine. 

Vickers mimă că își scoate o pălărie invizibilă. 

-A fost o plăcere să vă cunosc pe amândoi. 


Când Jones deschise ușa către salonul ducelui, balamalele scâr- 
țâiră. Olivia era destul de aproape în spatele lui ca să își dea seama 
că tresărise. Nervozitatea majordomului se dovedi a fi molipsitoa- 
re: îşi dădu seama că îşi ținea respirația în timp ce se strecura în 
urma lui. 

Nu ar fi trebuit să intervină niciodată. De ce o interesa pe ea că 
personalul nu reușea să îşi păstreze demnitatea? Dacă ei erau îm- 
păcați cu starea de sălbăticire a stăpânului, foarte bine. Cât despre 
faptul că trebuia să meargă din nou în camera lui — i-ar fi putut 
încuraja pe valeți să îi ducă mai multe sticle decât ar fi putut să 
bea un om. Un beţivan inconștient, amortit, nu ar fi fost capabil 
să-i facă ceva. 

Oh, acesta era un mare defect al ei, această nevoie de a interve- 
ni, de a organiza și repara lucrurile. 

Jones bătu încet la ușa dormitorului. 

- Excelenţă? Vocea lui tremura. 

Olivia voia să îl bată pe mână, să-i dea curaj, dar nu era si- 
gură că avea curaj de dat. Își promisese, în definitiv, să nu se 
mai întoarcă până nu făcea rost de o armură care să o protejeze. 
Atâta ținuse. 

Jones probabil că auzise un răspuns, deoarece deschise uşa. 

-Putem intra? 

Un şuierat ușor umplea aerul. De-a lungul pereţilor, lămpi cu 
gaz se trezeau la viață. Lumina născută astfel cădea pe un bărbat 

foarte înalt, aflat în colțul îndepărtat al camerei, scoțându-i în 
evidenţă linia fermă a gâtului, unghiul ascuţit al maxilarului... 

Olivia se simţi năucită. Era neglijent (dar cu un valet precum 
Vickers nici nu s-ar fi așteptat la altceva). Barba lui trebuia tun- 
să, şi părul zburlit avea nevoie de o pereche de foarfece. Părea de 
asemenea subnutrit - cămașa îi atârna prea largă pe umeri, iar 
pantalonii aveau nevoie vădită de bretele ca să rămână pe el. Adă- 
ugând faptul că era supt la față, efectul ar fi trebuit să fie urât. 

Constată surprinsă că nu era deloc astfel. Uscăciunea trăsătu- 
rilor îi accentua oasele perfecte ale feței: pomeți înalți, ascuţiţi, 
un nas drept, acvilin, un maxilar puternic, dur, care contura buze 
pline, prelungi. Se holbă ameţită. Marwick fusese în atenţia publi- 
cului de când intrase pe scena politică, dar nimeni nu-l descrisese 
drept „arătos“. De ce nu? Cum nu? Cu umerii largi, cu mușchii 
sculptați, o făcea să se gândească la un războinic ascet din înghe- 
ţatul nord al vikingilor. Numai gura strica imaginea aceasta: era 
gura unui hedonist. 

Înaintă un pas spre ei - zvelt, înalt, foarte, foarte blond. Gestul 
îl făcu pe Jones să se clatine până în dreptul ei. 

-Sun deja de o oră, rosti ducele pe un ton glacial. 

Vocea lui era întunecată, asemenea spumei de pe berea neagră. 
Brusc, Olivia nu mai înțelegea nimic. Nu vorbea ca un nebun, nici 
nu se purta de parcă i-ar fi fost frică să îşi părăsească dormitorul. 
Mai degrabă domina. Prezida. 

lar încăperea, văzu ea, era plină de documente răspândite în 
teancuri pe covor. Erau şi stive de cărți peste tot, dar acele hârtii... 
atât de multe! 

- Iertare, Înălțimea Voastră, se bâlbâi Jones. A fost o urgență 
în bucătărie. 

Descurajată, Olivia se gândi că avea să caute, desigur, şi în bi- 
rou. Şi în bibliotecă. Dar toate acele hârtii... acolo, în camera pe 
care nu o părăsea niciodată! Dumnezeu probabil că avea un simț 
al umorului extraordinar de sec. 

Când îşi luă seama, găsi privirea lui Marwick fixată asupra ei. 
Ochii lui albaştri, străpungători, aveau o intensitate care făcu 

ceva din ea să vibreze, iar inteligenţa pe care o emanau o puse 
în gardă. 

Jones vorbi în pripă. 

-V-o prezint pe doamna Johnson, Excelenţă. Ea este... 
ah, înlocuitoarea temporară a doamnei Wright, care poate că vă 
aduceți aminte că demisionat acum două săptămâni. Am rămas 
de căruță, din păcate - ştiu că este ceva deosebit să angajez pe 
cineva fără să vă consult în legătură cu acest lucru, dar, dacă vă 
aduceţi aminte, mi-ați dat mână liberă... 

-Îmi amintesc. 

Privirea lui sfredelitoare încă nu se dezlipise de ea. Olivia 
începu să-i simtă greutatea ca pe o provocare intenționată. Leul 
în mediul său natural se așteaptă la supunere, dar ea nu avea 
să-şi plece capul. Nici măcar nu clipi. Dacă ar fi fost o pisică, s-ar fi 
zbârlit la mesajul pe care i-l transmiteau ochii aceia. 

În schimb, ea era o secretară, cel puţin ca pregătire, şi o ju- 
pâneasă, printr-un noroc chior. Nici una din aceste poziţii nu îi 
cerea să se plece în fața lui. 

Mulțumea Domnului pentru asta. Își dădu seama cât de prost 
ar fi jucat rolul cameristei. Umilința era de neconceput pentru 
ea, mai ales că prea mulți oameni aspri încercaseră să i-o im- 
pună în tinerețe, motiv pentru care jurase că nu avea să-i fie 
niciodată ruşine. 

Oricum, o reverență nu avea cum să strice. 

-Sunt onorată, Excelenţă, spuse ea când se ridică. 

Ducele o scrută încă un moment, apoi, cu un sunet slab de dis- 
preț, îşi întoarse atenţia la Jones. 

- Ți-am spus că ai mână liberă să organizezi personalul după 
cum doreşti. Oricum... Vocea îi deveni tăioasă. Dacă voi mai fi 
obligat să aştept data viitoare când sun din clopoțelul acela... 

- Responsabilitatea îmi aparține, spuse Olivia repede, căci 
Jones începuse să scâncească, şi nu accepta ca majordomul să su- 
fere consecințele în locul ei. 

-Îi vei spune fetişcanei să nu mă întrerupă, i se adresă ducele 
lui Jones. 

„Fetişcană!“ Olivia înţepeni. Ea era jupâneasa, o poziţie care 
merita respect. Nu că un om care azvârlea cu sticle încoace şi în- 
colo şi-ar fi dat seama de acest lucru. 

-Da, desigur. Jones îi aruncă o privire panicată. Doamnă 
Johnson, dacă ai putea să aştepţi pe hol? 

Cu plăcere. Dădu să se răsucească, dar îşi aminti că mai avea 
ceva de spus. Se întoarse pe călcâie. 

-Nu sunt o fetişcană, îi replică lui Marwick. 

„Tiran“! adăugă în sinea ei. Brută! Încercase să strice căsnicia 
fratelui său fără nici un motiv! Îşi teroriza servitorii. Domeniile 
sale probabil că se destrămau din cauza lipsei lui de interes. Şi o 
numea pe ea fetişcană? Ce altceva era el, dacă nu un băiat răsfățat 
şi bosumflat? Continuă pe un ton ferm: 

-De acord, sunt tânără - şi acesta este un lucru bun, căci o 
femeie mai în vârstă se poate să nu fi supraviețuit șocului de a se 
trezi cu o sticlă aruncată după ea. 

Marwick o privi un moment, apoi, brusc, traversă camera 
cu paşi mari, în timp ce lașul de Jones se repezi spre siguranța 
salonului. 

Olivia se făcu mică, însă picioarele nu o lăsară să se retragă. 
Se agăța cu încăpățânare de mândria ei chiar dacă silueta ame- 
nințătoare a lui Marwick o domina cu totul. Inima ei, mai puţin 
bravă, se lovea de coşul pieptului, căutând o scăpare. 

-Cu umilinţă, îți cer iertare, fetişcano, zise el. Şi acum, te sfă- 
tuiesc să te duci jos și să îți faci bagajele. Eşti concediată. 


Atât de simplu? Nu. Nu îndrăzni să se uite peste umăr ca să 
vadă dacă Jones auzise vestea. 

-Aceasta ar fi o decizie proastă, Excelenţă. Vehemenţa din 
propriul glas îi dădu curaj. Personalul dumneavoastră o ia razna. 
Are nevoie de o mână forte care să îl aducă pe linia de plutire. 

- leşi. Afară. 

Îi veni o idee nebunească, născută din disperare. Murmură: 

-Nu aș dori să le spun jurnaliștilor că am fost atacată de an- 
gajatorul meu, şi ulterior dată afară pentru că m-am plâns de 
acest lucru. 

El păşi înapoi, de parcă ar fi dorit să o vadă mai bine. Dar cât 
timp o studie, fața lui perfectă rămase fără nici o expresie. 

-Aceasta a fost o amenințare? 

Tonul său plat era într-un fel mai înfricoşător decât strigătul. 
Simţi un impuls de panică primitivă, aceeași care o salvase de tră- 
suri scăpate de sub control, guri de canal neacoperite şi diverşi 
nebuni de pe stradă. Îi spunea: „Fugi. Dacă ţii la viața ta“. 

Trase aer în piept. Ştia destule despre el de la Elizabeth 
Chudderley - mai ales despre reacția lui la scrisorile nevestei 
sale — ca să ştie că îi era frică de publicitate. Elizabeth spusese 
că mai presus de orice se temea ca scrisorile să ajungă în presă. 
În mod logic, nu ar fi dorit nici ca incidentul cu sticla să devină 
public, întrucât ar fi stârnit un scandal teribil. 

-Nu este tocmai o amenințare, Excelenţă - Olivia nu ar fi mers 
oricum până la capăt, căci o asemenea atenţie nu i-ar fi prins bine 
nici ei —, doar o sugestie că poate aţi dori să vă purtaţi corect cu 
mine. Menajul casei dumneavoastră are nevoie de îndrumare. 

Ducele păși din nou spre ea; de această dată picioarele ei reac- 
ționară sănătos, ducând-o în spate până când atinse peretele. 

-Ce ciudat. 

Îşi propti un cot de perete deasupra ei, dominând-o, iar cu cea- 
laltă mână o apucă de bărbie şi o ridică. Fiecare muşchi al corpului 
ei se încordă când ochii li se întâlniră. Mâna lui era fierbinte. Im- 
posibil de mare. Olivia vorbi printre dinți: 

- Daţi-mi drumul. 

- Excelenţă, completă el foarte încet. Mi te vei adresa cu for- 
mula potrivită. 

„Potrivită?“ Pretindea respect din partea ei în timp ce se purta 
ca un bătăuş ordinar? Se încruntă la el. 

Marwick îi ridică bărbia și mai sus. Un mușchi din ceafa ei pro- 
testă. Unde era Jones? De ce nu intervenea? 

- Excelenţă, repetă el, la fel de încet. Te rog să o spui, doamnă 
Johnson. Aştept. 

Mai degrabă l-ar fi scuipat în față. 

-Aşa se poartă ducii? icni ea. Gentlemenii cu siguranță nu 
o fac. 

Ochii lui alunecară peste fața ei. Trăsăturile îi rămăseseră 
reci, neclintite. 

- O, da. Chiar ești foarte tânără. Foarte tânără și foarte proas- 
tă. Cred că „fetișcană“ este sigura adresare corectă pentru dum- 
neata, doamnă Johnson. la spune-mi, a existat vreodată un domn 
Johnson? 

Ea își strânse buzele ca să nu tremure. Până îi dădea drumul 
nu avea să mai spună nimic. Nu ştia ce replică l-ar fi întărâtat 
mai mult. 

Marwick ridică o sprânceană, ceea ce o sperie, căci era prima 
mișcare pe care o vedea pe trăsăturile sale înghețate. 

- Tăcere? Dar acum o secundă aveai atât de multe de spus. 

Îşi puse degetul mare pe buza ei inferioară, apoi o mângâie 
apăsat, ferm. Ea simţi gustul de sare de pe pielea lui. 

Asta nu se putea întâmpla. Olivia părea să îşi iasă din trup, să 
plutească peste acest moment de necrezut: urma să fie molestată 
de ducele de Marwick? 

El își retrase degetul şi îl duse la buze. O gusta pe ea! Ochii li se 
întâlniră, ai lui de un albastru imposibil, fără nici o pată de căprui 
sau de auriu care să le îmblânzească intensitatea electrică. Un fior 
ciudat o cuprinse. 

Ducele scoase un sunet disprețuitor şi își lăsă mâna să cadă. 

- Insubordonare. Nu îmi place gustul ei. Se mai retrase un 
pas, uitându-se la ea cu un amuzament crud. Oricum, corectarea 
servitorilor impertinenți a fost dintotdeauna unul dintre talen- 
tele mele. 

Acesta era motivul pentru care nimeni nu vorbea despre 
frumusețea osaturii sale, despre forma gurii sau strălucirea 
ochilor! Perfecțiunea nu era întotdeauna frumoasă: uneori putea 
fi înspăimântătoare. 

- Excelenţă... începu ea cu şoaptă, dar el o întrerupse. 

-Nu este nici un domn Johnson, aș zice. Roșeşti ca o fecioară. 
Doamnă. 

Olivia își întoarse fața. Uitându-se la perete, spuse repede: 

-Personalul m-a asigurat că nu ați fost niciodată acel gen de 
om laș care îşi maltratează servitorii... 

Pumnul lui se lovi de zid. 

Ea deschise gura, dar nu putu scoate nici un sunet. Pumnul lui 
o ratase cu un centimetru, nu mai mult. 

- Sunt exact acel gen de om, spuse el amar. Sau ţi-ai imaginat 
că visezi momentele acestea? 

Olivia îi aruncă o privire îngrozită şi constată că pe chipul lui 
apăruse un dispreț sumbru. Ducele reduse flacăra lămpii, ascun- 
zându-se în penumbră. 

Ea voia să țâşnească afară, dar nu era sigură că o vor ține ge- 
nunchii. Respirația ei nu se liniștea, ci îi sălta în gât. Ce fel de om 
era acesta? Ce fel de monstru? Faptul că nu putea să vadă nimic îi 
îngreuna evadarea, căci podeaua era presărată cu tot soiul de... 

Hârtii. 

Îşi forță vocea să rămână calmă: 

-Ar fi mai uşor să mă păstraţi. Altfel ar trebui să o luaţi de la 
capăt terorizând o altă femeie, și nu merită deranjul. 

-Trebuie să fii cu adevărat disperată, doamnă Johnson, dacă 
îți dorești această poziţie. 

Din nou surprinse unda de dispreţ. Dar nu era pentru ea, își 
dădu seama. În ochii lui, era disperată dacă voia să lucreze pentru 
el. Dispreţul se adresa propriei persoane. 

Această atitudine era atât contrară așteptărilor ei în ceea ce-l 
privea - aroganță, vanitate, condescendență —, încât se simți pier- 
dută. Căută un răspuns. 

- Nu te învinuiesc. 

„Ce minciună!“ răbufni ea în gând. 

- Alcoolul ne poate înstrăina de noi înșine — râsul său părea 
presărat cu cioburi —, dar sunt treaz, doamnă. Am fost treaz 
toată ziua. 

Olivia îşi stăpâni un icnet. Dacă ar fi fost treaz când aruncase 
sticla — dacă era treaz chiar şi acum — însemna că alcoolul nu avea 
nici o legătură cu ticăloşia lui: răul îi era în sânge. 

Se strădui să rămână calmă, ca să nu-i dea satisfacţie. 

— Atunci pentru ce ați sunat, dacă nu pentru băutură? 

Pauza lui scurtă indică surprinderea. Şi apoi, cu un iz de batjo- 
cură, veni şi răspunsul: 

- Gloanţe. 

Curajul ei se sfărâmă. Pipăi disperată de-a lungul peretelui 
după uşă. Fugi prin salon în hol, unde o aştepta înfricoșat Jones. 

- Deci? întrebă el nerăbdător. 

Ea scutură din cap şi merse mai departe. Dacă Marwick încer- 
case să o sperie cu ultima lui replică sau doar spusese adevărul, nu 
ar fi putut spune. În cazul în care ultima variantă era corectă... 

-Să trimitem sus o sticlă? propuse Jones ajungând-o din 
urmă, 

- Mai multe. „Şi puneţi cucută în ele“, vru să adauge. 

Gândul era sinistru, simplul fapt că îi trecuse prin minte o făcu 
să se înfioare. Dar dacă l-ar fi rostit, probabil că Jones nu ar fi fost 
şocat. Atitudinea lui placidă îi dădu de înţeles că renunțase de 
mult să-şi mai respecte stăpânul. Îi făcuse pe plac în seara aceasta 
doar de formă. 

Când ajunseră la parter, Olivia își aminti expresia de pe fața 
ducelui. Dezgustul lui după ce lovise peretele. Fusese o expresie 
urâtă, în contrast total cu trăsăturile sale perfect cizelate. 

Fără să-şi dea seama, îşi atinse buza. Era un tiran, un ne- 
bun. Nu ar fi trebuit să acorde atenţie demonilor care îl bântu- 
iau. Nu exista pe lumea asta nici o scuză pentru modul în care 
se comportase. 

Olivia cunoştea însă motivul, întrucât citise scrisorile ducesei. 
La cât o şocaseră şi o revoltaseră pe ea, putea doar să își imagine- 
ze ce efect avuseseră asupra lui Marwick. 

Cât îşi dorea să nu le fi citit! Ducele nu merita această com- 
pasiune trecătoare. Era ridicol din partea ei şi... opusul total al 
unei armuri. 


Capitolul 3 
CER 


Când Olivia se trezi a doua zi de dimineaţă, în suflet i se stre- 
curase un presentiment al nenorocirii. Sursa nu era la Bertram, ci 
în apartamentul de sus, în sălașul perfidului duce de Marwick. 

Îşi luă micul dejun în intimitatea salonului de lângă dormito- 
rul ei. Prin pereți se auzea conversaţia înăbușită a personalului 
care mânca la masa lungă din galerie. Vorbăria părea să-şi fi pier- 
dut tumultul obişnuit. În mod sigur, cineva - probabil Vickers - 
dusese vestea despre seara trecută. 

Când ieşi pentru a le da cameristelor sarcinile, suspiciunea i se 
confirmă. Polly, Muriel și Doris o salutară foarte umile şi, pe când 
ieșeau, Muriel şopti: 

- Sunteţi foarte curajoasă! 

Curajoasă? Vickers o fi auzit o poveste răstălmăcită de la 
Jones. Olivia nu se simțea deloc curajoasă, ci mai curând opri- 
mată. Ducele nu era problema ei. Putea să trăiască sau să moară, 
oricum ar fi dorit. 

Ca să fie sinceră, atâta vreme cât îi lăsa timp să caute prin toată 
casa, ea se declara mulțumită. 

„Este groaznic“, se gândi încruntată. Nu era o femeie rea. Chiar 
îi dorea tot binele din lume - chiar dacă el nu o merita. 

Când îşi reveni din visare, își dădu seama că se oprise pe scări. 
Agitaţia ei lăuntrică o determinase să se oprească — exact lucrul pe 
care nu şi-l permitea. 

Trebuia să înceapă căutările imediat, căci a doua zi, fără îndo- 
ială, cameristele aveau să-şi aducă aminte că o disprețuiau și să 
reînceapă flirtul cu valeţii, ademenindu-i în camerele întunecoase 
unde Olivia ar fi preferat să nu fie descoperită scotocind prin lu- 
crurile ducelui. 


Toată vara, din grădină se auzise un bâzâit neîncetat. Din 
întunecimea camerei sale cu vedere la fiori, Alastair ascultase ca- 
cofonia. Albine bătând la ferestre. Veveriţe care se jucau pe pervaz. 
La răsărit, cântecul păsărilor care se strecura prin obloane îl făcea 
să se trezească furios, cu capul plesnind de durere. 

Vara nu-i adusese nimic bun. Această casă avea să fie mormân- 
tul lui. Beat, furios, blestemase viața din grădină. 

Acum, într-o dimineață târzie de octombrie, se trezi în- 
tr-o linişte deplină. Grădina era moartă. Putea să îi simtă lipsa 

de viață. Tăcerea apăsa asupra draperiilor trase ca un pumn gata 
să spargă sticla. 

Tăcerea, atât de prezentă, îi aducea un mesaj: ratase ceva cru- 
cial, iar lucrul acela nu avea să se mai întoarcă niciodată. 

Se ridică. (De ce? Cu ce scop?) Oglinda înaltă de pe masa de 
toaletă arăta o față suptă, cu ochii înfundați în orbite, fața unui 
lup hămesit. 

- Blestemat să fii! se răsti înspre oglindă. 

Ochii îi ardeau, iar buzele i se depărtară, expunându-i dinţii. 
Cândva rânjetul acesta fusese o adevărată armă în Parlament, aju- 
tându-l să-şi reducă adversarii la tăcere. Acum era bun numai ca 
să se pedepsească pe sine. 

-Nu vrei să ieși? mârâi. 

Afară: o mulţime de ochi care să-l urmărească. Guri fără număr 
pregătite să împrăștie veşti despre el. „Ia uite ce-a ajuns. Speranţa 
Angliei, aşa era numit pe vremuri.“ Gândurile la lumea aceea, la 
sumedenia de ochi şi de guri, roiau nebuneşte, apăsându-l ca nişte 
bolovani şi zdrobindu-i răsuflarea în piept. 

În memoria englezilor, el era un om de stat. Nu un prost sau 
un încornorat, nu un individ orbit de propria mândrie. Atunci, 
trebuiau lăsaţi să şi-l amintească pe celălalt bărbat, chiar dacă nu 
existase ca atare în realitate. 

În genunchi, Alastair îşi începu exerciţiile de gimnastică. 
Cu doisprezece ani în urmă, când se îmbătaseră într-o cârciumă 
din Oxford, prietenii lui plătiseră un soldat bătrân să le demon- 
streze ce vână avea. Le arătase exerciţiile sale zilnice din armată, 
și nici unul dintre ei — cu excepţia soldatului — nu reuşise să le 
termine fără să vomite. 

Poate că de vină fusese alcoolul, dar seria de exerciţii era obo- 
sitoare. Când Alastair se ridică de la pământ, tot trupul părea să-i 
fie plin de fiere. Senzaţia era bine-venită. Făcea această serie de 
exerciții deja de patru săptămâni, pentru că avea nevoie de ex- 
tenuarea care urma. Extenuarea era singurul leac pentru acidul 
din venele lui, pentru neastâmpărul care se aduna ca sticla pisată, 
pentru furie. 

La final, când răsuflarea obosită îi ardea gâtul, îşi puse frun- 
tea pe genunchi ridicaţi şi își lăsă sudoarea să se usuce pe pie- 
le. Atunci, numai atunci, o singură dată pe zi, își permitea să 
joace acel joc, deoarece îşi câștigase dreptul prin secătuirea 
puterii fizice. 


Această liniște poate fi orice liniște. 

Este cu patru ani în urmă, poate cinci. Începutul tuturor neca- 
zurilor. Soţia lui se îmbracă în apartamentul de alături. Dacă este 
într-o dispoziție bună, cântă în timp ce-şi probează bijuteriile. 
Se pregătește pentru o petrecere. Fiecare noapte aduce cu sine 
petreceri: un politician are nevoie de prieteni, de resurse pe care 
să le folosească şi de care să abuzeze. 

Poate că petrecerea are loc în casa lor. Margaret este o gazdă 
perfectă, la fel de apreciată pentru acest talent pe cât este soţul ei 
pentru faptele sale bune, cauzele sale nobile, spiritul său de lider. 
„Ai ales foarte bine“, i-a spus cineva. „Va fi o nevastă excelentă 
pentru un prim-ministru la momentul potrivit.“ Cât îl mulțumeș- 
te complimentul. Cât de bine arată Margaret la braţul său şi ce 
conversații spirituale poartă!“ 

Dar nu poate fi cu patru ani în urmă. Trebuie să fie cinci. 
Cu patru ani în urmă s-a întors Fellowes în oraş. Şi astfel a înce- 
put. Fellowes, Nelson, Barclay, Bertram... 


Alastair îşi ridică fruntea. Scăpase de această mantră, de nu- 
mele bărbaţilor cu care ea îl trădase. Îi citise scrisorile de atâtea 
ori, că deja ar fi putut să le recite ca pe nişte monologuri, cuvân- 
tări scoase dintr-un scenariu pueril şi obscen. 


Soțul meu este un prost; nu are nici cea mai vagă idee cine 
sunt eu, ce fac. 

El crede că legea va trece, te asigur. Dar seara trecută era 
îngrijorat pentru că este posibil ca Dawkins să-și schimbe opi- 
nia dacă ar şti cineva ce pârghii să folosească. Așa că găsiți-l pe 
Dawkins, promiteți-i nişte arginţi, şi proiectul de lege va muri 
în fașă. 

Noaptea, stau întinsă lângă soțul meu şi mă mistui de dorul 
tău... îmi imaginez că mâinile lui sunt ale tale, şi apoi deschid 
ochii şi vreau să mă răzbun. 


Se uită la cioburile de sticlă răspândite de-a lungul peretelui. 
De ce erau acolo? După un moment, își aminti că erau resturile 
sticlei pe care o aruncase... când? 

O aruncase după o fată care spusese „nu sunt o fetișcană“. 
Când se întâmplase asta? În amintirea lui, vocea ei era ciudat 
de limpede, despicând murdăria minţii sale putrede. Își amintea 
intensitatea părului ei roșu și înălțimea ei neobișnuită, dar faţa ei 
nu avea trăsături. Era un oval pal, neted. Ce îşi amintea era pro- 
pria lui imagine în ochelarii ei. Imaginea unei bestii. 

Uitându-se în oglindă, se întrebă cum de ea nu se ferise 
cu groază. Cum de avusese curajul să-l înfrunte cu atâta 
îndrăzneală. 

Îşi trecu degetele peste pumnii zdreliți. Decăzuse mult, fără 
îndoială, din moment ce ajunsese să amenințe femei. 

Nici măcar atunci, fata nu cedase teren, ba îl provocase din 
nou. Probabil că şi ea era ţicnită. Oricum, nu la fel de ţicnită 
ca el. 

Îşi aminti că o atinsese, vrând să-i dea o lecţie de supunere. 
Dar acum, tot ce își amintea era atingerea buzelor ei. Moi. Doar 
pentru o clipă, simţise pe piele o scânteie, şi nu fusese vorba 
de durere. 

Cât de previzibil! Tatăl lui molestase servitoarele fără nici un 
scrupul. Cu patru sau cinci ani în urmă, Alastair ştiuse că nu avea 
să-i semene, că nu avea să fie taurul acela viclean, plin de furie, 
libidinos. Chiar şi cu un an în urmă o știuse. 

O ştiuse. Ha! Un prost știa multe lucruri, dar numai puţine 
dintre ele erau adevărate. 

Dar când venise fata acolo? De o zi? De două? De douăzeci? 


Timpul trece pe lângă el fără să-l simtă. E prins în momentul 
actual, care nu se schimbă niciodată. Şi nu are curajul să-l depă- 
șească, pentru că dacă o va face, totul se va schimba. Lumea nu îşi 

va mai aminti de imaginea lui de odinioară. În schimb, va vedea 
noua lui față: violentă, frântă, spartă, ucigătoare. 

Aceste cioburi de pe podea, vede el acum, acestea sunt am- 
bițiile lui, idealurile lui, presupunerile lui prostești: „Nu voi se- 
măna prin nimic cu tatăl meu când voi fi bărbat. Nu voi repeta 
greşelile lui“. 

Liniştea din grădină umple încăperea. 


Olivia își începu căutările în bibliotecă, dar dulapurile atât de 
promițătoare se dovediră a fi pline cu hărți — atât de multe, și une- 
le atât de vechi, încât părea că ducele avea o fixaţie pentru ele. 

Apoi merse în birou, de care, la ordinele ei, servitoarele se ocu- 
paseră la prima oră în acea zi. Când aprinse luminile, văzu dovada 
muncii lor de mântuială, deoarece marginea covorului era încer- 
cuită de praf. 

Scrâşni din dinți. Nu trebuia să-i pese. Ea nu era cu adevărat 
o jupâneasă. 

Zăvori uşa în urma ei. Cele mai multe birouri erau mobilate 
simplu, fiind destinate întâlnirilor de afaceri, dar această încăpe- 
re, cu covoare persane groase şi lambriuri de stejar, fusese în mod 
evident scena unor intrigi de nivel înalt. La urma urmei, Marwick 
fusese cunoscut ca un om politic de frunte, un Cato al epocii mo- 
derne, incoruptibil, cavalerul săracilor. „Ha!“ pufni Olivia. 

Totuși, în această măreție tăcută, masa de lucru neocupată și 
mapa goală o deranjau. Păreau dovada unei tragedii, a unui eveni- 
ment care scăpase de sub control cu consecinţe oribile. 

Se obligă să alunge aceste gânduri. Da, ceva scăpase de sub 
control: Marwick se căsătorise cu o femeie diabolică. Şi ce dacă? 
Probabil că îi oferise ducesei destule motive ca să-l disprețuiască. 
Poate, cine știe, o fi aruncat cu lucruri după ea. 

Trase de sertarul de sus al biroului. Fiindcă era încuiat, își 
scoase o agrafă din coc. O singură încercare făcu încuietoarea să 
se deschidă. Acest talent îl deprinsese la școala de secretare, unde 
stătuse la stânga unei viitoare vicontese şi la dreapta unei foste 
hoaţe de buzunare, Lilah, care trăia cu convingerea fermă că nici 

o fată nu ar trebui să se lase descurajată de o încuietoare. Secreta- 
rele erau o adunătură extrem de interesantă. 

Sertarul conținea mai multe registre. Își scoase ochelarii, din 
cauza cărora vedea ca prin ceaţă, şi descoperi liste cu informaţii 
despre veniturile de pe domeniile ducelui. Însemnările deveneau 
ilizibile în august 1884, şi din septembrie al aceluiași an încetau 
cu totul. 

Când își dădu seama ce însemna acest lucru, se retrase. În au- 
gust murise soţia lui Marwick, şi la scurtă vreme după aceea, el 
descoperise că îl trădase. 

Cercetă registrul mai îndeaproape. Scrisul de mână al lui Mar- 
wick exercita asupra ei o fascinație morbidă, asemenea fotografi- 
ilor de la locul crimei tipărite în ziare. Aici, mâna îi tremurase de 
durere, iar dincoace chinul îi crispase degetele până când scrisul 
devenise ilizibil. În cele din urmă, suferința ajunsese atât de cum- 
plită, încât nu mai putuse să miște condeiul pe hârtie. 

Ei bine, deci era și el un om ca toţi ceilalți. Și ce dacă? Era un 
om groaznic. Nu avea să-i plângă de milă. 

Sertarul următor dezvălui un set de dosare legate cu sfoară. 
În ele găsi ciorne de discursuri, minute ale procedurilor par- 
lamentare, notițe despre dezbaterile din Camera Lorzilor şi 
Camera Comunelor. 

Căutând prin ele numele lui Bertram, deveni fără voie din ce 
în ce mai curioasă. Astfel se făcea politica? Avea în față o întreagă 
istorie a negocierilor eşuate, a planurilor vizionare destrămate de 
corupție şi de împotrivirea presupuşilor aliați. Aceste documen- 
te nu arătau un maestru păpușar, ci un om care se lupta pentru 
compromisuri şi care se folosea de o retorică elegantă, plină de 
pasiune (aici era ciorna unuia dintre discursurile faimoase ale lui 
Marwick, despre importanţa educaţiei primare) pentru a-i con- 
vinge pe alții de justeţea cauzei sale. 

Aceste documente aparțineau unui idealist. 

Le împinse departe de ea de parcă ar fi fost în flăcări. 

Ultimul sertar conţinea un teanc subţire de scrisori perso- 
nale - foarte promițător. Inima îi tresări când văzu semnătura 
lui Bertram, dar în momentul următor, dezgustată, lăsă hârtia 

să cadă — era doar un bilet de mulțumire pentru o petrecere. 
Următoarea foaie era o ciornă, cu multe corecturi, despre... 
Surprinderea o făcu să icnească. Era o scrisoare de dragoste! 


Mi-am stors creierii ca să descopăr un mod de a vindeca 
ruptura dintre noi. Te asigur, Margaret, că greșeșşti închi- 
puindu-ți că nu țin la tine. Când îmi imaginez viața, tu ești în 
centrul ei. Fără tine, văd doar un Eden după cădere: gol, imper- 
fect, distrus... 


Revoltată de propria curiozitate, puse scrisoarea jos. Nu avea 
nimic de-a face cu Bertram. Nu era genul de femeie care își băga 
nasul în treburile altora din plăcere. 

Sau totuși era? Uneori, în ultima vreme, i se părea că pierde 
bucăți din sine, convingerile ei cele mai prețioase: „Sunt nevino- 
vată, am fost nedreptățită, eu nu am meritat așa ceva“. În locul lor 
descoperea lucruri noi despre ea însăși, lucruri îngrozitoare. Uite 
doar ce îi făcuse lui Elizabeth. 

Elizabeth Chudderley ducea o viață ușuratică, se purta prea 
familiar cu personalul ei și nu era un exemplu de virtute și cum- 
pătare creştină. Dar în ciuda traiului ei frivol, era şi generoasă, 
atentă şi bună. Ar fi putut folosi scrisorile ducesei pentru a-l şan- 
taja pe Marwick să-i aprobe căsătoria cu fratele lui. În schimb, 
procedase corect și hotărâse să i le înmâneze. 

Olivia, pe de alte parte furase câteva şi fugise. 

Avusese însă de ales? Ani în şir, singura ei ambiţie fusese să 
se ascundă — mai întâi la şcoala de secretariat, apoi ca secretară a 
unei văduve în vârstă din Brighton şi, în cele din urmă, în servi- 
ciul lui Elizabeth. 

În vara precedentă însă, la petrecerea dată de aceasta din urmă, 
un oaspete o trăsese deoparte pentru a-i spune că semăna izbitor 
cu un portret din biroul privat al prietenului său, lordul Bertram. 
Olivia își dăduse seama atunci că era momentul să fugă din nou. 
Pentru prima dată, acest gând o înfuriase. 

Se uită iarăşi peste hârtii, dar acum le răsfoia mecanic, cu min- 
tea aiurea. 

Ca o fată pripită de optsprezece ani, bănuise că Bertram, cva- 
(lragenar cu fața deja brăzdată de riduri, avea să moară destul de 
repede. Şapte ani mai târziu, știa că greșise. Se putea să mai tră- 
iască încă patru decenii, iar obsesia lui nu se potolea. Însăși exis- 
tența Oliviei reprezenta o insultă pentru el. 

Trebuia să își petreacă următorii patruzeci de ani pe fugă? 
Nu avea să-i fie permis niciodată să-și trăiască viața? Vara aceas- 
ta, pentru prima oară, se întrebase dacă nu trebuia să încerce să 
lupte în loc să fugă. 

Adversarul îi era net superior. Bertram era un aristocrat, cu 
resurse pe măsura rangului său de baron. Făcuse însă o greşea- 
lă. Complotase cu ducesa de Marwick, care dăduse mai departe 
scrisorile sale. Olivia furase mai multe; printre ele, una de interes 
deosebit, în care el îi scria ducesei: 


În legătură cu aceste „dosare“, după cum le numeşti, nu pot 
decât să îmi exprim mirarea şi dezgustul. Ideea că Marwick 
ar aduna informaţii secrete despre cei care îl consideră prie- 
ten, ei bine, îmi stârneşte o repulsie atât de profundă încât nu 
o pot exprima. 

Nu-mi pot imagina ce fel de informaţii crede că are despre 
mine, dar, ca să pun capăt operaţiunii sale de spionaj, îţi voi 
sprijini cu plăcere eforturile de a-l distruge. 


Olivia nu credea nici cât negru sub unghie că dosarul ar fi scos 
la lumină virtuțile lui Bertram. Era un om care nu trăia decât ca 
să-şi exercite autoritatea. Atunci când o fată de optsprezece ani 
alesese să se descurce singură în loc să trăiască sub influența lui, 
trimisese un asasin să o strivească. Putea fi un asemenea om mai 
virtuos în alte aspecte ale vieții sale? Orice informaţii ar fi conți- 
nut, dosarul reprezenta probabil cheia către dezarmarea lui defi- 
nitivă, aşa că trebuia neapărat să îl găsească. 

Nu era însă în acel teanc. Când își puse ochelarii, simți cum i 
se ridica un nod în gât. Thomas Moore probabil că scotocea oraşul 
în căutarea ei. Între timp, servitorii vorbeau, iar descrierea noii 

jupânese era elocventă. O roşcată înaltă ca un bărbat? În secunda 
în care lui Moore i-ar fi trecut vorba pe la ureche... 

În rafturile din dreapta erau doar dosare. Se uită lung la ele, 
frământându-se. Avea să-i ia ore întregi să le răsfoiască, şi nu-i 
mai rămăsese timp. 

Se ridică şi luă două dosare, cât putea ascunde în siguranță 
sub fuste, apoi, făcându-și curaj, porni spre uşă. Da, era o hoaţă. 
Da, comitea o ticăloşie. Dar dacă Moore o prindea, ar fi fost ca 
şi moartă. 


Capitolul 4 
SES 


- Nu așa procedăm aici! se răsti Polly. 

Olivia îşi mușcă limba ca să nu răspundă la fel. Începuse ziua 
deja extenuată, dar acesta nu era un lucru nou: în ultimele două 
săptămâni îşi petrecuse jumătate din fiecare noapte citind do- 
cumentele pe care le strecura ziua în camera ei. Până acum, nici 
unul nu se dovedise util, în schimb însemnările personale ale lui 
Marwick o fascinau tot mai mult. 

Ducele scria - pe vremuri - foarte mult. Lua notițe despre 
fiecare carte pe care o citise și își consemna gândurile despre tot 
felul de subiecte: crize diplomatice, probleme agrare, natura bine- 
lui și a răului, calitățile marilor oameni. Scria minunat, cu o erudi- 
ţie care îi trezea invidia. Ea studiase latina doar un an, iar greaca 
veche deloc; în unele nopți se furişa în bibliotecă și se chinuia să 
descifreze citatele cu ajutorul dicționarelor, doar pentru a-și de- 
monstra sieși că era capabilă. 

Ce nu ar fi dat pentru ocazia de a studia la Oxbridge! Însă, 
după cum știa prea bine, nici măcar aceste instituții nu puteau 
asigura o clarviziune ca aceea care apărea în scrierile lui Marwick. 
Cum împăca o asemenea operă elegantă, uimitoare, cu monstrul 
de la etaj? Avea impresia că citea memoriile unei fantome, ale 
unei persoane pe care ar fi dorit să o cunoască pe când încă mai 
era în viaţă. 

Această fascinaţie crescândă era perversă, nepotrivită. Dar 
trebuia să caute prin biroul său, nu? Trebuia să se uite la fiecare 
document, ca nu cumva să îl treacă cu vederea pe singurul care îi 
trebuia. Şi astfel, în fiecare noapte, rămânea trează până la două 
şi jumătate, oră la care își impunea să meargă la culcare; şi în fi- 
ecare dimineaţă, înainte de răsăritul soarelui, se furişa în birou 
pentru a sustrage material nou de lectură. 

Îi rămăseseră de citit doar două dosare. În dimineața aceasta, 
bucătăreasa era s-o surprindă când le băgase sub saltea. Îi dăduse 
Oliviei o listă cu misterele din bucătărie: dispăruseră cinci livre de 
trufe. Unde ajunseseră? Şi din ce motiv era nevoie să fie reparată 
faianța? Plăcile sparte abia fuseseră înlocuite luna trecută. 

Jones, cu care Olivia se consulta în timpul micului dejun, nu 
putea nici el să dea o explicaţie. Îl îngrijorau în mod special trufe- 
le, așa că interogase personalul bucătăriei, însă fără succes. Între 
timp, Olivia se dusese să verifice activitatea cameristelor, prilej 
cu care descoperise o adevărată atrocitate în salonul pentru di- 
mineaţă: Polly peria covorul roz cu crem folosind frunze de ceai. 
Pe lâna fină deja rămăseseră câteva urme incriminante. 

-De acum înainte vei folosi sare, îi ordonă. 

- Sare! 

Olivia nu era slujnică, dar până şi ea ştia atâta lucru: pentru 
covoare de culoare deschisă se foloseşte doar sare. 

Bosumflată, ridicând din umeri, Polly se apucă iarăși de 
periat. 

- Stop! Nu trebuie să perii peste frunze. Nu vezi? Lasă pete. 

Servitoarea trânti peria. 

-Atunci pot să plec? 

„Şi să laşi frunzele împrăştiate peste tot?“ ţipă Olivia în gând. 

- Nicidecum. Vei lua frunzele, apoi vei pune sarea şi vei termi- 
na de periat covorul. 

-Să le iau cu mâna? 

- Da, cu mâna. Altfel, pata se va întinde. 

Polly îşi încrucișă braţele la piept şi o fulgeră cu privirea. Oli- 
via îşi dădu seama, prea târziu, că şi ea făcuse la fel. Se țintuiră 
așa câteva secunde, într-o scenă care i-ar fi părut absurdă oricui: 

înfruntarea dintre o cameristă și o jupâneasă atât de apropiate ca 
vârstă, încât singurul mod de a le deosebi era inelul cu chei de la 
brâul Oliviei. 

Frumoasa buză superioară a lui Polly se strâmbă într-un rân- 
jet. Era o fată drăguță, cu ochi mari, căprui şi păr strălucitor — 
dar de ce nu își purta boneta cum trebuie? Buclele ar fi trebuit să 
fie acoperite. 

- Eşti irlandeză? se interesă Polly. 

Aceasta ar fi trebuit să fie o insultă, desigur. Olivia nu contenea 
să se mire cât de îngust priveau oamenii lucrurile: dacă nu aveai 
origini legitime, făceai obiectul disprețului. Dacă aveai origini le- 
gitime, dar nu din locul potrivit, disprețul era iarăși automat. 

Ea nu punea însă preț pe virtuțile convenţionale; după cum i-o 
demonstrase viața, principalii lor susținători erau nişte ipocriţi. 
Îşi ridică bărbia, ştiind că dacă ceda numai un fir de păr, nu avea 
să mai recucerească acel teren niciodată. 

- Sarea curăță praful la fel de bine, rosti ea laconic. Şi nu pă- 
tează covorul. 

Polly îşi dădu ochii peste cap. 

„Va trebui să o dau afară.“ Conştientizarea se formă ca o minge 
de gheaţă în măruntaiele Oliviei. Era o ticăloșie să distrugă tra- 
iul unor oameni, indiferent de comportarea lor, ca să-şi asigure o 
poziţie pe care nu intenționa să o păstreze. 

De sus se auzi o bufnitură. Polly ridică privirea, iar Olivia 
înălță o rugăciune de mulțumire pentru această întrerupere la 
momentul oportun. 

Bufnitura se auzi din nou, mai tare. Globurile de cristal de la o 
lampă din apropiere începură să tremure. 

Fusese casa invadată de o hoardă de elefanți? 

Olivia se repezi pe hol, unde dădu peste celelalte servitoare, 
alături de valet și de ajutoarea bucătăresei — ce făcea oare ea aco- 
lo? — holbându-se la tavan. 

-Ce este? 

- Este Excelenţa Sa! 

Un râs înfundat se auzi din spatele ei. Polly o urmase. „Ce glu- 
mă bună“, bombăni Olivia în gând. Observaţia îi fu întreruptă de 
altă slujnică. 

- Deasupra e camera lui, explică Doris, o lungană cu față ca de 
iepure care îi devenise dragă Oliviei pentru că înclina mai mult 
spre visarea cu ochii deschişi decât spre revoltă. 

- Poate e stadiul final, șopti Muriel făcându-şi cruce. 

- Stadiul final de la ce? întrebă Olivia. 

-Muriel este foarte convinsă că are sifilis care i s-a urcat la cap, 
spuse Polly. 

- Polly! 

- Păi, nu eu am spus asta! se oţări tânăra servitoare punân- 
du-şi mâinile în şold. Cu toate că dacă are cineva o explicație mai 
bună pentru comportamentul lui, aș vrea să o aud şi eu. La înce- 
put suferea de ziceai că i se frânge inima în piept şi alerga prin 
toată Londra ca să organizeze cea mai grandioasă înmormân- 
tare de la a papei încoace. Şi cât ai clipi, sparge toate oglinzile, 
sfâşie tapiseriile și refuză să iasă din casă. Trece vara, şi nu se 
mai mişcă din camera lui - nici un incendiu nu cred că l-ar scoate 
de acolo. Şi dacă ăsta nu e sifilis care i s-a urcat la cap, zi-mi tu 
ce o fi! 

Olivia respiră adânc. Acum se auzea de parcă Marwick ar fi lo- 
vit cu diverse lucruri în pereți. Nu capul, spera? Sau poate totuși... 
Nu, nu putea dori asta. Poate că avea să se vindece la un moment 
dat; pe vremuri avusese o minte strălucită. 

Mai mulți servitori, alt lacheu și portarul veniră pe coridor ca 
să se holbeze. Situaţia era ridicolă, nimeni nu avea de gând să urce 
la etaj ca să vadă ce se întâmpla cu ducele, nici măcar valetul său, 
care se drăgălea cu ajutoarea bucătăresei într-un colț. 

Olivia se uită atent la scări. Nici una dintre hârtiile din birou 
nu avusese un conţinut confidențial. Ce șansă era ca ultimele 
două dosare să fie diferite? Dacă nu cumva îşi îndesase documen- 
tele secrete pe undeva pe sub o pernă ornamentală, dormitorul 
lui era singurul loc în care îi mai rămânea să caute. 

Dumnezeu să o ajute. Era nevoită să umble prin lucrurile ne- 
bunului chiar în bârlogul lui! 

Trăgând adânc aer în piept, îşi adună fustele în pumni şi o por- 
ni spre trepte. 

-O, nu vă duceți! strigă Muriel înfricoşată. Data trecută o 
sticlă, data asta o lamă, doamnă! 

De unde aflase slujnica? Olivia se întoarse nervoasă. 

- Vickers, bârfești îngrozitor. 

Valetul ridică spăsit din umeri. 

-Fii bărbat, se răţoi Polly la el. Du-te sus cu ea! 

Acest sprijin neașteptat o bucură pe Olivia, dar pe Vickers îl 
făcu doar să se ascundă în spatele fetei de la bucătărie. 

- Sunt... ocupat cu altceva, îngăimă el. 

- Lașule, şuieră Olivia. Ceilalți servitori răspunseră cu chico- 
te, pe care nu le aprecie. Aruncă o privire încruntată în jos, peste 
adunare, reducându-i la tăcere, îşi îndreptă umerii şi adăugă: Dacă 
nu mă întorc într-un sfert de oră... 

„Chemaţi poliția“, ar fi spus altcineva. Dar nu ea. Prezenţa 
autorităților nu i-ar fi convenit deloc. l 


Când Olivia deschise ușa de la salonul ducelui, zgomotul se 
opri. Ezită în prag, nehotărâtă. Dacă se terminase nebunia, mai 
trebuia oare să vadă ce era cu el? 

Dar dacă zăcea acolo, rănit? Chiar dacă ar fi fost, era respon- 
sabilitatea ei să vadă? Poate că nu. Dar dacă avea de gând să îl 
scoată din camerele sale pentru destul de multă vreme ca să le 
inspecteze, trebuia să înceapă atacul cândva - cu cât mai curând, 
cu atât mai bine. „În regulă“, își zise, pornind cu pași apăsaţi spre 
uşa interioară, 

Ciocăni prea timid după gustul ei. „Limiditatea este fatală pen- 
tru conducere. Oamenii își doresc un motiv ca să creadă în ceva 
mai măreț decât ei înşişi; un lăudăros incompetent îi va câştiga de 
partea lui mult mai repede decât un mare om care nu își face re- 
clamă.“ Marwick scrisese aceste cuvinte cu referire la Wellington. 

Işi muşcă buza şi bătu mai hotărât. După o pauză lungă se auzi 
glasul ducelui: 

- Intră! 

Răspunsese! Surprinsă, şovăi o clipă, apoi își netezi fusta și 
intră, pregătită să se ferească. 

În cameră domnea semiîntunericul obişnuit, cu draperiile 
trase. Ochilor le luă un moment ca să se obișnuiască. Spre stu- 
poarea ei, totul părea în regulă. Toată mobila întreagă, fără sticle 
sparte — mai puţin cioburile celei pe care o aruncase după ea, care 
încă sclipeau într-un colț. 

Teancurile de hârtii fuseseră adunate și mutate. Unul era 
pe cufărul de la picioarele patului. Altul era pe biroul de lângă 
fereastră. Unde erau restul? Se ruga să nu le fi ars. 

Cu inima bătând mai repede, îşi îndreptă atenţia asupra duce- 
lui. Stătea în capul oaselor sprijinit de perne, pierdut printre um- 
brele aruncate de baldachin. Doar ochii îi străluceau din beznă. 

- Ah, făcu el. Cea mai nouă jupâneasă a mea. 

Cum era posibil ca un om care așternuse pe hârtie lucruri atât 
de frumoase să fi decăzut în aşa hal? Oare bărbatul din faţa ei 
scrisese acele eseuri minunate? Oricum, trebuia să îl scoată din 
cameră. Ce Dumnezeu făcuse tot timpul cât stătuse închis acolo? 
Nu vorbea împleticit, şi în aer nu se simțea iz de alcool — și nici de 
fum, slavă Domnului. Singurul miros pe care îl simţea, fără să fie 
neplăcut, era de transpiraţie. 

- Excelenţă, spuse ea, amintindu-și să facă o reverență. Am 
auzit zgomote. Am dorit să mă asigur că sunteți bine. 

-Acest lucru este discutabil, domnişoară Johnson. 

Înciudată, își dădu seama că se îmbujorase. Nu avea rușine? 
De ce voia să-i amintească de purtarea lui oribilă de la ultima lor 
întâlnire? Era tentată să-l citeze: „De prea multe ori confundăm 
cu un privilegiu al clasei acel tip de purtare josnică pe care, la să- 
raci, o recunoaștem ușor drept viciu“. În loc de asta, replică tăios: 

- Foarte adevărat, Excelență. La balamuc e mai multă liniște. 
Bănuiam că vă demontaţi mobila. 

El își schimbă un pic poziţia, astfel că jumătatea superioară a 
corpului deveni vizibilă. Era dezbrăcat de la mijloc în sus. 

Olivia tresări în prag. Deoarece slăbise enorm, acum i se relie- 
fau acei mușchi care sunt de obicei ascunși sub un strat sănătos 
de carne - și de haine. 

- Dacă v-am întrerupt... 

-Mai întrebi? Pare a fi un obicei de-al tău. 

Ducele se întinse după cămașă și o îmbrăcă. Abdomenul 
i se încorda cu fiecare mișcare, creând un efect de-a dreptul 
fascinant. 

Tânăra femeie se concentră asupra scopurilor ei. Astăzi pă- 
rea mai vorbăreț. Nu era mare lucru, dar intenţiona să profite de 
ocazie odată ce se ivise. 

-Aceste încăperi trebuie dereticate, Excelenţă. 

- Nu. 

-Sunt informată că le-aţi interzis cameristelor să intre de mai 
mult de o lună. Şi ca să fiu sinceră — își impuse să se uite direct la 
el şi îşi adună toată voinţa pentru a nu roși - aici miroase. 

Pentru o clipă el păru uimit. Era expresia cea mai vie pe care 
o văzuse pe faţa lui, cu toate că doar făcuse ochii mari și ridicase 
ușor din sprâncene. 

Şi apoi, minunea minunilor, Marwick râse. Nu mult, nu vesel, 
dar fusese în mod clar un râset. 

-Şi a ce miros, doamnă? Rogu-te, spune-mi, cum put? 

-A transpiraţie, regret să spun. 

El îi adresă un zâmbet batjocoritor. 

-Ce şocant. Numai Domnul ştie ce oi fi făcut aici. 

Dacă Olivia ar fi înscenat un incendiu, el ar fi fugit din cameră 
fără prea multe ezitări. Dar cum ar fi putut să însceneze un incen- 
diu fără să dea foc? Ar fi însemnat totuși să meargă prea departe. 

-Nu va dura mai mult de o oră, îi promise. O curățenie 
rapidă... 

-Trebuie să te dau afară din nou? Se ridică, ieșind dintre um- 
brele baldachinului. Părul lui blond, ciufulit, sălbatic, îi dădea un 
aer de pirat, pe care zâmbetul de lup nu făcea decât să-l confirme. 
Ziarele ar savura acest detaliu, continuă el. Îmi şi imaginez titlul: 
„Jupâneasă concediată de două ori“. 

Olivia se apropie de ușă. Nu vedea sticle la îndemână, dar du- 
cele ar fi putut la fel de bine să arunce cu un scaun. 

-Nu este necesar. Dar sunt de părere că un mediu mai curat 
ar fi benefic stării dumneavoastră de spirit. Şi ați putea trage 

draperiile - „dacă tot am început“, se gândi ea —, căci întunericul 
din jur vă afectează, evident, și dispoziţia. 

Orice expresie i se șterse de pe față când se uită la ea. Olivia 
avu senzația stranie că îl pierduse; chiar dacă draperiile nu puteau 
ține afară toată lumina, el se afunda din nou în beznă oricum. 

-Camera pute, insistă ea, pentru a-l forța să ia o hotărâre. 

Faţa lui se înăspri din nou. 

- Îţi dai seama că vorbeşti astfel cu stăpânul tău? 

-Cu angajatorul meu. Da, Excelenţă. 

O linie apăru între sprâncenele lui. 

- Exact ce-am spus. 

Dacă era un lucru pe care ea nu putea să-l suporte, acela 
era folosirea neatentă a limbajului. S-ar fi aşteptat la mai 
multe din partea lui, dar era limpede că îşi pierduse mult lăuda- 
tele calități. 

-Nu tocmai, Excelenţă. M-aţi angajat, dar nu mă stăpânți. 

Sprâncenele i se ridicară. O măsură de sus până jos. 

- Te-ai lovit de curând la cap, doamnă Johnson? 

Ea râse, însă expresia lui nu se schimbă. Aparent nu fusese o 
glumă. Îşi pierduse şi mințile. 

- Nu, dar mulțumesc pentru grijă. 

- Nu era grijă, vorbi el printre dinți. Era simplă logică, deoare- 
ce nu pot să găsesc alt motiv pentru purtatea ta ciudată şi imper- 
tinentă. În mod repetat. 

Nu, sigur că nu putea găsi alt motiv. Ar fi fost nevoie de un 
mare efort al imaginației ca să ghicească faptul că ea stătea trea- 
ză nopţile, paralizată de teama că omul lui Bertram avea să-i 
dea de urmă; că fiecare oră scursă îl aducea mai aproape, în timp 
ce ea își irosea ocazia de a evada spre siguranță, undeva depar- 
te de Londra, şi totul în speranța aproape deşartă că printre 
hârtiile lui Marwick se afla unica şansă de libertate de care ar fi 
putut dispune... 

- Vă cer scuze, dar mă gândesc la bunăstarea dumneavoastră. 

Acest lucru era adevărat. Motivația ei nu era întru totul egoistă. 
O preocupa să vadă un om în floarea vârstei zăcând asemenea unui 
invalid. Bun, nevasta lui îl trădase, iar el se transformase într-un 

pustnic bizar, obsedat, tiran. Şi ce dacă? Spre deosebire de 
Olivia, avea libertatea să o ia de la capăt. Dacă ar fi dorit, ar fi 
putut să repare relaţiile cu fratele său, să își ia o nevastă nouă 
care să-l ajute să uite povestea sordidă cu prima soţie. Să redevină 
omul care fusese odată. 

Toate acestea ar fi fost însă greu de făcut din dormitorul său. 

De fapt, o enerva la culme. Dacă ea putea să reziste impulsului 
de a-și plânge de milă, cu siguranță că şi el era capabil să o facă. 

Se duse la fereastră și trase draperiile, iar revărsarea bruscă de 
lumină dezvălui o cantitate incredibilă de praf. Praf care dansa 
nebunește în aer, praf care se așternuse pe masa de scris, praf care 
se depusese la marginea covorului. 

- Dumnezeule! exclamă ea. Este o minune că mai puteți 
respira. 

-Doamnă Johnson, rosti el, parcă nevenindu-i să creadă. leşi 
dracului de-aici! 

Ea se întoarse, pregătită să se apere, însă cuvintele i se topiră 
pe buze. 

Să-l vadă în semiîntuneric era una, dar în lumină frumusețea 
lui era copleşitoare. Părul îi era ca o vâlvătaie. Ochii cu gene dese 
erau albaștri ca safirele. Tenul era arămiu, fin, iar pomeții cu mu- 
chii dramatice erau scoși în evidență de jocul umbrelor. Descoperi 
că îşi ridicase mânecile, dezvelind fire blonde de păr care strălu- 
ceau pe antebraţele sale musculoase. 

Lumina era elementul lui natural. În ea, devenea orbitor, o cre- 
atură aurie ce ar fi putut cu ușurință să compună sonete care să le 
întreacă pe ale lui Shakespeare - sau să inspire astfel de sonete. 

Se răsuci cu spatele, dezorientată, nervoasă într-un fel cu totul 
nou. Privirea ei căzu pe cămin. Se încruntă la el, apoi păşi în față 
şi trecu peste poliţă un deget. 

Se întoarse, arătându-i demonstrativ degetul negru de praf, şi 
scoase un țâțâit. 

-Nu e de mirare că nu vă simţiţi bine. 

O privea de parcă ea ar fi fost țicnită. Arăta complet dezorien- 
tat. „E amuzant“, se gândi Olivia. Brusc începu să se simtă bine. 

„O, Doamne, nu! Nu, nu!“ Planul care prindea contur în min- 
(ca ei nu era nici dorit, nici înțelept. Îşi promisese că avea să facă 
doar minimul necesar. Marwick şi menajul său neglijent nu erau 
problemele ei, așa că nu trebuia să le rezolve. 

Pe de altă parte, agresivitatea trebuia pedepsită cu aceeași 
monedă. Deodată, lucrurile se limpeziseră. Indiferent dacă el își 
dădea seama sau nu, ducele avea mare nevoie de îndrumarea ei. 
Şi avea de gând să îl îndrume afară din cameră. 

Cu o mișcare graţioasă, el se aplecă și scoase ceva de sub pat. 
Când se ridică, ținea o sticlă. 

-Acesta pare să fie un limbaj pe care îl înţelegi. 

Când privirile li se încrucişară, Olivia avu senzaţia de 
déjà-vu. Într-adevăr, scena nu se deosebea prea mult de cea avută 
mai devreme cu Polly. 

Marwick încerca să o intimideze. Dacă ar fi vrut să arunce cu 
sticla, ar fi făcut-o deja. 

Dar dacă se înșela? Tânăra femeie îşi zise că ar fi putut supra- 
viețui unui ochi învineţit de o sticlă, însă i-ar fi fost imposibil să 
scape de Thomas Moore. 

- Vreţi să trăiţi în mizerie? Şi toate aceste cărţi — împinse un 
teanc cu vârful piciorului şi îl răsturnă — ar duce-o mai bine pe un 
raft. Păi... vocea i se tăie. Când căzuse, un volum se deschisese 
la o pagină ilustrată. Căzu în genunchi exclamând: Acesta este un 
manuscris anluminat! ÎI înhăță şi studie aura poleită a Sfântului 
Bernard. E în stil romanic, deci datează cel târziu din secolul al 
treisprezecelea! Privirea ei zbura de la un teanc la altul, uimită și 
totodată înfricoșată de nenumăratele posibilități care se deschi- 
deau. Ce altceva mai aveţi aici, pe podea? Pe podea! Ce faceţi cu 
cărțile acestea? 

O mână o prinse de braţ, o ridică în picioare şi o târî spre ușă. 
Apucă totuşi să vadă ceva cu coada ochiului. Dumnezeule mare, 
nu se putea să fie adevărat! 

Se smulse din strânsoare şi se repezi în cealaltă parte a came- 
rei, unde, ridicând un exemplar din Leviatan şi un Don Quijote în 
spaniolă, descoperi... 

O luă, ţinând-o dreaptă pe palme, oscilând între venerație 
şi furie. 

- Aceasta, şopti ea, este Principia lui Newton. O ediţie originală! 

Tăcere. 

Se uită în sus și inima îi sări din loc. Ducele o domina de la înăl- 
țimea sa, cu fața înnegurată. Nu terminase să-și închidă nastu- 
rii de la cămașă. Gulerul îi atârna desfăcut, dezvelind o porțiune 
mare de piele, şi, Cerule, sfârcul său stâng era expus vederii! 

Olivia strânse cartea la piept, incapabilă să-și mute privirea. 
Văzuse în viața ei ceva busturi, cele mai multe aparținând ado- 
lescenților de la țară care lepădau buna cuviință la balta de pește. 
Nici unul însă nu arăta astfel. Ducele avea păr pe piept. Cine s-ar 
fi gândit? 

-Îți doreşti să mori? mârâi el. Sau, poate, nu mai ești în stare 
să înţelegi engleza? 

Se depărtă de el, mergând spre uşă. Marwick o urmărea pas cu 
pas, ca un leu gata să se năpustească asupra unui miel - o analogie 
nu tocmai plăcută. Dar cărțile acelea cu margini aurite, legate în 
piele de vițel, nepreţuite, nu aveau nici o vină. Trebuia neapărat 
să le salveze. 

Mai avea un metru până la uşă, când privirea i se opri din nou 
asupra manuscrisului anluminat. Nu putea să-l abandoneze aco- 
lo, sărăcuţul! Se repezi şi îl apucă. 

-Lasă cartea din mână! răcni el. 

-Poți să le păstrezi pe toate lângă tine, ţipă ea. Mută toată bi- 
blioteca aici, sus, dacă vrei, dar nu o să le ţii pe podea! 

Sări înapoi și trânti uşa în fața lui. 


Capitolul 5 
SEE 


-Am nevoie de două corpuri de bibliotecă, decretă Olivia așe- 
zându-se în fața lui Jones. Imediat. Eu nu... 

Se aplecă înainte ca să vadă mai bine ziarul de sub cotul major- 
«domului. Nu, nu îşi imaginase titlul de pe prima pagină: „Pariul 
lui Bertram se dovedeşte câştigător“. 

- Blestemată povestea asta cu trufele! mormăi Jones frecân- 
du-se la ochi. Am trecut în revistă toate mesele din ultima lună. 
Cu siguranță nu le-am folosit. Nu apar ca ingrediente în nici un 
fel de mâncare. Şi am vorbit cu fiecare om de la bucătărie. Nimeni 
n-are habar... 

Olivia îşi drese vocea. 

-Eu o să aflu. Înainte de asta însă, dă-mi doi valeți puternici 
ca să mut rafturile. 

- Poftim? se încruntă el. Unde dorești să fi mutate? 

Olivia ştia foarte bine cum avea să reacționeze dacă îi spunea 
adevărul. 

- Doar dă-mi corpurile de bibliotecă, și o să rezolv cazul trufe- 
lor mai repede decât Scotland Yard, zise pocnind din degete. 

-Nu cred că celor de la Scotland Yard le pasă de dispariţia unor 
trufe, oftă Jones. În plus, am vorbit deja cu toţi cei care ar fi putut 
avea acces la ele. 

Ochii ei rătăciră iarăși pe ziar. În ce consta marea victorie a lui 
Bertram? O moarte plină de glorie, îndrăznea să spere? 

- Dă-mi bibliotecile, repetă ea absentă. 

Cu un suspin, majordomul închise registrul. 

- Foarte bine. Pune-i pe Fenton şi Bradley să le mute. 

- Mulţumesc, spuse ea ridicându-se. Ai terminat cu ziarul? 

- O, da, desigur. Urmăreşti ştirile? Bărbatul netezi foaia cu o 
mână drăgăstoasă. A fost o vreme când călcam patru gazete pe zi. 
Excelenţa Sa avea un apetit insaţiabil pentru ele, dar acum refuză 
să le citească. Dacă nu aş fi eu, nimeni din casă nu s-ar uita la ele. 
Dar revistele de modă, doamnă Johnson, şi rezultatele de la curse, 
și romanele de două parele — ar trebui să vezi gunoiul care ajunge 
în tomberoane în fiecare săptămână, încheie el cu o strâmbătură. 

- Eu, una, sunt o cititoare pasionată, mărturisi ea în timp ce 
Jones îi înmâna ziarul. 

- Recunosc, desigur, că în zilele noastre gazetele nu sunt întot- 
deauna o lectură plăcută, spuse el plescăind a dezgust. Vei vedea 

că Salisbury a ocupat poziția Excelenței Sale. Era de aşteptat, dar 
tot mi se pare nedrept și dureros. 

Ea îşi aruncă ochii pe primul paragraf. O, Bertram fusese numit 
în cabinetul prim-ministrului! Şi dăduse dovadă de o „doză lăuda- 
bilă de umilinţă creştină“ la acceptarea postului. Şarpele acela ipo- 
crit! Nu era de mirare că îi dorea moartea: simpla ei existență ar fi 
demonstrat că imaginea pe care şi-o crease era pură minciună. 

- Măcar, domnule Jones, gazetele slujesc de minune la aprin- 
derea focului. 


Sub supravegherea Oliviei, Bradley şi Fenton cărară rafturile 
în capul scărilor. Dar imediat ce își dădură seama că următoarea 
lor destinație erau încăperile ducelui, se opriră în loc și începură 
să zbiere ca nişte catâri arțăgoși. 

Olivia era tentată să-i lovească pe spinare cu ziarul. 

-Nu aveți pic de mândrie? Jeliți ca nişte copii pe întuneric. 
Ce credeţi că o să vă facă? Regretă întrebarea în secunda în care o 
rosti, aşa că adăugă repede: Nu, nu-mi răspundeți. 

Îi lăsă protestând pe hol şi o luă înainte. Într-o anumită măsu- 
ră se temea că planul avea să dea greş, dar în rest era hotărâtă, fu- 
rioasă, indignată. Nu era nimeni în afară de ea ca să aibă grijă de 
acele comori sacre ce zăceau abandonate, neajutorate, pe podeaua 
lui Marwick. Nu mai contau loviturile lui, nici sticlele aruncate. 
Dintre toate depravările de neiertat, nici una nu era mai josnică 
decât aruncarea lui Newton pe covor! 

Uşa către dormitorul ducelui era închisă. Încercă clanţa şi văzu 
că o încuiase. Lașul. 

Se aplecă până la gaura cheii şi rosti clar: 

- Ascultaţi. Nu-mi place să folosesc ameninţări, dar de dragul 
acelor cărți o voi face. Cum nu auzi nici un răspuns, trase adânc 
aer în piept şi urmă: Dacă nu-mi permiteţi să așez acele cărți pe 
rafturi, cum se cuvine, vă voi pune laudanum în mâncare, astfel 
încât nu veţi avea de ales. Se opri, aşteptând. La o asemenea su- 
gestie replica nu putea fi decât o nouă concediere, însă dinspre 
dormitor nu se auzi nici un sunet. Foarte bine, zise ea după câ- 
teva clipe. Un om poate rezista fără mâncare. Dar ce faceți fără 


60 


Amăgirea 


apă? O să vă pun droguri şi acolo. Aveţi în posesie o bună par- 
te din moștenirea nepreţuită a omenirii, și nu vă voi permite să 
o distrugeţi. 

Zăvorul scrâșni. Ea se retrase în capătul opus al salonului, 
pregătită să fugă. 

Ducele păși în prag, fixând-o cu privirea. Părul îi stătea alanda- 
la, dar măcar își încheiase nasturii de la cămașă. 

- Eşti nebună. 

-Venind din partea dumneavoastră, Excelență, diagnosticul 
este extrem de credibil. 

El își îngustă ochii. Părea ciudat de senin, de parcă n-ar fi fost 
acuzat că el era cel mai mare nebun din casă. 

-Nu te-am dat afară? De ce mai eşti aici? 

Şi ea se mira de acest lucru. 

- Probabil pentru nu v-aţi anunţat încă majordomul. 

-Voi remedia scăparea asta. Uşa începu să se închidă. Du-te şi 
fă-ţi bagajele. 

- Şi cine o să vă răspundă când sunaţi? se interesă ea punând 
un picior în prag. Toţi ceilalți sunt prea de îngroziți de dumnea- 
voastră ca să vină până aici. Uşa se opri, ceea ce îi dădu curaj să 
continue: Sunteţi norocos că aveți un lift pentru mâncare, altfel 
ați fi murit de foame până acum. De fapt, ați putea să vă trimiteţi 
notițele jos împreună cu resturile de la mese. 

Uşa se deschise din nou. Marwick părea plictisit. 

-Eşti nerăbdătoare să fii concediată iarăşi? 

- Nu, dar pentru acele cărți îmi asum riscul bucuroasă. 

- Ridicol. Eşti sigură că nu ai fost actriţă în trecut, domni- 
şoară Johnson? Una foarte proastă, trebuie menţionat, precis 
ai fost dată afară și de acolo. Dar erai potrivită pentru farse, 
fără îndoială. 

- Principia nu este o glumă! Cartea aceea... 

-Îmi aparţine, o întrerupse el. Pot să fac cu ea ce doresc. 

Oliviei îi displăcea raționamentul lui, în principal pentru că nu 
păsea o modalitate convingătoare de a-l respinge. Îşi puse mâinile 
în șolduri şi mai făcu un pas înspre el. 

-Poate că Jones nu m-a concediat deoarece, mulțumită mie, 
casa Excelenței Voastre nu mai seamănă cu o grădină zoologică. 
Acum este mai curată decât a fost luni în şir, nu că aţi avea de 
unde să știți asta. Dar vă asigur că și încăperile Excelenței Voastre 
ar putea fi mai curate şi cu un iz mult mai puțin înțepător. 

Uşa se trânti. 

- Dar mă voi mulțumi cu cărțile! strigă ea disperată. Permi- 
teți-mi doar să aduc rafturi pentru ele! 

Năvăli pe hol. Lacheii erau deja la jumătatea scărilor. 

=- Întoarceți-vă imediat, sau o să spun că voi sunteţi cei care au 
furat trufele! 

Bradley se uită în sus şi suspină. 

-O să le ducem până în salon, mormăi el. Dar nu mai departe 
de-atât, doamnă. Cu regret vă anunţ că preferăm să avem cape- 
tele întregi. 


-Dar nu a aruncat cu sticla în capul nimănui, zise Olivia. 

Adunase personalul în micul ei salon după cină. Jones avea 
o ceașcă de ceai pe care bucătăreasa i-o preparase ca să „îi liniş- 
tească nervii“. După cum pretindea, suferise o criză când aflase ce 
făcuse jupâneasa cu rafturile de bibliotecă. 

-O să vezi, spuse Vickers pesimist. De fiecare dată când Jones 
şi bucătăreasa se uitau în altă parte, trăgea câte o duşcă dintr-o 
ploscă. Le-ai dus până în salon. Nici nu o să ajungă mai departe. 

-Ar fi putut să ajungă, dacă aș fi putut să le mut eu însămi. 
Tu nu l-ai văzut, nu l-au deranjat așa de tare, spuse ezitant Olivia. 
Bine, bine, nu sunt sigură că ştie că sunt acolo, nu a ieșit în salon 
să le vadă. Dar nici nu s-a contrazis cu mine. 

Vickers, care tocmai sorbea din ploscă, se înecă. 

-E un afurisit de duce. Poate că nu l-ai prins în forma lui cea 
mai bună, dar crede-mă, nu este genul care să se certe cu unii 
ca noi. Spui cuvântul greșit, şi el pur şi simplu... Valetul îşi trecu 
degetul peste beregată. 

-E adevărat, zise Jones. 

Deschidea prima dată gura după criza de tuse avută cu un sfert 
de oră în urmă, când Olivia le vorbise despre mutarea rafturilor. 

Oricum, remarca sa fu suficientă pentru a-i aduce o bătaie pe braţ 
din partea bucătăresei. 

- Corect, încuviință aceasta. Trebuie să ai grijă, doamnă John- 
son. Să pleci fără o recomandare... Scutură din cap. Nu ți-ar plăcea, 
drăguță. Am păţit-o eu odată, și a durat ani de zile să îmi revin. 

- Serios? Vickers se îndreptă, părând interesat. Trecut scanda- 
los, aşa-i? 

- Of, Doamne. Bine, dacă ţii să afli, am făcut să explodeze 
o plită. 

Lui Vickers îi ieşiră ochii din orbite. 

- Poftim? Şi a murit cineva? 

Bucătăreasa îi adresă un zâmbet fără griji. 

-Nu prea mulți. Dar trebuie să recunosc, am avut o strângere 
de inimă când am văzut că plita de aici este același model. 

Valetul se lăsă pe spate, părând că își regreta întrebarea. 

Olivia se hotărî să mărturisească și altceva: 

-Deja m-a dat afară. De două ori, de fapt. 

Jones avu un nou atac de tuse. Vickers abia mai putea respira. 

-Ce rahat! mormăi el, apoi îşi luă seama când bucătăreasa puf- 
ni indignată. Nu te supăra, doamnă, dar trebuie să recunoșşti că 
este o dovadă de curaj din partea doamnei Johnson să rămână în 
aceste condiţii. 

- Nu... este... curaj, horcăi majordomul. Bucătăreasa îl bătu 
pe spate, dând astfel un ritm accentuat cuvintelor care urmară. 
Este... criminal! Doamnă Johnson, trebuie - tuși din nou puter- 
nic — să îți faci bagajele imediat! 

-Nici așa! Bucătăreasa se retrase de lângă el. Nu aș merge 
chiar atât de departe, domnule Jones. Mie mi se pare că a făcut o 
grămadă de fapte bune, nu eşti de aceeaşi părere? O bibliotecă în 
salonul lui, nici mai mult, nici mai puţin. Este mare lucru. 

-Va fi, zise Olivia, luminându-se la față. Când vor fi și cărți 
în ea. 

Jones se îndreptă într-un acces de furie ofensată. 

- Doamnă Bailey, mă şochezi! Dacă Excelența Sa a decis, atunci 
este datoria noastră... 

- Baliverne, îl întrerupse bucătăreasa. Îţi zic eu care a fost da- 
toria noastră în ultima vreme: să ne ferim de o sticlă sau de un 
pantof, să ne facem mici, să ne ascundem şi să ignorăm zgomotele 
îngrozitoare care se aud de sus. Nu pretinde că eşti mai curajos, 
căci nu te-am văzut nici pe tine aventurându-te sus ca să vezi cum 
o mai duce. Doamna Jones e singura care a făcut-o, aşa am auzit. 

Jones se uită la ea. Olivia ridică din umeri. 

- Făcea un tărăboi îngrozitor, și m-am temut... 

Deodată, majordomului îi căzură umerii. 

-L-am dezamăgit! 

- O, nu! Stai aşa, îl mustră bucătăreasa, începând din nou să-l 
bată pe spate. Nimeni nu a zis aşa ceva. Eu voiam doar să arăt că 
doamna Johnson s-ar putea să fie sângele proaspăt de care avem 
nevoie. Aşa, aşa, dragule, nu plânge acum, aşa, cuminţel... 

Jones respinse batista întinsă de bucătăreasă, apoi scotoci 
după a sa şi se şterse la ochi. După ce termină, se apucă de nas 
şi începu să respire tare, neregulat, greoi, făcându-i pe ceilalți să 
schimbe priviri îngrijorate. 

După un minut extrem de jenant, îşi lăsă mâna să cadă. 

-Foarte bine. De dragul Excelenței Sale, stăpânul meu, îmi 
voi călca pe inimă şi îi voi ignora dorința în ceea ce o priveşte pe 
doamna Johnson. Doamnă, poţi rămâne deocamdată. 

- Mulţumesc. 

Desigur că Olivia nu ar fi vorbit despre concedierea ei dacă 
Jones nu ar fi părut unul dintre acei minunați oameni care pot 
fi făcuţi să se răzgândească uşor. Dar era bine de știut că la 
următoarea criză de furie a lui Marwick nu mai era nevoie să 
păstreze tăcerea. 

Foarte mulțumită, se duse la culcare. Observând că focul în- 
cepuse să se stingă, aruncă o privire după ziarul pe care îşi pro- 
misese că-l va arunca în cămin, dar își dădu seama că îl rătăcise 
pe undeva. 

În ultimul moment de trezie îl văzu cu ochii minţii, abandonat 
pe unul dintre rafturile din fața dormitorului lui Marwick. 


-Ce bizar. Derutată, Olivia se opri în pragul salonului. Peste 
noapte, unul din corpurile de bibliotecă dispăruse, iar celălalt era 

dărâmat pe o parte. Își înclină capul, pentru a schimba perspec- 
tiva, dar nu reuşi să se dumirească. Este posibil să-l fi mutat de 
unul singur? 

-Sub nici o formă, spuse Bradley, care era cu câţiva metri în 
urma ei, demonstrând că era mai curajos decât Fenton, rămas un- 
deva departe pe hol. E ditamai matahala. Ne-am opintit amândoi, 
şi abia dacă ce l-am putut urni. 

- Bine, va trebui să îl întrebăm... 

- Doamnă. Bradley îi aruncă o privire jalnică, de câine bătut. 
Nu ne obliga să intrăm acolo. 

-Nu observați halul în care e biblioteca? strigă Fenton de pe 
coridor. Rafturile sunt rupte, doamnă. 

Se uită cu atenţie şi constată şocată că servitorul avea drep- 
tate. Dar rafturile acelea erau din stejar masiv, groase de 
cinci centimetri. 

-Nu vrei să spui... Cum Dumnezeu o fi putut Marwick să le 
sfărâme? Avea vreo secure ascunsă în dormitor? Contemplă sce- 
na. Ceva o rodea, sentimentul că omisese un aspect important. 
Bine, cred... 

Se uită peste umăr şi văzu că valeţii dispăruseră. Oftând, ieși 
pe hol. Folosiseră un traseu de fugă diferit, căci de data aceasta nu 
se vedeau nici pe scări. 

Devenise obositor să-i tot adune. Avea să se ocupe de ei mai 
târziu. Îndreptându-se de spate, se întoarse în apartamentul 
ducelui şi bătu hotărâtă la uşă — care cedă sub degetele ei, deschi- 
zându-se încet. 

El nu o încuiase. Nici măcar nu o închisese. 

Un fior îi trecu pe şira spinării. Nici nu trăsese draperiile. 
Prin crăpătura de câțiva centimetri a ușii se putea vedea lumina 
căzând pe o bucată de covor. 

Dar cu siguranță acesta era un lucru bun. Trăgând adânc aer în 
piept, păşi în cameră. 

- Excelenţă... 

În faţa ochilor i se dezvălui o scenă înfricoşătoare. 

Ducele stătea lipit de perete, cu fruntea sprijinită de genun- 
chii îndoiți. Lumina soarelui îi aurea părul şi făcea vizibile firele 

de praf care pluteau în jurul său. Lângă picioarele sale desculțe era 
un ziar — același pe care ea îl uitase pe raftul bibliotecii noaptea 
trecută. Putea vedea titlul cu litere mari, negre: „Pariul lui Ber- 
tram“... Restul titlului era acoperit de un pistol. 

Se uită la armă un moment lung, pierdută. Era adevărat, nu 
rodul închipuirii ei. Şi era prea aproape de mâna lui. 

Făcu un pas înapoi. Ducele era nemișcat, asemenea unei sta- 
tui. Nu părea nici măcar să respire. 

„E mort. S-a împușcat.“ Dar nu vedea sânge. Şi cu siguranță un 
cadavru s-ar fi prăvălit la pământ. 

Dar dacă nu era mort... atunci era viu, și înarmat. 

Se mai retrase încă un pas, îngrozită de clipa în care scârțâitul 
parchetului avea s-o trădeze. Nu îndrăznea să își ia ochii de la el. 
Pipăia cu mâna întinsă în spatele ei, căutând disperată clanța. 

Cum de nu se mișca? Poate că era mort? 

Puse mâna pe clanță, moment în care fruntea lui se ridică. 
Înțepeni în loc. 

Ducele se uita la ea fără să înțeleagă nimic. Sub razele soare- 
lui, ochii lui păreau luminați din interior, de un albastru ireal. 
Cu barba nerasă strălucind în reflexe aurii, părea o ființă făcută 
din lumină, din foc şi din scântei. 

Olivia se întoarse ca să fugă — şi văzu ceea ce nu văzuse înainte: 
biblioteca lipsă. Era plină de cărţi, puse în ordine pe rafturi. 

Îi scăpă un icnet — spaimă, negare, furie împotriva ei înseși şi 
împotriva lui pentru că aranjase cărţile, pentru că făcuse singu- 
rul lucru care o putea împiedica să ia măsura cea mai înțeleaptă, 
singura măsură înțeleaptă având în vedere împrejurările: să se re- 
peadă afară, să întoarcă cheia în broască și să îl încuie înăuntru cu 
pistol cu tot. 

Biblioteca îi încurca toate planurile, căci transmitea un mesaj 
neintenționat, dar limpede: un om care îşi punea cărțile pe rafturi 
la insistenţele jupânesei sale nu era un om care avea de gând să își 
omoare personalul. 

Intenționa să se omoare doar pe el. 

Se obligă să-l privească. Marwick se uita fix, în gol, dar mâna 
sa se juca pe patul pistolului, mângâindu-l. Degetele lui băteau un 
ritm meditativ. 

-Nu trebuie să faceți asta, șopti ea, însă ducele nu păru s-o 
audă. Incapabilă să se apropie de el, continuă să vorbească: 
Vă rog, Excelenţă. Orice vă pricinuiește neplăceri — ce minciună, 
ca știa exact care era cauza durerii lui, şi era vina ei, pentru că 
lăsase ziarul unde el urma să îl găsească, unde ochii lui aveau să 
cadă pe acel titlu, această ultimă priză de sare pe o rană deja mor- 
tală - nu valorează cât viața dumneavoastră. 

Ar fi putut să vorbească la fel de bine cu pereţii. Dintr-odată 
însă, privirea lui păru să se schimbe. Se concentra asupra unui 
punct invizibil pentru ea, undeva în aerul din fața lui. Trăsăturile 
i se înăspriră, părând sculptate în piatră. Pentru o clipă, Olivia se 
intrebă dacă urma să deschidă gura, delirând către cer şi întregin- 
du-şi astfel nebunia. 

Marwick nu spuse însă nimic. Şi-ar fi dorit să-l audă vorbind, 
căci tăcerea era înfiorătoare, adâncă, nefirească şi lugubră, ca 
amuțţirea după un accident brusc, fatal. Casa însăși părea că îşi 
ține respiraţia. 

Văzu sub ochii lui niște umbre adânci, asemenea unor vână- 
tăi. Arăta ca un om cuprins de febră, arzând pe dinăuntru. 

- Excelenţă, zise din nou. 

Această confruntare putea ţine la nesfârșit. Ori ceda laşităţii şi 
pleca, ori îşi aduna curajul și se apropia de el. 

Mânate de o forță mai presus de conștiința ei, picioarele o du- 
seră înainte. Tremurând, îngenunche în fața lui şi îl privi, însă 
el n-o băga în seamă. Era într-un soi de transă. Doar degetele i se 
mişcau, mângâind pistolul. 

Toate instinctele ei, în frunte cu acela de supraviețuire, erau 
fixate asupra armei aflate la o distanţă atât de mică — și asupra 
mâinii lui, care ar fi putut apăsa trăgaciul în orice moment. 

- Excelenţă, repetă ea. Individul ăsta nu merită să vă irosiţi 
viaţa pentru el. Cuvintele declanșară un puhoi de furie arzătoa- 
re, direcționată peste oraș. Bertram nu valora nimic, nici măcar o 
privire în treacăt a unui vagabond. O numire în cabinet? Salisbury 

ar fi făcut o alegere mai bună dacă ar fi luat un melc. Olivia adău- 
gă: Este mai prejos de disprețul dumneavoastră. 

Oare degetele lui Marwick se opriseră o fracțiune de secun- 
dă? Nu ar fi putut spune. În orice caz, furia crescută îi mări 
îndrăzneala. 

- Dacă nu vă convine, ridicați-vă! Credeţi că arma aceasta este 
răspunsul? Dumneavoastră i-aţi permis să ajungă ministru. l-ați 
dăruit practic postul dumneavoastră. 

Nici un răspuns. 

Foarte bine. Dacă avea de gând să o ignore, atunci intenționa 
să vorbească după pofta inimii. 

-Nici măcar nu răspundeți la scrisori. Cât de ciudat, de co- 
pilăros este comportamentul acesta? Păi, Salisbury era obligat 
să vă înlocuiască. Aţi fi putut la fel de bine să-i puneţi mâna lui 
Bertram în a sa. Şi acum că Bertram are funcția dumneavoastră, o 
va folosi cu acelaşi devotament? Se va obosi să sprijine muncitorii 
sauseva gândi la copii din mahalale? Sevalupta pentruşcolarizarea 
lor? Ha! Nu-l interesează dacă vor învăța vreodată să citească. Vor 
fi mai ușor de manevrat dacă nu pot citi deloc. Nu-i pasă deloc de 
sărmani - nimănui nu-i pasă. Excelenţa Voastră eraţi singurul care 
o făcea. 

Făcu o pauză ca să-şi tragă respiraţia, îngrozită de ea însăşi — 
de cât de tăios, cutezător, curgător îi venise discursul. Dar apoi, ce 
gând straniu, îşi dădu seama că părul lui era de culoarea aurului 
lucrat, şi acest lucru o înfurie iarăşi. Marwick nu merita să aibă 
înfăţişarea unui înger căzut, şi nici a unui războinic. 

-Dumneavoastră aţi făcut asta. l-aţi dat poziția pe care o va 
folosi ca să se îmbogăţească pe el şi pe prietenii săi de la Banca 
Londrei. Bertram nu ar fi avut acea funcţie niciodată dacă dum- 
neavoastră nu aţi fi hotărât să vă retrageți din joc. 

Genele îi căzură. Acum fixa cu privirea arma pe care o mângâia, 
ca şi cum discursul ei nu îl atingea deloc. 

Olivia scrâşni mânioasă din dinţi. Cum putea să fie același om 
care scrisese şi ţinuse atâtea discursuri pline de vigoare şi pasi- 
une? Care dusese lupte cu colegii săi de dragul sărmanilor și ale 

cărui eforturi neîntrerupte erau atât de amănunțit prezentate în 
biblioteca de jos? 

Ca prin farmec, teama ei dispăru. „Lasă-l să-şi mângâie arma. 
Ce ar putea face cu ea? Acelaşi lucru pe care îl face şi cu persoana 
sa: nimic.“ 

Se ridică în picioare. 

-Credeam că vă lipsesc gloanţele, dar sunt de părere că unul 
ajunge. Oricum, în ritmul acesta, nimeni nu va observa, căci i-aţi 
alungat pe toţi. Anglia nu va observa. 

Ducele tresări, ceea ce o făcu să se lase din nou în genunchi, ca 
să se uite în ochii lui mai de aproape. Expresia tristă a gurii lui îi 
dădea speranţe. Măcar era o expresie. 

- Am minţit, recunoscu ea. Oamenii ar observa. Eu aș observa, 
desigur. 

Nici o replică. 

O cuprinse frustrarea. Rămase însă ghemuită în fața lui 
dintr-un motiv simplu şi prostesc: nu putea uita toate acele pa- 
gini pe care le scrisese, minunatele meditații despre progres și 
virtute - şi discursurile profund dezordonate, ca şi cum ar fi făcut 
ciorne si schițe fără număr, cerând tot mai mult de la el însuşi de 
dragul unor străini pe care nu avea să-i întâlnească niciodată, dar 
care ar fi putut beneficia de pe urma eforturilor sale. 

ÎL privi, extenuat şi splendid şi închis în sine, și o ciudată 
emoție dulce-amară îi tăie respirația. Oare nu exista cale de în- 
toarcere? Nu îşi dădea seama că alesese să fie singur? 

Într-o încercare disperată, îi atinse faţa şi îl apucă de bărbie, 
cum făcuse şi el, dar cu mult mai puțină delicateţe. 

-Uitați-vă la mine, îi ceru. 

Spre șocul si triumful ei, genele i se ridicară. Simți ca pe o lovi- 
tură momentul în care se fixară cu privirea; fiecare respiraţie a ei 
părea mai superficială, mai greu de tras în piept. 

Pielea lui era caldă, aspră de la tuleiele de barbă. Dintr-odată 
era uman. Era atât de uşor să te gândeşti la el ca la un monstru — 
sau ca la un manechin prea desăvârșit ca să fie alcătuit din carne 
şi oase. 

Era însă doar un om. Olivia simţea atât tremurul uşor, neregu- 
lat care îl străbătea, cât şi rigiditatea care îi bloca mişcările. Făcea 
un mare efort să se abțină - dar de la ce? 

- Sunteţi mult mai mult decât atât, şopti ea. De ce insistaţi să 
rămâneţi ascuns? 

Nu răspunse, dar nici nu își mută privirea. În ochii lui magne- 
tici se întrezăreau lumi întregi. Avea o forță de atracţie personală 
uriașă, astfel că prezenţa lui, chiar şi în cele mai negre momente, 
nu putea fi închisă în temnița întunecoasă pe care şi-o clădise sin- 
gur. Forţa lui se simțea asemenea unui val invizibil, trecând peste 
capul ei, scoțându-i aerul din plămâni: atât de puternică îi era pri- 
virea. Era mai mare decât această încăpere, mai mare decât casa. 
De ce încerca să se micșoreze într-atât? 

- Meritaţi mai mult de atât. Daţi-mi arma. 

Un colț al gurii lui se ridică. Era un zâmbet încremenit, 
o expresie înfiorătoare, fără viață. 

-Nu ai habar cine sunt eu. Fetişcano. 

„Ştiu mai multe decât îți dai seama“, se gândi ea. Ce ştia despre 
el - lipsa de milă față de fratele lui, nedreptatea pe care le-o făcuse 
lordului Michael și lui Elizabeth - o ajutase să-şi justifice înşelăto- 
ria plănuită. Dar documentele pe care le citise... 

Se retrase. Cine era ea ca să îl ajute? Motivația ei nu avea nimic 
onest. 

-Ați fost odată un om bun, zise în timp ce se ridica. Ați putea 
fi din nou. Depinde de dumneavoastră. 

-Un om bun? Vocea lui era tăioasă. Un salvator al săracilor, 
vrei să spui? Un înger păzitor? 

Scuipă aceste expresii comune ca și când ar fi fost cele mai ne- 
gre calomnii. 

- Da, încuviinţă Olivia, amintindu-și că fratele său îl iubise 
profund cândva, iar faptele sale publice îl arătau demn de acea 
dragoste. Trădarea soției îl făcuse să își piardă mințile, dar înainte 
de asta... Ați făcut lucruri măreţe, începu ea. 

Zâmbetul său o reduse la tăcere. Îi tăia trăsăturile ca o lamă 
de cuțit. 


70 


Amăgirea 


-În ciuda a tot ce-ai văzut, încă mai crezi acele lucruri? Eşti o 
netoată, doamnă Johnson. 

Ea respiră întretăiat. Nu avea s-o intimideze tocmai acum. 
işi încrucișă brațele şi îl fixă cu privirea. 

- Nu aţi fost autorul legii pentru reforma educaţiei? Nu ați luat 
poziţie în favoarea muncitorilor care au fost răniţi în incendiul de 
la fabrica Hallimore? Nu aţi dat... nu daţi fonduri pentru spitalul 
fratelui dumneavoastră? 

- O, da, murmură el cu amărăciune. Așa un palmares mai rar. 
Foarte impresionant. Și toate lucrurile la care ai fost martoră în 
această casă — cum se potrivesc cu imaginea nobilă pe care ai de- 
scris-o? Spune-mi, doamnă, prin ce denaturări ai reuşit să împaci 
aceste dovezi cu reputația mea? 

Olivia deschise gura, dar, oricât ar fi scormonit prin minte, 
nu găsi un răspuns. Ce idee, să-i ceară să-i ia apărarea în faţa 
lui însuşi! 

Ar fi putut să mintă oricum, ar fi putut să găsească o scuză 
pentru purtarea lui, dar nici măcar informaţiile secrete de care 
dispunea n-ar fi putut-o explica pe de-a-ntregul. 

-Nu ştiu, zise în cele din urmă. 

-Ba ştii. Ceea ce-ai văzut în această casă este adevărul: omul 
care am fost dintotdeauna. Acum o ştii. Ridicând din umeri, 
adăugă: Şi eu de asemenea. 

Această trăncăneala filozofică o enervă deodată. Nu numai că 
o înspăimântase cu pistolul, dar acum mai și perora toate nerozi- 
ile acestea... 

Făcu un pas înapoi. 

-Văd că vă este tare milă de dumneavoastră, rosti ea tăios. 
Scuzaţi-mă, dar e un motiv de-a dreptul jalnic pentru sinucidere. 
Chiar și scenaristul unei farse ar găsi unul mai bun. 

-Să mă sinucid? exclamă el râzând fără veselie. Doamnă 
Johnson, sunt patru gloanţe în acest pistol. Nici unul nu este 
pentru mine. 

Ei i se opri respiraţia; spera că înțelegerea nu i se oglindea 
pe chip. 

- Nu vei întreba pentru cine sunt? o întrebă el blând. 

- Nu, replică Olivia gândindu-se că patru gloanțe ar fi fost sufi- 
ciente pentru bărbaţii cu care corespondase nevasta lui și cu care 
îl trădase. Nu este treaba mea. 

-De când ai atâtea scrupule? Se ridică mlădios, sus, tot mai 
sus — era mai înalt decât ea cu câteva palme, ceea ce însemna ceva. 
Nu era obişnuită să dea capul pe spate ca să se uite la cineva, 
aşa că nu putea fi învinovăţită dacă gestul lui o făcu să mai dea 
un pas în spate. Dar mă vei îndemna în continuare să ies în 
lume? o întrebă el alene. Pentru că dacă o voi face, nu va fi ca să 
salvez orfani. 

În sfârșit, ea înţelese. Acesta era motivul pentru care refuza să 
iasă: știa că dacă îşi părăsea locuinţa, avea să-i omoare pe bărbații 
care-l încornoraseră. 

Un gând oribil îi veni în minte: dacă l-ar fi ucis pe Bertram, 
viața ei ar fi devenit mult mai ușoară! 

Îşi tinu respirația, îngrozită de ea însăși — şi în aceeași măsură 
şi de el. Părea sprinten, vioi, ca un om deprins cu zile lungi de 
mișcare în aer liber; părea brusc amuzat, stăpân pe situaţie, nu 
aducea deloc cu ființa mută, suferindă, în transă pe care o văzuse 
cu un minut în urmă. 

Deodată se simţi inferioară. Era o experiență uimitoare, ne- 
plăcută şi foarte nouă, dar cumva el reușise: schimbase locurile, 
nu cu forță brută, ci cu mintea sa. Pentru că acum, dacă l-ar fi 
încurajat să iasă din încăperile sale, ar fi fost complice la planul 
său ucigaș. 

-Nu pot spune că susțin crima, îngăimă ea într-un târziu, spe- 
rând ca Domnul să ia aminte la acest gest şi să îl pună în balanță 
cu mai lunga ei listă de păcate. 4 

O studia atent. Ochii lui erau de nuanța unui ocean 
adânc, furtunos, şi mult prea inteligenți pentru ca ea să se 
simtă confortabil. 

-Şi dacă nu ar fi crimă, ci dreptate? 

Acesta părea un test al diavolului, menit să o ispitească. 

-Crima este cea mai neglijentă formă de dreptate născocită 
până acum. Îi pedepseşte în aceeaşi măsură pe cel care o aplică ca 
şi pe cel care o suferă. 

-O, stai liniştită, doamnă Johnson, conștiința nu mă va 
deranja. 

Olivia îl scrută neîncrezătoare. El îi întoarse privirea calm, cu 
buzele întinse într-un zâmbet uşor sinistru. 

Pentru un moment pervers, acel zâmbet îi păru nespus de 
;educător. Aerul malefic îl prindea bine. Era blond şi frumos ca 
un înger, dar cel mai cunoscut înger nu era oare cel care pierduse 
harul Domnului? 

-Te-am şocat? Te rog să mă ieri, doamnă Johnson. 

Ar trebui să se prefacă, lăsându-i impresia că o şocase. Ar fi 
lost mult mai grav să recunoască faptul că în realitate îi invidia 
increderea în sine şi indiferența față de Dumnezeu şi de soarta 
sufletului său. Cât de liber era astfel! 

În clipa următoare, îşi reveni. Nu era liber, ci dimpotrivă. 

-Sunt şocată de prostia dumneavoastră. Crima poate nu vă 
deranjează, dar odată prins şi judecat, şi spânzurat pentru ea, aţi 
avea o poziție incomodă. 

Zâmbetul lui se șterse. 

- Nu, nu va fi mai incomod decât... asta. 

Un amestec de cruzime şi vulnerabilitate îi trecu o clipă peste 
față. 

Olivia cunoştea acel sentiment. Îl recunoştea. Era expresia unui 
om care se află în purgatoriu, incapabil să privească spre trecut cu 
inima împăcată şi fără speranțe într-un viitor mai luminos. 

Făcu un pas înapoi. Ce drept avea să se simtă astfel? Nici unul. 
Chiar şi ea putea să-i întrezărească viitorul. Era un duce, pair al 
Angliei, ce îl oprea să facă orice voia? Doar el însuşi. 

- Sunt mii de modalităţi de a te răzbuna fără să ucizi pe cineva, 
spuse ea. „Acordă-mi acces la documentele tale personale și voi 
avea eu grijă de unul dintre ei în locul tău. Dă-mi o zecime din ave- 
rea ta, a douăzecea parte din puterea ta, şi o să îmi croiesc drumul 
cu uşurinţă.“ Dar nici una nu poate fi pusă în aplicare câtă vreme 
ești ghemuit lângă un perete. 

El dădu din cap gânditor. 

-Mă întreb ce vrei tu, doamnă Johnson. 

-La ce vă referiţi? întrebă ea după o scurtă ezitare. Nu vreau 
nimic. 

-Aşa s-ar părea. Se spune că nu ai nimic de câştigat când în- 
frunţi leul în bârlogul său. Şi totuşi, ai făcut-o de mai multe ori. 
Deci, până la urmă trebuie să ai ceva de câştigat acționând astfel. 

Ei nu îi plăcea direcţia în care o luau întrebările. Pe de altă par- 
te, erau acel gen de presupuneri goale pentru care un om pus pe 
crimă nu ar fi pierdut timp. 

-V-am înfruntat? Nu îmi păreți atins. 

Buzele lui zvâcniră într-un zâmbet uitat. 

- Hai să aflăm. Făcu un pas, iar Olivia sări înapoi. Da, aşa este 
bine. Mergi în continuare. 

Ea nu voia să plece fără pistol, întrucât se temea de modul în 
care l-ar fi putut folosi. 

-Nu cred. Ducele se apropia neabătut, obligând-o să se retragă 
agil. O urma pas cu pas, în ceva ce devenise deja o rutină familiară 
și obositoare. Este foarte necivilizat să mă urmăriţi, protestă ea 
cu glas sugrumat. Mi-aş dori... 

Când păși peste prag, ușa i se trânti în față. Apoi se auzi 
zăvorul. 

Rămase încremenită pentru un moment. Ce surpriză! Uitase 
să o concedieze din nou. 

Îşi puse ochiul la gaura cheii, metodă care se dovedi mult mai 
eficientă acum când lumina intra printre draperiile trase. Stătea 
la câțiva metri distanță, nemișcat. Doamne, deja căzuse iarăși în 
acea stare? 

leşi din raza ei vizuală. După o clipă apăru din nou, ţinând în 
mână... o carte! Deci înainte se uitase prin bibliotecă. Fără să știe 
de ce, gândul o ameți. 

Când deschise cartea, ducele spuse fără să își ridice privirea: 

- Pleacă, doamnă Johnson. 

Cum de ghicise că îl spiona? O secundă, simți o fascinație 
nedorită. Nu era doar erudit, era ager. Viclean. În ciuda tulbu- 
rării sale. 

-Aceste cărți nu sunt ordonate cum trebuie, îi zise prin gaura 
cheii. Mă voi întoarce ca să le pun în ordine alfabetică, dacă sun- 
teţi de acord. 

Voia să se asigure că nu recădea într-o pasă neagră. Nu câtă 
vreme avea un pistol la îndemână. 

Fără să reacționeze la vorbele ei, Marwick se întoarse şi ieși din 
câmpul ei vizual. 

-Vă mulțumesc pentru ofertă, pufni ea înțepat. 

-Eşti plătită pentru munca de aici, doamnă, replică el 
plictisit. 

Dintr-un motiv bizar, acest lucru o făcu să zâmbească. 


Capitolul 6 
SES 


Ducele nu deschise ușa când Olivia apăru, o oră mai târ- 
ziu, pregătită să clasifice cărțile. Dar o ocheadă pe gaura cheii o 
lămuri că era încă printre cei vii, citind pe un fotoliu, ca un om 
civilizat, cu nici un pistol la vedere. 

Mulțumită, se întoarse jos, intenționând rezolve misterul tru- 
felor. În mod logic, dacă nimeni din personalul de la bucătărie nu 
le luase, vinovatul trebuia căutat în altă parte. După ce îi ceru lui 
Jones să discute cu valeţii, își luă sarcina să interogheze ea însăşi 
cameristele. 

Prima chemată în biroul ei fu Doris, care părea cea mai puţin 
susceptibilă să fie tulburată de acuzaţia de furt — sau cel puţin așa 
bănuia Olivia. 

De fapt, Doris nu fu netulburată, ci de-a dreptul perplexă. 

- Dar de ce-aş lua trufele, doamnă? Ce sunt trufele? Sunt acelea 
care arată ca noroiul? 

Olivia ezită. Nici ea nu văzuse vreo trufă în realitate. Ultima ei 
angajatoare, Elizabeth, nu avusese o predilecție pentru bucătăria 
franțuzească, deşi aprecia considerabil vinurile din Hexagon. 

-Ce contează cum arată, Doris? Important e că sunt scumpe. 

-Asta e clar, că niciodată nu am mâncat vreuna. Deci de ce-aş 
vrea cinci livre din ele, când nici măcar nu știu ce gust au? 

O asemenea naivitate era cam mult. 

-Te-ai fi putut gândi să le vinzi. 

- Oh! Doris dădu încet din cap. Da, asta ar fi posibil. Dar... eu 
nu cunosc pe nimeni care mănâncă trufe. Dumneavoastră cunoaş- 
teți? De ce-ar risca un om în toate minţile așa ceva? întrebă ea 
neîncrezătoare. Ar trebui să fii foarte curajos ca să mănânci o 
chestie care arată ca noroiul, doamnă. 

-Excelența Sa le mănâncă, zise Olivia sec. Erau în bucătăria 
lui, nu? 

Doris îşi ascunse chicoteala cu mâna. 

- Da, desigur, doamnă. Dar nu aş putea să i le vând tocmai 
Excelenței Sale, cred că i s-ar părea un pic ciudat dacă o slujnică ar 
încerca să-i vândă propriile lui lucruri! Şi dacă nimeni altcineva 
nu le-a gustat, cui să le vând? 

Oare fata își bătea joc de ea? 

- Le-ai vinde la piață, evident. 

-Aşa aș face? Doris părea impresionată. E un plan tare bun, 
doamnă! Eu nu m-aș fi gândit la aşa ceva. 

Olivia își dădu seama că în loc să o interogheze, îi oferea un 
curs de începători în materie de găinării. 

— Lasă asta, zise ea repede. Ştii cumva dacă vreun servitor şi-a 
cumpărat lucruri noi de curând? Sau a părut să aibă neaşteptat de 
mulți bani? 

-De ce... Doris făcu ochii mari. Dacă mă gândesc, Polly a scă- 
pat pe jos un penny zilele trecute și nu s-a aplecat să îl ridice. 
A spus că era ghinion dacă a căzut cu capul în jos, dar eu nu am 
auzit niciodată de așa ceva. 

Olivia expiră. „Răbdare!“ 

- Trufele ar aduce mult mai mult decât un penny, Doris. Cele 
furate valorau mai mult decât tot restul meselor de pe luna aceas- 
ta, împreună. 

Doris se lăsă pe spate, vizibil uimită. 

-Şi când te gândeşti că arată a noroi! E o deghizare atunci, 
doamnă? O metodă de a le urâţi, ca să fie păstrate în siguranță? 

După aceea îi veni rândul lui Muriel, care se dovedi imediat 
o mai bună cunoscătoare a celor lumești. Prea cunoscătoare, 
de fapt. 

-Am auzit că sunt un... Cobori glasul şi se aplecă peste birou. 
Afro... cum-îi-zice, doamnă. Ştiţi la ce mă refer? 

După o clipă, Olivia îşi dădu seama unde bătea. 

- Vrei să zici un afrodiziac? 

- Exact. Așa că în loc să ne căutați pe noi, uitaţi-vă la bătrânul 
Willy, dacă ştiţi ce vreau să zic. 

Olivia nu știa. 

- Bătrânul Willy? Cine este? Era sigură că învățase numele tu- 
turor servitorilor. Nu am cunoscut pe nimeni cu numele acesta. 

Muriel își dădu ochii peste cap. 

- Bătrânul Willy. Ştiţi dumneavoastră cine. 

- Nu, răspunse Olivia confuză. Din păcate nu știu. 

Slujnica lovi cu palmele de masă şi se aplecă în față. 

-Cine are cel mai bătrân Willy? şuieră ea. 

Înţelegând brusc, Olivia țâșni din scaun. 

- Muriel, fii decentă, te rog! 

Fata ridică un umăr, fără urme de regret. 

- Afrodiziac, doamnă. Căutaţi-l pe acel Willy care funcționează 
cel mai greu, o sfătui ea îndoindu-și sugestiv degetul mic. Acolo 
veţi găsi şi trufele. 

Ce teorie nerușinată și absurdă! Totuşi, împotriva voinţei sale, 
Olivia începu să analizeze mental personalul. 

-Dar acesta ar fl... Se opri, îngrozită. 

- Exact. Încrucișând mâinile, Muriel dădu solemn din cap. Bă- 
trânul Jones a făcut-o. 

Polly se comportă diferit la interogatoriu. 

-Credeam că bătrâna doamnă Wright era rea, cu toate mo- 
nedele alea ascunse sub covor. Dacă nu le adunai, însemna că 
nu măturaseși destul de bine. Dacă le adunai, erai o hoață. Dar 
trufe! Dumnezeu să mă aibă în pază, mai degrabă aş fi acuza- 
tă că fur bani. Sunt o fată bună, cinstită. Ce să am eu de-a face 
cu franţujii? 


77 


Meredith Duran 


- Dar... Olivia își puse capul în mâini, simțind cum îi pulsau 
tâmplele. Ce au francezii de-a face cu toate astea? 

-Trufele sunt franțuzeşti, nu? replică Polly ofensată. Da, sunt. 
Ştiu și eu care e treaba. Şi eu nu am de-a face cu franțujii, mersi 
frumos. Nici să nu aud vreun comentariu! 

Mai târziu în acea după-amiază, Olivia se găsea în oficiul lui 
Jones, amețită şi cu nimic mai aproape de adevăr. 

-Nu ştiu cine a luat trufele. Nu am nici cea mai vagă idee. 

-Nici eu, oftă el. Asta e, trebuie să fim cu ochii în patru, doam- 
nă Johnson. 

- Într-adevăr. De abia se putea uita la el fără să roşească îngro- 
zitor. Toata lumea îi spunea pe la spate... Of, nici nu putea să se 
gândească la porecla aceea! 

-Fii sigură, continuă el solemn, am avut parte de asemenea 
mistere și înainte. Adevărul se află, mai devreme sau mai târziu. 
O, bună, Muriel. Doreşti ceva? 

Olivia se întoarse cât să o vadă pe cameristă scuturând capul. 
Apoi, cu un zâmbet pentru jupâneasă, fata îndoi degetul mic îna- 
inte să dispară. 

-Ce ciudat, mormăi Jones. Nu cred că le-ai pus să jure pe roşu, 
doamnă Johnson. 

Ea își ascunse un hohot îngrozit de râs într-un acces de tuse și 
se grăbi să plece. 


Excelenţa Sa dorea ziare recente. 

Vestea se răspândi la scurtă vreme după micul dejun în ziua 
următoare; judecând după viteza cu care circula și după uimirea 
pe care o lăsa în urmă, s-ar fi zis că Excelenţa Sa ceruse un preot 
ca să se convertească ori se hotărâse să dea afară tot personalul. 

Starea de spirit generală era sumbră când Olivia îi găsi pe 
Vickers și alți doi valeți așteptând în tăcere încordată în fața biro- 
ului lui Jones. 

-Nu îmi pot imagina ce i-ai spus, mormăi Vickers în loc de 
salut. De luni de zile n-a mai vrut să citească nimic. Şi de ce eşti 
aşa de fericită din cauza asta? o întrebă posomorât. 

Mândria era unul dintre marile ei păcate. „Nu mă mai enerva“, 
obişnuia să o mustre maică-sa. Dar Olivia nu fusese niciodată în 
stare să accepte depresiile şi îmbufnările mamei; exista mereu o 
soluţie. Era oare Marwick prea diferit? În mod clar, faptul că du- 
«ele ceruse ziarul era un semn foarte bun pentru strategia ticluită 
«e ea. Dacă n-ar fi fost aberaţia aceea legată de uciderea unor oa- 
meni, ar fi ieşit din apartamentul lui într-o săptămână. 

- Lasă asta, îi zise lui Vickers. De ce mai eşti aici? Du-i ziarele. 

-Nu mai primim The Telegraph de nu ştiu când. A trebuit să-l 
trimit pe Bradley să îl ia din oraș. Și acum — valetul își înclină ca- 
pul spre uşa lui Jones — trebuie călcat. 

Dar dacă ducele se răzgândea cât timp aștepta? Nu își dădea 
nimeni seama cât de schimbătoare era dispariţia lui? 

- Doamne fereşte să îşi murdărească mâinile de cerneală. 

- Nu e vorba de cerneală, doamnă, spuse Bradley. Excelenţa Sa 
este foarte riguros în legătură cu ziarele sale, nu suportă să aibă 
nici o cută. 

Aşa deci? Dacă ar fi fost la fel de riguros şi cu privire la curățe- 
nia apartamentului său... Oliviei îi veni o idee minunată. 

-Cât de tare vrea ziarele acestea? 

Vickers și Bradley schimbară o privire întunecată. 

-Destul de tare cât să sune neîntrerupt după ele de la ivirea 
zorilor. Nici nu s-a mai trezit la astfel de ore de câteva luni. Mi-aș 
dori ca Jones să se grăbească, oftă Vickers. Nu el o să dea ochii cu 
Excelenţa Sa după această amânare. 

Parcă în chip de răspuns, ușa se deschise. Olivia păşi în faţa 
valetului şi luă ziarul direct din mâinile lui Jones. 

-O să le duc eu, îl informă. 

Dacă ducele voia ziarele, trebuia să le câştige. 


Urcă scările foarte repede, schimbând teancul de pe un braț 
pe altul, deoarece erau calde încă de la călcat și o ardeau prin 
mâneci. 

- Excelenţă, strigă ea când intră în salon, am ziarele pe care 
le-aţi cerut. 

Vocea lui se auzi prin uşă: 

— Adu-le! 

Promptitudinea răspunsului era încurajatoare. Olivia ocupă o 
poziție strategică în spatele unui scrin, folosind-o pe post de zid 
de apărare. Nu era suficient de înalt cât să o protejeze de gloanțe 
sau de alte proiectile, dar ar fi putut opri un atac frontal. 

- Nu, strigă ea, nu o voi face. 

Dură doar o clipă ca ușa să se deschidă. Starea lui chiar se 
îmbunătățea. Purta un halat, așa cum trebuie să poarte un gentle- 
man când își citeşte ziarele de dimineaţă. 

Zburlit şi de un blond strălucitor, îi ordonă: 

- Adu. Ziarele. Aici. 

Dar vai, halatul, deși dintr-o mătase maro foarte fină, broda- 
tă, nu-i putea compensa aspectul neîngrijit sau modul în care se 
lăsa de pe un picior pe altul, ca și cum se străduia să-şi controleze 
impulsurile violente. Ce bine era să știe că nu pe ea dorea să o 
ucidă! Spera ca nici el să nu uite asta câtă vreme mai dura inte- 
racțiunea lor. 

- Nişte ştiri foarte interesante astăzi, Excelență, îl anunţă ea 
punând gazetele pe masă. Văd că primarul a autorizat un nou 
plan de iluminare pentru... 

-Voi număra până la cinci, mârâi el. 

-Aşa veți face? 

Olivia împinse ziarul de sus în așa fel încât să acopere celelal- 
te titluri. Un truc impresionant, cel puţin pentru un copilaş de 
trei ani. 

Ducele scoase un sunet înăbușit. Ea își ridică privirea şi văzu 
că se prinsese de tocul uşii. Un inel cu sigiliu strălucea pe dege- 
tul său mic. Purtase acel inel şi înainte? Nu credea. Şi acest lucru 
părea dovada unei schimbări în bine. 

Mai puţin încurajator era modul în care strângea rama de lemn, 
atât de tare încât i se albiseră încheieturile. Prin faţa ochilor îi tre- 
cu imaginea gâtului ei într-o asemenea menghină; cu siguranță 
expresia de pe faţa lui se putea interpreta astfel. 

„Preferă gloanţele“, îşi aminti. 

-Mai observ şi — luă o pauză ca să tragă adânc aer în piept, 
displăcându-i modul în care îi tremura vocea — că parohul 

de la St. George plănuieşte o slujbă în memoria lui Sir Bodley. 
Ati citit vreodată memoriile sale? Un explorator extrem de 
indrăzneț... 

- Cum îndrăznești? 

Lipsa oricărei urme de viaţă din vocea lui era înfiorătoare, dar 
nu avea de ales. Trebuia să îl scoată din acel dormitor. Se forță să 
răspundă senin: 

-Era o întrebare retorică, Excelenţă? Cu un ton atât de sec, 
e greu să îmi dau seama. 

- Dacă voi păși peste pragul acesta, o vei regreta. Înţelegi acest 
lucru, domnişoară Johnson? 

Aceasta era cea mai lungă amenințare pe care o exprimase 
verbal până atunci. De asemenea, părea şi cea mai convingătoa- 
re dintre ele. În tot cazul, îi stârni o durere acută în beregată, 
amintindu-i ca într-un coşmar de clipele când Moore aproape că 
o sugrumase. 

Îşi dădu seama că mototolea ziarul şi se forţă să îi dea drumul. 
Parcă nici nu fusese călcat. Vârfurile degetelor ei erau murdare 
de cerneală. 

-Este o distanță mică până la masa aceasta, zise încurajator. 

Replica lui veni foarte încet: 

-Acest lucru ar trebui să te îngrijoreze. 

Olivia îşi prinse mâinile strâns în dreptul taliei. Dacă îi ceda 
acum, el avea să se retragă și să trântească ușa. Atunci ar fi pu- 
tut foarte bine să-şi rezerve biletele spre Franța, pentru că nu ar 
fi reușit niciodată să se uite prin hârtiile pe care le ţinea acolo. 
Nu dacă nu-l convingea să-și părăsească dormitorul. 

- Dacă veți... dacă doar aţi prinde ziarele acestea, ați putea afla 
singur toate aceste minunate evoluții... 

-Să le prind? Îşi opri în ultima clipă un gest violent, și ea își 
puse mâna pe gură ca să îşi stăpânească țipătul. Nu sunt câinele 
tău nenorocit! scoase el un răget. 

Olivia își strânse buzele până o durură. Ce sunet înfiorător! 
O făcuse să se simtă ca un şoricel. 

Şi ce dacă? El strângea documente în bârlogul său cum strânge 
un câine oase vechi. Toate acestea erau de fapt vina lui, nu? Dacă 

ar fi ieşit din apartament, ca orice om normal, nu ar fi trebuit 
să-l hărțuiască. 

Da, acesta era resentimentul de care avea nevoie. Se îndreptă 
de spate, îşi potrivi ochelarii şi îl scrută cu ochi mijiți. 

- Nu, nu sunteți un câine. Dintr-o sursă de încredere ştiu că 
sunteți un om, pair al imperiului și duce. Dar un soi tare ciudat de 
om, trebuie să recunosc, care arată atât de flocos că ar putea fi luat 
drept un câine ciobănesc. Expiră cu putere. Cum puteți să vedeți 
prin tot părul acela? 

Marwick își arătă dinţii, apoi ieşi din raza ei vizuală. Panicată, 
își stoarse creierul după o cale de a-l momi să revină, însă nu găsi 
nici o idee pe care să aibă curajul s-o exprime. Ideea era să îl ade- 
menească să iasă, nu să îl determine să o omoare. 

Ducele apăru din nou în tocul uşii, cu o carte în mână — una 
foarte veche, judecând după coperta sfărâmicioasă. 

-Ştii care este diferența între om și animal? i se adresă pe un 
ton amabil. 

„O întrebare foarte bună“, se gândi ea. 

-Aş zice... o tunsoare. 

El scoase un sunet dispreţuitor. 

-Abilitatea de a face focul, cățea ce eşti. 

- Căţea? Consternată, își încrucișă brațele. Scorpie, poate, dar 
cățea cu siguranţă nu! Deodată își dădu seama cu ce o amenința. 
Nu vreţi să spuneți... 

- a-ți la revedere de la cartea aceasta. 

- Barbarule, ţipă ea. Corcitură lățoasă! 

- Corcitură nu sunt, mârâi el. Şi aşa să mă ajute Domnul, sau 
mai bine zis Diavolul — ea icni — dar dacă nu îmi aduci blestematele 
alea de ziare în clipa aceasta... 

- Ham! ţipă ea. Ham, ham, hai, lătraţi în continuare! 

Îşi puse o palmă la gură, terifiată. De unde ieşise asta? 

Şi el părea șocat. O privi în tăcere preț de câteva clipe, apoi se 
întoarse pe călcâie. 

- Nu, aşteptaţi! Acea sărmană carte! 

Dădu să iasă de după scrin când el scoase un urlet — mai de- 
prabă de leu decât de câine, ca să fim sinceri -, după care se auzi o 
+bitură puternică, zguduitoare. 

Ducele reapăru în câmpul ei vizual. 

-Cărțile tale au avut și zile mai bune, îi spuse cu un rânjet 
salbatic. 

Dărâmase biblioteca. 

- Barbarule! Olivia strânse ziarele și duse teancul către că- 
minul din salon. Bune de foc! Oricum, ce nevoje are un pustnic 
de ştiri? 

Două mâini o prinseră de umeri. O învârtiră cu atâta forță în- 
cât îşi pierdu echilibrul şi se agăță de cel mai apropiat lucru, care 
se dovedi a fi chiar el. 

Rămase cu gura căscată. Da, acestea erau mâinile ei strângând 
brațele lui. Brațele lui. Erau ca de fier. 

Marwick ieşise. Era afară din dormitorul său. 

Îi dădu drumul de parcă frigea, însă el îi opri retragerea, 
strângând-o de coate. O ţintuia în fața lui în timp ce răsufla ca 
din foale. 

Se forță să-l privească. Faţa lui era o mască înfiorătoare, inten- 
sitatea mâniei sale putând fi estimată după vena care îi pulsa la 
tâmplă. Fugi de fixitatea groaznică, sticloasă a ochilor lui atât de 
albaştri, iar privirea îi căzu pe ziarele făcute teanc pe podea. 

Ca ultim lucru de văzut în viață, această imagine nu era cine 
ştie ce înălțătoare. 

- Tu... rosti el cu o voce joasă, după care se opri, lăsând loc unei 
tăceri ca aceea de dinainte de căderea ghilotinei. 

Acea propoziţie nu avea să se termine bine. Olivia își obligă 
buzele să se miște, chiar dacă le simțea ca făcute din lemn. 

-Ce bine să vă văd ieșit din cameră, reuși să îngaime. 

La fix! Ducele se împletici un pas înapoi şi se uită în jur înnebu- 
nit, de parcă abia acum și-ar fi dat seama unde se afla. 

Aceasta era ocazia ei. Putea să fugă. Din păcate, şi el avea să 
fugă, direct în dormitorul său. 

Îşi simţea încheieturile ruginite, înghețate, atât de tare i se 
opuneau când se aplecă şi adună ziarele. 

- Poftim, zise ea și i le întinse, rugându-se ca el să nu observe 
cum îi tremurau în mână. Citiţi-le pe această canapea. Vocea ei 
avea un ton isteric, ascuţit. Lumina este foarte bună aici. 

Fixând-o cu privirea, ducele se apropie de ziare cu mișcări foar- 
te lente, de parcă ar fi fost pe sub apă, timp în care mâinile lui se 
încleștară pe încheieturile ei. 

Olivia tresări şi, asemenea unui iepure încolțit, se strădui să 
rămână nemișcată. Dar bătăile îngrozite ale inimii o făceau să se 
legene. „Acum ești băgată până la gât în asta!“ bombăni o voce 
în capul ei. 

Mâinile lui erau uriaşe; îi cuprindeau încheieturile, înfășu- 
rându-se asemenea unor cătușe fierbinți în jurul lor. Degetele lui 
mari îi măsurau pulsul. 

El ştia exact cât de tare îi bătea inima. 

- Cum îndrăzneşti? o întrebă abia auzit. 

Olivia îşi ridică privirea și constată că ochii lui nu mai erau nici 
goi, nici sticloși. El — înțelegerea o străbătu asemenea unui şoc 
electric — se uita la ea, o studia cu maximă intensitate. Şi expresia 
de pe fața lui nu mai era goală. 

Era atât de surprinsă, încât nu se putu apăra deloc în fața ace- 
lei priviri. Se pierdu în ea, cuprinsă brusc de fascinaţie. Ce vedea 
oare acum pe chipul ei? Ce anume putea capta asemenea atenţie 
concentrată? 

-Cum îndrăzneşti? şopti el din nou, câ: degetele lui le cuprin- 
deau pe ale ei. Și apoi, fără avertizare, începu să-i dezmierde pie- 
lea fină de pe interiorul încheieturilor. 

Olivia îşi pierdu răsuflarea. Simţi un val de bizar de căldură, 
care o secătui de puteri. 

-Nu ştiu la ce vă referiți. 

-Ba da. Ştii. Degetele sale o mângâiară din nou. Ea înghiţi în 
sec. Senzaţia o deranja. O afecta prea puternic. Îi simţea chema- 
rea pe dinăuntru. Trebuia să își ia privirea de la chipul lui. Avea 
s-o facă, într-o clipită. Ham? făcu el. 

Obrajii ei se înroşiră. 

- Păi, trebuie să recunoaşteți că aveți nevoie de o tunsoare. 

Un zâmbet palid flutură pe buzele lui. Degetele i se descleștară 
şi trecură peste ale ei când şi le retrase. 

- Este cineva în această casă căruia să-i pot încredința o foarfe- 
că? Le-am dat tuturor motive să îmi caute beregata. 

Fusese o glumă? Mare minune! 

- Haideţi, zise ea răguşit. Fiţi rezonabil. Morţii nu plătesc 
simbria. 

Zâmbetul lui apăru iar un moment, apoi se stinse. Se încruntă 
şi îşi întoarse fața. 

-Trimite pe cineva să aranjeze biblioteca, rosti pe un ton 
aspru. 

Altă minune. 

- Imediat, Excelenţă. 

Își sumese fustele și țâşni pe ușă afară - direct peste Vickers, 
care o prinse şi o ajută să rămână pe picioare. 

- Dumnezeule, bâigui el cu ochii căscați. Dumnezeule, doamnă 
Johnson! 

Ea se desprinse imediat din braţele lui. Nu avea timp de 
prostii. 

-Nu l-ai auzit? Doar trăgeai cu urechea, nu? Să vină cameris- 
tele. Trebuie să facem curățenie în apartamentul Excelenței Sale. 

Zbură pe scări în jos, urmată îndeaproape de Vickers. 

-Nu l-am auzit să spună asta. Doar că cineva trebuie să 
îndrepte biblioteca... 

Olivia aruncă o privire nerăbdătoare peste umăr. 

-Este clar că nu știi să asculți! 


Se întoarse o oră mai târziu — durase mult mai mult decât ar fi 
sperat, dar cameristele se dovediseră a fi ridicol de recalcitrante 
când venise vorba să o însoțească; avusese nevoie de amenințări 
dure ca să le convingă. Ameninţări! Nu se crezuse niciodată agre- 
sivă, dar Marwick se dovedea un profesor excelent. 

Lăsă slujnicele să aștepte pe hol, cu feţele albe şi chinuite ca ale 
martirilor în ajunul execuţiei, şi intră ca să evalueze rapid câmpul 
de luptă. 

Nebunul șef era pe canapea, cufundat în paginile ziarului 
Morning Herald. 

Oftă de ușurare. Probabil că o auzise, deoarece își ridică sprân- 
cenele, dar nu și privirea. 

-Am adus cameristele... 

- Nu, rosti el, după care întoarse pagina. 

Olivia hotărî că nu îl auzise. 

-Şi lacheii vor aranja biblioteca, urmă ea. Ce bine să văd că mai 
sunteți aici. Bravo. Desigur, trebuie să mă iertaţi că vă felicit pen- 
tru o realizare atât de neînsemnată ca statul în acelaşi loc, nu e ca 
şi cum ați fi un copilaş care ar fi putut să o şteargă în patru labe. 
Dar probabil că ştiţi cum se vorbeşte - acolo jos, adică. 

Această înțepătură era un risc calculat. Îi mai rămăsese vreo 
urmă de mândrie? Dacă da, ar fi fost utilă. 

EI clipi, apoi își ridică privirea, cu fața întunecată. 

- Jos? 

Îl cunoştea acum destul de bine ca să ştie că nu-i plăcea să fie 
subiect de bârfă. 

-La bucătărie. Îi zâmbi înțelegător. Mă refer la personalul 
Excelenței Voastre. 

Ducele pufni şi se ridică. 

-Vrei să zici că personalul îmi pune la îndoială capacitatea de 
a sta în nenorocitul meu de salon? 

~ Păi, știți - Olivia ridică din umeri şi scoase un râset scurt, 
poate o idee mai nervos decât ar fi dorit —, trândăvia e mama tu- 
turor răutăților. Şi când nu lăsaţi pe nimeni să intre la curăţenie, 
cum altfel să își facă de lucru? 

El își trecu mâna prin păr şi se învârti în cerc, de parcă ar fi 
căutat ceva. 

- Unde este Vickers? izbucni. Fir-ar să fie, cum de intri aici 
tot timpul? 

Ea își înăbuși un chicotit. Ce idee amuzantă, să şi-l imagineze 
pe Vickers încercând să o oprească! 

- Valetul dumneavoastră este în bucătărie, trândăvind cu 
slujnica de acolo. În restul timpului poate fi găsit pe holuri, fă- 
când avansuri cameristelor. Vă avertizez că pe toate fronturile 

demersurile lui sunt prea înaintate ca să stăm liniștiți. Prevăd o 
surpriză, sau chiar mai multe, peste vreo nouă luni. 

Gura lui zvâcni, dar spasmul dispăru imediat. O cântări din 
ochii mijiţi. 

— Câtă lipsă de delicateţe din partea ta, doamnă Johnson. 

A, acum era o doamnă? Cât de îmbucurător. 

-Sunt înclinată spre indelicateţe, recunoscu ea. Este un defect 
de-al meu. 

-Unul dintre ele, o înțepă Marwick. 

- Da, dar cine stă să le numere? 

Bărbatul se așeză la loc. Halatul i se desfăcuse, dezvăluind că- 
maşa ieşită din pantaloni. Cât de mult slăbise oare? Pantalonii 
aceia abia se mai țineau pe el. 

Ce se întâmpla cu ea? Doar nu o împunsese curiozitatea în 
legătură cu ce s-ar fi zărit dacă pantalonii chiar ar fi căzut? 
Probabil că nebunia lui era contagioasă. Simţind parcă o mâncă- 
rime, propuse: 

-Aş putea să sun după ceai? Fetele vor face curățenie în linişte, 
fără să vă deranjeze, dacă promiteţi să nu le amenințați. 

- Nu, murmură el pe un ton mai domol. 

-Fără ceai, corect, e prea devreme pentru aşa ceva. Rămâneţi 
unde sunteți. Nu va dura mai mult de o oră. 

Apoi, înainte ca el să o poată împiedica, țâșni afară și o prinse 
de mână pe Polly. 

- Haide. 

Slujnica, la rândul ei, se agăță de cotul lui Muriel. 

-Nu merg! 

- Of, Doamne! chițăi Muriel. Picioarele îi alunecară pe podea 
atunci când Olivia o trase pe Polly, şi deci şi pe ea, către ușă. Doris, 
fugi dacă ţii la viața ta! 

Doris făcu stânga împrejur şi o porni spre scări. 

-Nu mai face nici un pas! ţipă Olivia. Înapoi, aici, acum! 

Umerii lui Doris căzură. Se întoarse şovăielnic. 

-Nu merg, ţipă din răsputeri Polly. Nu o să... Tăcu brusc în 
mijlocul protestului și se albi la față. 

Când aruncă o privire în spate, Olivia îl descoperi în pragul ușii 
pe duce, holbându-se șocat la această scenă. 

-V-am spus, nu este nevoie să vă ridicaţi, i se adresă ea senină, 
după care dădu drumul încheieturii lui Polly, Este totul în regulă. 

În clipa următoare, poziționându-se astfel încât Marwick să 
nu poată vedea, o împinse puternic pe servitoare în umăr. 


Cameristele își văzură de treabă, foșnind timide ca niște 
şoricei. El le ignoră. Nu contau. Jupâneasa lui nebună, cu pă- 
rul roşu ca pieptul unui botgros, nu conta. Singurul lucru care îl 
interesa era articolul pe care îl descoperise pe ultima pagină din 
Morning Herald. Fusese scris de cineva pe care îl considerase când- 
va prieten — un om care probabil nu avea habar cât de insultător 
şi de ridicol era titlul: „Alegerea judicioasă a lordului Salisbury“. 
Dedesubt, cu litere ceva mai mici, se afirma: „Baronul Bertram — 
un dar pentru Anglia“. 

Ducele își descleștă dinții şi trase aer în piept, adânc, adânc. 

Archibald, baron Bertram: un bărbat distins în jur de cinci- 
zeci de ani, lingușitor cu adversarii săi politici, enervant de 
cuviincios în purtări. Un participant obișnuit la liturghiile 
de la St. George din Hanover Square, şi miercurea, și dumini- 
ca. Cea mai bună, cea mai ireproşabilă alegere pentru postul de 
lider al liberalilor, sau cel puţin astfel credeau naivii și proştii: 
un om credincios, cu principii, devotat familiei şi Imperiului. 

Margaret se distrase cu mai mulţi bărbaţi, dar toţi fuseseră 
oponenții lui politici, cu excepţia lui Bertram. Bertram fusese 
aliatul său în Camera Lorzilor. Cel cu care conspira, principalul 
său sprijin. 

Alte cuvinte din articol îi săriră în ochi: „meritoriu“, „dedicat“, 
„umil“. 

Ilustratorul prinsese bine îngâmfarea pe care o sugera nasul 
coroiat al lui Bertram. 

Alastair se gândi la patul din încăperea alăturată. Era nou, un 
înlocuitor al patului în care îşi petrecuse atâtea nopți alături de 
Margaret, fără să își imagineze cum îşi bătea ea joc de el. 

Margaret nu ar fi îndrăznit să se culce cu Bertram în această 
«asă. Dar pentru satisfacția lui personală, Alastair golise apar- 
lumentul ducesei, vânduse mobila la licitaţie și dezmembrase 
patul măreț, cu baldachin, în care dormise ea. Îl desfăcuse în 
bucăţi cu propriile mâini și îl donase ca lemn de foc săracilor pri- 
măvara trecută. 

O mică agitaţie îi întrerupse reveria: o bufnitură, un icnet. 
Ducele își ridică privirea și o surprinse pe camerista blondă în- 
(reptând o vază. Ea îngheță sub privirea lui ca o vulpe prinsă 
in gard, 

- Haide, Muriel. Jupâneasa dădu acea instrucțiune din pragul 
«dormitorului, unde stătea cu mâinile împreunate la talie, supra- 
veghind operaţiunea. 

Sâcâit, lăsă ziarul din mână. Această femeie era înzestrată cu 
abilitatea extraordinară de a emana o autoritate pe care, de fapt, 
nu o avea. 

- Doamnă Johnson. Spune-mi ceva. 

Se întoarse spre el, zâmbind senin. Se uitase în oglindă? Pielea 
ii era netedă, fină, îmbujorată şi pistruiată ca a unui copil. Era 
conştientă de vârsta ei? Avea motive serioase să se teamă de el. 
Dumnezeu știe că îl văzuse în niște stări cumplite. Până la urmă, 
cra doar o servitoare, ce conta? 

Îl crezuse în pragul sinuciderii. 

Scrâşni din dinţi. Era doar o servitoare. Nu conta. Ce îl scotea 
din fire era calmul desăvârşit pe care-l afișa, de parcă nu ar fi putut 
fi surprinsă ori intimidată de nimeni — nici de el. Nu-i putea înțe- 
lege atitudinea încrezătoare. Avea măcar douăzeci şi cinci de ani? 
Ce-o fi fost în capul lui Jones? Nu era cuviincios să ai o jupâneasă 
atât de tânără. Părul ei avea o culoare atât de deschisă și de vie, 
de ziceai că era un steag. Era de-a dreptul ridicol. Cu siguranță 
culoarea nu era naturală. 

Trebuia să aibă o discuţie cu Jones. Să afle ce îl făcuse să ia 
hotărârea absurdă de a o angaja pe acel post. 

-Mă mir că personalul meu nu poate să îşi îndeplineas- 
că sarcinile fără supravegherea ta, spuse el cu răceală, iritat 

că se împiedica tot timpul de ea. Nu ai alte îndatoriri de care să 
îţi vezi? 

Olivia ridică din umeri. 

-Sunt bucuroasă să îmi fac timp pentru bunăstarea Excelen- 
tei Voastre. 

Împotriva dorinței sale clare. Da, băgase de seamă. De ce conti- 
nua să o tolereze nu înțelegea. Din plictiseală, probabil. O uimire 
nesănătoasă în fața nebuniei ei. Avea cea mai moale piele pe care 
o atinsese vreodată. Își schimbă poziția în fotoliu, nemulțumit de 
acest ultim gând. 

-Nu mă refeream mine, ci la personal, zise el tăios. Dacă ei nu 
îşi cunosc treaba destul de bine pentru a o face fără îndrumarea 
ta, sugerez să corectezi acest lucru. 

Ea încuviință din cap imediat. 

-Un plan foarte bun, Excelenţă. De fapt, chiar am început să 
iau măsuri în acest sens. Dorința de a-ți mulțumi stăpânul e fireas- 
că, iar acum am creat ocazia pentru a o face, explică ea radioasă. 
Mi-e teamă că în ultima vreme a lipsit o astfel de oportunitate. 

Marwick se lăsă pe spate uluit. Cum de îndrăznea să-l 
dojenească? 

Întrucât Olivia îi adresă un alt zâmbet extaziat, se încruntă și 
îşi întoarse privirea la ziar. Nu-i plăcea zâmbetul ei. Când nu zâm- 
bea, avea un aer banal, inofensiv. Prea tânără, dar cu o expresie 
inteligentă - desigur, înșelătoare, datorată ochelarilor și accentu- 
lui curios de rafinat. 

Zâmbetul sfărâma însă iluzia că fața ei era un pătrat perfect. 
Îi aducea gropiţe în obraji. Atrăgea atenţia asupra gurii ei, asupra 
buzelor pline. Dar numai buza de jos. Buza superioară era... 

Nu era grija lui. Şi dacă, prin vreun exercițiu al imaginaţiei, ar 
fi putut-o considera drăguță, atunci acesta era un alt defect. Jupâ- 
nesele nu erau drăguțe. În mod normal, erau prea bătrâne ca să 
poată fi recunoscute drept femei. 

-Câţi ani ai? o întrebă fără a-şi ridica ochii din ziar. 

-Destul de mulți ca să apreciez binefacerile curățeniei, Exce- 
lență. Prevăd că veţi savura roadele eforturilor noastre. 

Ducele fixă cu privirea titlul articolului. Se cuvenea să îi tragă o 
mustrare serioasă pentru îndrăzneala aceasta. Era cazul să o dea 
„ară. Din nou. Fir-ar să fie, ce mai căuta acolo? 

Trase adânc aer în piept, oprindu-şi cuvintele înainte de a 
le spune. Cerule! Aerul căpătase un miros curat, proaspăt, care 
ı se păru... plăcut. Vulpița avea dreptate. Încăperile acestea ar fi 
trebuit dereticate de mult. 

-Ai grijă cum vorbești! izbucni el, trăgând de ziar ca să îl 
nctezească. 

Jones nu făcuse treabă bună când îl călcase. La experienţa lui, 
era o greșeală de neiertat. 

După o clipă, tăcerea începu să-l sâcâie. O mustrase, deci 
acum ea ar fi trebuit să îşi ceară scuze. Oferea un exemplu prost 
pentru cameriste. 

Când ridică privirea ca să-i dea o replică usturătoare, o văzu 
ajutând-o pe una dintre fete. Camerista descoperise un teanc 
de scrisori nedesfăcute pe servantă şi voia să i le aducă, strădu- 
indu-se să le cuprindă între degete fără să le scape. Jupâneasa 
ii șoptea: 

-Pe o tavă de argint, Muriel. Doar ştii lucrul acesta. 

-Dar sunt atât de multe! 

Doamna Johnson îşi dădu seama că el le observa. 

- Excelenţă, cum să vă triem corespondența? V-ar fi de folos o 
organizare în ordine alfabetică? 

„La ce bun?“ se întrebă el. 

- Lasă-le acolo. 

-Ca să curățam servanta bine... 

- Am spus, lasă-le! 

Buzele ei se strânseră într-o linie încăpățânată. Roșeața care 
se intensifica pe fața de obicei palidă îi scotea în evidență pistruii. 
Pistruii nu erau la modă, în asemenea cantitate puteau fi consi- 
deraţi chiar un defect. Dar cum se făcea că toți se adunaseră pe 
bujorii din obrajii ei? 

Furios pe sine însuşi, îşi întoarse atenţia la ziar. 

- Poate dacă le-aș aranja după ştampila poștei... 

-Nu. Doar gândul la toate acele scrisori îl făcea pieptul să se 
strângă. Mormanul creştea și tot creştea. S-ar fi zis că, neprimind 
răspuns, corespondenții lui şi-ar fi dat seama că nu mai dorea 
veşti de la ei, însă pur şi simplu continuau să scrie. Iisuse Hristoa- 
se! Dacă deschidea una, ar fi trebuit să le deschidă pe toate. Arde 
tot mormanul, îi ordonă. 

Tăcere. 

Marwick fixa articolul din gazetă. Ar fi putut la fel de bine să 
fie scris cu hieroglife. 

- Poate ar fi mai ușor dacă cineva le-ar deschide și le-ar sorta 
după cât de urgente sunt... 

Ducele trânti ziarul de masă, și cele patru femei din cameră 
înghețară instantaneu. Îl năpădi un sentiment ciudat, străvechi, 
de abia recunoscut: jenă. 

-Nu vreau să le citesc, spuse el după o clipă. Vocea îi rămăse- 
se calmă, și asta era ceva. Nu mă interesează ce conţin. Arde-le, 
doamnă Johnson. 

Faţa ei îi reflecta clar gândurile. Marwick putea vedea, după 
ridicarea abia sesizabilă a sprâncenelor, cât de tare îi dezaproba 
ordinele. Şi apoi, în mişcarea înainte și înapoi a maxilarului ei, 
observă cum acel impuls ridicol, complet nelalocul său, ieșea la 
suprafață. Avea de gând să îl contrazică. 

- Dar dacă... începu ea. 

Se înroșea tot mai tare. Își drese vocea și se uită în altă parte, 
apoi iarăși la el, apoi repede altundeva. 

O privea uluit. Era ceva... interesant la figura ei. Cât de uşor o 
citise! De când nu mai văzuse pe cineva cu adevărat? De când nu 
mai fusese atent la micile detalii, la nuanțele unei expresii? 

Nu putea să-și amintească imagini din anul care trecuse. 
Nimic vizual, cu excepția grădinii. Grădina care acum era moartă. 
Şi-o amintea însă complet înflorită vara precedentă. Asta era tot. 
Nimic altceva. Ca și cum revelaţia orbirii față de trădarea lui Mar- 
garet îi distrusese total capacitatea de a vedea în jur. 

Nici măcar nu își mai aducea aminte cine participase la înmor- 
mântare. Nu îşi amintea nimic în afara mormântului, pe care îl 
vizitase câteva săptămâni mai târziu. „Cine eşti tu?“ Acesta fusese 

singurul gând de care se agățase. „Cine zace aici? Cine ai fost tu 
«u adevărat?“ 

Chiar şi asta fusese doar o altă manifestare a orbirii, un mod de 
a se înşela pe sine. Nu Margaret îl șocase, ci propria lui ignoranță, 
mulțimea aceea uluitoare de lucruri pe care el nu le ghicise şi nu le 
bănuise niciodată. El, care se mândrise că putea să prevadă orice. 

- Aşteaptă, o auzi spunând pe doamna Johnson. 

O cameristă se apropia cu scrisorile de cămin. Acea fată era o 
“lujnică ascultătoare, se gândi ducele. 

- Excelenţă, i se adresă jupâneasa. El văzu, în linia hotărâtă a 
bărbiei sale, că îşi regăsise curajul. O observaţie atât de mărun- 
tà, care destăinuia atât de multe. Pe vremuri fusese foarte bun la 
interpretarea expresiilor. Pe vremuri ar fi depistat o minciună 
de la treizeci de paşi. Nu pot să-mi imaginez că doriți cu adevărat 
să ardeţi toată această corespondenţă, continuă ea. Şi dacă... 

- Da, replică el sarcastic. Doamne fereşte să ratez o invitaţie la 
vreun bal de caritate. 

Tânăra femeie se încruntă, dar nu dădu nici un răspuns. 
Marwick îl formulă în gând în locul ei: „E posibil ca aceste scrisori 
să conţină o sumedenie de lucruri importante.“ 

- Aş putea să le citesc eu, se oferi doamna Johnson. 

- Tu, pufni el lăsând ziarul din mână. Tu propui să-mi citeşti 
corespondența privată. 

Chiar şi cameristele se holbau la ea, observă ducele cu o satis- 
facţie răutăcioasă. O credeau la fel de nebună precum o credea 
și el. 

- Păi... Dacă sunt bune de ars, bănuiesc că sunt bune şi pen- 
tru ochii mei, spuse Olivia printre dinți. Dacă nu aveţi cumva 
un secretar? 

- Nu. O'Leary fusese chemat acasă, la Dublin, cu câteva săp- 
tămâni - ba nu, își dădu el seama şocat, cu câteva luni înainte. 
Nu am secretar. 

- Bine, atunci... 

- L-am dat afară, minți Marwick. Tot insista să se uite prin 
scrisorile mele. 

Ea râse. 

Încruntat, el se uită spre tava cu micul dejun. Făcuse o glumă? 
Doamne sfinte, ce avea în cap? S-ar fi zis că era plin de vată. Aripi 
de liliac şi păienjeni, şi cuie. Cât trecuse de când își folosise mintea 
cu adevărat? 

Titlul de pe prima pagină a gazetei îi atrase atenţia. 

- Deci? întrebă scorpia. 

Aşa se descrisese mai devreme, și nu găsea nici un motiv s-o 
contrazică. Despre ce tot trăncănea acolo? Nu putea să-și aducă 
bine aminte. „Bertram, o binefacere.“ Se gândi la pistolul ascuns 
în dormitorul său. Vechea lui existență era moartă. Ar fi putut să 
o reia, fără îndoială, dar nu își dorea acest lucru. 

Ce își dorea era să reverse o răzbunare distrugătoare. „Să dez- 
gropăm securea războiului!“ 

- Excelenţă... 

— Da, îi aruncă el, doar ca să o facă să tacă. 

- Mulţumesc. Îi auzi foșnetul fustelor când se apropie. Dum- 
nezeule din cer! Chiar nu putea să-i dea pace? Mai este ceva, 
zise ea așezându-se în fața lui fără măcar să ceară voie. Ei bine, 
asta chiar merita o mustrare aspră! Deschise gura, dar jupânea- 
sa i-o luă înainte, aplecându-se peste comodă ca să șoptească: 
Cumva, din întâmplare, ați consumat cinci livre de trufe săptă- 
mâna trecută? 

„Ce Dumnezeu?“ 

- Nu. 

-Aşa mă gândeam și eu. 

Îşi scoase ochelarii, dezvăluind niște ochi de un albastru ului- 
tor. Marwick uită deodată ce voia să spună. Ea își ştergea lentilele 
cu mâneca în timp ce continua să vorbească. La fel de bine ar fi 
putut să îndruge orice. 

Ochii ei aveau fix nuanța cerului de deasupra grădinii din vara 
trecută. În zilele senine, când soarele strălucea cu cea mai mare 
putere, aceasta fusese culoarea cerului. Avusese senzaţia că natu- 
ra îşi bătea joc de el. „Nu este pentru tine. Nimic din toate acestea 
nu mai este pentru tine.“ 

Olivia își puse ochelarii înapoi pe nas, astfel că lentilele masca- 
ră miracolele din spatele lor. 

Jupânesele nu aveau astfel de ochi. 

- Şi mă voi uita peste scrisorile dumneavoastră, termină ea so- 
lemn, după care se ridică şi plecă, lăsându-l... nedumerit. 

Respiră încet. Da, nu era doar închipuirea lui. Lăsase în urma 
vi o vagă mireasmă de trandafiri. 

Era oare parfum? Cum de nu observase până atunci? Era exact 
«um îşi imaginase mireasma grădinii. Dar nu se îndurase nicioda- 
ta să deschidă fereastra, de frică să nu fie dezamăgit. Blestemat 
să fie! 

Inspiră din nou când uşa se închise în spatele ei. Jupâneasa lui 
mirosea a vară. 


Capitolul 7 
SES 


- Vezi-ţi de drum! 

Olivia, aşezată la masa din biroul ducelui, îşi înclină capul ca să 
asculte vocea lui Polly de pe hol. 

- Ei, haide, nu te preface supărată acum. 

Şi acesta era Vickers. Cu un oftat, Olivia lăsă scrisoarea din 
mână - a paisprezecea pe care o deschisese astăzi dintre cele 
adresate ducelui. De două săptămâni îi parcurgea corespondenţa, 
făcând liste cu notițe pe care Marwick le primea fără nici un co- 
mentariu. De altfel, probabil nici nu se obosea să le citească. 

În alte vremuri, în alte locuri, ar fi enervat-o gândul că munca 
ei era ignorată complet. Lista corespondenților lui era însă ca in- 
dexul unei cărți de istorie contemporană. Lectura scrisorilor era 
la fel de plăcută ca trasul cu urechea într-un palat. 

Nu se cuvenea ca o secretară să manifeste un asemenea interes 
personal față de munca ei; pe de altă parte, acum nu era secretară, 
nu? Era jupâneasă, deci îi revenea sarcina de a pune capăt disputei 
de pe hol, care se auzea din ce în ce mai tare. 

Când o porni spre ușă, îl auzi pe Vickers spunând: 

-Te-am văzut cum te-ai uitat când Muriel a venit sus la mine 
mai devreme. Cam verde la față! Geloasă, ai? 


95 


Meredith 'Duran 


- Ha! Dacă îți închipui că mă interesează o ușuratică şi o nătân- 
gă... Hei! la-ţi mâinile de pe mine, sau te plesnesc! 

Olivia deschise uşa. Vickers o înghesuise pe Polly într-un pere- 
te, prinzând-o între o armură şi o vază chinezească înaltă care îi 
venea până la mijloc. 

- Domnule Vickers, rosti ea aspru. 

Valetul sări înapoi. 

-Ía uite! mormăi el frecându-şi spăsit chelia. Te căutam, 
doamnă. Bucătăreasa dorește acordul dumitale pentru meniul 
săptămânii viitoare... 

- Ei, pe naiba, o căutai. 

Polly îl împinse puternic spre Olivia, care îl ocoli cu ușurință. 
Valetul căzu în genunchi. 

Olivia se uită în jos la el. Chelia lui era roșie ca focul. 

-Nu ai treabă de făcut, domnule Vickers? 

- Ce treabă? strigă Polly. Ăsta se crede ducele în persoană. 
Trândăveşte ca un paşă şi crede că noi suntem femeile din hare- 
mul lui! 

- Prostii, mârâi el printre dinţi în timp ce se opintea să se 
ridice. la spune, doamnă Johnson, ai văzut-o cum m-a împins. 
Nu e corect aşa. 

-Ai noroc că doar te-am împins, ţipă mânioasă Polly. M-am 
săturat de tine, mârlanule! 

- Vezi? Vickers se trase înapoi. Mă vânează. Toată ziua mă îm- 
piedic de ea, nu pot să fac un pas fără să dau nas în nas... 

-Asta e o minciună! strigă Polly. 

-Şi dacă tot vorbim de asta, nu sunt singurul bărbat după care 
se ține, continuă Vickers. Ia întreabă de flăcăul care apare pe aici 
în fiecare noapte, doar, doar o zări-o. la întreabă cât de repede 
fuge la el. 

Polly se albi la față. 

- la mai taci. 

- Vezi? Valetul o prinse pe Olivia de încheietură. Tâlharul ace- 
la, veșnic plin de mărunțţișuri. Pun pariu că el ar găsi cum să vândă 
niște trufe. 

- Tu, tu... el, niciodată! icni slujnica. 

Olivia se uită lung la mâna lui Vickers. El şi-o retrase grăbit. 

-Mă scuzi, doamnă! 

Îşi întoarse privirea către Polly, care tremura din toate 
încheieturile. 

- Polly, zise ea calm, tu... 

-Sigur că îl crezi pe el, ţipă fata. Ți-am fost antipatică din 
ziua în care ai pus piciorul în casa asta. Dar de unde era să știu 
că nu ai venit pentru postul de cameristă? N-aveam de unde 
să ghicesc... 

- Polly! Olivia își puse mâinile în şolduri. Întoarce-te la trebu- 
rile tale. 

Servitoarea rămase cu gura căscată. Peste o clipă, cu o privire 
otrăvită către cei doi, îşi ridică fustele şi o luă la goană. 

Olivia se întoarse către valet: scund, rotofei, cu tenul 
pământiu. 

-Trebuie să spun, domnule Vickers, că ești un Romeo 
tare nereuşit. Dacă te mai prind hărțuind servitoarele, îți vei 
pierde slujba. 

-Stai aşa! Bărbatul își îndreptă spatele, o poziție care ar fi 
putut fi impresionantă dacă Olivia nu ar fi fost mai înaltă cu ju- 
mătate de cap. Eu sunt valetul personal al Excelenței Sale. Poziţia 
mea aici... 

-Şi care este acea poziție, mai exact? îl întrerupse ea fără a se 
obosi să îşi ascundă răceala din voce. Turnătorii erau utili pentru 
o jupâneasă, dar asta nu însemna că trebuia să-i şi placă specia. 
Din ce ştiu eu, un valet trebuie să vadă de nevoile personale ale 
stăpânului său, şi nu te-am văzut împreună cu el. Într-adevăr, 
poate asta este problema. Deoarece ajunge să îi arunci Excelenței 
Sale o singură privire ca să înţelegi că nu are de fapt valet. 

-Nu e drept! Vickers expiră puternic, cu obrajii umflați. Ştiu 
că arată neîngrijit, dar nu poți pricepe. Ultima oară când am în- 
drăznit să intru în dormitorul lui, a luat trusa de ras şi a azvârlit-o 
de perete. 

-Şi când s-a întâmplat acest lucru? Cum valetul strânse din 
buze fără să răspundă, Olivia adăugă: Nu de curând, să înțeleg. 

-Nu am mai recuperat trusa, zise el morocănos. Şi n-am ce să 
fac dacă el îmi refuză serviciile. 

- Ba da, ai ce face. Poţi să insişti, domnule Vickers. 

Dumnezeule din ceruri, reuşise să îl aducă pe Marwick în 
salon, nu? Trebuia tot ea să facă şi restul? În ritmul acesta, avea să 
dureze un an până să îl scoată din apartamentul său. 

- Nu pot trece peste capul lui. Până la urmă, e afurisitul de stă- 
pân al acestei case! 

-Ai grijă cum vorbeşti, îl avertiză ea. Şi dacă nu-ţi permite să-l 
bărbiereșşti, ai putea cel puţin să îi pui în față o oglindă. 

- Cu ce scop? întrebă el încruntat. 

-Ca să vadă cum arată. E ca un câine ciobănesc netuns. 

-Nu are sens. Este fără speranţă. Îmi pare rău că nu-ți dai sea- 
ma, dar nu voi fi obligat să mă supun riscului... 

-Atunci o voi face eu. Olivia făcu stânga împrejur şi porni ho- 
tărâtă spre scări. Vii? strigă peste umăr. Lipsa oricărei reacții din 
partea valetului o făcu să pufnească plină de dezgust: Nu, desigur 
că nu. Inutili, toți. 


Salonul era gol, dar uşa către dormitorul ducelui era deschisă. 
Olivia se repezi înăuntru și îl găsi pe Marwick citind într-un foto- 
liu lângă fereastră. 

- Puneți-vă valetul la treabă sau dați-l afară! 

- Bine, zise el fără să-și ridice privirea de pe carte. 

„Bine?“ Rămase blocată un moment, nedumerită. 

- Deci? Care din ele? 

Ducele ridică din umeri. Lumina după-amiezii cădea blând 
asupra feţei lui, aurindu-i trăsăturile și evidențiind ridurile de ex- 
presie din jurul gurii. Olivia nu-și putea imagina când se alesese 
cu ele. Dintre toți bărbaţii pe care îi cunoscuse, el era de omul cel 
mai puţin susceptibil să râdă. 

-Nu îmi veţi răspunde? 

Împotriva voinței sale, atenția îi fugi spre restul încăperii. Ser- 
vitoarele aranjaseră toate hârtiile şi le puseseră în bibliotecă, în 
afară de câteva care rămăseseră pe măsuţa lui de toaletă. 

Marwick își înălță privirea, urmărind-o pe a ei. 

-Ei bine, după cum vezi, cameristele au venit azi-dimineaţă, 
deci nu mai ai nici o obligație aici, doamnă Johnson. Dacă ai o 
plângere împotriva lui Vickers, adresează-i-te lui Jones. 

- Jones nu îl va da afară fără aprobarea dumneavoastră, replică 
ca furioasă. 

- Bine, atunci. Asta este. 

Se aşeză mai adânc în fotoliu şi își ţinu cartea în dreptul feţei, 
cu un gest care spunea: „Sunt ocupat“. 

Într-un acces de îndrăzneală, Olivia merse la măsuta de toaletă 
și aranjă ostentativ hârtiile. Spre dezamăgirea ei, erau recente, 
observaţii despre viața politică din ziarele pe care el le citea cu 
atâta regularitate în ultima vreme. 

-Ce faci acolo? 

Lăsă grăbită foile din mână. 

-Dacă servitoarele au venit azi-dimineață, ce e cu toată dez- 
ordinea aceasta? Blatul de marmură era îngropat sub un morman 
de lavaliere șifonate şi sticluţe de farmacie. 

- Nu am chef de glume, rosti el acru. Tu... 

-Eu caut trusa dumneavoastră de bărbierit. Dădu la o parte 
lavalierele, scoțând la iveală o oglinjoară şi alte nimicuri. Vickers 
spune că nu a mai văzut-o de când aţi dat cu ea de un perete, și... 
A! exclamă ea arătându-i un pieptene din baga. lată o invenție 
remarcabilă. Poate ați dori să o încercaţi o dată. 

Ducele o privi fix, cu un rid fin între sprâncene. Apoi, strân- 
gând din buze, se întoarse la cartea sa. 

Lipsa lui de atenţie îi convenea Oliviei. Cu oglinjoara în mână, 
porni, aparent fără țintă, spre bibliotecă. Teancul de documente 
de pe raftul din mijloc era înalt de un cot. Pagina de deasupra era 
o scrisoare, datată în 1883, scrisă de mâna lui Marwick şi adresa- 
tă lordului Audley... 

-Trusa nu este în bibliotecă, o informă el sec. 

Ea ridică oglinda. 

- Poftiți, uitați-vă la dumneavoastră. Cum el dădu pagina 
ignorând-o, continuă sarcastic: O, da, sunt sigură că acea carte are 
doar două sau trei sute de ani. Vă mulțumeaţi să o ţineţi pe podea, 
iar acum nu puteți să vă dezlipiți o singură clipă din citit. 

-Mă îndoiesc că este atât de veche, zise el ridicând-o astfel 
încât ea putu să vadă cotorul: Contele de Monte Cristo, de Dumas. 

- A, povestea unei răzbunări. Căutați inspirație? 

Marwick îi adresă un zâmbet ameninţător. 

- Până acum, eroul pare cam lipsit de curaj. 

- Înseamnă că sunteţi încă la început. Vă asigur că, după ce 
Dantes petrece ani și ani în temniță, transformându-se într-un 
golan zdrențăros, revenirea e de-a dreptul ucigătoare. Păi, primul 
lucru pe care îl face este să se tundă. 

El închise cartea cu putere. 

-Eşti ciudat de surdă la aluziile pe care majoritatea ser- 
vitorilor ştiu să le audă. Vizita ta avea vreun scop? Dacă nu, 
eşti liberă. 

Olivia ridică din nou oglinda. 

-Acesta este scopul meu. Arătaţi ca un gnu. Dacă valetul 
dumneavoastră... 

-Nu cred că știi cum arată un gnu, zise el blând. 

Cu un gest ezitant, ea lăsă oglinda în jos. O prinsese, nu avea 
nici cea mai vagă idee cum arăta un gnu. 

- Bine, arătați așa cum îmi imaginez că arată un gnu, ținând 
seama cum se numeşte. 

-Asta nu are nici un sens, remarcă el deschizându-și din nou 
cartea. Câine ciobănesc era alegerea mai bună. 

Ea îi aruncă o privire furioasă. 

-Vă place să fiți asemănat cu un câine? Ar trebui să latru din 
nou la dumneavoastră? 

Marwick închise cartea, punând degetul la pagina la care ră- 
măsese, şi se lăsă pe spate ca s-o scruteze. 

- Doreşti să latri, doamnă Johnson? Da, astăzi pari să fii în- 
tr-o dispoziție destul de câinească, eşti zbârlită. O studie prin 
pleoapele mijite. Stridenţa ar sugera un... dar nu, un pudel este 
prea feminin. 

Olivia inspiră adânc. 

-Ce impoliteţe. Sugeraţi... 

- Un setter irlandez? S-ar potrivi bine cu părul dumitale. Dar 
nu, zise el plin de regret, cred că singurul răspuns este un chihua- 
hua: are un lătrat obositor, însă nu mușcă. 

-V-am citit scrisorile, zise ea printre dinţi. Ştiţi cât de mulți 
dintre prietenii dumneavoastră doresc să vă vadă? Imaginați-vă 
ce părere şi-ar face dacă v-ar vedea arătând astfel. 

Greşeală. Faţa lui deveni imobilă. 

-Ce bine atunci că nu primesc vizite. 

- Valetul dumneavoastră hărțuieşte slujnicele. Nu vă intere- 
sează soarta femeilor nevinovate care se află în slujba dumnea- 
voastră? Daţi-i ceva de făcut. Doar atâta vă cer. 

-Şi eu ce primesc în schimb? 

-La ce vă referiți? întrebă ea după o scurtă ezitare. 

Ducele lăsă cartea din mână, şi Olivia simţi o scurtă împun- 
sătură de panică atunci când ochii lui se concentrară asupra ei. 
O expresie batjocoritoare şi răutăcioasă îi apăruse pe chip, și zâm- 
betul îi era clar lipsit de bunătate. 

- De ce i-aş da ceva de făcut? Cum ar putea să-mi fie de folos? 

Ea se holbă neîncrezătoare. 

- Păi, aţi avea o gospodărie ţinută aşa cum trebuie. Şi... Ha! 
Arătă triumfătoare către mâna lui, care tocmai se ridicase ca să 
dea la o parte o şuviță din ochi. O tunsoare v-ar folosi clar. 

-Şi ţi-ar da ţie mult prea multă satisfacție. Îți dai seama, doam- 
nă Johnson, că plăcerea ta de a mă hărțui e cu totul nelalocul ei 
pentru o servitoare? 

— Aţi înţeles greşit. Nu îmi face nici o plăcere. 

Cu toate astea, o cuprinse neliniştea. Era posibil ca ducele să 
aibă dreptate: scăpase din ochi scopul pentru care se afla acolo. 
Ademenită de un fals sentiment de siguranţă, se lăsase distrasă 
de treburile gospodăreşti — şi de misiunea dificilă de a-l scoate pe 
catârul acela din încăperile sale. 

Totuși, cu cât mai repede îl ademenea să iasă, cu atât mai cu- 
rând îşi putea îndeplini planul nebunesc. Fără îndoială, nici un 
gentleman nu ar fi îndrăznit să iasă din apartamentul său atâta 
vreme cât arăta cum îşi imagina Olivia că arată un gnu sau, mai 
sigur, ca un câine ciobănesc. 

-Vă asigur că îndatoririle mele mi se par extrem de neplăcute. 

Zâmbetul lui se lărgi rău prevestitor. 

- Aşa deci? Foarte bine, te cred. Comportamentul tău sugerea- 
ză că te simţi subestimată. Dacă doreşti așa mult să mă vezi tuns, 
poți să o faci chiar tu. 

- Poftim? Olivia făcu un pas înapoi. Eu niciodată... Este 
absurd! De unde să ştiu eu cum se tunde un bărbat? Aş face o 
mare varză. 

Marwick țâțâi batjocoritor. 

-Datoria poate fi atât de apăsătoare uneori. Ce bine e că te 
plătesc pentru ea, nu? 

- Lăsaţi-mă să sun după Vickers, zise ea întorcându-se către 
clopoțel. Va fi aici într-o clipită... 

-Sub nici o formă. Tu vei mânui foarfeca sau nimeni nu o va 
face. 

O notă serioasă se strecurase pentru o clipă în tonul său. 
Olivia încercă să râdă. 

-Doar nu vreți să spuneți că nu aveţi încredere în el! 

- Destul, pufni el întinzându-se după carte. La revedere. 

Ea rămase pe loc, dintr-odată conștientă că avea dreptate: din- 
tr-un motiv oarecare, nu avea destulă încredere în Vickers ca să-l 
lase să-l bărbierească. 

- Poate că Jones ar... 

- leşi. 

- Bine! exclamă ea punându-şi mâinile în şolduri. Cât de greu 
ar putea să fie? O să vă tund. 

- Nu vorbeam serios, râse el. 

- Dar aţi făcut oferta, şi eu o accept. Doar nu vă temeți că o să 
vă tai beregata? 

-Nu o face pe proasta, replică ducele privind-o cu ochi mijiți. 

-Atunci spuneţi-mi unde este trusa. 

După un moment, el ridică din umeri. 

-În dulap. 

Scotoci câteva minute până să găsească trusa din piele. Când îi 
desfăcu catarama, înțelese că Vickers nu minţise: toate ustensile- 
le, foarfeca, pămătuful şi briciul erau claie peste grămadă, sărite 

de la locurile lor. Cumva totuşi, o mică fiolă cu dop rămăsese 
întreagă. 

O deschise şi o mirosi: săpun, levănțică şi poate o idee de 
săruri. Fără îndoială, esenţă pentru spuma de bărbierit. 

Observă că ducele ridicase o sprânceană. 

-Nu ai nici cea mai vagă idee ce faci. 

Era atât de perspicace! Dacă voia un expert, putea să sune după 
Vickers. Dar cum avusese nesocotinţa să o lase pe ea să-l aranjeze, 
Olivia nu intenţiona să rateze ocazia. Părul lui era înfiorător. 

-Luaţi loc la măsuţa de toaletă, vă rog. 

El se ridică măsurând-o cu privirea şi, spre surprinderea ei, se 
aşeză fără obiecţii pe scaunul din fața oglinzii. 

Olivia luă prosopul de pe suportul de lângă lavoar și i-l legă la 
gât, apoi luă foarfeca. Părea destul de mică pentru o asemenea 
operațiune, nu? O închise şi o deschise cu zgomot. 

Marwick o urmărea în oglindă, zâmbetul încrezut de pe fața 
lui dezvăluind cât de tare îi savura stinghereala. 

- Prefer stilul parizian, o informă. Cu o idee din cel italian. 

Ce Dumnezeu însemna asta? Olivia se hotări să înfrunte situa- 
ţia cu tupeu, pentru a nu-i lăsa timp să se răzgândească. 

-Aş fi crezut că stilul german vi s-ar potrivi mai bine. 

-Te referi la cel din Hanovra sau cel din Berlin? Sunt confun- 
date atât de des! 

Tânăra femeie surprinse zvâcnetul slab al buzelor lui. Râdea de 
ea! Inventase toată povestea cu stilurile. 

- Oricare o fi mai scurt, rosti ea sever, deschizând ameninţător 
foarfeca. 

-Foarte bine, zise el, după care îşi aplecă fruntea. 

Şocată, se holbă la capul său, la tot acel păr blond, des, şi 
deodată se simţi incapabilă să se miște. Această îndatorire pre- 
supunea să îl atingă. Să îşi afunde mâinile în părul lui... şi să 
îl pipăie. 

Fără nici un motiv evident, Olivia își aminti deodată senzaţia 
mâinilor lui pe încheieturile ei. Degetele lui mari alunecând de-a 
lungul lor. Cu un ghem în stomac, strânse din buze și inspiră pu- 
ternic, apoi, dregându-şi vocea, spuse: 

-Nu este prea târziu ca să-l chem pe Vickers. El ar fi bucuros 
să vă servească. 

- Curajul tău e doar o fațadă, doamnă Johnson? Simt o adiere 
de laşitate? 

- Păi este vorba de capul Excelenței Voastre. 

Cu o altă respirație adâncă, își cufundă degetele în părul lui. 
Era moale. Mătăsos chiar. Părul unui gentleman era la fel de moa- 
le ca alunei femei. Cine s-ar fi gândit? Dintr-odată, simți că umerii 
lui se zgâlțâiau. Se uită în oglindă și văzu că râdea de ea în tăcere. 

-Fața ta, zise el. Atât de şocată. Părul unui duce se simte la 
mână altfel decât al oamenilor de rând? 

De ce o făcuse acest comentariu să roşească, nu avea habar. 
Ceva din vocea lui... Se poziționă astfel încât el să nu-i mai vadă 
chipul. Nu era treaba ei să îl amuze. Îi prinse cu două degete o 
şuviţă - într-adevăr, avea părul mai mătăsos decât al ei — și o tăie. 
Gata. O făcuse. Câştigând încredere, luă o şuviță mai groasă și o 
tunse. Excelent. Acum avansa mult mai rapid cu foarfecele de-a 
lungul cefei lui. 

-Îți descoperi un talent? se interesă Marwick. 

Olivia îl ignoră. Lăsată pe spate, își admiră rezultatele. „O, 
Doamne!“ Părul lui arăta ca tivul cârpit de șapte ori de la un jupon. 
Asta era, trebuia să fie mai atentă. Își trecu mâinile prin părul lui 
ca să-l apuce mai bine, moment în care îl simți tresărind uşor. 

-Ai grijă cu lamele acelea, o avertiză el blând. 

- Nu vă mișcați, și o să am. 

Mai făcuse asta și înainte: își tunsese mama, o dată pe lună, 
întotdeauna duminica, şi, ocazional, prietenele de la şcoala de 
dactilografie. Dar să tundă părul unui bărbat, părul ducelui 
de Marwick, era cu totul altceva. 

Când îi adună buclele, îi atinse involuntar baza gâtului. Ume- 
rii lui erau numai mușchi, putea să îi simtă încordându-se sub 
vârfurile degetelor ei, și senzaţia o făcu să roşească. 

Îşi duse mâna mai sus ca să evite atingerea cu acel corp mus- 
culos, dar acum palma îi aluneca peste ceafa lui, peste pielea sur- 
prinzător de caldă. Din trei tăieturi îi înlătură chica şi se trezi 

holbându-se la ceafa puternică, încordată din cauza poziţiei lui, 
aplecat în față ca să îi permită un acces mai bun. 

Şira spinării forma o protuberanţă tare din os la baza gâtului. 
În public, gulerul ascundea acest loc secret, intim, vulnerabil. Câţi 
ochi căzuseră oare asupra lui? Ai valetului... şi ai răposatei sale 
soții. Poate că ea îl sărutase. Părea locul ideal pentru săruturile 
unei iubite. 

Pielea lui părea moale, fără cusur. Degetul ei mare rătăci peste 
acea protuberanță ca să își verifice ipoteza. Da: moale. Cât de so- 
lid îi părea osul! Apăsă cu degetul. Probabil că ducele era mult mai 
greu decât ea. Întreaga lui siluetă era concepută la o altă scală, 
lungă şi zveltă şi legată, dar înfășurată solid în muşchi. Lăţimea 
densă a umerilor săi întindea materialul cămășii chiar şi acum, 
când era subnutrit. Putea simți... 

Îşi trase mâna ca arsă. Îi masase umerii! 

Îngrozită, cu fața în flăcări, puse din nou foarfeca la treabă. 
Se ruga din tot sufietul ca ducele să nu fi băgat de seamă. Dar cum 
ar fi fost posibil? 

Îl auzi expirând ușor. Nu avu curajul să se uite în oglindă. 

Se lăsă o tăcere apăsătoare, tensionată. Olivia şi-ar fi dorit să 
scâncească şi să se facă ghem. În schimb, tăie foarte repede, fără 
să-i mai pese de rezultat. Ideea era să-i scurteze părul fără să-l 
înjunghie. Dacă arăta îngrozitor, asta şi merita; Vickers putea să 
o dreagă mai încolo. 

În cele din urmă, trebui să se mute din nou în raza lui vizua- 
lă. Îşi păstră privirea aţintită asupra părului său; nu s-ar fi uitat 
acum în ochii lui nici pentru o sută de lire. Probabil că era încă 
roşie la față. Numai gândul o făcu să se îmbujoreze și mai tare. 
„La naiba!“ pufni în gând. 

Trebuia să-i tundă părul care îi cădea în ochi, căci acesta fusese 
motivul cu care îl momise să accepte. Îşi adună curajul ţinându-și 
respiraţia înainte de a-i scurta şuviţele de la tâmple. 

Marwick o fixa cu privirea. 

Ea îi percepea atenţia asemenea unei arsuri pe obraz. Nu îşi 
permise să se uite, dar îşi putea imagina ochii săi de un albastru 
atât de intens, de parcă ar fi înghițit oceane. Respirația lui adia 

pe braţul ei, fierbinte, uşoară. Când se aplecă, încheietura ei îi 
atinse obrazul și putu să-i simtă barba aspră. Gura i se uscă. 

Nu. Nu se întâmpla așa ceva. Tăie cât de repede îndrăzni. De la 
o distanță atât de mică, mirosul de săpun de pe pielea lui îi ajunse 
la nări. Un mosc curat, proaspăt. Inima i se poticnea; nu reuşea să 
mai respire regulat. 

Nu era genul de femeie care să simtă așa ceva. Nu exista nici 
urmă de intimitate între ei doi. Faptul că îl ajuta nu însemna că îi 
păsa de el. Ea avea o inimă egoistă, de mercenar, și intenţii crimi- 
nale. Nu era atrasă de el. Capul Oliviei Holladay nu se sucea după 
nici un bărbat, și după acesta cu atât mai puţin. 

- Gata, zise într-un final, extrem de ușurată. 

Ştia însă că acest moment nu avea să se termine când lăsa foar- 
feca din mână. N-ar fi trebuit să-l atingă niciodată. 

Ducele își înclină capul, apoi îl răsuci într-o parte şi în alta, 
examinându-se în oglindă. Sau așa presupunea Olivia, căci tot nu 
putea să se uite direct la el. 

- Bun, rosti el în sfârșit. Este destul de... groaznic. 

Ei îi scăpă un chicotit. Se lovi cu palma peste gură, speriată de 
sunetul acela searbăd. 

- Da, spuse cu răsuflarea întretăiată, căci îi venea să râdă din 
nou, doar din cauza nervozității. Mi-e teamă că... Alt chicot îi scă- 
pă, rușinos, bizar, aparținând de drept unei prostuțe flușturatice. 
Se obligă să-i întâlnească ochii în oglindă; ai ei erau mari, uluiți, 
aparținând parcă altei persoane. Îmi este teamă că așa este, admi- 
se într-un final, gândindu-se că ducele arăta ca un miel tuns. 

Buzele lui zvâcniră. Şi apoi, minunea minunilor, începu şi el 
să râdă. 

-Acum miza creşte, căci dacă eşti la fel de nepricepută la 
bărbierit... 

- O, nu, tresări ea dându-se un pas înapoi. Nu o să pun lama 
la gâtul nimănui. Nu am făcut-o niciodată, şi eu... 

Marwick o prinse de încheietură. Inima Oliviei tresăltă, iar și 
iar, ca un copil care sare coarda, când se întoarse lent. 

-Dar cum stau lucrurile cu domnul Johnson? murmură el. 

Ea înghiți în sec. 

-Nu există, după cum deja ştiţi. 

- Da. Dar abia acum încep să cred că e păcat. 

Sigur îl înțelesese greşit. Doar nu încercase să sugereze că... 

Degetul lui mare o mângâie încet pe încheietură. Din nou asta! 
Trase adânc aer în piept, apoi își smulse mâna. 

-O să... o să mă duc să îl găsesc pe Vickers, ca să aranjeze... 

-Ce are nevoie de aranjat? zise el leneș. Cred că a fost chiar 
un succes. 

Olivia o rupse la fugă. Doar la jumătatea scărilor își dădu sea- 
ma în sfârşit ce făcuse el și atunci se opri, îngrozită, dorindu-și să 
o înghită pământul. 

Ducele nu încerca să o seducă. Nu, era mult mai mișel. Pur şi 
simplu găsise o modalitate să o gonească din apartamentul lui. 
Făcuse o remarcă vag sugestivă, iar ea se speriase și fugise ca 
un iepure. 

Scrâșni din dinți. Bestia asta josnică, vicleană, grosolană avea 
să regrete că o pusese într-o asemenea postură. O, da. Nu avea să 
se mai lase păcălită. 


Capitolul 8 
SER 


Plicul era extrem de gros pentru o recomandare. Lângă gea- 
mul care dădea în grădină, Alastair îl cântări în mână. Avea măcar 
cinci foi. 

Jones stătea nesigur în prag, țeapăn și tremurând în fracul 
său negru. 

-Totul a fost în ordine, Excelenţă. 

-Sunt sigur că a fost. 

Îşi ridică privirea. Majordomul era mult mai plinuţ decât și-l 
amintea. Poate că acolo dispăruseră cele cinci livre de trufe. 

Zâmbi în sinea lui. În ziua precedentă, după ce își pusese jupâ- 
neasa pe fugă — dacă nu ar fi ghicit că era fecioară, acum ar fi ştiut 
acest lucru cu siguranţă —, se uitase câteva minute în oglindă. 

Tunsoarea era cu adevărat groaznică. Pe de altă parte, repre- 
zenta o îmbunătăţire clară, una pe care ea se luptase din greu să 
o obțină. 

De ce? Nu putea înțelege. Nimic în legătură cu ea nu avea sens. 
Era prea tânără, mult prea arogantă şi... de o senzualitate înnăscu- 
tă, chiar dacă ea nu o știa. De săptămâni întregi îi simţise privirile 
insistente, dar abia în ajun le găsise şi explicația. Jupâneasa lui îl 
considera atrăgător. 

Femeile îi admiraseră înfăţişarea dintotdeauna. Era surprin- 
zător că-și amintea acum de asta. Pe vremuri știuse să farmece o 
femeie. Dar acest bărbat, cel care era în prezent, abia dacă își mai 
recunoștea trupul. Era ceva ce trebuia ignorat sau pedepsit... până 
când mâinile jupânesei începuseră să-i rătăcească pe umeri. 

Îi strânsese braţele, mângâind uşor, cum ar pipăi o femeie oar- 
bă forma pentru a şi-o imagina. Se speriase imediat, desigur. 

-Dacă d-doar aţi citi recomandarea, se bâlbâi Jones - fuse- 
se destul de rușinat, explicând cum de ajunsese să promoveze o 
cameristă pe înalta poziție de jupâneasă - veți înțelege, sper, din 
ce motiv am îndrăznit să o angajez. Domnia sa are numai cuvinte 
frumoase despre abilitățile doamnei Johnson. 

- Da. Alastair fixă plicul cu privirea. O s-o citesc. 

Acesta fusese motivul pentru care îl chemase pe Jones, până la 
urmă. Purtarea educată a doamnei Johnson, obrăzniciile ei biza- 
re, hotărârea ei inexplicabilă de a-l reabilita, atingerea ei... Ei bine, 
toate la un loc îi stârniseră într-un final curiozitatea. 

Deschise plicul, pradă unui scurt puseu de spaimă. 

Margaret scrisese atât de multe scrisori. În clipa în care 
crezuse că le adunase pe toate, apăruseră altele. Nişte epistole 
probabil că încă așteptau în ascunzători de prin oraş, menite să-l 
distrugă într-o bună zi. Scrisorile ajunseseră să reprezinte pentru 
el o pacoste teribilă. Cum altfel? 

Când despături recomandarea, caligrafia ordonată îl linişti. 
În faţa ochilor îi fulgeră imaginea nenumăratelor teancuri de pli- 
curi nedeschise. Cât de absurd părea deodată totul — din cauză că 
Margaret îşi aşternuse pe hârtie ticăloşiile, nu mai îndrăznea să 
citească o scrisoare! 

- Ripton, murmură el în timp ce parcurgea rândurile. Când 
s-a căsătorit? 

Soţia vicontelui scrisese recomandarea, afirmând că doamna 
Johnson fusese o perioadă în serviciul ei. Alastair nu îl cunoștea 
pe viconte; acesta îşi luase în primire locul din Camera Lorzilor şi 
nu se mai întorsese niciodată. Era mai devotat afacerilor, fără în- 
doială de nevoie; familia sa era plină de cheltuitori şi scandalagii, 
care probabil că îl costau destul de mult. 

- De curând, Excelenţă. Foarte recent, din câte ştiu. 

Şi totuşi, vicontesa vorbea despre fata ei în casă cu familiarita- 
tea rezervată unei vechi cunoştinţe. 

- Atunci, la cine a lucrat doamna Johnson înainte de căsătoria 
lui Lady Ripton? Care este familia vicontesei? 

Podeaua scârțâi când Jones se mută de pe un picior pe altul. 

- Ah... nu îmi amintesc acum, Excelenţă. Va trebui să consult 
almanahul lui Debrett pentru această informaţie. 


Cu toate că domnişoara Johnson este neîndoielnic fami- 
liarizată cu treburile casnice şi pricepută la ele, consider că 
potențialul ei ar rămâne în mare măsură nefolosit într-un 
asemenea post. 


Aceasta nu era o recomandare obişnuită, ci o ridicare în slăvi. 
Olivia Johnson era dedicată, altruistă, şi avea multe abilități neve- 
rosimile: stenografie, dactilografie, matematică. Era o maestră în 
probleme de etichetă, o expertă în planificarea dineurilor festive 
(cu un talent deosebit la realizarea aranjamentelor florale pentru 
mese) şi o organizatoare ireproşabilă a corespondenţei, indiferent 
de complexitatea acesteia. 

Ducele pufni. Poate că jupâneasa lui era mai bătrână decât 
părea. Sau poate hipnoza era un alt talent de-al ei, şi vicontesa 
întocmise recomandarea cât se afla în transă. 

- Jones, spune-mi - Alastair îşi ridică privirea şi îşi văzu 
majordomul radiind. Ce este? 

- 0... Jones îşi controlă expresia. Nimic, Excelență. Dar apoi 
zâmbetul îi mişcă din nou buzele. 

- Rânjeşti, constată Marwick, străbătut de o plăcere neaştep- 
tată. Se părea că abilitatea sa de a citi expresiile feței își revenise 
complet. Spune ce-ai pe suflet. 

- lertare, Excelenţă... doar că este atât minunat să vă văd in- 
teresat din nou. Jones făcu o plecăciune adâncă. Mă iertaţi, co- 
mentariul a fost nepotrivit. Vă cer iertare cu umilință, nu îmi pot 
imagina ce s-a întâmplat cu mine... 

Alastair ridică o mână. 

-Nu este nevoie. 

Nu era nevoie să se prefacă ori să evite subiectul. În ultime- 
le luni nu fusese prezent. Şi acum Jones arăta de parcă venise 
Crăciunul, deoarece îşi imagina... ce? Că se întorsese la vechea 
rutină? Că era din nou majordomul celei mai mari speranțe 
a Angliei? 

Ignoranţa, se spune, este o binecuvântare. Destrămarea ei, 
prin revelații şocante, este cea care răneşte mortal. Era mai bine 
ca Jones să rămână cufundat în ignoranță încă o vreme. 

Se ridică, iar majordomul se retrase grăbit tocmai până 
în salon. 

„Pentru numele Domnului!“ Jupâneasa sa avea dreptate. 

Tot personalul său părea şocat de fiecare dată când se mişca, 
de parcă nu l-ar fi crezut capabil de asta. 

-Unde este doamna Johnson acum? 

Recomandarea nu lămurise nimic. Dimpotrivă, femeia aceea 
devenea și mai greu de înţeles. 

- Jos, cred. Jones îşi frângea mâinile. În birou. Sortând... 
corespondența dumneavoastră. M-a asigurat că i-ați dat 
permisiunea. 

„Jos“, repetă în gând ducele cu un zâmbet sumbru. Foarte 
bine. Nu era un copil. Ar fi putut să trimită după ea, desigur, însă 
voia să le demonstreze servitorilor că putea nu doar să se ridice de 
pe scaun, ci şi — o, mare minune! - să coboare nişte scări. 

Străbătu cu paşi mari salonul. Uşa se deschise spre hol fără 
probleme. Într-adevăr, se deschise atât de ușor, încât preț de o 
clipă uimirea îl făcu să ezite. 

Respirația uşor gâfâită a majordomului îi dădu de înțeles că îl 
urma îndeaproape. Doar prezenţa lui Jones în spatele său îl obligă 
pe Alastair să iasă. 

Holul mirosea a ceară și a flori, asemenea unei biserici înainte 
de înmormântare. Refuză să-și umple plămânii cu acel aer. 

Trecu în revistă mobilierul familiar. O vază lăcuită plină cu 
trandafiri. Bustul stră-străbunicului său. Picturi în ulei ale unor 
bătălii trecute, victorii îndepărtate ale imperiului. Un drum uşor. 
O deplasare scurtă. Jos, atât de simplu. 

Covorul gros îi înghițea paşii. De ce părea acest lucru atât de 
dificil? El alesese să rămână în încăperile sale, nu fusese captiv aco- 
lo. De ce i se strângea pieptul? Întinse mâna ca să atingă fereastra 
care dădea în stradă, şi răceala sticlei îl surprinse, făcându-l să 
se oprească. 

Aceste geamuri fuseseră calde când murise Margaret. Luni 
de zile după moartea ei, mersese înainte şi înapoi de-a lun- 
gul lor. Noaptea se holbau la el asemenea unor ochi goi, orbiți 
de întunericul de afară. Oricine ar fi putut să stea ascuns în 
beznă, urmărindu-l. 

Şi ce ar fi putut vedea acel observator, dacă nu un nebun a cărui 
fericire se datora neștiinţei? Reușitele sale fuseseră noroc chior, 
pure accidente. Înfrângerile sale fuseseră intenţionate, plănuite 
de nevasta sa. 

Cât de ingenios conspirase împotriva lui! Ea ar fi trebuit să 
facă politică. I-o spusese deseori, ca laudă pentru sfaturile ei. 
Acum ştia că avusese dreptate, la ce talent manifestase în materie 
de trădare. 

După o vreme, începuse să evite ferestrele. Lumea lui se 
restrânsese până la limitele apartamentului, deoarece nu trebu- 
ia să îşi facă griji pentru imaginea pe care o arăta lumii. Cea pe 
care o afișase înaintea morții ei fusese o minciună. Cea pe care o 
descoperise după înmormântare fusese insuportabilă, grotescă, 
prea asemănătoare cu aceea a tatălui său: bună doar pentru a 
fi ascunsă. 

Respiră adânc şi se obligă să meargă în continuare. Balustrada 
îi nimeri în mână, o realitate solidă din mahon, care îl ghida către 
scări. Trebuie să existe și o a treia imagine a lui, pe care să o încer- 
ce. Nu se putea întoarce la impostură. 


111 


| 


Meredith Duran 


Păși în vestibul, fără să se uite la uşile duble care dădeau în 
stradă. Se răsuci cu spatele la ele şi la bolta care dădea spre aripa 
de est, dar simțea acele uşi ca pe o mâncărime între umeri: un 
avertisment, sau o ispită, sau o secure gata să cadă. 

Trecu de salonul oficial unde avuseseră loc atâtea recepții. 
Unde salutase musafiri şi purtase negocieri în colțuri și se simţise 
atât de blestemat de important. Atât de drept şi de hotărât. 

Casa aceea ar fi trebuit dărâmată. Ce era, dacă nu o dovadă a 
falsității? Amintea în mod insuportabil cât de mult se frământa- 
se, cât de ingenios îşi făcuse planurile, cât de sincer crezuse într-o 
cauză mai presus de el însuşi, mai nobilă. 

Mirosul de înmormântare se potrivea perfect cu atmosfera. 

Uşa biroului îi păru imensă. Îşi încleştă mâna pe clanţă ca pe o 
ancoră şi scoase aerul din piept doar după ce păşi înăuntru, închi- 
zând uşa în nasul lui Jones. 

Jupâneasa nu-i observă apariţia. Era cocoțată pe o scară, 
fredonând o melodie în timp ce căuta prin rafturile cu registrele 
moșiilor. 

Lipsa ei de atenție îi convenea. Se rezemă de ușă și aşteptă să 
i se liniştească pulsul. 

Doamna Johnson. Ochelarii, cocul sever, fusta de lână ce- 
nușie și bluza albă simplă puteau să aparțină unei guvernante, 
unei directoare de şcoală, unei fete bătrâne. Dar tinerețea ei, sân- 
gele-rece, părul roşu ca focul și mâinile ei neastâmpărate creau 
altă imagine. 

Ce fredona? Nu cântecelul obișnuit de music-hall. Cu sigu- 
ranță nu era... Beethoven? De când mergeau servitoarele la con- 
certe simfonice? 

- L'ho trovato, strigă ea şi, cu un aer triumfal, luă o carte de 
pe raft. 

Jupâneasa lui vorbea italiană. 

Olivia îşi puse cartea sub braț și își ridică fustele ca să poată 
coborî. Avea nişte glezne superbe jupâneasa lui vorbitoare de ita- 
liană, se gândi Marwick. O botină fină căută o treaptă de mai jos. 
Ciorapii ei, observă el, erau din dantelă. 

Lady Ripton probabil că o plătise foarte bine pentru munca ei 
de cameristă. 

Ce făcea, scotocind prin registrele proprietăţilor lui? 

În minte îi prinse contur o bănuială. Ea vorbea cu un accent 
prea rafinat pentru poziţia ei. Nu avea purtările cuiva învățat să 
servească. Purta ciorapi de dantelă. Vorbea singură în italiană. 
Era mult, mult prea tânără. 

Şi ce dacă? Putea fi spioană? În slujba cui? Ducele scrâşni din 
dinți. Doctorii lui — aceia pe care se obosise să-i consulte înainte 
de a se retrage în chilia lui — îl avertizaseră că paranoia era semnul 
unei minţi bolnave. 

Îşi drese vocea. Prevenită, ea icni și se întoarse să se holbeze 
la el. 

- Excelenţă! Aici! 

Deci nici măcar ea nu îl crezuse capabil. Nu putea spune de ce îl 
rodea acest lucru. Cine era ea, dacă nu o simplă servitoare? Simți 
cum buzele i se arcuiau într-un zâmbet periculos. 

- Aici. Da. Ai vreo obiecție? 

La ce îi trebuiau dosarele lui ca să-i sorteze corespondența? 

Ochelarii îi alunecară în jos pe nas. Ochii aceia ar fi trezit bă- 
nuielile oricui. Nu îl interesa cât de chioară era. Acei ochi erau 
arme, şi ea nu îi lăsase impresia că ar fi fost o persoană care să 
risipească resurse. 

„Potolește-te!“ Aceste gânduri îi păreau până şi lui ridicole. 

-Ce faci cu registrele mele? se interesă. 

- M-am g-gândit... Intendentul dumneavoastră de la Abiston. 
Vă întreba într-o scrisoare despre productivitatea recoltei de la un 
răsad folosit pe o altă moșie. M-am gândit că aș putea lua notițe 
care să vă ajute la răspuns. 

Acesta nu era raționamentul unei cameriste şi nici al unei 
jupânese. 

- Am citit recomandarea lui Lady Ripton, zise el. O lectură 
deosebit de interesantă. Te prețuieşte în mod deosebit. 

Oare o umbră de îngrijorare îi întunecase trăsăturile pentru 
o clipă? 
- Domnia sa e prea bună. 

-Şi eu sunt de aceeași părere. 

Olivia se agăță de scară și nu scoase nici o vorbă. 

Când mai rămăsese fără cuvinte? Marwick nu putea să se 
încreadă în instinctele sale, dar asta nu însemna că trebuia să 
le ignore. 

-Ceea ce aduce după sine o întrebare simplă, legată de motivul 
pentru care ai plecat din serviciul ei. 

~O, eu... 

Îşi puse piciorul pe următoarea treaptă și săltă stângaci; dosa- 
rul îl alunecă de sub braţ și se prăbuşi pe covor. 

Îl scăpase intenţionat. Ba nu. „Nu trebuie să îngădui astfel de 
închipuiri“, îl mustrase doctorul Houseman. „Mintea dumitale 
este dezechilibrată de durere, nu te poţi încrede în ea.“ 

Fratele lui formulase mai direct: „Ai înnebunit“. 

Nu era însă o închipuire faptul că jupâneasa lui vorbea italiana, 
fredona Beethoven și plecase dintr-o slujbă confortabilă ca să-i 
spele lui podelele. 

Acum ea cobora rapid scara. „L ho trovato“, spusese. „L-am gă- 
sit.“ Ce anume căutase? Înaintă un pas, hotărât să pună mâna pe 
dosar înainte ca jupâneasa să se poată uita prin el. 

Ea aruncă o privire peste umăr, îl văzu venind și își pierdu 
echilibrul. Cu un țipăt, căzu de pe scară. 

„Las-o să cadă.“ Dar trupul nu îl ascultă, și țâșni să o prindă. 
În momentul impactului scăpă un geamăt și se clătină înapoi. 
Doamna Johnson nu era ușoară. 

Marele noroc la mândriei lui fu că îşi recăpătă echilibrul - apoi, 
devenind conştient de atingerea ei, avu senzaţia că pielea îi era 
străbătută de un curent electric. Tânără, da: avea formele unei 
femei în floarea vârstei. Îi adulmecă parfumul, apă de trandafiri 
amestecată cu săpun, şi sub acestea nota caldă dată de pielea ei. 
Strălucitoare, moale, pistruiată. 

Olivia scoase un sunet ca un chiţăit, iar ducele îşi obligă bra- 
țele să o elibereze. Încet, acestea îl ascultară. Făcu un singur pas 
înapoi, şi în acel moment mintea și corpul său o luară pe căi total 
diferite, căci o devora din priviri şi o anume parte a corpului său, 
de multă vreme amorțită, se trezea la viață, blestemata! 


114 


~ Amăgirea 

Câtă vreme trecuse de când se gândise la o femeie, și-o imagi- 
nase, o dorise? Nu soţia sa, nu un coşmar, nu un păcat negru, fără 
margini, care se întindea peste amintirile lui asemenea unei pete 
de cerneală, ci o femeie. 

Corpul unei femei. Mişcările unei femei. Bătaia rapidă a inimii 
de la baza gâtului palid, lung al acestei femei, mişcarea genelor 
când îi aruncă o privire pe furiș, aplecarea taliei înalte, îndoirea 
grațioasă a încheieturii când adună dosarul de pe jos, curbura 
sânilor ei. Forma buzelor ei când vorbi, nuanţa lor trandafirie, 
mireasma ei, pielea diafană ca o petală. 

- Mi-e o rușine cumplită, rostiră acele buze. Sunt groaznic de 
neîndemânatică. 

Şi vocea ei, moale şi lină, amintind de alunecarea cearşafuri- 
lor de mătase pe piele — câtă vreme trecuse de când el observase 
asemenea gingășii? Nu atinsese nici o femeie după Margaret. 
Nu o făcuse nici înainte de căsătorie, din dorința de a nu fi 
precum tatăl său. Dar în acele zile de burlăcie, vai, cât de grea 
fusese virtutea! 

Inima îi bătea într-un ritm dureros, stomacul îi era strâns 
în ghearele nevoii animalice. Se răsuci, amețţit și furios pe el 
însuși, ca nu cumva ea să-i observe rușinea adolescentină, mem- 
brul tare ca o bâtă de crichet. 

Trase aer în piept şi tot ce simți fu gustul, mirosul, căldura ei. 
Afurisita lui de jupâneasă. 

Care nu era ceea ce părea. 

Se întoarse din nou spre ea şi își regretă imediat gestul, căci 
Olivia îl privea cu ochii mari, pe care uitase să-i ascundă în spa- 
tele lentilelor. Ochii de culoarea albăstrelelor îi întâlniră pe ai lui, 
apoi se feriră. Între ei trecu un fior, un moment de conștientizare 
nedorită: nu erau doar stăpân și slujnică. Erau, de asemenea, un 
bărbat și o femeie, singuri în spatele unor uşi închise, cu atingerea 
celuilalt încă arzătoare pe pielea fiecăruia. 

Marwick merse întins până la masa de lucru şi se trânti pe 
scaun, punând un zid de stejar între ei. Orbeşte, pipăi după 
un condei. 

Biroul era acoperit de hârtii. Calcule şi cifre. Clipi. Un teanc de 
scrisori deschise se afla lângă călimară. 

Concentrându-se, descoperi o listă cu nume şi date alături de 
notițe scrise îngrijit. Ea îi aducea în mod constant aceste liste în 
cameră, dar acum, pentru prima dată, luă una s-o citească. 


Lordul Swansea, 14 septembrie, ref: compania de ilu- 
minat public, ar fi onorat dacă v-aţi alătura consiliului de 
administrație. 

DI. Patrick Fitzgerald, 14 septembrie, ref: semne de mană la 
Abiston — problemă cu seminţele? De consultat alte moșii care 
folosesc aceeaşi sursă? 

Lord Michael de Grey, 15 septembrie, ref: nuntă, data stabi- 
lită pentru 30 ale lunii, Christ Church din Piccadilly. 


Promisese că va participa, dar nu o făcuse. 


Lady Sarah Winthrop, 16 septembrie, ref: Harry: nici 
un semn de viaţă din partea lui de trei luni, solicită să faceți 
presiuni asupra ambasadorului pentru a organiza o expediție 
de căutare. 


Ducele se strâmbă. De dragul familiei, spera ca relația dintre 
Michael și Elizabeth să se dovedească roditoare; Harry Winthrop, 
actualul moştenitor, era bun doar la blestemăţii, vagabondaj și 
bârfe de culise. 

-Sunt aproape la zi. Doamna Johnson se apropiase cu o timi- 
ditate ce nu o caracteriza. Cred că până mâine voi fi gata. 

- Mâine, rosti el sec. 

Se adunase corespondenţa din ultimele zece-douăsprezece 
luni, şi ea se lăuda că putea să o citească, să o rezume și să o ter- 
mine în câteva săptămâni. 

Dădu la o parte prima pagină. Pe coloane îngrijite, doamna 
Johnson transcrisese esenţa vieții pe care o încheiase, abando- 
nase, părăsise: toate cererile linguşitoare de favoruri, petițiile 
solemne, avansurile mieroase. 

DI. Stephen Potmore, 4 septembrie, ref: sănătatea dvs., 
îngrijorare, salutări călduroase 


- Da, ești eficace, nu-i aşa? Lady Ripton cred că a menţionat 
această calitate, spunea că eşti expertă în organizarea cores- 
pondenței. Își ridică ochii şi o văzu ezitând, cu privirea plecată. 
Măcar nu se așezase fără s-o invite. Era ceva. Ia loc, îi zise în cele 
din urmă. 

Ochii li se întâlniră când se aşeză. El nu îşi feri privirea, ea 
însă, da. 

Ah, nimic nu se compara cu îmbujorarea unei roşcate! Își ima- 
gină că vedea chiar și capilarele dilatându-se sub pielea ei. 

Se strădui să-și revină. Atracția între stăpân şi servitor era 
împotriva tuturor regulilor de bună-cuviință, însă uneori, ine- 
vitabil, apărea. Un gentleman onorabil știa cum să reacționeze 
într-o astfel de situație. Răposatul său tată, de exemplu, fusese un 
desfrânat clasic: veșnic o pipăia pe una, arunca ocheade alteia, 
nu conta cine era femeia, nu conta cine era martor — copiii săi, 
musafirii, propria nevastă. 

Ca să fie sincer, pe Alastair nu îl deranjase atât de mult fap- 
tul că o trăda pe mama sa, deoarece Elise de Grey nu fusese o 
sfântă, în ciuda a ceea ce încă mai susţinea fiul ei cel mic. Băiat 
fiind, Alastair o văzuse ieşind din camerele altor bărbați noaptea 
târziu, când nimeni nu avea motiv să cutreiere prin casă. 

Nu, ceea ce îl deranjase era potrivirea în cele mai mici detalii 
cu imaginea caricaturală a aristocratului libidinos, supraexcitat. 
Răposatul duce de Marwick vorbise mult şi înălțător despre no- 
blesse oblige, dar se purtase ca într-o bandă desenată din Punch. 
Divorțul, detaliile sordide ale aventurilor sale și acuzaţiile soției 
ţinuseră prima pagină a ziarelor luni întregi. 

Privi iarăşi la lista de scrisori fără răspuns. Întrebări ale inten- 
denților săi. Încercări de tratative din partea vechilor săi aliați. 
Propunerile unor parteneri cu care făcuse afaceri prospere. Toate, 
neglijate. Chiar şi acum, când i se reamintiseră aceste responsabi- 
lităţi, Alastair nu se gândea la chirii, arendaşi, recolte și politică, 

la datorii şi la modul cel mai bun de a se răscumpăra pentru că le 
lăsase pe toate în voia sorții. 

Nu se gândea nici măcar la răposata sa nevastă și la bărbaţii cu 
care îl trădase. 

Spre marea lui uimire, gândurile i se îndreptau spre erecţia pe 
cale să se stingă. Şi spre jupâneasa lui. 

Se uită la ea. Se uită cu adevărat la ea, în acest spațiu plin de 
ecourile amintirilor unei vieți cu care nu mai avea nici o legătură. 
Furia sa veşnic prezentă păru să se domolească pentru o clipă, 
cedând locul unui interes pe care nici o servitoare nu ar fi trebuit 
să îl stârnească — nu din partea unui bărbat onorabil. 

Dar unde îl adusese onoarea? Mai mult chiar — gândul ciudat îl 
ţintui —, ce îşi refuzase în trecut? 

Nu era treaba unui gentleman să se holbeze la o slujnică. 
Onoarea lui prețioasă l-ar fi lăsat orb la forma gurii acestei femei, 
mare și mai expresivă decât probabil că îşi dorea ea. Își dădu brusc 
seama că era foarte aproape să memoreze poziționarea pistruilor 
ei. Pe obrazul stâng avea șapte semne de frumusețe (puteau fi pis- 
truii considerați semne de frumusețe? Ei bine, da!) aranjate ca 
stelele din Pleiade. Obrazul drept afişa constelația Casiopeei, fără 
steaua cea mai sudică. 

Un gentleman s-ar fi criticat sever pentru că observa aseme- 
nea detalii. Ducele supranumit „Speranţa luminoasă a Angliei“ ar 
fi numit pistruii defecte, deoarece în opinia lui perfecțiunea era 
imaginea soţiei sale, a cărei piele nu avea nici măcar o aluniță și a 
cărei frumuseţe şireată, de vulpe, trebuia să fie referință pentru 
toate femeile, exact în același mod în care el, cu realizările sale, 
fixa ştacheta pentru toți bărbaţii. 

Acum își dădea seama că pistruii nu erau defecte, ci ispite, și, 
cu toate că atâtea dintre vechile lui plăceri erau moarte, aveau să 
apară altele noi, asemenea acesteia: să fie fascinat de o servitoare, 
pe care vechiul lui avatar nu ar fi observat-o. 

Ea se foi un pic pe scaun. Tăcerea lui o tulbura, dar nu in- 
tenționa să i-o arate. Altă revelație pentru Marwick: stăpânirea 
de sine a unei servitoare putea să rivalizeze cu a sa, ba o putea 
chiar întrece. 

„Daţi-mi arma“, îi ceruse ea calmă, neînfricată, neclintită. 

-Cine ești, doamnă Johnson? El înțelese deodată că nu suspi- 
ciunea îl mâna, ci o curiozitate uimită. Ce anume te-a adus aici? 

Ea se îndreptă și clipi ca o bufniță. 

- Eu... nu înţeleg, Excelenţă. 

- Lady Ripton se pare că îţi încredința sarcini destul de elevate. 
Şi totuși ai plecat din serviciul ei pentru o poziţie de cameristă. 
De ce? 

- Păi... şansa de a lucra pentru Excelenţa Voastră, spuse ea după 
o scurtă ezitare. Pentru ducele de Marwick. 

- Mincinoaso. 

- Dacă mă veți jigni... ripostă ea cu buzele strânse. 

-Ce vei face? Ar fi prima oară când te jignesc? El ridică din 
umeri şi dădu la o parte notițele ei scrise cu grijă. Foarte bine, să 
zicem că renumele meu te-a făcut să vii. Toate acele poveşti glo- 
rioase despre fapte nobile, toate elogiile din ziare. Dar ce anume 
te-a reținut aici? Când am aruncat sticla aceea, de ce nu ai făcut 
stânga-mprejur și nu ai fugit înapoi la Lady Ripton? Nu-mi spu- 
ne că nu te-ar fi primit cu braţele deschise. Recomandarea aceea 
putea la fel de bine să fie o odă. 

-Nu a fost... în totalitate dorința mea să o părăsesc, zise ea fo- 
indu-se pe scaun. Mă tem însă că una dintre cunoștințele domniei 
sale a dezvoltat un interes nelalocul lui pentru persoana mea. 

-Un gentleman? 

Ea se strâmbă. 

- Dacă doriți să folosiţi termenul într-un sens atât de larg, voi 
fi obligată să fiu de acord cu Excelența Voastră. 

El îşi opri zâmbetul înainte să-i atingă buzele. Obsesia ei ciu- 
dată pentru utilizarea corectă a vocabularului era mai potrivită 
pentru o guvernantă decât pentru o servitoare. Acest lucru îl 
puse pe gânduri. 

-Pari remarcabil de bine educată pentru cineva atât de tânăr. 

Olivia îl privi precaută. Ochelarii ei erau o crimă împotriva na- 
turii. Îi distorsionau forma ochilor şi o făceau să pară acrită. 

- Mulţumesc, Excelenţă. 

Cineva care ar fi văzut-o doar fără ochelari ar fi putut să nu o 
recunoască deloc la cum arăta astfel. Şi dacă o recunoştea, merita 
felicitări pentru faptul că se abţinea să-i îndepărteze de pe fața ei. 
Erau odioşi. 

Ducele își drese glasul. 

-Cunoaşterea italianei, de exemplu, nu este printre calităţile 
obișnuite ale unei cameriste, cred. 

Pistruii ei deveniră livizi pe tenul alb. 

-Eu nu... 

De unde știa el de italiană? Marwick simţi brusc o încânta- 
re răutăcioasă. Cât de plăcut era să o pună în încurcătură la 
rândul lui! 

- Vorbești singură. Şi cu dosarele. Eşti destul de neglijentă, 
signora. 

- Oh. Clipind rapid, se uită în poală, apucându-şi cu dinţii buza 
de jos. 

El bănuia că nenumărate femei își mușcau buzele când erau 
nervoase, dar nu își putea aminti să fi observat asta până acum. 
Majoritatea femeilor, desigur, nu erau binecuvântate cu o ast- 
fel de buză plină, de un roz aprins. Poate că acesta era motivul. 
Gura ei pretindea atenţie. 

- Deci, doamnă Johnson? 

Era cazul să îi dea un răspuns și să își lase buza în pace, se 
gândi el îmbufnat. 

Când Olivia își ridică privirea, şovăiala îi era întipărită pe fie- 
care trăsătură a feței. 

- Cred... Nu am fost crescută să devin servitoare, Excelenţă. 
Multe dintre ciudăţeniile pe care le-aţi remarcat se datorează edu- 
cației mele. 

Acum ajungeau la o înţelegere. Ar fi putut să spună la fel de 
bine că se născuse în Italia, dar această explicație părea să cores- 
pundă adevărului. 

— Cum așa? 

- Familia mea a fost... destul de înstărită, aș putea spune. 

- Explică-mi mai clar, te rog. Auzindu-se vorbind, se amuză. 
Acum îi încuraja obsesia pentru precizie. 

-Am fost educată, desigur, zise ea schimbându-și poziția 
pe scaun. 

-La o şcoală anume? 

- Nu, am avut profesori particulari. 

- Aha. „Destul de înstărită? Bogată de-a binelea“, se gândi el. 
Şi ce altceva? 

Tânăra femeie se încruntă puțin. 

- Vă referiți la educaţia mea? Programul obișnuit: istorie, reto- 
rică, matematică dimineaţa. Desen şi pian după-amiaza. Un zâm- 
bet fugar îi străbătu chipul. Din când în când o partidă de şah. 

-O educaţie solidă, atunci. 

Ea zâmbi iarăși, trist. 

- Evident, poziţia mea nu mai este aceeaşi. 

Ducele o studie, impresionat de aceste dezvăluiri, primele 
pe care i le făcuse. În definitiv, îi confirmau bănuielile. Accen- 
tul ei, atitudinea, particularităţile ei, toate erau stranii pentru 
o slujnică. 

Instinctele sale nu erau atât de degenerate până la urmă. 

-Ce s-a întâmplat? Cum ai ajuns servitoare? 

-Nimic deosebit, spuse ea ridicând din umeri. Am rămas 
orfană, şi părinţii mei nu se gândiseră să-mi asigure viitorul. Deci 
am fost obligată să mă descurc. 

El se încruntă. 

-Să te descurci? Vrei să spui, să te întreții? 

Zâmbetul ei era palid și lipsit de veselie. 

-După cum observați. 

Ce observa el era o fată, trecută cu puţin de douăzeci de ani, 
care îi povestea pe scurt cum fusese alungată din confortul 
burghez în sărăcie lucie. Doar o situaţie extrem de precară ar fi 
putut împinge o copilă răsfăţată, obișnuită cu meditatori și piane, 
să caute o slujbă de servitoare. 

Într-adevăr, poveştile de genul acesta nu se sfârşeau cu orfana 
oropsită reuşind să se descurce în vreun fel. Își putea aminti doar 
parabole moralizatoare, în care domnișoara până atunci protejată 
se întâlnea cu vreun crai care o transforma în femeie întreţinută. 

Vremurile se schimbau, desigur, dar lumea încă oferea puține șan- 
se unei fete bine-crescute care ajungea obligată să muncească. 

- Şi rudele mai îndepărtate? Nu s-au preocupat de soarta ta? 

-Familia mea nu a fost niciodată prea mare. 

- Dar cu siguranţă a fost cineva. 

Nici ducele nu se bucurase de o familie numeroasă, dar îl 
avusese pe fratele lui, pe Michael. 

Ea îi întâlni privirea şi lăsă tăcerea să se aștearnă între ei 
pentru o clipă lungă. 

- Nu, zise în cele din urmă. Nu a fost. 

Răspunsul îl irită dintr-un motiv neştiut. Ce reacție absurdă! 
Pentru o clipă, se părea că el era tânărul fără experiență şi ea cea 
trecută prin viaţă. 

Enervat că își pierduse calmul, o iscodi pe un ton mai sever: 

- Câţi ani aveai atunci când ai început să îţi croieşti drum 
în viață? 

- Optsprezece, Excelenţă. Aproape. 

- Aproape? Atunci vrei să spui şaptesprezece. 

Marwick observă că asprimea lui o descumpănea. Nici el nu 
putea să înțeleagă de ce era atât de furios. 

- Da, murmură tânăra femeie. Așa cred. 

„Şaptesprezece“, repetă el în gând. 

-Şi nu aveai legături de rudenie cu vreo slujnică sau cameris- 
tă? Cum ţi-ai găsit primul loc de muncă? 

-Există ceva numit registrul servitorilor, Excelenţă. În vo- 
cea ei se ascundea un umor sec, fără îndoială pe seama lui. 
În schimbul unei sume modeste, poţi afla imediat ce slujbe sunt 
disponibile. 

-Ştiu foarte bine. Cum ai luat hotărârea să devii servitoare? 

-Se spune că oricine poate să dea cu mătura, replică ea 
nonşalant. 

Se prefăcea că nu înțelege. Multe tinere ar fi căutat o alternati- 
vă la frecatul de podele. 

-Eşti educată. Ai fi putut fi domnişoară de companie sau 
guvernantă. 

Amuzamentul ei se evaporă, fiind înlocuit de cinism. 

-La optsprezece ani, Excelenţă? Posibilele cliente considerau 
mai degrabă că eu aş fi avut nevoie de așa ceva. Cât despre guver- 
nantă... mă îndoiesc că aș fi fost pe placul multor neveste. 

Nu, probabil că nu. Ultimul gen de guvernantă pe care îl căuta 
o soţie era o fetişcană plină de viață. Francheţea ei îl uimi totuși, 
iar reacţia lui fu remarcată și de Olivia. 

- lertați-mă, murmură ea fâstâcită. V-am șocat. 

-E un termen cam puternic, replică el, apoi oftă constatând că 
pedanteria ei gramaticală era molipsitoare. Sunt mai degrabă sur- 
prins. Nu găsești pe toate drumurile servitoare cu trecutul acesta. 
Italiana și pianul și mai știu eu ce. 

Zâmbetul ei fin, mulțumit, era fermecător. În clipa următoare 
însă, îşi pierdu şarmul. Cu toate că nu se schimbase în nici un fel, 
ducele nu-l mai putea privi. 

Fixă un punct din spatele ei. Uitase că pe lume se petreceau tot 
felul de tragedii. A ei nu era cea mai mare - dar nici a lui. În defi- 
nitiv, nu era singurul bărbat căruia i se puseseră coarne. 

Revelația ar fi putut aduce cu sine o ușurare dulce-amară, 
căci peste o dramă obișnuită se putea trece. În schimb, Marwick 
fu zguduit, căci deodată văzu diferenţa dintre ei. Confruntată cu o 
pierdere inimaginabilă, ea îşi revenise cu ambiţie, în timp ce el, 
un bărbat cu zece ani mai în vârstă... cum se exprimase ea? Fugise 
de pe câmpul de luptă. 

Formularea fusese destul de blândă. Oare ce Dumnezeu gân- 
dea despre el? 

Își dădu seama enervat că roșise. Ce importanță avea opi- 
nia unei slujnice? Își mută atenţia la însemnările făcute de ea. 
Gladstone îi scrisese, cerându-i ajutorul ca să-l înlăture pe Salis- 
bury şi să preia conducerea guvernului. lisuse, îi trimisese trei 
misive! Omul acesta nu se lăsa descurajat ușor. 

Sigur că nu. Alastair îi câştigase două rânduri de alegeri. Dacă 
scrisorile lui Margaret nu erau făcute publice niciodată, avea să 
rămână în istorie pentru acest lucru. 

Şi ce dacă? Nu mai dădea nici două parale pe moșteni- 
rea pe care o lăsa. Desigur, atât cât mai rămăsese din vechea 

sa personalitate refuza să o creadă, însă nu-i mai folosea la nimic: 
viața sa de dinainte se încheiase. 

Lăsă hârtiile din mână. Jupâneasa stătea țeapănă, pregătită să 
îndure mai departe interogatoriul, dar el își formase deja o idee 
generală despre secretul ei. Fusese crescută să spere la mai bine și 
nu putea uita asta, ceea ce explica multe în legătură cu ea. 

- Eşti demnă de laudă. Cuvintele îi arseră gâtul, căci nu putea 
să şi le adreseze şi sieşi. Ai tot dreptul să fii mândră. 

Dintr-un motiv oarecare, Olivia se albi din nou la față. 

- Mulţumesc. 

-Şi acum îţi voi da un sfat. Se obligă să zâmbească. Scrie-i lui 
Lady Ripton. Spune-i că ai nevoie de un loc unde să stai câtă vre- 
me îți cauţi o nouă slujbă. 

Un rid apăru între sprâncenele ei. 

-Mă daţi din nou afară? 

- Nu. De fapt, îţi fac o favoare. 

Ducele se ridică, şi ea îi urmă grăbită exemplul. Cât dădu ocol 
mesei își păstră ochii ațintiți asupra chipului ei, căci întotdeau- 
na părea să fie ceva nou de observat. Fu extrem de mulțumit să 
identifice momentul precis în care tânăra femeie își dădu seama 
că venea spre ea. Altcineva în afară de el nu ar fi remarcat minus- 
cula dilatare a ochilor ei; mai mult de atât, văzu ceva extraordinar: 
o văzu pe ea. 

Mult mai vizibil fu saltul rapid pe care îl făcu Olivia ca să se 
îndepărteze de el. 

-Trebuie să ies întotdeauna în acest fel? murmură ea cu un râs 
stingher. Gonită afară de... 

Icni când Marwick o prinse de talie şi, cu mâna liberă, îi prinse 
bărbia şi i-o ridică. 

Cum de îşi imaginase pe vremuri că o conformație minionă 
era cheia atracției feminine? Miniaturile puteau fi cuprinse în- 
tr-o singură privire, pe când o asemenea abundență a perfecți- 
unii, cu membre lungi şi şolduri generoase, aproape un metru 
optzeci de femeie, alcătuită dintr-o întindere nesfârșită de piele, 
necesita ore întregi pentru a fi examinată cum trebuie. Pentru a fi 
gustată. Pătrunsă. 

-Ar trebui să îţi găseşti o nouă slujbă, în casa unui gentleman 
onorabil. Eu nu aparțin acestei categorii, îi spuse, după care își 
aplecă gura pe a ei. 


Capitolul 9 
SES 


Din clipa în care Marwick apăruse în prag, lumea începuse să 
se învârtă cu ea. Şocul aproape o dărâmase de pe scară. Nu apu- 
case să se bucure de triumf - în fine ieșise din camera lui! — că 
i se îndeplinise cea mai mare temere dintre toate: ducele îi văzuse 
adevărata faţă. 

Oare chiar așa era? Așezată la biroul lui, se lupta să-i intuias- 
că mișcările. Întrebările lui tăioase sondau terenul. Se simțea ca 
o jucătoare de tenis care para disperat loviturile unui adversar 
surprinzător de priceput. Suspiciunea lui se baza pe vreun motiv 
credibil? Se trădase cumva singură? Sau unicul motiv era reco- 
mandarea exagerată a Amandei? 

Cel mai tare o descumpănea sentimentul tot mai pregnant că 
adversarul ei nu era cel pe care ajunsese să-l cunoască în ultimele 
săptămâni. Cumva, pe drumul dintre dormitorul lui și bibliotecă, 
acel bărbat sălbatic, sumbru, disperat fusese înlocuit de un lord. 
Purta un costum bine croit, iar părul său, acum tuns şi aranjat 
(probabil de Vickers) îi încadra ochii şi faţa într-un mod care evi- 
denţia contururile ferme ale osaturii. În plus, fiecare întrebare 
rostită avea întreaga forță renăscută a unui om pe care îl zărise 
doar fugar până atunci: moșier, politician, vlăstarul unei linii ne- 
întrerupte de aristocrați obișnuiți să pretindă supunere. Olivia îşi 
folosise și ultima fărâmă de inteligenţă ca să scape, să reziste și să 
îl respingă. 

Apoi, cu o singură replică, el îi dărâmase toate eforturile: 
„Ai de ce să fii mândră“, îi spusese, fără nici o urmă de cinism 
sau sarcasm. 

Poate că avea dreptate. Ducele coborâse la parter datorită in- 
sistențelor şi manevrelor ei. Acesta era un motiv de mândrie. 

Totuşi, ruşinea, ca un val de acid în gâtul ei, îi sufocase răs- 
punsul. Dacă merita să se simtă triumfătoare pentru renașterea 
ducelui, nu putea să uite ce stătea la baza acelui fenomen: o înșe- 
lăciune şi un furt care, odată descoperite, ar fi distrus respectul 
exprimat atât de limpede pe chipul lui. 

Gândurile acestea pline de amărăciune îi amorțiră atenţia. 
Astfel, în momentul în care el ocoli masa şi se apropie de ea, nu-i 
ghici intențiile decât în ultima secundă, când o apucă de încheie- 
tură și o trase spre un sărut. 

Buzele lui erau fierbinţi, la fel de poruncitoare ca noul său fel 
de a fi. Peste o clipă, Marwick îi deschise gura cu a sa. Când Oliva îi 
simţi gustul limbii, o cutremură un şoc teribil, pornit din măduva 
oaselor. Uimită, își umplu plămânii cu mirosul lui, o combinaţie 
între săpunul cu frunze de dafin, apa de lămâie cu care se clătise 
pe păr, sare şi mosc. 

Mâna lui, atât de puternică, o sprijini când i se înmuiară 
genunchii. 

Icnind, Olivia își întoarse fața - apoi mai oftă o dată când bu- 
zele lui îi găsiră urechea, lingând marginea, sugându-i lobul. 

— Aşteptă, se răsti. Eu nu... Nu o să meargă. Nu din nou. 
Pe când își aduna curajul să continue, buzele lui găsiră un loc în 
spatele urechii ei și îi trimiseră fiori prin tot corpul. Ea se oțeli 
şi se luptă să scape din strânsoare, protestând: Nu trebuie să faci 
asta! Plecam! 

Ducele stătea în faţa ei, cu buzele pline întredeschise, cu respi- 
rația perceptibilă, cu braţele sale lungi, elegante, depărtate de şol- 
duri. Alt val fierbinte trecu prin ea la această imagine, căci acele 
mâini conturau amintirea corpului ei. 

-Ce vrei să spui? o întrebă pe un ton coborât. 

Care era sensul acestei amăgiri? 

-Nu e nevoie să mă goniţi. Olivia îşi strânse în pumn mâinile 
tremurânde. Dumneavoastră aţi intrat aici. Eu ies. 

Dădu să plece, însă el o prinse de cot și o trase înapoi. 

-Să te gonesc? Neîncrederea din zâmbetul lui făcu loc încân- 
tării. Asta crezi tu că încerc să fac? Se întinse şi îi puse ochelarii. 
Uită-te mai atent, sau poate ești cu adevărat oarbă. 

Ducele o trăgea înspre el milimetru cu milimetru, iar ea nu se 
opuse, deoarece era ceva în expresia lui... Cine o mai privise astfel 
până acum? De parcă fața ei era o vrajă, un număr de hipnoză 
pentru care el era victima voluntară. Ochii lui erau oceane, și ea 
era rătăcită în ei... 

Buzele li se întâlniră din nou. Olivia nu se mişcă. Nu respiră. 
Încet, gura lui luă forma gurii ei. Nu înțelegea. Dacă nu voia să 
o gonească, atunci... 

El o săruta pur şi simplu pentru că asta dorea. 

Totul se limpezi brusc. Îi cuprinse ceafa în palme și se delec- 
tă cu senzația gâtului puternic, acoperit de o piele delicată. Gura 
lui se deschise, și a ei la fel. Limbile li se atinseră. Marwick avea 
înălțimea perfectă, se potriveau de parcă erau făcuţi unul pentru 
celălalt. Când mâna lui îi dezmierdă talia, Olivia surâse fericită, în 
sfârşit destinsă, şi se lipi de el. 

Puritatea vibraţiei dintre ei o făcu să se gândească la momen- 
tul în care coarda ce cânta fals prinde în sfârșit linia melodică 
şi intră în armonie: buzele lor, trupurile lor se îmbinau perfect. 
Nu ar fi bănuit însă până acum, când sărutul se prelungi şi des- 
chise o lume de senzaţii noi, că sentimentul acesta al potrivirii 
desăvârșite putea să creeze o muzică divină ale cărei acorduri re- 
verberau prin sângele ei. 

Aceasta era dorința. Până acum se manifestaseră doar unele 
simptome, însă acum boala ajunsese la apogeu, iar leacul se găsea 
în buzele lui. Gura sa, limba sa erau hrănitoare, erau exact ceea ce 
poftea corpul ei... lucrul de care avea nevoie... 

- Vai! 

Exclamaţia ascuţită o readuse în simțţiri. Sări înapoi, se întoar- 
se şi o văzu pe Polly închizând grăbită uşa. 

- Vai! Simţi exclamaţia ieşindu-i printre degete, şi doar atunci 
îşi dădu seama că își acoperise gura cu mâna. Vai! Se uită înapoi 
spre el, înspăimântată. 

Ducele zâmbi cu jumătate de gură, ștrengăreşte. 

- Vai. 

Rațiunea o străbătu asemenea unei lame ascuţite. Se îndreptă 
de spate şi îl privi încruntată, dar el se lăsă pe marginea biroului 
cu un aer nonșalant. 

— Găseşte-ţi un stăpân nou. Ridică din umeri. Sau, dacă sunt 
norocos, nu găsi. 

Cu un sâsâit sugrumat, Olivia o rupse la fugă. 

Odată ajunsă pe hol, cu uşa închisă în spatele ei, se sprijini de 
perete. Îşi simțea picioarele moi. Se uită fără să vadă spre armu- 
ra care stătea de strajă vizavi. Dumnezeule! Chiar se întâmplase! 
Ducele chiar o sărutase, şi ea reacționase ca o desfrânată. 

Pe buze îi apăru un zâmbet ciudat. Se purtase ca o desfrânată. 
Cine ar fi bănuit așa ceva? 

Se obligă să se încrunte. Acest lucru nu era motiv de mândrie. 

Mama îi spusese de multe ori că pasiunea putea să provoace 
nebunie, și ea nu o crezuse niciodată... până atunci. Căci se auzea 
un zgomot dinspre birou, scârțâitul pașilor lui apropiindu-se de 
ușă, și tot ce ar fi vrut să facă era să rămână acolo, să-l aştepte 
să iasă, ca să vadă ce ar fi făcut în continuare... și ce ar fi făcut ea, 
ce ar fi aflat nou despre ea însăși. 

În loc de asta, îşi ridică fustele şi porni în grabă pe coridor. 
Se opri însă brusc în capul scărilor, unde dădu nas în nas cu 
Polly, sprijinită de balustradă, cu brațele încrucişate și sprâncene- 
le ridicate. 

O năpădi ruşinea. Bunule Dumnezeu! După toate predicile 
severe pe care le ținuse despre purtarea cuviincioasă, să fie prinsă 
hârjonindu-se cu Marwick... 

-E după-amiaza dumitale liberă, nu? rânji servitoarea. Hai să 
mergem amândouă în oraş. 

Olivia clătină din cap. Nu își lua liber. Dacă ieșea din casă, risca 
să fie găsită de Moore. 

Polly plescăi a mustrare. 

— Azi-dimineaţă l-am auzit pe Jones spunând că vrea să iei 
dumneata chestiile mai deosebite de la piață. 

„Nu ar trebui să tragi cu urechea.“ Olivia strânse din buze. 
După ce slujnica asistase la scena de mai devreme, cum să mai 

facă astfel de judecăţi? O, Cerule, vestea avea să se răspândească 
fulgerător! 

„Nu contează“, îşi zise. Peste o săptămână avea să fie pleca- 
tă. Ducele ieșise din încăperile sale, nu? Mai puţin de o săptă- 
mână, atunci. 

Voia să o înghită pământul. 

- Deci? Rânjetul drăcesc al lui Polly arăta cât de mult savura 
acest moment - şi cât de puţin se obosea să o ascundă. 

Olivia îşi drese glasul. 

- Da. Așa este. Dar nu credeam... 

Ca să se asigure că nu vor mai fi și alte furturi de la bucătărie, 
Jones propusese ca ea să cumpere toate proviziile scumpe și să le 
predea direct bucătăresei, care, din cauza durerilor de genunchi, 
nu se putea duce la piață. 

Polly se uită ostentativ peste umărul ei. 

- O, uite că vine Excelenţa Sa. V-am întrerupt cumva? De asta 
nu poți să mergi? 

-Bine atunci, spuse Olivia trăgând aer în piept. 

Spera să cumpere tăcerea lui Polly cu nişte şofran. 


În acea după-amiază însorită, Piccadilly era o învălmășeală 
de omnibuze, birjari care ţipau, doamne care se plimbau răsucin- 
du-şi umbreluțele, mesageri ducând pachete și domni nerăbdă- 
tori, convinși că toată lumea trebuia să se dea din calea bidiviilor 
lor nervoși. Întreg oraşul părea să fi ieșit la distracție, iar culoarele 
de la Swan & Edgar erau pline de lume. 

Olivia avu nevoie de zece minute şi de o voce extrem de ridica- 
tă ca să atragă atenţia unei tinere vânzătoare. Fata păru deosebit 
de nemulțumită că trebuia să facă o vânzare atât de importantă, 
o mică avere în condimente: cardamon, scorţişoară din Ceylon, 
nucşoară, şofran şi piper alb. Cât se împacheta marfa, Olivia aş- 
teptă ca Polly să spună ceva - vreo observaţie vicleană, o aluzie la 
ceea ce ea ar fi vrut să treacă sub tăcere. 

Slujnica părea să aibă alte preocupări. Cu coatele pe tejghea, cu 
fața la mulțime, se uita cu o curiozitate nedisimulată la doamnele 

din lumea bună şi la târgovețele ale căror progenituri gălăgioase 
se certau şi se fugăreau printr-o mare de fuste. 

Când ieşiră din nou la lumina zilei, Olivia o porni spre stația de 
birje, dar Polly o prinse de cot. 

-De ce nu facem o plimbare? Avem doar timp, nu-i așa? Şi nu 
e mult de mers până la St. James. 

La câte dispute avuseseră în trecut, Olivia ştia că nu trebuie să 
se încreadă în ea. Pe de altă parte, în acel mediu Polly părea cumva 
diferită - mult mai tânără, mai puțin acră. Lumina naturală con- 
ferea pielii sale măslinii acea strălucire radioasă pe care o aveau de 
obicei copiii, iar licărirea din ochii ei chihlimbarii nu părea lacomă 
sau calculată, ci doar nostalgică. 

Observând nehotărârea jupânesei, spuse blând: 

- Nu vreau să mă întorc de pe acum acasă. 

Olivia își aminti deodată cum o țintuise Vickers de perete. 

-Te mai necăjeşte valetul? Am vorbit cu el, dar... 

-Nu e asta. Doar că e așa de frumos afară, şi în curând n-o să 
mai fie. Nu-mi place iarna. 

Să zăbovească în oraș era un risc, însă şi-l putea asuma. Ţinând 
cont de aglomeraţia de pe străzi şi de faptul că-şi acoperise părul 
cu o pălărie cu voaletă, Olivia nu credea că un trecător dintr-o 
caleașcă ar fi putut-o observa. Prin urmare, încuviință din cap şi o 
luă pe Regent Street spre parc. 

Pe pajişte, lăptăresele vindeau laptele direct de la vacă, o litră 
costând doar un penny. Olivia cumpără două ulcele, condimen- 
tate cu nucșoară şi scorţişoară. Polly închirie o pătură de picnic 
pe care o puse pe iarbă. După o clipă de nehotărâre, Olivia lăsă 
pachetele şi i se alătură. 

Nu mai stătuse pe iarbă de când purtase pentru prima dată 
corset. Mama, care se trăgea dintr-un sat din Kent, fusese hotă- 
râtă să-și crească fetița ca pe o domnişoară, dându-i ceea ce își 
imagina ea că era o bună educaţie. „Doamnele de la Londra nu 
se poartă astfel“, acesta fusese reproşul ei favorit. De fapt, mama 
nu fusese niciodată la Londra. Cât de dezamăgită ar fi fost să 
vadă că o mulțime de fete leneveau pe pături asemănătoare, 

savurându-şi după-amiaza liberă! În plus, iarba, spre surpriza plă- 
cută a Oliviei, era destul de confortabilă. 

Tăcerea nu era însă. Cât își sorbi laptele, se gândi nerăbdătoare 
la ceea ce putea să se întâmple mai departe. 

Garderoba trecătorilor oferea cel puţin un subiect pentru o 
discuție poticnită. 

-Asta e o rochie șic, zise Polly, arătând spre o ţinută de mă- 
tase de culoarea bronzului. Cam sclipitoare pentru după-amiază, 
nu crezi? 

-Cam da. 

Gândurile Oliviei începură să hoinărească. „Găseşte-ţi un nou 
stăpân“, spusese el. O fi fost de fapt un cod pentru „Te voi avea 
dacă rămâi“? Şi de ce gândul acesta îi stârnea fiori de plăcere? 
Ar fi trebuit să fie îngrozită. 

- Uită-te la nori, o îndemnă slujnica. 

Olivia îşi ridică privirea şi văzu o imagine deloc obișnuită pen- 
tru Londra: cerul era senin și luminos, presărat cu nori de un 
alb orbitor. 

- Am putea fi la tropice, remarcă ea. 

Da, dacă nu simţeai răcoarea din aer - sau dacă nu te uitai în 
jur la parcul atât de englezesc, cu copacii tunși perfect. 

Polly se rezemă în cot. Un moment mai târziu, simțindu-se 
foarte îndrăzneață, Olivia o imită. Era aproape tolănită în public. 

Răcoarea le înviora, soarele era asemenea unui balsam plăcut 
pe feţele lor. 

-O să fac pistrui, mormăi Olivia aranjându-și voalul de la 
pălărie. 

Polly îşi umbri ochii ca să-i arunce o privire piezișă. 

- Doamnă, e cam târziu ca să-ți faci griji pentru asta. 

-Asta cam așa este, râse Olivia. 

Crisparea dispăru încetul cu încetul. Polly se uita în sus, pier- 
dută în spectacolul oferit de cerul senin. Olivia închise ochii. 
De când nu își mai permisese să lenevească, să nu facă nimic? 
Avusese astfel de după-amieze pe când era în serviciul lui Eliza- 
beth, dar ele păreau îndepărtate, ca dintr-un vis de mult trecut. 

El o sărutase. Ei îi plăcuse. Cum de se putea simţi atât de 
relaxată? 

- Pot să te întreb ceva? 

Încordată, deschise ochii. 

- Desigur. 

Polly se apropie, astfel încât umerii li se atinseră. 

-ÎI cunoşti în vreun fel pe Excelența Sa? Până astăzi, vreau 
să zic? 

-Sigur că nu! De unde ţi-a venit ideea? 

-Este schimbat de când ai venit, spuse Polly ridicând din 
umeri. Mă gândeam că ăsta a fost motivul pentru care ţi-a 
dat ascultare. 

- Greşeşti. Eu niciodată... E pur și simplu pe drumul cel bun, 
zise Olivia tăios, simțind cum se înroşise. Şi un pic... dezordonat 
în gânduri, ceea ce explică scena la care ai fost martoră. Dar asta 
nu s-a întâmplat până acum şi nici nu o să se mai întâmple de 
acum încolo, sublinie ea. 

- Dar el ştie asta? 

Olivia se ridică. Nu putea rămâne atât de aproape de acea 
privire iscoditoare. 

- Desigur că ştie. 

„Găseşte-ţi un nou stăpân... sau, dacă am noroc, nu o face.“ 

Înghiţi în sec. Intenţiile lui nu contau. Acum că el își părăsise 
camera, era o chestiune de zile — poate chiar de ore — până să gă- 
sească lucrul de care avea nevoie şi să fugă fără veste. 

Slujnica o urmărea din priviri. 

- Nu-ţi place de el, nu-i aşa? 

Respirația i se întretăie. Dumnezeule din Ceruri, ce idioată ar 
fi fost dacă i-ar fi plăcut de Marwick! Da, îi stârnea o oarecare plă- 
cere vanitoasă gândul că ajutase la revenirea unui om care fusese 
cândva măreț, însă aici se oprea interesul ei. Avea o misiune de 
îndeplinit, nu-şi putea permite să fie distrasă de visuri pe clar 
de lună. 

În plus, nu era chiar cel mai potrivit pretendent. Un duce şi un 
nebun - pe cale de a se vindeca, mulțumită ei, dar oricum. Şi nu 
orice duce nebun, ci bărbatul care jucase un rol esenţial în politica 

Imperiului, un om care ardea cu o astfel de furie încât inima lui 
ar fi trebuit să fie deja scrum. Un om care mângâia pistoale când 
îl apucau toanele. 

-Dacă mi-ar plăcea de el aș fi cea mai mare proastă de pe 
faţa pământului, spuse după câteva clipe. Şi te asigur, nu sunt 
o proastă. 

Cu un oftat, Polly se ridică. 

- Ştii câtor fete le-a plăcut de stăpânul lor? Nu toate erau proas- 
te. Dar nu trebuie să-ți spun unde au ajuns acuma. 

- Unde? întrebă nedumerită Olivia. 

-La colțul străzii. 

- Ah, făcu ea îmbujorată. Desigur. 

-Chestia asta nu te poate duce decât la pierzanie, adăugă Polly 
cu blândețe. 

Încerca fata aceasta să o sfătuiască? În ciuda ei, se simți 
mișcată. 

- Desigur. Dar ce-ai văzut, Polly, nu trebuie să înţelegi greşit. 
Şi aş aprecia dacă nu ai menţiona acest lucru nimănui. 

- O, dar ei vorbesc deja! 

- Glumeşti? 

Olivia era uimită. În ochii personalului era o seducătoare fără 
scrupule? 

-Te duci tot timpul în camera lui, zise Polly. 

Cât de bizar. Olivia îşi reprimă impulsul total nepotrivit de a 
râde. Întotdeauna fusese mult prea stângace. Mult prea înaltă și 
(trebuia să recunoscă) puţin cam prea înţepată ca să fie bănuită 
de cochetărie. 

-Sunt jupâneasa lui. 

- Doamna Wright făcea tot ce putea ca să stea cât mai departe 
de el, remarcă slujnica. 

-Atunci greşea. Eu pur şi simplu... Ezită. Ce scuză ar fi putut 
să găsească pentru modul în care îl hărțuise pe Marwick? Evident, 
adevărul nu era o opţiune: „Trebuie să îl scot din camera lui, ca să 
pot să scotocesc pe îndelete.“ Dar poate că nu era nevoie să min- 
tă. Sub impresia unei revelații bruște, declară: Pur şi simplu îmi 
e simpatic. 

Nu putu să o învinuiască pe Polly pentru că pufni în râs. 

-Îți e simpatic? 

Hohotele ei atraseră mai multe priviri din partea trecătorilor. 
Stacojie la față, Olivia o aşteptă să se calmeze. 

-Nu e așa de rău. 

Sucit şi melancolic, da; însă era şi minunat de erudit, cu un 
simţ al umorului extrem de sec. Înainte de moartea soției sale 
şi de revelaţia trădărilor ei, probabil că fusese magnific. 

Respirând greu, Polly se frecă la ochi. 

- O, da, desigur. Să îți placă, bine; nu te dor ochii să te uiţi la 
el. Să îţi fie frică de el, de ce nu? Dar să îţi fie simpatic? Este rece 
ca gheaţa. 

- Cred că simpatizez cu asupriţii, replică Olivia încruntată. 

- Asuprit! Ducele? Ce, mai are nevoie de o caleașcă cu patru cai 
în plus ori de altă casă la țară ca să fie în rând cu lumea? 

Olivia scutură din cap și se întinse la loc. Polly făcu la fel. 

În pauza care urmă, îşi imagină că subiectul fusese închis, şi 
era recunoscătoare pentru acest lucru. Se simțea nesigură, de par- 
că ar fi trecut la mustață pe lângă un pericol de moarte. Scăpase ca 
prin urechile acului, într-adevăr. Să îl placă? Ar fi fost un dezastru 
în toată puterea cuvântului. 

Mamei sale îi plăcuse odată un bărbat mult peste poziția ei 
socială. Îl iubise pe Bertram; îi oferise totul. Şi uite cu ce se ale- 
sese. Olivia nu îi găsea vreo vină pentru adulter, deşi aceasta 
fusese distracţia favorită a sătenilor din Allen's End. Stigmatiza- 
rea lor moralistă oglindea numai răutate și ciudă. Dar dacă era să 
te îndrăgosteşti, mai bine alegeai un bărbat capabil să răspundă 
pe măsură. 

- Aştept, zise Polly. Sunt tare curioasă să aflu în ce fel este asu- 
prit ducele. 

Olivia simţi o urmă de enervare. Snobismul de clasă era 
prezent de ambele părți ale prăpastiei sociale. 

- Nefericirea nu se întâlneşte doar la săraci. De exemplu, fosta 
mea stăpână... 

- Vicontesa? 

- Nu, El... Îşi muşcă buza, zguduită de cât de aproape fusese să 
rostească numele lui Elizabeth. Poate că lenevitul în acea poziție 
nu era o idee prea bună. Ridicându-se, scutură câteva fire de iarbă 
de pe mânecă și zise: Da, vicontesa Ripton. 

Polly, neclintită, o observa curioasă. 

-O grămadă de nobili au parte de simpatia dumitale, ei? 

Olivia oftă. Amanda fusese şi ea asuprită într-un fel înainte să 
se mărite, chiar dacă Polly nu avea nevoie de aceste detalii. 

-Bogăția nu are atât de mult de-a face cu starea de spirit. 
Oricine se simte singur pe lume și înșelat, și fără prieteni - eu 
consider o asemenea persoană demnă de simpatie. 

-Da, e tare frumos din partea dumitale. Tare creștinesc. 
Doar că unele dintre sufletele astea pierdute merită să fie 
unde sunt. 

- Crezi că ducele îşi merită nefericirea? 

-Eu n-am a mă plânge de el. Mie nu mi-a greșit cu nimic. 
Da’ jeleşte tare rău o femeie rece ca gheaţa din mijlocul iernii. 

-Cum era ea? întrebă Olivia încet. Ducesa adică? 

- Nu, asta este o direcţie în care nu te ajut să o iei, bombăni 
servitoarea. 

- Nu de aia întreb, protestă Olivia, simțind că roşise. 

Polly se uită în altă parte, iar profilul cu contururi netede îi 
dezvălui tinereţea. 

-Eşti bună la inimă. Prea mult chiar, aş zice eu. Mai bine ai 
păstra ceva din toată grija și pentru dumneata. 

Olivia îşi dădu seama cât de naivă părea: se preocupa de soarta 
unor aristocrați care nu trebuiseră niciodată să se întrebe cum să 
îşi câştige pâinea sau dacă aveau cu ce plăti chiria pe luna în curs. 


-Nu îi plâng de milă. Ai dreptate, problemele lui nu sunt de 


viață şi de moarte. Nu... strict vorbind, oricum. Îşi aminti însă 
cum mângâia acel pistol. Doar că... păi, e și el om, nu? Şi chiar 
dacă suferinţa lui nu e pe același plan cu a celorlalți, nici nu poate 
să fie așa diferită. 
-Tre’ să te cred pe cuvânt că suferă cât de cât, murmută Polly. 
Era cu adevărat singura persoană din Anglia care înțelesese că 
și Marwick avea o inimă? Dumnezeule din Ceruri! Supraviețuise 

ea atâta vreme, în siguranţă, evitând toate pericolele, doar ca să 
fie doborâtă acum de o prostie muierească? Şi, din toată lumea 
asta, tocmai pentru Marwick ? 

- Nu îl plac, rosti ea sec. 

-N-o să te contrazic. Polly adăugă şovăitor: Însă aş dori o 
favoare în schimb, doamnă. 

-Sigur că ai dori, replică posomorâtă Olivia. 


Deplasarea ducelui la parter stârni mare agitaţie în rânduri- 
le personalului. Pe parcursul următoarelor două zile, Marwick 
bântui pe holuri, ajungând chiar atât de departe încât să deschidă 
scrisori noi și să trimită răspunsuri (conform spuselor portaru- 
lui, care nu ştia ce este aceea discreție). Ce urma? Doar nu avea 
să iasă afară? 

Olivia era mai puţin optimistă. De la o distanţă sigură, departe 
de privirile lui Marwick, îi observa programul. Vai, nu era nici o 
urmă de previzibilitate în el. Ducele se putea închide în birou zece 
sau douăzeci de minute, ca apoi să se întoarcă în apartamentul 
său. La fel de bine putea să iasă din cameră doar ca să se plimbe 
încolo şi încoace pe coridor. Unde era ocazia să se strecoare în 
dormitorul lui fără să rişte să fie demascată? 

În a treia zi le însoți pe cameriste în circuitul treburilor cotidi- 
ene. Fetele erau morocănoase, căci la micul dejun Jones le averti- 
zase să nu se aștepte la'o serbare de Crăciun în acel an, Excelenţa 
Sa fiind încă în convalescenţă. Vickers le stricase şi mai tare dis- 
poziția cu aluzii răutăcioase la adresa vizitatorului lui Polly, pe 
care Olivia îl invitase la ceai în ajun, pretinzând că era un văr în- 
depărtat. Acesta fusese prețul pentru tăcerea slujnicei. 

Sus nu era nici urmă de Marwick, dar, întrucât cameristele se 
agitau în preajmă, Olivia nu putu face mai mult decât să arunce 
iarăşi o privire peste hârtiile din bibliotecă. Nici una nu-i era de 
folos. Mai grav, Doris o urmărea cu atenție. 

- Nu ne lasă să ne atingem de acelea, doamnă. 

— A, da? făcu Olivia retrăgându-şi iute mâna. Bine, nici o pro- 
blemă atunci. 

-Am încercat să le iau de aici. Doris părea şi mândră, şi uimită 
de propriile eforturi. Le-am dus la cufărul lui, unde le punea pe 
toate celelalte, explică ea arătând spre lada de la piciorul patului. 
Însă Excelența Sa a zis foarte clar să le lăsăm unde sunt. 

Cu inima bătând nebuneşte, Olivia analiză cufărul. Încuietoa- 
rea părea mult mai rezistentă decât cea de la masa de lucru. 

-Am înțeles. Bine, trebuie să îi respectăm dorințele. 

În acea noapte rămase trează până când pendula bătu de trei 
ori. Ca să cerceteze conţinutul lăzii trebuia să spargă încuietoarea, 
lucru pentru care avea nevoie de câteva minute bune de linişte. 
Imediat după aceea trebuia să plece unde vedea cu ochii, căci nu 
îşi putea ascunde fapta. 

În a patra zi se trezi extrem de nervoasă, căci stabilise planul 
în cele mai mici detalii. Marwick se retrase în birou la zece şi un 
sfert. După ce trecu prin fața ușii a treia oară și constată că rămă- 
sese închisă, prinse curaj — sau se lăsă complet pradă disperării. 
Poate că era o combinaţie norocoasă între cele două. Urcă repede 
pe scara principală până la holul de sus. 

Pe coridor ezită o ultimă dată. La cât de nebunește îi bătea ini- 
ma, nu era potrivită pentru asemenea escapade. În plus, o măcina 
gândul că trebuia să-l trădeze pe duce. 

Îşi atinse buzele, imaginându-şi cum o privise el înainte 
să o sărute. „Eşti demnă de toată lauda“, îi zisese. „Ai de ce să 
fii mândră“ 

Cu mâna strânsă în pumn, îşi concentră gândurile asupra 
căsuţei. lederă pe ziduri, o lampă aprinsă la geam. Un loc în care 
să se aşeze. Un sentiment că avea rădăcini, și o grădină primăva- 
ra. Siguranţă. 

Chiar dacă ar fi fost cinstită cu Marwick, el nu i-ar fi oferit ni- 
ciodată aceste lucruri. În cel mai bun caz, i-ar fi oferit doar calea 
spre pierzanie. 

Deschise ușa de la salonul ducelui. 

- Doamnă Johnson. Şedea la geam, scăldat în lumina cal- 
dă a după-amiezii, cu atenţia fixată asupra unei table de șah. 
Doreai ceva? 

Ea se agăță de tocul uşii pentru echilibru. În gât i se ridica un 
râs isteric. „Vreau să te duci jos până termin eu să fur.“ 

-Am bătut la ușă. Nu am auzit nici un răspuns, deci am cre- 
zut... Îşi drese glasul şi se îndreptă de spate. Am venit să vă spun 
că sunt de acord cu dumneavoastră: trebuie să-mi caut alt loc de 
muncă. Dar voi rămâne aici până când veţi găsi o înlocuitoare. 
Acest lucru va dura ceva timp... , 

El îşi mută privirea de la tabla de şah la ziarul împăturit din 
mâna sa. 

-Ce păcat, murmură absent, pe un ton care sugera că nu se 
putea să-l intereseze mai puţin. 

Vanitatea ei era stârnită. Cât de naivă fusese! Probabil că el 
uitase deja sărutul acela. Dădu să iasă din încăpere. 

— Aşteaptă, îi ceru el. Partida de la Hamburg dintre Blackburne 
şi Mackenzie — ai citit despre ea? Mișcarea aceasta nouă, gambitul 
lui Blackburne - încerc să o înțeleg. Dar ceva îmi scapă. 

Stătea acolo descifrând o partidă de șah? Cu siguranță ar fi 
putut să o facă și în biroul său. 

- Nu, replică ea acru. Nu am citit. Văd că întrerup... 

- O iei din loc să te ascunzi din nou? 

- Nu îmi dau seama ce vreţi să spuneți. 

Ducele puse ziarul jos şi îi oferi un zâmbet fin, înnebunitor. 
Probabil că Vickers își îndeplinise îndatoririle mai devreme, căci 
obrajii îi erau proaspăt bărbieriți. Părul tuns scurt, îngrijit, îi 
punea în lumină pomeții şi maxilarul cu o linie fermă. 

-Desigur că nu îţi dai seama, zise el sarcastic. Dar spuneai că 
ai jucat şah. Ai talent? Sper că poți să mă ajuţi. 

Mai întâi o sărutase, apoi o acuzase că se ascundea de el și 
acum voia să îl ajute la un joc prostesc? 

-Nu am fost foarte bună, rosti ea pe un ton îngheţat. 

O studie câteva clipe, în mod clar nedumerit. 

- Minţi teribil de prost, doamnă Johnson. Sper că eşti conști- 
entă de acest lucru. 

Şi el detecta minciunile la fel de prost. O prindea cu toate 
micile înşelătorii, dar cu nici una dintre cele mari. 

-Poate că eram destul de bună, recunoscu ea. 

-Atunci vino aici şi ajută-mă să înţeleg gambitul acesta. 

-Am hotărât să-mi caut un alt loc de muncă, zise Olivia, 
dintr-odată prudentă. 

- Da, te-am auzit de prima dată, spuse el cu un zâmbet inocent. 
Ai o pronunție foarte clară, doamnă Johnson, probabil datorită 
meditatorilor. Acum vino şi arată-mi ce altceva te-au învăţat. 

Furioasă, păşi în cameră. 

- Foarte bine. 

Dacă își dorea un spectacol, nu avea să-i refuze plăcerea aceas- 
ta. De fapt, plănuia să o savureze. 


Patruzeci şi cinci de minute mai târziu erau încă aplecaţi asupra 
tablei de şah. După ce dezlegaseră manevra ciudată și genială a lui 
Blackburne, începuseră, la insistența ducelui, o partidă a lor. 

Olivia studia tabla cu o surprindere crescândă. Mutările de 
deschidere ale lui Marwick sugeraseră că mintea îi cam ruginise. 
Devenise neatentă, sigură de o victorie ușoară, până când el își 
redobândise brusc îndemânarea. Încercase să se concentreze, dar 
îşi dădea seama că foarte probabil avea să piardă. 

Acest lucru era enervant. Nu era obişnuită să fie întrecută, mai 
ales de către un trântor fustangiu. Mută calul. 

- Şah. 

Era o amenințare goală, căci ducele avea mai multe variante 
de scăpare. Două dintre ele l-ar fi pus însă într-o poziție proastă 
peste patru sau cinci mutări. 

Adversarul alese o soluție complet diferită. Olivia îşi muşcă in- 
teriorul obrazului, gest pe care îl regretă imediat când observă cât 
de atent o urmărea el. 

Efortul ei de a-și schimba expresia îl făcu să zâmbească. 

-Te-ai descurca foarte prost la jocul de cărţi, doamnă John- 
son. Chipul te dă de gol. 

-Ce bine că nu practic jocurile de noroc, Excelenţă. Banii sunt 
de adunat, nu de risipit. 

El se lăsă pe spate, studiind-o. În costumul său închis la culoa- 
re şi cu lavaliera înnodată perfect, lăsa impresia unui gentleman 
desăvârşit. Îl trăda numai nota malițioasă a zâmbetului său. 

— Vei fi vreo puritană, te pomeneşti? 

- O femeie prevăzătoare. 

Avea să câştige în cinci mutări, dacă Marwick deplasa nebunul 
peste care ţinea acum mâna. 

-Ai o filosofie sănătoasă în legătură cu jocurile de noroc. Sunt 
de acord cu tine, este o pierdere de vreme teribilă. Nu am înțeles 
niciodată această distracție. Mâna lui veni deasupra turnului, ne- 
dumerind-o. Desigur, principiile de bază sunt folositoare în alte 
contexte, urmă el. Politica, de exemplu, este un domeniu în care 
nu poți obține succesul dacă nu ştii să calculezi probabilități, să îți 
măsori adversarii, să îți plasezi pariurile şi să identifici situaţiile 
în care merită să mizezi totul pe o mână. 

Cu ochii mijiți, Olivia se trase în spate pentru a vedea mai bine 
tabla. Se temea că Marwick avea la dispoziție o mutare pe care ea 
nu o prevăzuse. 

-Cât de liniştitor este să auzi că afacerile națiunii sunt tratate 
ca o partidă de pocher, zise absentă peste câteva clipe. 

-E maniera optimă, răspunse el ironic. În cel mai rău caz se 
aplică metodele pistolarilor din Vestul american. 

- Păi atunci e de preferat să pariaţi. Sau să vă bateţi în duel. 

- De ce crezi asta? 

-Deoarece Anglia are nevoie de dumneavoastră. Ea mută pio- 
nul ca să îi atace calul. 

- Hai să nu ne întoarcem acolo, spuse ducele pe un ton inexpre- 
siv. De-abia am lăsat pistolul deoparte. Îl privi uimită că putea să 
vorbească atât de lejer despre acel incident. El îi adresă un zâmbet 
spăsit — care îi dispăru de pe buze când se aplecă spre ea murmu- 
rând: E absolut remarcabil. Îţi dai seama că îţi împingi ochelarii în 
jos când vrei să te uiţi atent la ceva? Sau cineva. 

Olivia îşi îndreptă privirea încruntată spre poziţia de pe tablă. 
Bertram spusese odată că se puteau afla multe despre un om după 
felul în care joacă şah. Deşi ura ideea de a-i da dreptate, trebuia 
s-o facă: Marwick juca prudent, luându-și răgazul de a studia toa- 
te posibilitățile. Dar odată ce se hotăra, muta fără ezitare. Şi când 
era rândul adversarului... 

-Nu este scopul ochelarilor să te ajute să vezi mai bine, doam- 
nă Johnson? 

Când era rândul adversarului, încerca să-i distragă atenția 
cu palavre. 

-Nu se cuvine să vă şicanaţi adversarul, îl admonestă ea. 
Aceasta nu este, după cum aţi observat, o partidă de pocher. 

- Bunele maniere sunt rareori o strategie câștigătoare. 

-Din contră. Bunele maniere sunt cheia către politeţe, şi 
politețea este întotdeauna o strategie câştigătoare. 

- Doamne, oftă el. Doar nu cumva te consideri manierată? 

-Nu îmi pot imagina motivul pentru care nu aţi fi de acord, 
replică ea îngustându-și ochii. 

- Hm, cum să o formulez... Pentru locurile de muncă viitoare, 
aș recomanda să manifești o atitudine ceva mai rezervată decât 
cea pe care ai avut-o față de mine. 

Vorbeau acum de parcă ar fi demisionat deja. Poate că asta 
explica purtarea lui neprotocolară. Nu-l mai împiedica nevoia 
de a păstra o distanță adecvată între ei. Nu că l-ar fi împiedicat 
în birou. 

Simțţi fluturi în stomac. Prompt, se forță să-i sufoce. Când se 
întinse din nou deasupra tablei, se gândi la dormitorul din spatele 
ei şi la cufărul pe care trebuia să-l verifice înainte să apară noua 
jupâneasă. Organizarea interviurilor dura ceva timp, desigur, dar 
uneori, dacă apărea o recomandare sigură din partea unui prieten 
de familie, nu se mai trecea prin toți acei pași. 

- Perfect, zise Marwick. Un servitor trebuie să știe să tacă. Acum 
eşti o adevărată întruchipare a supunerii, doamnă Johnson. 

-Acum vă distraţi, bombăni ea făcând o grimasă. 

-Chiar așa, spuse el rânjind. 

Mirat parcă de propriile cuvinte, îşi îndreptă privirea spre 
geam, iar zâmbetul îi păli. 

Olivia putea să simtă cum i se înnegura starea de spirit. Îşi 
adusese aminte că se obligase să trăiască precum un sihastru, deci 
râsul şi compania plăcută nu îi erau permise. Într-o clipă avea s-o 
dea afară, vrând astfel să evite pierderea partidei, căci seria ideală 
de mutări i se arătase în final pe tabla de șah. 

- Ca să vă răspund la întrebare, mă consider o mare admira- 
toare a etichetei. Dar admit că orice lucru trebuie făcut la locul și 
momentul potrivit. Ocazional, într-un scop nobil, regulile pot 
fi ocolite. După o pauză cu tâlc, adăugă: Dacă n-aș fi îndrăznit să le 
încalc, aceste camere nu ar mirosi nici pe departe atât de frumos, 
iar dumneavoastră nu aţi citi articole despre şah în ziar. 

Se uită atent la ea, de parcă îşi întorcea atenţia din locuri înde- 
părtate, apoi zâmbi cu jumătate de gură. 

-Destul de corect, zise el blând, și se întinse brusc să o apuce 
de încheietură. 

Cu mâna deasupra reginei, ea îngheță, simțind bătăile inimii 
până în gât. 

Ducele îi ridică mâna la buze şi murmură peste degetele ei: 

-O încălcare a etichetei. Dar într-un scop nobil. Nu vrei să 
muţi regina. 

„Dă-mi drumul!“ Limba îi era însă ca de lemn, incapabilă 
să articuleze cuvintele. 

-Ce mână adorabilă, şopti el, și i-o întoarse pentru a-i depune 
un sărut în palmă. 

Olivia se eliberă cu un suspin. Palma părea să ardă acolo unde 
o sărutase. 

- Asta... asta nu este... 

- Mutarea ta, completă el. 

- De ce faceţi aşa ceva? pufni ea ascunzându-şi mâna în poală. 

- Întrebarea mai bună ar fi de ce sunt eu primul, replică el 
cu un zâmbet îngândurat. Bărbaţii erau orbi acolo de unde vii? 

Tabla de şah se transformase într-o ghicitoare. Olivia se uită la 
piese, cu inima bătându-i nebunește. 

- Chiar, de unde vii? 

- Stop, se răsti ea sărind în picioare. Voi... 

-Foarte bine. Așază-te. O să mă port frumos. Vocea îi era 
joasă, liniştitoare, de parcă ar fi ştiut ce îi făcuse. Încă îşi mai 
simţea pielea de găină. Şi, de asemenea, o să opresc ceasul imagi- 
nar, ca să nu te simţi presată, adăugă el. Ai tot timpul pentru a-ţi 
alege mutarea. 

De ce se aşezase la loc? Din curiozitate, probabil. Până atunci 
nimeni nu flirtase cu ea. 

Novicii într-ale drumeţiilor pe munte nu începeau însă cu 
Everestul. Să cedeze acestei curiozități era o mare nesocotință. 
O ştia, dar stătea acolo fără suflare, holbându-se la tabla de șah, 
iritată de furnicăturile pe care le simțea încă în palmă. 

- Nu-mi dă pace gândul ăsta, recunosc, zise el. Chiar te uiţi pes- 
te ochelari când ai nevoie să observi ceva. Faci asta chiar acum. 

Ea își împinse ochelarii în sus pe nas și se uită încordat prin 
lentile. 

-V-am observat extrem de bine, Excelenţă. Cum el ridică 
sceptic o sprânceană, continuă: Observ un bărbat care nu are în- 
credere în jocul său şi deci recurge la măsuri incorecte pentru a-și 
distrage oponentul mai bun. 

Marwick îi răspunse cu un râs ciudat, nervos. 

- Este o provocare, domnişoară Johnson? 

Iar era domnişoară? 

-Termenul „provocare“ este redundant, având în vedere 
că suntem adversari în joc. Vocea ei era mai înaltă decât şi-ar 
fi dorit. 

Cine era omul acesta? În ultimele zile începuse să se îmbrace 
din nou formal: jacheta lui de culoare închisă lăsa să se vadă o 
vestă în dungi, care era lipită de abdomenul său plat. Conform 
bârfelor de la bucătărie, lua cinci mese pe zi, iar îmbunătăţirea 
era vizibilă. Cearcănele de sub ochi dispăruseră, şi obrajii nu-i mai 
erau scobiţi. Conturul maxilarului rămăsese însă tăios. Aceasta 
era conformaţia sa, pe care o femeie ar fi putut să o descrie ca 
fiind fără cusur dacă ar fi fost tentată să-l admire. 

Ea nu îl admira. Pe de altă parte, nu putea să nu-i contemple 
postura leneşă, de-a dreptul provocatoare, cu picioarele lungi în- 
tinse şi încrucişate la glezne. „Observă-mă“, părea să-i ceară. 

Era o provocare. Dintr-un motiv necunoscut, ducele simțea o 
atracție animalică față de ea. Îi dorea atenţia. 

Pielea i se înroși — toată pielea, chiar şi în spatele genunchi- 
lor, îi era deodată fierbinte. Cât de îmbătător, cât de fascinant era 

gândul că făcea obiectul unei atracții atât de intense, chiar dacă 
era cu totul nepotrivită! 

„Idioato“, se dojeni. „Urmează să îl jefuiești“ 

-Acum cine momeşte pe cine? întrebă el blând. 

- Poftim? făcu ea clipind a nedumerire. 

-Pot doar să presupun că intenţia ta este să mă descumpă- 
nești. Cu siguranță că modul stăruitor în care mă fixezi nu poate 
fi socotit o încurajare. Sau mă înșel? 

— le-iertați-mă, se bâlbâi ea. Eu nu... Scutură din cap şi se 
întoarse către tabla de joc. Nu era nici o speranță, nu putea să-i 
ghicească planul. Lăsând prudența la o parte, mută calul, însă 
ducele îl atacă imediat cu regina. 

Viteza reacției nu prevestea nimic bun. Avansă cu pionul ca 
să-şi apere calul, apoi studie concentrată poziția. Ce avea el 
de gând? 

-Ia uite. Iar ai făcut-o, doamnă Johnson. 

Îşi ridică privirea. În clipa următoare, când înțelese la ce se 
referea, îi veni să își dea palme. Repede, își împinse ochelarii la 
locul lor. 

-Chiar mă întreb... Marwick îşi miji ochii atât de tare, încât la 
colțurile lor apărură niște riduri fine, semne tainice ale faptului 
că odinioară avusese îndeletniciri mai serioase decât lenevitul. 
Porţi ochelarii de multă vreme? 

Ea se luptă să îşi menţină un calm aparent. 

-Nu ştiu de ce v-ar putea interesa așa ceva, Excelenţă. 

- O, ai fi surprinsă. Curiozitatea este o distracție pe cinste. 

-Îmi pare rău că aveţi nevoie de distracţii. Poate că plictiseala 
dumneavoastră ar putea fi lecuită prin ieșitul din casă. 

-Şi astfel să mă lipsesc de limba ta ascuţită? Îi zâmbi amenin- 
țător. Cum aş putea să o tocesc? Îşi imaginez câteva variante. 

- Curiozitatea, desigur, este cel mai periculos leac pentru plic- 
tis, decretă ea prefăcându-se că nu-l auzise. 

- Vai, doamnă Johnson! Tocmai ai sugerat că ai fi periculoasă? 
Mă tem că Lady Ripton a uitat să menționeze acest lucru. 

-Nu e cazul să vă îngrijoraţi, zise ea dulce. Tocmai mi-am 
dat preavizul, puteți angaja pe cineva foarte respectabil care să 
mă înlocuiască. 

Râsul lui îi scoase la iveală dinţii albi și drepți și gropița din 
bărbie, care de obicei nu era vizibilă. 

- Touché. 

Îi veni să zâmbească, dar își strânse buzele. Nu era cazul să 
se amuze reciproc. Oricine ar fi privit această scenă, fără să-i 
cunoască, i-ar fi luat drept iubiţi care se tachinau drăgăstos. 

Ce gând straniu! Înţelese în acest moment de ce se spunea că 
îndrăgostiţii se pot certa fără furie. Reflecția o şocă. 

- Ah! El ridică din sprâncene, iar Olivia își dădu seama că își 
aranjase din nou ochelarii. 

-Au o pată. Îi scoase pentru a-i șterge cu o batistă, însă Mar- 
wick se întinse repede şi îi luă din mâna ei. Daţi-mi-i înapoi! ţipă 
ea sărind în picioare. 

Prea târziu: ducele ridicase lentilele să se uite prin ele. Apoi o 
scrută plin de uimire. 

Se aşeză țeapănă, cu inima bătând nebuneşte. Să aștepte re- 
marca lui inevitabilă era o agonie. Acum el ştia că nu avea nevoie 
de ochelari, că lentilele, deşi groase, erau perfect plane. 

În tăcere, îi restitui ochelarii. Când degetele li se atinseră, Oli- 
via tresări, având senzaţia că săriseră scântei. Sărutul din palmă o 
sensibilizase, şi acum nu mai avea apărare. 

Ce umilință! Mohorâtă, își puse ochelarii pe nas. Ducele 
avea să întrebe iarăși despre ei, şi nu avea la îndemână nici o ex- 
plicaţie plauzibilă. 

Când el îşi drese vocea îl privi concentrată, dar, în loc să o ia la 
întrebări, se aplecă asupra tablei de şah, studiind piesele intens. 

Îi dădea timp să-și revină. 

Nu. Voia să creadă că nu-i înțelesese corect gestul. Dar i se 
forma un nod în gât. Bunătatea era o calitate mult subestimată. 

Olivia își jurase să nu o treacă niciodată cu vederea, însă nu se 
aşteptase deloc să o regăsească la el... 

Îşi mască nedumerirea făcându-şi de lucru cu batista, pe care 
o împături cu migală. 

Marwick mută tura. 

- Şah. 

Ea își puse batista deoparte și se aplecă înainte. Regele ei era 
amenințat. Precis exista o ieşire ușoară din această capcană, dar 
nu se putea concentra. Oare de ce își imagina el că se deghizase? 
Probabil că o considera prostuţă — şi ce dacă? Nici el nu era un 
model de comportament rațional. 

Mută regina ca să blocheze turnul - dându-și seama, cu o clipă 
prea târziu, că o pusese astfel în raza calului advers. Ducele urma 
să-i dea şah mat din două mișcări, şi nu avea ce să facă. 

Mâna lui se duse spre cal, ezită acolo o fracțiune de secundă, 
după care continuă spre nebun. 

- Nu! explodă ea. 

Ochii li se întâlniră. Din nou, acel șoc fierbinte, de parcă ar fi 
atins-o. Ochii lui erau de un albastru intens, de safir. 

-Ce nu? 

În privirea lui era o dorinţă flămândă, arzătoare, care spunea 
mai mult decât o făceau cuvintele. O femeie ar fi putut să cadă în 
acei ochi. Să se înece acolo. Ea ar fi făcut-o. Cu bucurie. 

Gândul îi răsună în minte, aducând-o într-o stare vecină cu 
panica. Dumnezeule, ce făcea? 

- Ştiţi ce vreau să spun. Am pierdut partida. Nu vă faceţi 
pomană cu mine. 

Lăsându-se pe spate, el îi adresă un zâmbet. 

-Cum ţi-ai făcut tu pomană cu mine în prima jumătate a 
partidei? 

-Nu a fost pomană. Of, nu voia să-l placă! Mai ales în con- 
dițiile în care ochii şi buzele lui o puteau vrăji, transformând-o 
într-o creatură incapabilă să se exprime. Ce combinaţie primej- 
dioasă! Rosti ferm: O servitoare nu poate să își facă pomană cu 
stăpânul ei. Și el era încă stăpânul ei, chiar dacă îi spusese să-i 
găsească o înlocuitoare. El era ducele de Marwick. Următoarea 
ei victimă. Era doar o tactică bună pentru mine, spuse în cele 
din urmă. 

Şi să îl evite era o tactică bună. De ce intrase în cameră? 

-Din nou te preocupă stilul, zise el ridicând din umeri. E vor- 
ba pur şi simplu de milă atunci când o fată delicată trebuie să-și 
sacrifice pionii ca să salveze mândria unui bărbat care se conside- 
ra pe vremuri un maestru al șahului. 

Îl auzise bine? O fată delicată? Nimeni nu o descrisese vreoda- 
tă astfel. O făcea să pară micuță, fragilă, când ea avea un metru 
optzeci desculță. 

Îşi înfipse unghiile în poale drept pedeapsă. Faptul că Marwick 
o considera feminină nu trebuia s-o impresioneze. Foarte bine, 
era un om cumsecade, avea ochi minunati, dar atât. Presupunând 
că scânteia dintre ei era reciprocă, ar fi fost doar o invitaţie pentru 
duce ca să profite de ea. Şi apoi... ce urma? Oricum avea să fure 
de la el. 

Se obligă să ridice din umeri a indiferență. 

-Cu greu aș putea fi descrisă drept o fată delicată. Păi, sunt 
mai înaltă decât majoritatea bărbaților. 

Privirea lui captivată o făcu să-și dea seama de greșeală. Toc- 
mai îi demonstrase că o interesa cum o vedea el. Ceea ce nu era 
adevărat, desigur. 

-Aşa e. Cum însă eu sunt mai înalt, îmi permit luxul de a nu 
observa acest lucru. 

Îi oferi un nou zâmbet, leneș, extrem de sugestiv. 

Olivia aruncă o privire speriată către uşă. Că era închisă nu o 
deranjase înainte, dar acum constatarea o bulversă. 

- Poţi să o deschizi dacă doreşti, spuse el urmărindu-i privirea. 
Dar insist să terminăm partida. 

-Am îndatoriri, Excelenţă. 

-Pot să aștepte. Se juca absent cu pionii capturați. Degetele 
sale erau lungi, dar nu subţiri, mâinile mari, palmele late: mâinile 
puternice ale unui muncitor, ajunse din greșeală la un aristocrat. 
Doar unghiile, îngrijite şi curate, îi dezvăluiau poziția privilegiată. 
După cum spuneai, este o strategie bună să îți răsfeţi stăpânul, 
adăugă el după câteva momente. 

-Nu am folosit niciodată acest cuvânt. Adică, să răsfăţ. 

Purta acum două inele: sigiliul pe degetul mic şi o montură cu 
un medalion de aur pe degetul mijlociu. În ritmul acesta avea să 
fie împodobit ca un păun până la primăvară. 

-Îmi cer scuze. Este totuși o strategie bună. Zâmbetul care îi 
juca la colțul buzelor îl făcea să pară un băiețel pus pe pozne. Chiar 
ţi-ai ratat chemarea când nu ai ales să te faci guvernantă. 

Flirtul lui o depăşea cu mult. Olivia se ridică hotărâtă. „Aici se 
termină lecţia.“ 

-Cu toate acestea, sunt o jupâneasă. Şi am îndatoriri... 

-Şi iată scrobeala. Se lăsă pe spate, contemplând-o cu mâini- 
le împreunate la ceafă. Te prezinţi foarte bine. Odată ce vei face 
câteva riduri și vei încărunţi un strop, vei fi cu adevărat înspăi- 
mântătoare. Copiii mici vor fugi cât îi ţin picioarele, iar cameris- 
tele vor freca podelele de zor şi se vor ploconi. 

Asta o enervă. Ştia că avea o atitudine ţeapănă. Ducele își 
imagina că îi făcea plăcere? Nu își dorea să fie o Meduză. 

- Nu vă bateți joc de mine. 

-Nici prin gând nu-mi trece. Însă acești ochelari te trădează, 
doamnă Johnson. 

Ea ezită, prinsă între două impulsuri: dorința arzătoare de a 
şti la ce se referea el şi frica de ce ar fi putut spune. Exista perico- 
lul să se apropie foarte tare de adevăr. 

Ce lucru îngrozitor era dorința de a fi cunoscută, văzută, atunci 
când viaţa ei depindea de capacitatea de a trece neobservată! 

Marwick nu putea să o cunoască. Unui om cu poziţia lui îi 
lipsea perspectiva și nu putea să i-o permită. Nimeni nu avea voie 
să o cunoască până ce nu era în siguranță. Îşi adună fustele. 

-Trebuie să plec. 

-Nu dorești să îmi auzi teoria? 

O izbucnire de furie o făcu să se întoarcă. Când avusese el de-a 
face cu o femeie vulnerabilă, obligată să înfrunte singură lumea? 
Cum ar fi putut să ştie că o asemenea femeie ar fi căutat orice ter- 
tip pentru a se face invizibilă? 

-Sunt sigură că ar fi extrem de distractivă. 

Doar reprezenta o curiozitate pentru el, nu? Un leac împotriva 
plictiselii, atâta tot. 

-Nu ştiu ce să zic, murmură el cu blândeţe -— da, spre uimi- 
rea ei, nu era alt mod pentru a-i descrie tonul. Eşti o femeie care 
şi-a croit drumul singură de la o vârstă fragedă. Neobişnuit de 
înaltă, remarcabil de roșcată, foarte tânără, destul de inteligentă 
şi gonită din ultima slujbă de un bărbat care te-a apreciat într-un 
mod nedorit. Doamnă Johnson, aş bănui că există un singur mo- 
tiv pentru care porți acei ochelari. 

-Şi care ar fi acela? 

-Îi porţi ca să te ascunzi. El îi adresă un început de zâmbet 
crispat. Păcat că nu avem toţi luxul unei case în care să ne încu- 
iem. Dar eşti întotdeauna bine-venită aici la o partidă de şah. Eşti 
mult mai bună la joc decât ai fi vrut să îmi dau seama. Dar, spre 
cinstea mea, bănuiam că vei fi. 

Îl privi cu ochii holbaţi. Forţa sentimentelor care o năpădise- 
ră era copleşitoare: mâhnire, șoc, jenă, gratitudine. Ducele avea 
dreptate, ea era mai mult decât le îngăduia celorlalți să vadă, însă 
nimeni nu mai intuise asta. Îşi imagină ce ar fi însemnat dacă 
remarca lui ar fi fost o ofertă veritabilă de prietenie. Dacă ar fi 
beneficiat de sprijinul lui... 

Marwick era unul dintre puţinii oameni de pe lume fără nici un 
motiv de a se teme de Bertram. Din contră: Bertram ar fi trebuit 
să se teamă de el. 

Dar ce nebunie! Avea de gând să-l înşele. Deja îl înşela. Nu pu- 
tea îndura gândul că propunerea lui era sinceră, că simpatia lui 
pentru ea putea fi mai mult decât o distracţie trecătoare. În acest 
caz, ce rol îi revenea ei? 

Evident, cel al personajului negativ clar din piesă. Din nou, 
personajul negativ. 

- Trebui să plec, îngăimă ea. 

- Du-te, atunci. 

Doar după ce închisese uşa își dădu seama, cu un junghi, de 
cât de neobișnuit fusese schimbul lor final de replici: nu-i ceru- 
se permisiunea, ci îl informase ce intenționa să facă. Iar el nu-i 
dăduse voie. În loc de asta, într-o foarte mică măsură, îi cedase 
ei autoritatea. 

Capitolul 10 
SES 


Lumina lunii se strecura prin crăpătura dintre draperii direct 
pe scrisoarea începută de Alastair către fratele său. 


Purtarea mea a fost îngrozitoare. Aş da vina pe nebunie, dar 
ar fi numai o dovadă de laşitate. Aş prezenta cele mai umile scu- 
ze, dar acest lucru ar implica faptul că iertarea ar fi posibilă. 
Crede-mă totuși când îţi spun că vă doresc toată fericirea din 
lume ţie şi soţiei tale. Și dacă aș putea schimba un lucru, acela 


ar fi... 


Alastair lăsă tocul din mână. Nu putea minţi. Dacă ar fi putut 
schimba un lucru, nu ar fi fost purtarea sa față de Michael. Amin- 
tirea îl făcea să se rușineze profund, dar tot acel episod, insistența 
sa ca fratele lui să se însoare cu fata aleasă de el și revolta furioa- 
să a lui Michael — totul părea doar un fragment dintr-un coșmar 
mult mai mare. 

Dacă ar fi putut să schimbe ceva, ar fi fost căsătoria lui. 

De ce o dorise pe Margaret? Îşi imaginase cu adevărat că am- 
biția îi unea? Voise o gazdă frumoasă, cu un pedigree impecabil, 
la braţul său. Ea avusese nevoie de un balsam pentru mândria ei 
rănită. Dar în timp ce visaseră împreună la imperiul pe care îl pu- 
teau construi, nu visaseră niciodată unul la celălalt. 

„Nu m-aș fi căsătorit niciodată cu tine.“ Aşa îi spusese la scurtă 
vreme după prima lor aniversare. „Dacă mi-ai fi spus totul, nu 
te-aş fi acceptat niciodată. Şi tu ştiai lucrul ăsta!“ 

Sperase că furia avea să-i treacă și că, în timp, avea să priceapă 
că nu o amăgise, că el era un soț mult mai bun decât ar fi putut fi 

vreodată Fellowes. 

Într-adevăr, păruse să-l ierte, iar el considerase afacerea 
încheiată. 

Evident, nu și ea. 

Se îndreptă către fereastră şi trase draperiile. Ce îi spusese 
la un moment dat jupâneasa? Dacă atmosfera este întunecată, 
starea de spirit o urmează. Foarte adevărat. Dar în această 
noapte, o lună plină, joasă şi aurie, poleia acoperișurile din 
Mayfair, liniştindu-l. 

Îşi aminti de o lună asemănătoare. De o noapte de primăva- 
ră la Catedrala St. Paul, când savura o victorie pe muchie de cu- 
tit în Camera Comunelor, cu o diferență de paisprezece voturi. 
Pe atunci, tatăl său mai era în viață. El însuşi era un simplu par- 
lamentar, cu întreg viitorul înaintea sa. Fugise în sus pe scara în- 
gustă până la galeria de la ultimul nivel, atât de înaltă încât aerul 
era mai rece şi vântul mușca. Londra se întindea la picioarele sale, 
putea să vadă fluviul şi pieţele îngrijite, petele obscure ale parcu- 
rilor, mahalalele luminate de focuri răzlețe. 

Nu îi plăcuseră niciodată înălțimile, dar în acea noapte nu se 
simţise ameţit. Orașul întreg părea să fie un semn doar pentru el, 
o îndatorire sfântă ce i se încredințase. Avea să-l protejeze şi să-l 
servească. Avea să-şi petreacă viața încercând să îl facă un loc mai 
bun. Asta era chemarea lui. 

Dorea toate aceste lucruri înapoi. Toate: tinereţea sa, încrân- 
cenarea convingerilor sale. Revenirea la timpul de dinaintea gre- 
şelilor. Undeva, departe, fratele său, acum un străin, dormea. Ar 
fi putut oare să îndrepte nedreptatea? În una dintre ultimele lor 
conversații, Michael îl acuzase că se dăduse bătut, că o lăsa pe 
Margaret să câștige. Dar nu o spusese cu furie. Păruse doar... uimit. 

Într-adevăr, el nu se arătase niciodată slab. Din cele mai 
timpurii amintiri ale lui, rolul său fusese să apere. „Tu ești moş- 
tenitorul.“ Iar şi iar, acest mesaj îi fusese întipărit în minte. „Pro- 
tejează familia, onorează-ţi numele.“ Chiar la o vârstă fragedă, își 
luase îndatoririle în serios. Prea în serios poate, pentru un copil. 
Să vadă suferinţa altora îi provoca o anxietate profundă - senti- 
mentul că, într-un fel, nu reuşise să o împiedice. 

Pui căzuți din cuib. Pisici blocate în copaci. Idiotul satului din 
Hasborotown, unde ierna familia sa. Copiilor de acolo le plăcea 
să arunce cu pietre după el. La opt ani, Alastair se bătuse cu ei 

şi se alesese cu un ochi vânăt şi un dinte ciobit înainte ca bona şi 
vizitiul să intervină. 

Acasă, nevoia sa de a ocroti se dovedise şi mai aprigă. Ce fu- 
sese el pentru Michael? Niciodată doar un frate. Cu cât ar fi uşu- 
rat asta lucrurile! Poate că dacă ar fi fost numai frați, Michael ar 
fi găsit puterea să-l ierte pentru nebunia din primăvara trecută. 
Fraţii se ceartă şi apoi se iartă unul pe altul. Acesta era cursul 
natural al lucrurilor. 

Dar Michael nu îl privise niciodată cu aerul degajat al unui fra- 
te. Cum ar fi putut? Cea mai veche amintire a lui Alastair era capul 
lui Michael ascuns la pieptul lui, lacrimile lui Michael udându-i 
cămașa. Nu la mama lor alerga Michael când avea nevoie de alina- 
re, chiar dacă acum o descria ca pe o sfântă. Ea era prea ocupată să 
poarte războiul împotriva tatălui lor ca să-și mai alinte fiii. 

Nu era de mirare că Michael îl detesta. Să fii dezamăgit de un 
frate era un lucru. Să fii dezamăgit de cineva pe care îl considerai 
un erou - ei bine, asta era greu de suportat. 

Aproape la fel de insuportabil ca atunci când erai dezamăgit 
de tine însuţi. 

Ştia că nu avea să mai poată adormi. Priveliştea, în loc să-l cal- 
meze, îl tulbura. leşi din cameră, coborî repede scările şi, trecând 
de portarul care sforăia, intră în bibliotecă, în speranța că lectura 
avea să-i abată gândurile. 

Înăuntru ardea o lampă singuratică. Lumina ei palidă cădea 
pe - și ducele avu o premoniţie puternică, un sentiment al ine- 
vitabilității — jupâneasa lui, ghemuită pe canapea, învelită cu un 
capot alb peste picioare. Cufundată într-o carte, își gâdila buzele 
cu vârful cozii ei împletite. 

Marwick stătu locului o clipă, cuprins de impulsuri contradic- 
torii. Nu se cuvenea ca o jupâneasă să se folosească de biblioteca 
stăpânului ei. Nu se cuvenea să se plimbe desculță, în cămaşă de 
noapte. Nu se cuvenea să pară atât de tânără, de neatinsă, de soli- 
dă în ciuda supleții ei, de calmă în ciuda ținutei sumare. 

El îi încurajase temeritatea, desigur. La naiba, sperase să se 
întâmple. Dacă ar fi putut să-i răpească încrederea în sine, sim- 
tul ei feroce de orientare doar atingând-o cu mâinile, ar fi făcut-o 

imediat. Nu se simţise niciodată un mai mare nătărău decât atunci 
când se privise prin ochii ei — ochii unei femei care fusese arunca- 
tă în lume la frageda vârstă de șaptesprezece ani, și se descurcase. 

Era oare mai puţin curajos decât o aspirantă la statutul de 
cameristă? 

- Bună seara. 

Ea tresări, apoi închise cartea cu zgomot și îşi trase capotul 
peste degetele de la picioare. 

- Dumnezeule! Nu m-am gândit... 

Când se ridică, lumina era destul de puternică, sau capotul 
destul de subțire, sau imaginaţia ducelui destul de bogată; în ori- 
ce caz, putu ghici contururile trupului ei: subțirimea taliei, curba 
șoldurilor, pulpele pline, fecunde, care se continuau drepte cu ge- 
nunchii şi gambele rotunjite. l 

Nu merita să fie admirată doar pentru curaj. 

Făcu un pas spre el — sau mai degrabă spre ușă. Intenționa să 
plece. Simţea cum privirea lui o devora. Ştia ce îl interesa. 

Ar trebui să o lase. Pe de altă parte, ea începuse toată povestea. 
Înainte ca ea să-i tragă deoparte draperiile şi să-i întrerupă sin- 
gurătatea, el se mulțumise cu sentimentul ratării. O învinuia pe 
ea? Sau furia aceasta avea la origine faptul că se simţea îndatorat? 
Nu voise niciodată să fie dator cuiva. 

-Ce faci aici? o întrebă. 

Olivia se opri chiar înainte de punctul în care ducele o putea 
atinge. Foarte înţelept. Faptul că era înaltă îl bucura, căci asta 
însemna mai multă piele albă, fină. El o descoperise pe Marga- 
ret prea uşor, şi nu o descoperise deloc. Nu avea să repete acea 
greşeală. Data viitoare nu avea să coboare din pat până când nu 
cunoștea pe deplin femeia din așternuturi. Avea să deprindă acest 
truc, indiferent de cât de mult trebuia să studieze. 

-Nu am putut dormi, zise ea. Vocea îi era ciudată, neobișnuit 
de aspră. 

El se întinse după lampă. De luni de zile îi lipsise o motivație 
clară pentru acţiunile sale, dar acum claritatea îi revenea, puțin 
câte puţin. În acel moment însă avea nevoie să menţină în pe- 
numbră acea scenă, laolaltă cu intenţiile lui. 

Strălucirea palidă a lămpii dezvălui lacrimile de pe faţa ei. 

Se simți dezorientat, ca şi cum camera s-ar fi umplut de ceață. 
Plângea? De ce? 

— Te simți bine? 

Ea își trecu degetele peste ochi într-un gest ascuns, rușinat. 

~Da, desigur. lertaţi-mă, nu ar fi trebuit să vin aici. 

Se uită dincolo de el. După felul în care își muta greutatea de 
pe un picior pe altul, Marwick îşi dădu seama că se gândea cum să 
ţâşnească spre ușă. 

Ar fi trebuit să o lase să plece. Nu-i plăcea să o vadă tristă. 
Nu se potrivea cu nimic din ceea ce știa despre ea. Însă nefericirea 
ei nu trebuia să-l preocupe. Avea să-i dea drumul. 

-Ia loc, îi ceru în schimb. 

Olivia se supuse cu o reținere evidentă, alegând fotoliul cel mai 
apropiat de ușă. Ducele luă cartea pe care ea o abandonase pe ca- 
napea. Povestea călătorului de la miezul nopții, citi pe cotor. 

Ea se strâmbă. 

-O prostie, spuse ea cu o strâmbătură. Este... Părând să îşi 
amintească dintr-odată a cui bibliotecă era, se îmbujoră. 

-Ai dori alta? El aruncă o privire pe rafturi. Sfântul Augus- 
tin era prea greu, deși rugăciunea lui devenise brusc interesan- 
tă: „Dă-mi castitate, Doamne, dar nu chiar acum“. Poate Austen? 
Întotdeauna o favorită a doamnelor. 

- O, eu... nu i-am văzut cărțile acolo. Da, vă rog. 

Scoase două volume şi o lăsă să aleagă. Ea luă Mândrie și preju- 
decată şi apoi rămase uitându-se la copertă, cu un aer zăpăcit, de 
parcă nu ar fi ştiut ce să facă. 

Marwick se aşeză pe canapea şi deschise cu emfază celălalt 
volum. 

- Dar citeşte, doamnă Johnson, o îndemnă. 


Nimeni dintre cei care o văzuseră vreodată pe Catherine 
Morland în pruncie nu ar fi bănuit că era născută spre a 
deveni o eroină. Situaţia familiei, caracterul mamei şi cel al 
tatălui, propria ei persoană şi temperamentul ei, toate îi stă- 
teau împotrivă... 

Peste câteva clipe, el auzi foşnetul unei pagini întoarse. Pielea 
scârțâi când Olivia se așeză mai comod în fotoliu. 

Marwick se relaxă pe pernele din spatele său. Să împartă tăce- 
rea cu cineva era un lux pe care îl uitase. Dacă stătea să asculte, 
putea să-i audă ritmul respirației. Percepea și zgomotele aproa- 
pe insesizabile, ca foşnetul bumbacului când ea își schimbă din 
nou poziția. 

-Doar nu o să citiți din scoarță-n scoarță Mănăstirea 
Northanger? 

- Te surprinde? 

- Nu, sigur că nu, răspunse ea îmbujorată, după care își închi- 
se cartea și se ridică. Fluturarea capotului îi permise ducelui o 
privire scurtă asupra gleznelor ei, destul cât să-i lase o imagine de 
neuitat. Arătau mult mai bine fără ciorapi: zvelte, albe ca zăpada. 
Dacă aş putea să o împrumut... sugeră Olivia. 

-Sau ai putea să o citeşti aici. Doar dacă nu te temi de ceva 
nepotrivit. 

Mușcându-şi buzele, tânăra femeie se uită înspre ușă. 

-Ar trebui să mă tem? 

El zâmbi. O întrebare corectă, dar îndrăzneala ei îl mira 
întotdeauna. 

- Nu în seara asta. 

Nu când plânsese. 

După o scurtă ezitare, se așeză la loc. El observă modul în care 
trecu repede, pe ascuns, cu mâna peste tiv, ca să se asigure că 
nu i se vedea nici un centimetru din gleznă. Ce păcat. Dacă tot 
trebuia să aibă o jupâneasă tânără, măcar să fie neglijentă 
cu poalele capotului. 

-Îmi dau seama că domnişoara Austen nu este o alegere tipic 
bărbătească. Recunosc, probabil că și eu aș fi ales o altă carte în 
cazul unei companii masculine. Ceva în latină. 

Olivia se luptă să-şi înăbuşe un zâmbet şi pierdu. 

-Ce norocos sunteți atunci că nu sunt bărbat! 

-Exact aşa gândeam şi eu. 

Zâmbetul îi păli. Se uită în jos la cartea ei. 

Marwick îşi întrezări atunci ticăloşia - o fulgerare, ca farul 
unui tren în mers, luminându-i scurt motivația. Până la urmă, 
lacrimile ei nu contau. 

Unde era regretul, repulsia pe care acel gând ar fi trebuit să 
o provoace? Nu le putea identifica. Ea şedea la doi pași distan- 
ță de el, cu roşeața întinzându-i-se pe gât, aproape de a-i atinge 
aripile netede ale claviculelor. Capotul dezvelea centimetri chinu- 
itori din pieptul ei, pe care hainele obişnuite le ascundeau. Pie- 
lea ca de alabastru era atât de palidă, încât putea vedea rețeaua 
fină a venelor care cu siguranţă se prelungea mai departe, pe sub 
guler, tocmai până la sâni. La sfârcuri. Dumnezeule, cum le-ar 
fi gustat! 

Olivia îşi drese glasul. 

-Ce vă place la romanele ei? 

Întrebarea părea rigidă, de o politețe forţată. Cum îi observa- 
se privirea fixă, încerca să-i reorienteze atenţia spre interese mai 
cuviincioase. 

- Lumea pe care o creează. 

Ducele îi urmări degetul mare frământând un colț al cărții, miş- 
cându-se înainte şi înapoi peste muchie. Nu avea idee ce anume 
o frământa, iar asta îl scotea din minți. Își făcuse o idee generală 
despre ea şi îi întrezărise firea. Dar detalii? Copilăria ei. Originea 
ei. Aceste lipsuri mari din cunoştinţele sale îi părură deodată in- 
admisibile, cerând o remediere grabnică. 

-La ce vă referiți prin lume? 

- Portretele de familie. Cât de bine le zugrăvește. 

-Sunt destul de certăreţe în general. 

- Exact. Dezordonate, împrăștiate, imperfecte. Cu toate astea, 
membrii lor se iubesc unii pe alţii. Îl surprinse discursul acesta 
sentimental, dar, cum ea îl privea atentă, curioasă, ridică din 
umeri şi continuă: Chiar și cei detestabili, ca - arătă spre car- 
tea din poala ei ~ cum o cheamă? Nesuferita aceea, cea care fuge 
în lume. 

— Lydia. 

- Lydia, aprobă el. Începutul de zâmbet al jupânesei sale îi 
aminti de o icoană grecească — poate o sibilă. Şi-o putea imagina 

dând sentinţe înțelepte în vreo peşteră sacră, cu faţa lungă și pa- 
lidă asemenea unei lumini în întuneric, ochii ei rotunzi şi adânci 
țintuind publicul în timp ce rostea preziceri solemne. Părul ei avea 
culoarea cuprului, metalul sacru - bărbaţii ar fi făcut amulete din 
el în vremurile apuse. 

Gânduri bizare, fanteziste. Încruntat, se întoarse la cartea sa. 

- Tânjeam după o astfel de familie când eram mică, șopti ea 
după o clipă de ezitare. 

Ducele fixa pagina cu privirea. Nopțile târzii, fără somn făceau 
ca anumite discuţii să fie prea ușor de purtat şi anumite gânduri 
prea uşor de nutrit. Dar el nu îi dorea prietenia. Nu ar fi trebuit 
să-i dorească dezvăluirile. 

În cele din urmă îi răspunse: 

-Şi eu la fel. Poate o familie mai mare. Sau una mai caldă. 

Istoria nefericită a familiei sale nu era un secret. Crescând în- 
tr-o casă goală, plină de ecouri, în care părinții săi schimbau doar 
rareori două cuvinte la modul civilizat, nu recunoscuse nimic 
din scenele casnice ale lui Austen. Dar chiar și copil fiind, simţise 
că erau net superioare celor din experiența sa. 

Scaunul ei scârțâi. 

-Eu fraţi mi-aş fi dorit. Cred că ar fi fost o mare diferență. 

-Eu am un frate. Dar o familie mai mare... Şovăi. Cum ar fi fost 
să nu fie cel mai mare fiu, moștenitorul? Să aibă pe altcineva pe 
care să se poată baza? Mi-ar fi plăcut, decise într-un final. 

- Poate veţi face una. O duzină de copii ai dumneavoastră. 

- Nu. Refuzul era puternic şi instinctiv. Pentru copii era nevoie 
de căsătorie. Căsătoria ar fi presupus să se încreadă din nou în 
judecata sa, care se dovedise profund și ireparabil eronată. Nici- 
odată, nu din nou. Acum era îndatorirea lui Michael să ducă mai 
departe sângele familiei. O privi şi spuse ferm: Nu voi avea copii. 

- Aha. Olivia răsuci cartea în mâini cu un gest nervos. Păi, cred 
că nici eu. 

Ce prostie mai era și asta? 

-Eşti încă tânără, doamnă... Nu era doamnă, desigur. Care 
este numele tău de botez? 

Probabil era menţionat în recomandare, însă nu şi-l amintea. 

- Olivia. 

Avea o sonoritate muzicală. O uşoară tăiere la V. Un nume 
care te încuraja să-ţi prinzi buza între dinţi. Olivia. I se potri- 
vea perfect. 

- Olivia, zise el. De ce crezi că nu vei avea o familie? 

- Întâi de toate trebuie să am un cămin, replică ea privindu-l 
în ochi. 

Într-un scurt moment de claritate, Marwick simţi cum i se 
trezise vechiul lui talent de a-şi scruta adversarul și a-i ghici am- 
bițiile secrete. Aceasta era ambiția ei: un cămin. 

Sau poate că o recunoscuse deoarece fusese cândva şi ambiția 
lui. O, ştiuse că într-o bună zi urma să moștenească mai multe 
case decât va avea vreodată nevoie, dar ceea ce dorea era un loc 
diferit de moştenirea familiei sale, cu totul al său. 

Mai mult ca sigur nici ea nu se referea la o casă propriu-zisă. 
Altfel, o fată atât de îndrăzneață, deşteaptă și întreprinzătoare nu 
şi-ar fi găsit un soț în sătucul idilic unde se va fi născut? 

- De unde ești? 

O mai întrebase şi înainte, dar acum, în această linişte ciudată, 
ştia că va primi şi răspunsul. 

-East Kent. Familia mamei mele trăiește pe coastă, într-un sat 
numit Shepwich, lângă Broadstairs. 

-O parte minunată a Angliei. Şi-o putea imagina plimbân- 
du-se pe plajă, cu părul ciufulit de briza sărată, cu pielea opales- 
centă în lumina gri, rece. Acolo îţi visezi casa? 

Genele i se lăsară, ascunzându-i ochii. Își trecu un deget pe 
pagina cărții. 

- Nu cred că visez un loc anume. 

Deci avusese dreptate, se gândi Marwick. 

-Ce atunci? 

- Cred că îmi doresc un loc de care să... aparțin, zise ea ridicând 
din umeri. Unde să mă simt în siguranţă. 

O studie atent. În mod logic, o fată obligată să se descurce 
singură tânjea după stabilitate, voia să prindă rădăcini. De ce nu 
urmase cel mai rapid drum într-acolo? 

-Multe femei îşi lasă slujba ca să se mărite... 

Ea își ridică privirea, uitându-se în ochii lui. 

-Şi mulți bărbați se recăsătoresc. Ce e cu asta? 

- Bun, zise el după ce răsuflă zgomotos. Asta da, îndrăzneală. 

De ce oare era surprins? 

-Este trei şi jumătate, murmură ea îmbujorată. Stau în capot 
cu stăpânul meu. Eticheta nu se referă la astfel de situații. 

-Punct lovit. Permite-mi să fiu la fel de direct. Plângeai înain- 
te. De ce? 

-Cu siguranţă că unei servitoare îi este permis un oarecare 
grad de intimitate, replică Olivia cu o expresie împietrită. 

- Nu am observat să acorzi mare atenţie acestei idei. Având 
în vedere că te-am găsit în biblioteca mea privată, se pare că defi- 
nițiile noastre nu coincid. 

-Având în vedere că vă părăsiţi rareori încăperile, nu aș fi 
putut să prevăd că v-aş deranja aici! 

El se ridică, împins de emoţii învălmășite, printre care se 
distingea uimirea. 

-Cred că măritișul ar fi cel mai bun lucru pentru tine. Dumne- 
zeu ştie că nu ești făcută pentru a fi servitoare. Dacă n-ai fi fost 
femeie, te-aş fi recomandat să devii parte din barou. 

Ea îi aruncă o privire neîncrezătoare, una care nu avea nevoie 
să fie exprimată în cuvinte: acum avea s-o judece? 

- Excelenţă... 

-Te-a molestat cineva din rândurile personalului? Este ceva în 
neregulă jos? 

-Sunt perfect capabilă să mă descurc cu personalul, declară 
ea ridicându-se în picioare. Iar insubordonarea unui servitor nu 
m-ar face să plâng! 

-Atunci ce... 

-Vă voi spune dacă îmi răspundețţi şi mie la o întrebare. 

Cine controla conversaţia? se revoltă ducele în gând. Acum 
încerca să-i pună condiții? La schimb pentru răspunsul ei, ar 
fi putut să-i ceară luna de pe cer, şi pentru el nu ar fi fost nici 
o diferenţă. 

-Foarte bine, atunci răspunde-mi: de ce plângeai? 

-Pentru că nu sunt omul care speram să fiu. Şi mă detest din 
această cauză. 

Asta nu-l lămurea defel. 

-Ce vrei să spui? Cine sperai să devii? 

-Cineva mai bun. O femeie care să trăiască în conformitate cu 
idealurile ei. 

»lisuse!“ Cuprins de un amuzament sumbru, se întoarse spre 
rafturile de cărți. 

-Atunci amândoi am fost aduşi aici de aceeaşi stare de spirit. 
Dar te asigur, doamnă Johnson, că îți vei depăşi dezamăgirea. 

-Cum ați făcut-o dumneavoastră? 

-O noapte bună îţi doresc, spuse el, ignorându-i remarca. 

-Nu mi-aţi răspuns încă la întrebare. 

- Încălcarea cuvântului dat este privilegiul special al ducelui, 
declară el ritos. 

-Foarte bine, nu răspundeți. Dar eu o să întreb oricum: de ce 
mai citiți Jane Austen dacă ați pierdut orice speranță? De ce vă 
chinuiți cu finaluri fericite dacă nu credeţi că sunt posibile? 

Marwick se uită fix la cărți. Distracţia mersese prea departe. 
De ce își imagina că avea dreptul să-i vorbească astfel? De ce îi 
dădea el ocazia tot timpul? 

- Aveţi toate atuurile. Vocea ei era aprinsă. Nu există nici un 
motiv pentru care nu vă puteți întoarce în lume, să aveţi tot ceea 
ce credeți că v-a fost refuzat. Vă spun, dacă aș avea avantajele 
dumneavoastră, eu m-aş reface! 

Zeflemeaua înțepătoare din glasul ei îl străpunse în piept ase- 
menea unui cârlig. Dar la naiba, probabil că ea chiar s-ar fi refăcut. 
Nu avea nici o idee despre respect, despre limite, despre locul ei. 
Se uită peste umăr ca să-i râdă în față, să îi dea lecţia acidă cu care 
să o pună la punct, după cum avea nevoie. 

Imaginea îl lăsă însă fără cuvinte. Stătea cu romanul strâns la 
piept, o fată înaltă, cu talia zveltă şi părul roșu asemenea frun- 
zelor veştede, şi nu era pic de batjocură pe faţa ei. Expresia ei era 
mai degrabă palidă, hotărâtă, plină de speranţă. Provocându-l 
să fie la fel de curajos ca ea. Îl provoca tot timpul, de parcă nu ar fi 
fost cel mai iritant, imprudent, impertinent lucru... 

-Îți poţi imagina, începu el cu o voce pe care nu și-o recunos- 
cu, plină de răutate animalică. Oare ai atâta experiență de viață ca 
să poți ghici că te-aș devora dintr-o înghițitură, te-aș folosi şi apoi 
te-aş lepăda dacă asta m-ar ajuta să mai trăiesc pentru o singură 
clipă naivitatea aceea idioată zugrăvită pe fața ta? Binecuvântarea 
celor săraci cu duhul: asta este, Olivia. Şi viaţa o va smulge din 
tine. Şi eu aș smulge-o din tine, chiar aici, dacă aş putea-o avea 
pentru mine, doar pentru o clipă. Să mă ajute Dumnezeu. Credin- 
ţa ta idioată în ceva mai bun. 

Buzele ei se despărțiră. O şocase. Perfect. Credea în finaluri 
fericite. Credea că basmele au o legătură cu realitatea. El voia să 
facă mai mult decât să o şocheze. Își dădu seama că făcuse un pas 
când ea sări înapoi. Se forță să se oprească. Mâinile lui, ţinute 
în lături, se făcuseră pumni. Această dorință înflăcărată, care îl 
răvăşise atât de brusc, nu era carnală, era o slăbiciune mult mai 
întunecată, mai devastatoare. Unghiile i se înfipseră în palme. 

Speranţa era însă un drog, nu așa se spunea? Şi da, el deve- 
nea un diavol când i se impunea abstinenţa. Nici un drog nu era 
mai exotic și nu-l făcea să tremure mai tare de nevoie ca speranţa. 
Ce poftă falsă şi disperată! Altfel de ce şi-ar fi risipit săracii golo- 
ganii la loterii şi de ce se răspândeau zvonuri despre lacrimile apă- 
rute pe obrajii sfinţilor din icoane? Ce le aduceau aceste amăgiri? 

Dar dacă i-ar fi simţit gustul, poate că avea să-și primească 
doza pentru o clipă. Poate. 

-Este un lucru bun că Jones îți caută o înlocuitoare. Vocea lui 
se auzi ca un mârâit. El nu credea în basme. El nu avea de gând să 
o siluiască pe această naivă. Naiba s-o ia! Nu vei găsi nici un final 
fericit în casa asta, îți garantez. 

- Nici dumneavoastră. 

- Momești persoana greșită, fetişcano. 

-Nu o să mai ieşiţi niciodată? 

Se repezi spre ea. Olivia rămase împietrită, fixându-l cu ochii 
mari, fără să clipească. Îl scotea din sărite. 

-Te crezi vreo binefăcătoare? Cuvintele izbucneau din el în 
calupuri veninoase. Ţi-ai imaginat cumva că ai putea să mă ajuţi? 


161 


Meredith 'Duran 


= 


- Nu, şopti ea. Sau nu știu; am vrut doar să spun că dumnea- 
voastră... 

-Eşti servitoarea mea. Înţelegi acest lucru, doamnă John- 
son? Este posibil să nu îţi dau nici o recomandare. Eşti insolentă 
și nu îţi cunoști locul; nu aș putea să te recomand cu conştiinţa 
împăcată. 

Expresia ei se întunecă. Ducele se întrebă de ce dorise atât 
de mult s-o întristeze. Supărarea nu i se potrivea mai bine decât 
speranța. 

-Este nedrept, spuse ea în cele din urmă. Şi nu sunteți un 
om nedrept. 

-Nu sunt? Râsul îi arse gâtlejul. Chiar ești nebună? 

- Nu. Nu sunt. Îşi îndreptă spatele, iar lumina aceea afurisită îi 
apăru din nou pe față, spre enervarea ducelui. Continuă pe neră- 
suflate: Chiar şi în cele mai întunecate momente ale dumneavoas- 
tră, nu aţi făcut rău nimănui. lar în cele mai bune, tot ajutorul pe 
care l-aţi dat săracilor, autoritatea cu care ați condus partidul şi 
chiar întreaga națiune prin vremuri tulburi — şi exemplul nobil 
al guvernării dumneavoastră —, aţi putea redobândi toate acestea, 
şi eu nu înţeleg... 

O apucă de umeri și îşi apăsă gura peste a ei. Îi sorbi oftatul 
de surprindere şi îi mușcă buza moale, cu toate că o urmă de lu- 
ciditate îl opri să o facă până la sânge. Voia ca ea să scâncească, și 
dorința i se îndeplini. 

Olivia încercă să se elibereze, dar strânsoarea mâinilor lui se 
înteți, provocându-i durere. „Asta e realitatea. Fără nici o spoială, 
fără romantism: nu există nimeni care să te poată ajuta.“ Marwick 
îi linse cerul gurii și îi gustă limba. Băuse de curând ceai îndulcit şi 
mirosea a trandafiri, întotdeauna a trandafiri... 

Degetele ei îi trecură prin păr. Buzele ei, gura ei, se mișcau sub 
ale lui. Ea îi... răspundea la sărut. 

Dacă ea ar fi luat foc nu ar fi fost mai buimăcit. Nu merita acest 
sărut. Strânsoarea lui slăbi. 

Păşi spre el. Strânsoarea puternică, fierbinte a mâinilor ei 
coborî din părul lui pe ceafă, apoi pe umeri. Săruta stângaci, cu 
același entuziasm sincer, exasperant, aceeași speranță nebună 

pe care el dorise să o pedepsească dându-i această lecţie: această 
lecţie despre dezamăgire. 

Totuşi nu părea deloc dezamăgită. Era caldă și imposibil, 
miraculos de înaltă. Unghiurile şi curbele trupului ei se potriveau 
perfect cu corpul lui, sânii ei i se striveau de piept, talia ei - acolo 
căzuse mâna lui uimită — era o dulce ondulare. Mirosea asemenea 
grădinii vara; acum îi săruta gâtul, şi părul ei ajunse la nasul lui — 
flori şi verdeață, prospețime și tinerețe. 

O apucă de mijloc şi o lipi de bibliotecă. 

- Bine, mârâi el în gura ei. la de aici, atunci. Sunt atât de bun? 
Atunci, ia de aici. 

- Da, şopti ea. 

„Da?“ Nu mai înțelegea nimic. Era furios pe ea, pe felul în care 
se lăsa folosită, și încă de ce soi de bărbat! Își înfipse mâna în 
părul ei şi îi trase capul pe spate pentru a-i scoate la iveală gâ- 
tul lung și fragil. Nu întâmpină nici o rezistență. Era o proastă 
că îi permitea să o facă, îi permitea să îşi treacă dinţii pe această 
bucată vulnerabilă de piele. 

Cu un geamăt, Olivia se cutremură lipită de el. 

Marwick își coborî mâinile, apucă materialul subţire al capo- 
tului şi îl ridică. Gamba ei era fierbinte, imposibil de moale. Masă 
mușchii de acolo, după care palma îi alunecă în sus, spre locul 
sensibil din spatele genunchiului ei, umed, secret; şi apoi spre 
rotunjimea de pe interiorul pulpei, maleabilă, darnică, o dulce 
renunțare. Dintr-odată, începu să se zvârcolească. Rezistență? 

— Prea târziu, mormăi el. 

O, Doamne, ea cedă; coapsa ei cedă moale, apoi se ridică, mân- 
gâindu-i şoldul viril. Marwick îi apucă glezna, îi puse piciorul gol 
pe coapsa lui și cuprinse în palmă vulva, strângând puternic. 

Ea ţipă. 

- Da, zise el printre dinţi. 

Putea să-i simtă rotunjimea femnității umede prin lenjerie. 
Senzaţia îi tăie răsuflarea; pipăi materialul mătăsos până când, cu 
respirația şuierată, îi găsi centrul alunecos, cu buzele atât de uşor 
de depărtat. 

Ea îşi întoarse fața către gâtul lui, şi el îi prinse capul ca să o 
țină acolo câtă vreme căuta bobocul care pulsa în vârful despică- 
turii fierbinți. Degetul lui apăsă şi se roti; peste câteva clipe ea se 
crispă, aruncându-şi capul înapoi cu putere, de cotoarele cărților. 

În timp ce continua să-i dezmierde punctul acela de pe culmea 
muntelui de senzualitate, îşi luă răgazul s-o contemple. Părul îi 
cădea ca o aură de foc în jurul feței palide. Buzele ei se despărțiră, 
tremurând; el se aplecă şi le linse. 

-Tot mai sunt un om bun? 

Gura ei formă o singură silabă. Încercă de două ori să o 
pronunțe. 

- Da, şopti într-un târziu. 

- Nu. 

Chiar nu avea de gând să învețe? Găsindu-i deschizătura, stre- 
cură un deget înăuntru; își opri în gât un sunet animalic când ea 
se strânse în jurul lui gemând. Era strâmtă, şi se strânse și mai 
mult când o pătrunse mai adânc. Îşi acoperi gura cu dosul palmei 
ca să nu ţipe. 

-Mă simţi? vru el să ştie. Cum Olivia nu răspundea, mulțu- 
mindu-se să-l privească pe deasupra palmei cu ochii mari, îi ceru: 
Spune-o. Intenţionase să adopte un ton sever, dar vocea lui deve- 
nise languroasă. Dumnezeule, cum o simțea! Vrei să ştii ce vreau 
cu această bucată din tine? 

— Păi... îngăimă ea şocată. 

-Vreau să ţi-o trag. Cu scula mea, şi cu toate degetele, şi cu 
limba. Să intru adânc în tine, Olivia, cât eşti de lungă. Vreau 
să te consum. Vreau să te fac să țipi, şi să mă rogi să mă opresc, şi 
atunci o să te pun să te apleci și o să ţi-o trag din nou. Aici te aduce 
speranţa, înţelegi? Te aduce la ruină, şi eu o să o savurez. Te voi 
distruge pentru plăcerea mea și te voi face să vii după mine, şi să 
te urăşti la sfârşit pentru că o faci. 

- Eu... tu nu ești... vrei să fii mult mai rău decât eşti cu adevă- 
rat! bolborosi ea. 

- Mai rău? Îşi trecu degetul peste clitorisul ei, făcând-o să 
icnească. Priveşte-mă. Se lăsă în genunchi și, apucând-o de şol- 
duri, o împinse în bibliotecă, îi ridică poalele, îi despărți fesele 

rotunde ca să o scoată la vedere și îşi puse limba pe ea. O linse 
pe toată. 

Gustul ei... 

Ea ţipă. Vag, o auzi, însă n-o băgă în seamă. Era acolo, în 
beznă, prins în propria capcană, îmbătat de la gustul ei. Avea 
gust de... ocean, totalitatea feminină, fecunditate, viață, creație, 
sare și cupru. Mai avea puțin și exploda. Digul se rupse și foamea 
năvăli asupra lui, posedându-l. Îşi uită scopul, uită orice în afară 
de nevoia sa, doar atât: să o guste şi mai adânc, să își umple limba 
şi buzele de mirosul ei. 

Îi supse clitorisul până când şoldurile ei căzură, dar nu era des- 
tul. Era un animal, da, renegat de prea multă vreme. Îşi împinse 
limba în ea cât de adânc putu; promisese că o va face, dar acum era 
doar pentru sine. „la de aici!“ se gândi. 

Ea se răsuci sub el cu un geamăt sfâşietor. Termină zvâcnind 
pe buzele lui, respiraţia ei scâncită aprinzând părţi tainice din el, 
dorințe fundamentale şi atotcuprinzătoare pe care nu le mai sim- 
tise până atunci. Nu ştiuse. 

Acesta fu lucrul care, la final, îl făcu să se retragă, oprin- 
du-l să se descheie la pantaloni şi să termine ceea ce începuse. 
Dintr-odată, când o privi revenindu-şi în simţiri, îşi dădu seama 
că nu ştia ce începuse aici. 

Acest lucru nu era comparabil cu nimic din experienţele sale. 

Olivia nu semăna deloc cu Margaret. Margaret nu îl făcuse ni- 
ciodată să se simtă ca o bestie vorace. Margaret nu scosese nicio- 
dată vreun sunet. 

Gândurile îi domoliră înflăcărarea ca un jet de apă rece. 
Se dădu uşor înapoi, gata să o prindă dacă ar fi căzut, însă ea se 
îndreptă sprijinindu-se de rafturile cu cărți. Îi întâlni privirea şi 
i-o susţinu, când orice altă femeie şi-ar fi ferit-o. 

El fu cel care o evită. El fu cel care nu ştia încotro să se uite. 

Conştientizarea acestui fapt îi provocă o panică ciudată. 
Se obligă să se întoarcă spre ea. Olivia, rezemată de bibliotecă, îi 
privea cu buzele desfăcute, cu fața îmbujorată, cu coada în neo- 
rânduială pe umăr. Marwick îşi imagină cum ar fi arătat cu coada 
aceea desfăcută, cu şuvițe de păr căzându-i pe sânii goi, albi, ui- 
tându-se la el din patul său cu aceeaşi revelaţie surprinsă în ochi. 

Când îşi ridică mâna ca să-și atingă buzele, aceasta tremura. 

„Iisuse Hristoase!“ Ar fi vrut să țipe la ea. Cuvintele îi erau ca 
nişte noduri tari în gât, astfel încât nu putea să înghită. „Nu ai 
nici o grijă? Nici o urmă de judecată?“ 

Ar fi vrut să lovească raftul cu pumnul, căci merita durerea din 
plin, însă asta ar fi însemnat s-o sperie. 

Cum de nu era înspăimântată? De la prima lor întâlnire, când 
el aruncase cu sticla — cum de nu reușise să o îngrozească? 

-Nu eşti bună de servitoare, mormăi în cele din urmă. 

Ea clipi nedumerită. De parcă el ar fi putut spune altceva; de 
parcă ar fi putut găsi vreo propoziţie logică de rostit. 

Doar acest lucru avea sens, un sens josnic, de trişor: el era 
ducele de Marwick și ea, o simplă slujnică. Orice rol i-ar fi incum- 
bat - de porc, un nemernic, de fiu al tatălui său - așa trebuia să 
fie. Pentru el era un refugiu, departe de confuzia pe care nu o 
putea îndura. 

- Renunţă la slujbă, mârâi el. Găseşte-ți un soț. Fă un tal- 
meș-balmeș din casa ta în loc să îți bagi nasul în altele. 

Acum, în sfârşit, ea își feri privirea. O roşeață puternică i se 
urca în obraji. Răspunsul ei abia se putu auzi: 

-Acesta ar fi într-adevăr un final fericit. 

Alastair sări înapoi. Apoi se obligă să râdă, cu toate că sunetul 
îi ardea gâtul. 

-Şi acum ştiu că ești nebună. O noapte bună îţi urez, doamnă 
Johnson. 

Era biblioteca lui. Dar ea rămase pe loc în timp ce el închise 
ușa lăsând în urmă imaginea ei, singură si dreaptă lângă rafturile 
de cărți. 


Capitolul 11 
SES 


Orele de dinaintea răsăritului erau întotdeauna cele mai liniş- 
tite. Olivia se strecură înapoi în cămăruța ei şi se întinse, păcălin- 
du-se că ar fi putut să doarmă. 

În schimb, își asculta sunetul inimii. Regularitatea bătăilor îi 
părea imposibilă, de parcă nimic nu s-ar fi schimbat în această 
noapte, de parcă ea nu s-ar fi schimbat. De parcă orice se întâm- 
plase n-ar fi lăsat nici o urmă fizică. 

Ştia că nu era nimic nemaiîntâlnit sau măgulitor în scena care 
tocmai se derulase în bibliotecă. Un stăpân care îşi seducea ser- 
vitoarea - aceasta era o poveste atât de veche, încât devenise un 
clișeu. Același lucru se întâmplase cu reversul, servitoarea care 
primea bucuroasă atenţiile stăpânului. Simţindu-i atingerea ca pe 
o minune. Poftind și rugându-se pentru mai mult. 

Se uită atent la ilustrațiile de pe perete, străduindu-se să le 
distingă prin întuneric. În tabloul câmpenesc, un cuplu se plim- 
ba pe ulița satului: soția cu gulerul închis până sus şi soțul, roto- 
fei şi rumen, care nu ar fi inspirat vise fierbinţi nici unei femei. 
Imaginea transmitea un mesaj: exista o distanță enormă între 
bună-cuviință şi dorinţă. 

Decenţa nu avea pentru ea o importanţă etică. Până la urmă, 
mama ei se legase de un bărbat știind că nu avea s-o ia niciodată 
de nevastă, însă asta nu însemna că era o persoană rea. Dusese 
un trai cumpătat şi cuviincios, şi Olivia nu se îndoia că o privea 
acum din Ceruri. 

Cu toate că nu considera decenţa o virtute, era totuși ca- 
lea cea mai sigură. Toate planurile ei tindeau într-acolo. Ea nu 
era vreo fătucă proastă care visa la marea iubire. Ceea ce dorea era 
ceva real, ceva durabil: un cămin într-un sătuc unde oamenii să-i 
cunoască numele şi să o salute pe stradă. Acestea erau lucrurile 
pe care mama ei nu le putuse dobândi. Mica nobilime refuzase s-o 
accepte. Negustorii și şeful poștei îi primiseră banii politicoși, dar 
nu-i zâmbiseră niciodată. 

Olivia tânjea la un astfel de loc, unde să fie cunoscută şi bine 
venită și unde să i se adreseze zâmbete. Dar patimile ei... 

Îşi strecură mâna sub mâneca largă a cămășii de noapte. Pielea 
i se făcu din nou de găină, căci în mintea ei era mâna lui Marwick 
cea care o mângâia. 

El o frânsese în această noapte. Şi avusese dreptate când o 
avertizase că îi va plăcea. Plăcea? Ce cuvânt palid pentru ceea 

ce o făcuse să simtă. Şi cât de uşor era, în beznă, să se atingă 
singură prefăcându-se că era atingerea lui şi să simtă cum o cu- 
prindeau iarăși fiorii... 

Era oare acordată la el, asemenea unei viori pregătite pentru 
un anume violonist? Nu era exclus. Ducele de Marwick, asemenea 
unei planete, avea o forţă gravitațională uriașă. El modelase poli- 
tica şi întreaga națiune. De ce nu ar fi reconstruit-o şi pe ea? 

Îşi strânse pumnii şi privi în sus, cu ochii uscați. Tavanul era 
străbătut de o singură crăpătură, pe care nu o putea vedea clar pe 
întuneric, dar o putea simţi. De asemenea, putea simți şi crăpătu- 
ra din interiorul ei. 

Cu cât rămânea mai multă vreme acolo, cu atât mai mare şi 
mai adâncă devenea această falie. Marwick era bun și apoi crud, 
orb şi apoi teribil de clarvăzător, jignitor şi după aceea, fără nici 
un fel de avertisment, atât de blând încât aproape că îi frângea 
inima. Fusese odată un om mare și avea să redevină unul - spre 
deosebire de el, Olivia nu avea nici o îndoială. Mintea sa era prea 
ascuțită şi înăuntrul lui clocotea prea multă energie ca să rămână 
pentru totdeauna în acea închisoare creată de el însuși. 

I se făcuse o nedreptate cumplită. Ea ştia întreaga poveste, 
ceea ce era în sine un motiv să se rușineze. Fusese deja amăgit 
prea mult, şi nu merita și mai multă înșelăciune. Nu avea s-o ier- 
te niciodată. Pe de altă parte, ea nu avea de oferit altceva decât 
şiretlicuri. Marwick credea că o pune în pericol? Ea avea de 
gând să trădeze un bărbat care suferise deja groaznic și nu era ca- 
pabilă să se ierte pentru asta, la fel cum nici el nu avea s-o facă. 

Nu putea nici să plece cu mâna goală. La un moment dat el avea 
să revină în societate, care nu aștepta decât să se aşeze înapoi pe 
orbita lui. Şi ea? Ea nu era o planetă, ci un fir de praf. Nimeni n-ar 
fi observat-o. Avea să fie luată de curent, fără să se poată stabili în 
vreun sat. Căci era nevoie doar de o vizită a lui Bertram pentru ca 
localnicii să nu o mai salute, să nu-i mai zâmbească. 


Dimineaţa următoare, când se trezi, Olivia avu certitudinea că 
se îmbolnăvise. Îşi simţea capul plin de vată, şi ochii o dureau. Luă 
micul dejun în camera ei, şi ar fi rămas bucuroasă acolo și restul 

zilei, evitându-l pe duce ca o laşă, dacă nu i s-ar fi părut insupor- 
tabil să stea singură cu propriile gânduri. 

Se hotărî să verifice activitatea cameristelor. În salonaș o găsi 
pe Muriel scuturând draperiile în timp ce Polly ridicase o vază 
într-o mână pentru a o șterge de praf. 

- Atenţie! strigă ea, repezindu-se să salveze obiectul fragil din 
strânsoarea stângace a fetei. Lasă-mă pe mine. Dă-mi cârpa, voi 
ocupaţi-vă de restul. 

Se prefăcu a nu observa privirile intrigate pe care le schimbară 
slujnicele. Se simțea bine să aibă ceva de făcut, să fie ocupată cu 
altceva decât cu gândurile ei. Vaza era decorată cu email turcoaz, 
nişte păsări delicate fluturând din aripi în casete delimitate cu fur 
de argint. Fără îndoială că era nepreţuită. Probabil că nimeni nu o 
mai admirase de luni de zile. 

Trecu cârpa peste gura vazei. Nu râvnise niciodată comori, 
dar îşi dădu seama că posedarea de lucruri valoroase putea oferi 
o anume siguranță. Dacă le lăsai în urmă, oamenii îți observau 
rapid dispariția, pur şi simplu pentru că nu ar fi înțeles cum de 
abandonaseşi o asemenea avere. 

Cineva ţipă. Ea se întoarse şi văzu o pasăre dând din aripi dea- 
supra canapelei; probabil că se strecurase prin fereastra pe care o 
deschisese Muriel ca să o spele. 

Polly păşi înainte, lovind cu mătura de parcă ar fi fost o lance 
de turnir. Pasărea se înălță până se lovi de tavan, după care zbură 
amețită de-a lungul peretelui. 

Muriel ţipă din nou. 

- O, prinde-o. Prinde-o! 

- Încerc, se răsti Polly. 

- Oprește-te. Olivia înşfăcă un cearșaf care proteja mobila cât 
nu era folosită. Las-o să se liniştească. 

-Nu ar fi trebuit să intre, se văită Muriel. 

Pasărea coti brusc spre o fereastră — cea greşită. Se izbi de sti- 
clă și căzu pe covor. 

-E moartă, zise Polly. S-a omorât singură! 

- Şşşt! Olivia lăsă cearşaful să cadă peste mica vietate, apoi 
pipăi încet în căutarea trupuşorului. Căldura acestuia o uimi. 

Îl ridică, apoi adună marginile pânzei pentru a forma un soi de sac 
cu care se îndreptă spre uşă anunțând: O să o duc în grădină. 

-Şi-a frânt gâtul, strigă Polly din urmă. 

Olivia merse repede, neînțelegându-şi furia bruscă. Dar 
până și o pasăre merita un sfârşit mai bun decât să piară în aceas- 
tă casă. 

În grădină lăsă cearșaful pe iarbă și îl despachetă cu grijă. 
Pasărea zăcea acolo, zvâcnind tot mai slab. Poate că Polly avea 
dreptate, şi acestea erau spasmele morții. 

Ştia că dacă micuța creatură murea, furia ei avea să crească, 
îndemnând-o să caute un mod de a se descărca pe cineva care nu 
o merita. De exemplu Polly, căreia i se părea perfect normal să 
lovească o ființă îngrozită cu mătura. 

Şi de ce să nu gândească astfel? Era doar o pasăre. Nu era 
un bărbat. 

Se îndreptă, îngrozită de ea însăşi. Era chiar atât de proastă, 
atât de nebună încât să-l asemene pe ducele de Marwick cu o pa- 
săre fără noroc? El nu avea nevoie de apărarea ei. Dacă era captiv, 
își făurise singur colivia. 

- Du-te, îi şopti păsării. Eşti liberă. 

Cine altcineva putea să facă o asemenea afirmaţie în acea 
casă? 

Se auzi un zăvor. Marwick stătea în prag, cu fața golită de orice 
expresie. 

-Aş dori să discutăm. 

Olivia anticipase acest moment, îi fusese groază de el toa- 
tă dimineața. Acum venise, și îşi dădu seama că furia avea până 
la urmă un scop. Se ridica între ei asemenea unui zid de piatră, 
făcând-o nepăsătoare la porunca lui, la autoritatea calmă cu 
care rosti: 

- Intră. 

- Imediat, răspunse ea cu ochii la pasăre. 

- Acum, doamnă Johnson. 

Bine că nu își putea impune voința venind să o ia. Asta ar 
fi presupus să iasă din casă, lucru pe care nu-l putea face — nici 

măcar pentru a păşi în propria grădină. Din păcate pentru el, Oli- 
via era ocupată. 

Îngenunche lângă pasăre. Nu era frumoasă - o pitulice ba- 
nală, maro, destul de mică cât să-i încapă în palmă. Dar ochii ei 
erau deschişi acum, mărgele negre strălucitoare care aruncau pri- 
viri înnebunite. 

- Bună, îi şopti. Ridică-te. 

- Olivia, spuse el încet. 

Sunetul numelui ei pe buzele lui o străbătu ca un curent elec- 
tric, dar refuză să îşi ridice ochii. „Lasă-l să aştepte toată ziua“, 
se gândi. În definitiv, se considera un om foarte rău, şi nu aveau 
oamenii răi tendinţa să pândească din umbră? Foarte bine, s-o 
facă şi acum. 

Cu infinită blândeţe, mângâie trupul păsării, iar convulsiile 
încetară. O greşeală? O omorâse? 

-Las-o în pace, zise Marwick. E speriată. 

Fiind o zi neobişnuit de caldă pentru decembrie, poate că 
găsea pe afară alte lucruri care să-i distragă atenția, ținând-o ocu- 
pată restul zilei. 

Aripile păsării zvâcniră, apoi fluturară o dată, de două ori. 
Ținându-și respiraţia, Olivia îşi strecură mâinile sub ea. Gheare 
mici şi ascuţite trecură rapid peste palma ei. Apoi pasărea îngheță 
din nou. 

- Face pe moarta. 

- Sunteţi ornitolog? Vocea ei era acră. Dacă da, veniți să îmi 
daţi o mână de ajutor. Altfel, păstraţi tăcerea. 

Râsul lui afectuos o uimi. Dar nu își permise să se uite. 

- Zboară, murmură ea, ridicând pasărea spre cerul înnorat. 
Mica vietate nu făcu însă nici o mişcare, 

-Sau poate este rănită mortal, adăugă ducele. 

- Zboară, rosti ea mai aspru, şi ridică din nou palmele făcu- 
te căuș. 

Pasărea nu se clinti. 

-E moartă, decretă Marwick. Las-o jos. 

- Zboară! Îşi aruncă mâinile în sus, iar pasărea se lansă în zbor, 
prăbușindu-se un pic înainte să-şi găsească ritmul şi să dea din 
aripi până ce trecu peste zidul de piatră. 

Peste o clipă dispăruse deja în zare. 

-Nu era moartă. 

Tăcere dinspre prag. Olivia se întoarse şi îl văzu uitându-se la 
ea cu o expresie stranie care îi făcu pieptul să se strângă. Cât de 
frumos era! Cât de groaznic de rătăcit! Ce vedea oare când se uita 
în oglindă? Ea îl asemuia cu un înger căzut. Nu își dădea el seama 
că îngerii puteau alege să se înalțe? 

- Da. Nu era moartă. Ai avut dreptate, spuse el făcând un pas 
în grădină. 

Olivia se holbă. Chiar avea de gând...? 

Da, Marwick venea spre ea. Icni şi îşi împreună mâinile - după 
care îşi dori să nu o fi făcut, căci el zâmbi sumbru și își ridică 
palmele într-un gest care spunea: „Priveşte“. 

- Uimitor, nu-i aşa? Se apropia, înalt şi zvelt, lat în umeri, afa- 
ră. Îţi dai seama că tocmai mi-am făcut primii paşi singur, fără 
ajutor? 

-Nu glumiţi, şopti ea. În lumina naturală, mișcându-se 
cu o grație animalică, el părea cum nu se poate mai diferit de 
un copil. 

- O, crede-mă, nu glumesc. Se opri, se uită în jur şi inspiră pro- 
fund. Genele lui lungi coborâră. Studie pământul de sub picioare- 
le sale, buzele lui pline strâmbându-se în timp ce săpa noroiul cu 
cizma. Aş zice că e moartă, murmură într-un târziu. 

Olivia se puse între el şi ușă, hotărâtă să împiedice orice încer- 
care de retragere. 

- Pasărea? O, vă referiţi la grădină? Deoarece se uita atent la 
iarba maronie. Și el era afară. De-abia mai putea vorbi din cauza 
undelor de șoc care o străbăteau. Dintr-odată, ducele părea mult 
mai tânăr, ca şi cum casa ar fi fost o povară pe umerii lui, și acum, 
în sfârşit, putea sta drept, eliberat, puternic și zvelt. Nu e moartă 
cu totul, zise ea. Sunt mai multe plante perene plantate pe aici... 

El îi zâmbi slab. 

-Nu îmi îndruga vreo prostie despre primăvara care o să 
sosească. 

Ei îi scăpă un sunet ciudat, ceva între hohot de râs şi suspin. 
Vocea lui denota un calm desăvârșit. Nu avea de gând să năvăleas- 
că peste ea ca să intre în casă. 

-Nu o s-o fac. 

Marwick închise ochii şi îşi lăsă capul pe spate, de parcă își 
arăta faţa cerului. Părul îi lucea palid, cânepiu, strălucitor. Fascina- 
tă, Olivia observă fiecare linie a feţei lui: ridurile din jurul ochilor, 
ridurile de râs din dreptul gurii, cele două linii pale de deasupra 
nasului. Îl făcuse ea să se încrunte și să zâmbească de destule ori 
încât să fi adâncit acele riduri? Avea să-i lase o urmă acolo? 

Gândul acesta o făcu să se foiască neliniștită. Era momentul să 
plece. Scopul ei principal pe ziua aceasta fusese să îl evite. Dar cu 
toate că se uita spre ușă, nu se mişcă. Acești paşi pe care el tocmai 
îi făcuse erau prea importanți, prea extraordinari. Aveau nevoie 
de un martor. 

El se îndreptă și îi zâmbi. Forma plină a buzelor lui o ţintui pe 
loc. Era îmbrăcat de oraş, într-un costum cu dungi subțiri; acum 
arăta ca un gentleman de familie bună, doar că mai avut, căci ar fi 
ieşit în evidenţă din orice mulțime prin luciul hainei de merinos, 
croiala ei elegantă și siguranța naturală cu care o purta. Acum ară- 
ta ca un bărbat pe care ea nu ar fi avut nici o speranţă să-l cunoas- 
că. Şi când se gândea că noaptea trecută își pusese gura în cel mai 
intim loc al ei... 

-Ài avut dreptate. 

Roşie ca focul, își puse mâinile pe obraji ca să-i răcorească. 
Dacă el s-ar fi prefăcut că în ajun nu se întâmplase nimic, ea l-ar 
fi imitat cu bucurie. 

-Despre pasăre, vreţi să spuneți. 

Se făcu simțită o briză uşoară, iar ducele își îndreptă faţa spre 
direcţia vântului, închizând ochii din nou. 

-Printre alte lucruri. 

Nedumerirea o prinse ca un năvod fierbinte. Voia să-l întrebe 
la ce se referise. Își voia și furia înapoi, era mult mai bună decât 
această nesiguranţă. Își şterse mâinile de fustă. 

-Ar trebui să mă spăl. Pasărea era... 

Se întoarse din nou spre ea, scrutând-o cu ochii de culoarea 
safirelor, doar că mai adânci, fără fund, infinit de complicați. 

-Mă întreb. De ce crezi că te ferești acum? De altă siluire? 
Sau de scuzele mele? Îmi pare rău pentru noaptea trecută, să știi. 
Nu ar fi trebuit să te ating niciodată. 

Olivia simţi cum se înfierbânta. Acum așternuse în cuvinte 
ceea ce se întâmplase. Şi-ar fi dorit să nu o fi făcut. Prostește, ira- 
tional, regretul lui o deranja. Ea nu i-ar fi spus siluire. Părea că, 
retroactiv, el îi anula asentimentul, deși ea fusese de acord. Nu o 
obligase în nici un fel. 

- Este în regulă, îl asigură pe un ton aspru. Nu a fost nimic. 

-Îți invidiez certitudinea. Fără să-i lase timp de reflecţie, 
adăugă: O femeie vine astăzi la interviu pentru postul tău. 

Deci asta îl determinase să o caute! Fără îndoială, el consi- 
dera că aceasta era parte a scuzelor. Olivia se calmă inspirând 
profund. 

- Aveţi nevoie să stau de vorbă cu ea? 

- Nu, eu și Jones ne vom ocupa de asta. Zâmbetul lui părea 
menit să atenueze orice urmă de înțepătură. Ți-am pregătit o 
recomandare și o listă de familii unde poate ai dori să lucrezi. 
Comentariile mele de azi-noapte - uită-le, te rog. Îi luă mâna, iar 
degetele lui late, fierbinţi îi cuprinseră încheietura uşor ca o sufla- 
re. Mărturisesc, şopti el. Aş dori să te ating din nou. 

Se refera la o atingere cu mult mai intimă decât aceasta. Oli- 
via îl înțelese, şi fluturi părură să bată din aripi - nu doar în sto- 
mac, ci pe toată pielea ei, aripile invizibile șoptind pe deasupra ei, 
lăsând fiori ai minunii în urmă. Deschise gura, dar nu reuși să 
spună nimic. 

Voia ca el să o atingă. Ea voia ca el să spună: „Nu îţi dau 
drumul“. 

-Dar nu o voi face, continuă ducele, desprinzându-şi degetele. 
Meriţi mai mult, doamnă Johnson. Din această cauză, este mai 
bine să pleci. 

Cum se întâmplase așa ceva? Nici un bărbat nu-i mai suci- 
se minţile, dar acum, când el o salva de pe marginea prăpastiei, 

Olivia își dădu seama cât de aproape fusese să pășească peste 
buza acesteia. Sau poate deja o făcuse. Şi nu era sigură că îşi dorea 
să se întoarcă. 

Se retrase un pas, masându-şi încheietura ca să îşi şteargă şi 
ultima scânteie de dorinţă. 

-Îmi pare rău, Olivia, spuse el privind-o impasibil. 

Îşi îndreptă spatele şi trase adânc aer în piept. Ea nu era victi- 
ma lui şi nici iubita lui disprețuită. Nu fusese respinsă; venise aici 
cu un motiv, şi mai avea şanse să reușească. 

-Şi mie îmi pare rău, îi răspunse. 

Nu pentru noaptea precedentă, ci pentru ceea ce urma să 
facă. În după-amiaza aceasta se profila o ocazie unică, deoarece 
încăperile lui avea să fie goale în timpul interviului. Intenţiona să 
le cerceteze. 

Alastair credea că se achitase onorabil faţă de tânăra femeie. 
Îşi ceruse scuze şi, cu toate că ea nu îşi dăduse seama, îi adusese 
un omagiu. Olivia nu putea pricepe de câte eforturi avusese nevo- 
ie ca să pășească afară, în lumina dimineţii, să meargă la ea atunci 
când ea nu voise să vină la el. 

Afară, deodată, atât de ușor. 

Preţ o secundă, când trecuse peste prag, avusese impresia că 
sufletul i se despărţise de trup şi plutea undeva deasupra, în timp 
ce corpul său, condus de o mână invizibilă, autonomă, continua 
să înainteze. Icnetul ei uimit fusese cel care îl trezise la realitate. 
„Primii pași singur“, glumise atunci. 

O glumă! Propria dezinvoltură îl stupefia. Pentru o clipă ciuda- 
tă şi confuză, își amintise de acea latură a sa care nu fusese nicio- 
dată în încurcătură, niciodată descumpănită. Afară, atât de ușor, 
fără nici o greutate care să-i apese pe piept, fără panică. Mergând 
spre ea. 

Desigur, mergând spre ea. Nici măcar nu-l surprinsese acest 
lucru. Se simţea de parcă ar fi mers spre ea de luni de zile. 

Când o privise în aerul proaspăt, avusese senzaţia că se trezea 
dintr-un vis. Cât timp vorbiseră, dificultatea acelui prim pas pă- 
ruse să se retragă în istoria de mult apusă, devenind pe jumătate 

uitată, cu contururi neclare, ca o amintire veche de douăzeci 
de ani. Ce îl ținuse în interior atâta vreme? Aerul de afară se 
simțea ca un şoc electric înțepător în nasul său, în gâtul său. 
În pieptul său. 

Fata aceasta era extraordinar de frumoasă. Grădina era extra- 
ordinar de frumoasă. O sărutase o dată şi putea să o sărute din 
nou. Îi datora însă ceva mai mult de atât, căci ea fusese aceea care 
îl atrăsese afară şi nimeni altcineva n-ar fi putut-o face. 

Olivia părăsi prima grădina, ezitantă, uitându-se înapoi 
după el ca să vadă dacă totul era în regulă. Generozitatea ei îl bul- 
versă; ea nu îi datora acea privire, și nici altceva. Dumnezeu să o 
apere de ea însăşi. 

-O să fiu bine, îi spuse. 

Îmbujorată, se prefăcu a nu înţelege la ce se referea. Grăbi 
pasul, lăsându-se înghițită de penumbra din interior. 

După o clipă, el o urmă - intenţionând să meargă sus, să ter- 
mine scrisoarea către fratele său, să îi ceară, poate, o întâlnire. 
Dar casa era atât de întunecoasă. Se întrebă brusc dacă bezna nu 
l-ar fi putut înșfăca din nou. Unde era ea? 

O lăsa să plece, de dragul ei. Trebuia să o facă. 

Se trezi în schimb în holul de la intrare. Portarul sări în sus, cu 
ochii cât cepele, dar Alastair deschise singur uşa. 

Cobori treptele până jos, pe trotuar. Cât de uşor îl primea în- 
apoi această lume pe care o abandonase! Râse din toată inima. 
Pământul părea solid, şi picioarele sale, gambele şi genunchii şi 
coapsele erau pregătite pentru această provocare. Stătu un minut 
la baza scărilor, observând parcul gol, casele cu obloanele închise 
de vizavi. Vecinii săi, desigur, plecaseră pe timpul sezonului rece. 
Scoţia, Italia, Cannes. Şi el ar fi putut să facă asta dacă ar fi vrut. 

Era prea mult. Pentru moment avea să se gândească doar la 
această piață, la ceea ce se găsea în câmpul lui vizual. 

Traversă strada spre parc. Sub umbra ulmilor desfrunziți, 
contemplă jocul vântului prin iarbă, care cumva era încă verde, 
chiar dacă toate frunzele căzuseră. Pasărea nu fusese moartă. Nici 
grădina, cu adevărat. Alte păsări mai sălășluiau pe crengi. Insec- 
te se mișcau prin iarbă. Un iepure se strecurase prin tufişurile 

de lângă zid când doamna Johnson îl întreba dacă era nevoie să 
participe la interviu. 

Merita întregul său respect. Avea să-i găsească o slujbă exce- 
lentă şi s-o scoată din raza lui de acţiune cât de repede posibil, 
poate chiar în acea zi. Nu ar fi fost prea devreme pentru ea. Pen- 
tru ea. Dar pentru el? 

Un stol de păsări trecu în văzduh, pe drumul spre o climă 
mai caldă. 

Un bărbat superstițios ar fi crezut că ea readusese pasărea la 
viață. În alte vremuri ar fi fost acuzată de vrăjitorie. 

Respiră adânc și își mână gândurile departe de ea. Îşi fixă aten- 
ţia asupra propriei case, care se înălța peste stradă cu fațada ei 
sobră, elegantă. Arăta exact la fel ca în copilăria sa. Arătase exact 
la fel în tot timpul dezastrului care se dezlănțuise în interiorul 
ei pe parcursul ultimului an. Trecătorul, privind-o, nu ar fi ghicit 
caznele sufleteşti pe care le îndura bărbatul dinăuntru, constată 
el cu oarecare surprindere. 

Avea o fațadă frumoasă. Cărămidă de culoare închisă, ferestre 
strălucitoare, gargui la jgheaburi. 

Simţea prezenţa Oliviei în interior ca pe un magnet, ca pe un 
talisman împotriva beznei. Dar ea nu era a lui, ca să o păstreze. 
Merita o viață bună, un bărbat bun, un aranjament onorabil, căci 
asemenea lucruri încă mai contau pentru ea. Şi dacă ar fi rămas, o, 
Doamne, el ar fi distrus-o imediat, sălbatic, feroce, ar fi... 

Se gândi să meargă mai departe, dar se hotărî să nu o facă; 
i se părea mai sigur să nu piardă casa din priviri. Stabilitatea ei se 
extindea și asupra lui. 

O birjă trase în faţă. Lăsă un singur pasager, o femeie apleca- 
tă de vârstă, în haine de doliu. Nu doamna Wright. Ea refuzase 
să își reia vechea slujbă, acceptând în schimb oferta de pensie a 
lui Marwick şi mutându-se în Shropshire. Dar îi recomandase o 
veche prietenă, doamna Denton, care își pierduse căminul când 
îi murise nepotul. 

Doamna Denton nu îl observă când urcă treptele. Avea fix 
forma unui butoi, exact cum ar trebui să fie o jupâneasă. Ducele 

intenționa s-o angajeze ca o favoare pentru doamna Wright, ca 
ispăşire pentru acel pantof pe care îl aruncase după ea. 

Cel mai important, avea s-o angajeze pentru că nu voia să 
o facă. De dragul Oliviei Johnson avea să-i ofere acea slujbă. 


Olivia era calmă, chiar amorţită când începu căutările. Nu 
dorea să spargă cufărul decât dacă nu avea de ales, și cantitatea 
hârtiilor crescuse în absenţa ei; apăruseră pe noptieră şi ocupau 
un raft nou din bibliotecă. Dar în timp ce scotocea, indiferentă la 
teancurile pe care le dărâma şi la paginile pe care le rupea în graba 
ei, starea de spirit i se schimbă. Îşi croia drum prin hârtii de parcă 
ar fi fost sub imperiul unei isterii tăcute ce se dezlănţuia. 

Era un coșmar. Să îl trădeze, să îl jefuiască. Trebuie să termine 
cât mai repede posibil. Nu putea ști câtă vreme dura interviul. 
El putea să apară în orice moment. Sau Vickers, sau Jones. 

Colecția de pe noptieră se dovedi inutilă. Se mută la biblio- 
tecă, unde documentele erau stivuite la întâmplare sau îndesate 
printre volume de Marc Aureliu, Platon și Cervantes. Când scoase 
un nou teanc, se dădu înapoi, recunoscând scrisul. Era al răposa- 
tei ducese. 

Răsfoi repede scrisorile ca să-şi confirme că erau toate la fel. 
Încercă să nu vadă cuvintele, dar nu putu să nu observe că nici 
una dintre ele nu-i era adresată ducelui. 

Cum se simţise el citind această mizerie? În corespondența cu 
Bertram, ducesa se lăuda cât de uşor îl convinsese pe Marwick să-i 
dezvăluie secretele sale politice; îi povestea cum singura ei sarcină 
pierdută îl speriase atât de tare încât nu se plângea niciodată când 
ea cerea să doarmă singură, cum el nu avea nici o urmă de bănu- 
ială că ea își căuta plăcerile altundeva. Îl descria ca pe un prost 
credul, impotent. 

Şi totuși, Olivia nu văzuse la el aceste defecte. Alte defecte, 
cu siguranţă: prea mare mândrie, prea puţină încredere în sine 
şi, poate, prea multă încredere în nevasta sa. Dar cruzime? Nu. 
Uşor de dus de nas? Sub nici o formă, ochii lui observau mult prea 
multe. Cât despre impotenţă... simțise dovada contrariului pe 
propria piele. | 

Soţia sa nu îl văzuse clar. Nu avea cum să-i intuiască motivele, 
însă gluma cea mai frecventă a ducesei - cum că Marwick o ci- 
tea complet greşit — era contrazisă de aceste scrisori, cu cerneala 
ştearsă şi întinsă, cu pliurile subțiate. Fiecare pagină fusese mâ- 
nuită repetat, împăturită şi despăturită iar și iar. 

Le privi lung. „Ar trebui să le ard.“ Pe duce nu l-ar fi ajutat 
cu nimic să le recitească. Nu avea însă nici un drept de a hotărî 
în locul lui. 

Le puse înapoi, sub cartea care le masca, apoi se opri, încrun- 
tându-se, şi scutură ușor volumul. 

Era scobit. Ţinându-şi respiraţia, deschise coperta - și desco- 
peri, în spaţiul gol din interior, pistolul lui. 

Un fior îi trecu pe şira spinării. „Nu sunt o hoaţă de rând. 
Am un scop anume aici.“ 

Scopul era tocmai autoapărarea, şi un pistol i-ar fi fost extrem 
de util. 

Nehotărâtă, așeză arma la picioarele patului, după care se 
ocupă de problema cufărului misterios. 

După cum se temuse, încuietoarea nu era simplă şi refuză să 
cedeze în fața agrafei sale. Dar Lilah, hoața devenită dactilografă, 
avusese de-a face şi cu astfel de încuietori. Spusese odată (Aman- 
dei i se tăiase răsuflarea din cauza șocului şi îi aruncase Oliviei 
priviri critice, condamnând-o pentru că încuraja astfel de discu- 
ţii) că, atunci când o încuietoare era prea complicată, era mai sim- 
plu să o lași în pace şi să ataci suprafaţa de care era prinsă. 

Se pregătise pentru această posibilitate. Furase o secure mică 
din şopronul din grădină. Era o hoaţă talentată; poate că era năs- 
cută pentru asta, poate că delincvența îi stătea în fire. Ce groaz- 
nic! Îşi alungă repede acest gând. 

Era o crăpătură subțire între metalul încuietorii și lemnul 
cufărului, aşa că potrivi tăișul securii în acel spațiu şi forță. Reuşi 
să creeze o deschizătură, prea îngustă însă pentru mâna ei. 

Inspiră adânc și lovi tare cu securea. Zăngănitul fu atât de pu- 
ternic, încât i se opri inima în loc; se ghemui acolo, fără a îndrăzni 
să răsufle, aşteptând să fie descoperită. 

Dar nu veni nimeni. Casa era învăluită de tăcere: cameristele 
îşi încheiaseră turele de dimineaţă, şi personalul era adunat acum 
la un prânz târziu pe care chiar Olivia îl programase, sub pretex- 
tul că trebuiau să fie toți laolaltă în cazul în care jupâneasa primea 
postul şi dorea să-i cunoască. 

Absența ei ar fi stârnit mirare, fără îndoială, dar servitorii i-ar 
fi găsit o explicaţie: ursuză pentru că era înlocuită, nu voia proba- 
bil să o cunoască pe noua jupâneasă. 

Lăsă securea din mână. Acum putea să vadă mecanismul încu- 
ietorii, axul cilindric care pătrundea în lemnul cufărului. Prinse 
marginile plăcii, se sprijini cu piciorul de cufăr şi trase. Făcu un 
progres de un milimetru, apoi încă unul. Mâna şi brațul începură 
să o ardă, aşa că își acordă zece secunde de odihnă ca să își reca- 
pete răsuflarea şi să îşi relaxeze muşchii înainte de a continua. Alt 
milimetru — acum un centimetru deodată... 

Încuietoarea se smulse de la locul ei. 

Olivia se uită şocată la ceea ce făcuse. O năpădi frica, o notă 
rece răsunând asemenea primei note din deschiderea unei sim- 
fonii, o unică notă pură ce creştea și creştea până când începea să 
vibreze în aer şi orchestra i se alătura, devenind un vârtej. 

Nu-şi putea ascunde gestul. De cum pășea în dormitor, el avea 
să-şi dea seama. 

În clipa în care deschise capacul îi scăpă un suspin. Cufărul nu 
conținea nimic. Nimic interesant. O cunună de trandafiri veștejiţi. 
O rochie de mireasă din dantelă aurie veche, mirosind puternic a 
levănțică. O ridică şi găsi ascunsă într-un volan o fotografie: Mar- 
wick stând lângă o brunetă minionă, cu fața în formă de inimă, cu 
ochi prelungi, de o formă perfectă, cu un zâmbet de pisică. 

Olivia o privi atent. Margaret de Grey, răposata ducesă de Mar- 
wick. Era perfectă, asemenea unei miniaturi de porțelan. Aprigă 
şi misterioasă, cu gura arcuită încântător. Purta un colier din dia- 
mante pentru care ar fi putut să o invidieze o țarină. Femeia ace- 
ea îl avusese pe el, îl dispreţuise şi îi călcase în picioare onoarea. 
De ce? Cum putuse să facă aşa ceva? 

Nu era timp pentru astfel de gânduri. 

Lăsă jos fotografia şi pipăi sub rochie — apoi icni când mâinile 
atinseră o suprafață de piele netedă. 

Încet, astfel încât să nu rupă rochia (Dar de ce nu? De ce nu 
trebuia să o rupă? Ar trebui să fie ruptă. Ar trebui să fie arsă, de ce 
păstra obiectele acestea?), scoase o mapă. 

El are un dosar... 

Margaret de Grey minţise fără îndoială în legătură cu multe 
lucruri, dar nu şi despre acesta. Foile dinăuntru erau aşezate în 
ordine alfabetică, numele fiindu-le cunoscute celor care urmăreau 
scena politică: Abernathy. Acton. Albemarle. Axelrod. Barclay. 
Balham. Betram. 

Scoase hârtiile, puse mapa înapoi sub rochie şi mai privi încă 
o dată la poză. 

Marwick părea atât de tânăr! Pe buzele lui era o umbră de 
zâmbet - nu sarcastic, nu ironic. Arăta plin de viață, de speranţă, 
de energie. 

Meritase mult mai mult decât femeia de lângă el. Merita mult 
mai mult decât să fie jefuit de jupâneasa lui. 

Rămase ca paralizată, cuprinsă de oroare. Valiza ei era deja 
făcută. Odată ajunsă la parter, nimeni nu ar fi oprit-o să se stre- 
coare prin uşa din dos până pe stradă. De ce era în pragul lacrimi- 
lor? De ce nu îşi putea lua ochii de la fața lui? 

„E prea târziu. Încuietoarea este distrusă. Delictul a fost 
comis.“ 

- Adio, Alastair, şopti. Fă-te mai bine. Fă-te bine. 

-Ce faci aici? se auzi vocea lui fermă din spatele ei. 


Capitolul 12 
CES 


Frica era asemenea unei prăpăstii ce se deschidea sub ea, lă- 
sând-o fără echilibru când Marwick se apropie cu pași hotărâți. 
Se împletici înapoi până când umerii i se loviră de perete. 

- Eu... eu nu... 

Fața lui era înspăimântătoare, crispată de furie. Se uită de la 
ea la cufăr, apoi iarăși la ea. Zâmbetul care îi schimonosea gura 
părea să aibă colți. 

-Furi de la mine. Doamnă Johnson. 

- Nu. Nu înțelegeți... 

Expresia lui o reduse la tăcere. Mânia i se transformase brusc 
în dispreţ. 

- Nu? O studia de parcă ar fi fost vreun soi ciudat de gunoi 
dezgustător. Ce nu înțeleg? 

- Avem un duşman comun! Lordul Bertram - aveam nevoie de 
o modalitate de a-l contracara... 

Cu un pufnet scârbit, Marwick se întoarse. Priveliştea oferită 
de spatele său lat o făcu să tacă stânjenită. Cumva își imaginase că 
el ar fi dorit să afle despre ce era vorba. 

Ducele îngenunche lângă cufăr. Într-o clipă avea să facă toate 
legăturile, când observa ce luase Olivia, ce ţinea încă strâns sub 
braţ. Trebuia să-i spună. Acum. 

- Lordul Bertram. De ani de zile mă urmăreşte neobosit. Tre- 
buie să mă ascultați. Am venit aici special... 

-Te-a trimis el, deci? întrebă el deschizând cufărul. 

- Nu! Tânăra femeie se desprinse de perete, dar când începu să 
se apropie, el îi aruncă o privire asemenea unui pumn înghețat. 
Îmi repugnă, credeți-mă. Am căutat un mijloc să îl opresc, şi am 
venit aici când mi-am dat seama... 

-Şi eu care credeam că ai venit pentru un post de cameristă. 

- Excelență, nu vreţi să auziţi ce am de spus? 

Râsul lui suna artificial. Ridică marginea rochiei de mireasă, al 
cărei brocart strălucea. 

-Aceasta a aparținut soției mele. Ea m-a învăţat multe lucruri. 
M-a lăsat bine pregătit pentru a asculta tot soiul de poveşti. Nu 
îmi pot imagina că ale tale ar fi mai surprinzătoare decât ale ei. 

Oliviei i se strânse stomacul. Se simţea fizic rău. Faptul că el o 
compara cu soţia lui... 

-Nu semăn deloc cu ea. 

-Chiar aşa? Ai cunoscut-o? 

Tonul lui era complet nepotrivit. Cordial, plăcut, de parcă ar fi 
fost la o petrecere şi aveau o conversaţie politicoasă. 

-Nu semăn deloc cu ea, şopti Olivia. 

Ducele o fixă cu o privire lungă. 

-Vrei să spui că faptele tale nu-ți reflectă defel caracterul. 
Te văd greşit, asta nu este ceea ce pare. Asta vrei să spui? 

- Da! Tânăra femeie şovăi. De unde să înceapă? Cu scrisorile 
soţiei lui pe care le descoperise? Dar ea nu le descoperise, ci le fu- 
rase. De la Elizabeth, de la cumnata lui. Cum era posibil ca această 
destăinuire să îl facă dornic să-i audă, să-i creadă restul poveş- 
tii? Este complicat, adăugă în grabă. Dar dacă mi-ați permite să 
explic... Mama mea și Bertram se cunoșteau din copilărie şi, vă 
promit, totul are sens... 

Marwick se ridică. Olivia îşi spuse că nu avea să dea înapoi, 
dar, când el mai făcu un pas, lovi din nou peretele. 

- Da, am greşit, spuse el. Te-am înţeles cu totul eronat. Ai o 
explicaţie sclipitoare, care va demonstra că nu eşti o hoaţă, ci 
o victimă. Cu scopuri nobile. Cuvintele lui aveau o rezonanță 
batjocoritoare, străpungându-i creierul ca nişte împuşcături: 
Onorabilă. Cinstită. Neînţeleasă. 

O apucă de mână şi o trase astfel încât să se poată vedea în 
oglinda mare de deasupra mesei de toaletă. Olivia înregistră 
detaliile: gura lui aspră, privirea lui nemiloasă, calmă. Faţa ei albă 
şi goală, faţa unei hoaţe prinse, a unei mincinoase, a unei escroa- 
ce. Îşi privi lung ochii mari, panicați. Nu păreau inocenți. 

-Când ajungi în faţa unei oglinzi, în primul moment tresari, 
zise el pe un ton conversațional. Te întrebi cine este cea care îţi în- 
toarce privirea? Această faţă criminală, acest aer vinovat. Buzele 
lui se strâmbară în ceva ce aducea a zâmbet. Sunt sigur că ai un 
motiv excelent pentru crimele tale. Spune-mi, când îmi răscoleai 
lucrurile ai găsit scrisorile soției mele? 

Înțelegerea o lovi asemenea unei nicovale în piept: nimic din 
ce ar fi spus acum nu l-ar fi putut convinge, deoarece el ar fi bă- 
nuit că inventase povestea pe loc, după ce citise scrisorile de 
la Margaret. 


183 


i 
| 
| 


Meredith Duran 


Şi mai rău ar fi fost dacă ducele descoperea scrisorile pe care ea 
le furase - scrisorile soţiei lui, pe care le avea în șorţ, căci inten- 
ţionase să le înapoieze înainte să fugă. „El te-a trimis?“ o întreba- 
se. Posesia atâtor elemente din corespondenţa lui Bertram sugera 
că era complicea lui. 

-Nu am vrut să fac asta, spuse cu un oftat. Nu mi-a făcut 
plăcere să vă amăgesc. 

Marwick îşi puse obrazul în părul ei. Îl auzi trăgând aer în piept, 
şi o parte nebună din ea se trezi la viaţă la apropierea lui, la miro- 
sul lui, la căldura pielii sale. Partea ei rațională îngheţă asemenea 
unui șoarece în umbra unui șoim. Nu îndrăznea să respire. 

- Desigur că nu ţi-a făcut nici o plăcere, murmură el. Respirația 
lui era fierbinte pe pielea ei, trezind la viață ecouri perverse ale 
plăcerii din noaptea trecută. Să îți savurezi fapta te-ar obliga să-ți 
recunoști vina. Mult mai ușor este să te imaginezi în postura 
de martiră, bănuiesc. Așa poţi să dormi fără grijă. Trebuie să te fi 
plătit foarte bine ca să îi faci munca murdară. 

-Nu m-a plătit, şopti ea. Îl detest. Şi nu dorm atât de bine. 

- Nu, zise el după o pauză. Nici eu. Se depărtă de ea. Deci spu- 
ne-mi, doamnă Johnson. În locul meu, ce-ai face? Ai chema poliția 
sau ai aplica o justiție mai rapidă? 

Olivia nu îşi putea da seama la ce se referea. Nu voia să afle. 

-Vreau să-l distrug pe Bertram. Aveţi dreptate, ştiu ce a făcut 
soția dumneavoastră, și astfel știu că avem o cauză comună... 

- O), ştii asta? Ce încântător. Ducele se opri ca trăsnit. Desigur, 
asta explică multe. Nu e de mirare că ai dovedit atât de mult cu- 
raj. Când ai aflat despre aventurile ei, mă întreb? Înainte să arunc 
sticla? Înainte să ne întâlnim în bibliotecă? Înainte de grădină, 
în dimineața aceasta? Deci? Îşi puse mâna pe obrazul ei, măsu- 
rându-i fața de la tâmplă la bărbie. Îmi pare bine că ştii adevărul, 
continuă el încet. Sunt sigur că asta te-a ajutat să-ţi înăbuși frica 
față de mine, căci ţi-ai dat seama că nu pot speria pe nimeni: ţi-ai 
dat seama că sunt vrednic de batjocură. 

- Nu! Nu am crezut niciodată aşa ceva! 

Mâna lui se încordă ușor. Doar o idee, doar cât s-o avertizeze 
cât de aproape era degetul lui mare de jugulara ei. 

- O, dar cu siguranţă te-a liniştit. Până la urmă, nu puteam fi 
înfricoşător, din moment ce femeia cu care m-am căsătorit a pu- 
tut să comploteze atât de liber împotriva mea, fără cea mai mică 
teamă de a fi descoperită. 

-Eu aş — chiar în timp ce vorbi, Olivia recunoscu inutilita- 
tea demersului — eu chiar v-aş ajuta să îl ruinaţi pe Bertram. V-aş 
putea ajuta. 

-Chiar așa? După o scurtă reflecţie, ducele dădu din cap. Con- 
spiraţiile necesită încredere. Ai putea avea încredere în mine, 
doamnă Johnson? 

Această schimbare bruscă o descumpăni. 

- Da, şopti ea. 

Numai dacă își lua mâna de pe gâtul ei. 

-Aşa să fie? Dacă ţi-ai putea vedea expresia! Eşti îngrozită de 
mine. Cum să ai încredere într-un om care te îngrozește? 

Olivia înghiţi în sec. 

- Eu... 

- Mi s-a spus, continuă el cu acea voce domoală, imperturba- 
bilă, că judecata mea este viciată. Nu poate fi luată în serios. Sunt 
obligat să fiu de acord. După cum se zice, poţi fi amăgit o dată, dar 
aici, acum, cu tine, am fost amăgit din nou, în același mod. Deci 
trebuie să mă ajuţi să iau o hotărâre, căci în mod clar judecata mea 
este putredă: Sunt capabil să mă încred în tine? Înaintea mea se 
află o ființă inocentă? Sau îmi dai dreptate şi ceea ce văd pe chipul 
tău este panica vinovată a unei mincinoase? 

Cuvântul o şfichiui asemenea unui bici. 

-Nu am intenţionat niciodată să vă fac rău. Gândiţi-vă! M-am 
purtat cu dumneavoastră ca o femeie care voia să vă rănească? 

El își înclină capul, ca și cum ar fi vrut să o vadă mai bine. 

-Ţi-ai imaginat că ai de făcut această alegere? Foarte intere- 
sant. Mâna lui alunecă în jos pe gâtul ei, spre umeri. Degetul lui 
arătător îi urmări clavicula prin jacheta de lână - o jachetă care 
părea dintr-odată mult prea subțire. O privea cu o expresie de ne- 
pătruns. Ce este în mapa pe care ai scăpat-o? 

Avea să descopere oricum. 

- Dovezile dumneavoastră împotriva lui Bertram. 

-Deci de asta ești aici? Te-a trimis să le recuperezi? 

Olivia se înfurie. După tot ce făcuse pentru el, nu putea nici 
măcar să o asculte? 

-Nu m-a trimis el. V-am spus, este dușmanul meu la fel de 
mult pe cât este al dumneavoastră. Mama mea... 

-Atunci de unde ştiai că am informaţii care ar putea să-l 
distrugă? 

Era vremea să mărturisească primul furt. 

— So-soția dumneavoastră, îngăimă ea. l-a scris... 

Palma lui îi acoperi gura. 

—Şşşt. Hai să nu vorbim despre ea, bine? Mă cam indispune. 

Când mâna lui liberă o prinse de talie, ea înlemni. Se forță să-l 
privească în ochi, vrând să-i aducă aminte cine era el prin simpla 
forță a voinţei. Să-i aducă aminte cine era ea şi ce se întâmplase 
între ei. 

Faţa lui era însă o mască a concentrării. O atingea de parcă nu 
ar fi fost o fiinţă vie, ci o păpușă mută, fără minte, creată pentru 
amuzamentul său. Mâna sa rătăci pe trupul ei în jos, trecând pe 
lângă sân, urmărind forma taliei, conturând şoldul, alunecând — 
Olivia respiră scurt - peste o fesă, pe care o luă în palmă şi o strân- 
se, încet şi deliberat. 

Era îngrozitor. Era opusul a ceea ce făcuse în bibliotecă. Atunci, 
chiar dacă fusese mai agresiv, nu arătase pic de brutalitate, căci ea 
îşi dorise ca el să o facă. Împotriva oricărei rațiuni, o dorise. 

- Opreşte-te, șopti. Nu vreau asta. 

- Dar ce corp dulce ai, murmură Marwick. Şi eu n-am terminat 
să-l savurez. Îşi ridică ochii şi îi dărui un zâmbet leneş. Nu pot să 
îţi spun cât de tare mă bucură faptul că eşti o mincinoasă. 

Tânăra femeie mai avea doar o opțiune. În minte îi apăru ima- 
ginea pistolului care se afla încă pe covor. 

Comisese deja destule infracțiuni, nu era cazul să mai adauge 
la listă. Pe de altă parte, la naiba cu el! După tot ce făcuse ca să-l 
ajute, nici măcar nu era dispus să o asculte! Nu merita nimic din 
partea ei. 

Mâna lui alunecă spre gâtul ei. Se aplecă spre ea... 

„Acum!“ Se răsuci, îi scăpă din strânsoare şi țâşni înainte. Du- 
cele îi apucă fusta și o trânti în genunchi, trăgând-o spre el - dar 
mâna ei se strânse pe pistol. Olivia se întoarse, şi când el văzu ce 
avea în mână, îi dădu drumul. 

Respirând întretăiat, ea se ridică în picioare. 

-O să mă împuști, atunci? 

Întrebase de parcă ar fi fost vorba despre altcineva. Îl privi 
lung, încercând să-şi recapete suflarea, să-și pună gândurile în or- 
dine. Chiar nu îi păsa dacă trăia sau murea? 

-Ar trebui să vă împușc, oftă ea. „Idiotule!“ se răsti în gând. 
Poate că aveaţi dreptate, toate poveştile despre dumneavoastră 
erau false. Căci ce fel de politician nu ştie să asculte? 

- Aş prefera să aud... 

- Aruncaţi-mi cheia! Olivia hotărî că nici ea nu mai voia să-l 
asculte. Făcu un pas spre ușă. Haideţi! 

Rânjind, Marwick scoase cheia din buzunar şi o aruncă pe 
covor la picioarele ei. 

-Acesta este un delict major. Să porți o armă cu intenţia de 
a răni. 

Deodată rămase fără aer, de parcă laţul i s-ar fi strâns deja în 
jurul gâtului. 

-Nu am de gând să vă fac vreun rău, zise ea, după care o cu- 
prinse iarăşi furia. Spusese de destule ori asta. El era surd, netot. 
Deschise uşa şi trimise cu piciorul mapa pe hol, apoi ridică arma 
mai sus când ducele păşi spre ea. Staţi acolo! 

Încet, Marwick întinse mâna. 

- Nu vrei să mă răneşti? Atunci dă-mi arma. Dacă nu intențio- 
nezi să îmi faci rău, dă-mi-o. 

Ea izbucni într-un râs ciudat. 

-Şi acum am inversat locurile! Dar dumneavoastră nu mi-ați 
dat arma, deci de ce aș face-o eu? Înghiți gustul amar al acelui 
râs și îl fixă cu privirea. Nu am dorit nimic din toate acestea. Tot 
ce-am dorit a fost libertatea mea. 

El îşi înclină capul. 

- Da, probabil că o vrei extrem de mult, ca să riști spânzurătoa- 

-Iar dumneavoastră nu o vreţi destul de mult. Soţia dum- 
neavoastră a fost un monstru, însă la fel erau şi bărbaţii care 
conspirau cu ea. Și dacă aţi fi fost față de ei pe jumătate atât 
de curajos cât ați fost față de mine, poate că Bertram nu ar fi 
devenit o problemă pe care să trebuiască să o rezolv eu. Omor? 
Cât de lipsit de originalitate. Aţi fi putut fi mai deştept. Aţi fi 
putut să-i faceţi să plătească. În schimb, ați hotărât să vă ghe- 
muiți aici, la adăpostul întunericului! Avu satisfacția să îl vadă 
pălind înainte să iasă pe uşă. Şi apoi îi veni o idee. Vârî mâna în 
buzunarul șorțului şi îi aruncă cu scrisorile în cap. Cadoul meu 
de despărțire! 

Întoarse cheia în broască, încuindu-l pe dinăuntru, şi ridică 
mapa. 

Un bufnet se auzi în spatele ei. Se apuca să dărâme ușa, desi- 
gur. Cât de previzibil! Îşi îndreptă umerii și merse repede către 
scările principale. 


Alastair sărea câte trei trepte, sub ochii uimiți ai portarului, 
către coridorul servitorilor. Nu intrase acolo de ani buni, această 
parte a casei era a lor, nu a lui. Oricum, nu avea s-o găsească pe 
Olivia. Era plecată de mult; îi luase prea multă vreme să dărâme 
uşa, cincisprezece centimetri de stejar masiv. 

Picioarele sale, neascultând de rațiune, loveau greu treptele de 
lemn. Când ajunse la demisol, personalul se împrăștie speriat. 

- Excelență! exclamă Jones. Este ceva în neregulă? Aş putea... 

Alastair trânti de perete uşa de la camera jupânesei. 

Salonul era mic, mobilat simplu. Mirosea ca ea, a trandafiri, a 
amăgire blestemată. Pufni pentru a-şi elibera simţurile. „Îmi pare 
rău“, spusese vrăjitoarea. Nu doar acum, o spusese şi în grădină. 
Plănuia asta de ceva timp. 

Credulitatea lui nu avea limite. 

Printr-o ușă îngustă se ajungea în celula spartană unde dormi- 
se ticăloasa. Dacă ar fi găsit-o acolo, ar fi putut să o sugrume cu 
mâinile goale. 

Dar nu era atât de proastă. Fugise. Ce lăsase în urmă? 

Smulse sertarele de la comodă. Goale. Biroul: gol și el. Pereţii 
erau goi cu excepţia a trei ilustraţii tăiate din reviste. Un bărbat și 
o femeie, ţinându-se de mână, mergeau pe ulița unui sat. Într-o 
sufragerie, în dimineața de Crăciun, o mamă și un tată îi arătau 
unui copil un cățeluş cu fundă. O căsuță de ţară într-un amurg 
iernatic, cu o lampă luminând fereastra. 

Îşi simți gura strângându-se. Cunoștea ultima imagine, fusese 
faimoasă decenii la rând. El însuși avusese o copie când era mic, 
atras de ea fără vreun motiv pe care să îl poată recunoaște. 

Caricaturiștilor de la Punch le plăcea să deseneze aristocrați 
libidinoși, dar ilustratorii revistelor pentru femei erau la fel de 
previzibili. Centrul atenţiei lor era cu atât mai grotesc cu cât era 
o minciună de la un capăt la altul: binecuvântarea vieții conjuga- 
le, idile domestice, virtute. Imaginea ispititoare a unui cămin care 
oferea protecţie împotriva frigului și a beznei. 

Ar fi putut să-i fie milă de ea pentru că se lăsa amăgită astfel, 
însă nu putea nutri decât dispreț. Era o impostoare. Nu era mai 
îndreptățită decât el să aibă o asemenea viață. Cum de îndrăznea 
să-şi imagineze altceva? 

Rupse imaginile de pe perete una câte una, în bucățele mici, 
care cădeau pe pat. Senzaţia de dâjă-vu îi făcu lumea să se clatine. 
La fel rupsese şi primele scrisori de la Margaret. 

„Dacă aţi fi fost față de ei pe jumătate atât de curajos cât aţi 
fost față de mine, poate că Bertram nu ar fi devenit o problemă 
pe care să trebuiască să o rezolv eu. În schimb, ați hotărât să vă 
ghemuiţi aici, la adăpostul întunericului!“ 

Se întoarse pe călcâie şi ieși pe coridor. Desfrânata avea drep- 
tate într-o privință. O terminase cu sihăstria. Ştia acum ce îl lega 
de această casă, de acest oraș, de viaţa însăși: răzbunarea. Nu mai 
trăia pentru idealuri, ci pentru el însuși. 

Bertram avea să plătească. La fel şi ceilalți: Nelson, Fel- 
lowes, Barclay. Şi Olivia Johnson? Siguranţa era lucrul pe care 
și-l dorea. Îi făcea mare plăcere să se asigure că nu avea s-o mai 
simtă niciodată. 

Capitolul 13 
CESE 


Cu fruntea plecată, Olivia intră prin porţile negre în parcul 
St. James. Guvernantele se plimbau agale pe potecă, sorbind din 
căni cu lapte proaspăt şi având grijă de copiii molipsiți de veselia 
Crăciunului. Vânzătorii ambulanți aveau mere coapte, ciocola- 
tă caldă şi scoici prăjite. Iarba era acoperită cu cornete de hârtie 
maro pătate de grăsime. 

Se prefăcea că ocolea cu mare grijă gunoaiele. Asta îi oferea o 
scuză pentru a nu fi obligată să se uite la feţele oamenilor sau să le 
permită lor să o vadă pe a ei. Purta o rochie sobră, din lână maro, 
cumpărată la mâna a doua dintr-un magazin de vechituri împreu- 
nă cu singura pălărie de pe raft care nu părea să fie plină de purici. 
Un cadou de Crăciun pentru ea însăși, se gândi posomorâtă. Dar 
pălăria îi acoperea doar jumătate din cap; simţea căldura soarelui 
pe frunte, ceea ce însemna că părul ei reflecta lumina, devenind 
un far strălucitor pentru oricine ar fi căutat-o. 

Nimeni nu o căuta. Nu încă. Fusese extrem de precaută, 
mergând tocmai până în Hampstead ca să închirieze o cameră 
în aceste ultime patru nopţi. Chiar luase trenul înapoi la Broad 
Street ca să pună la poştă scrisoarea pentru Bertram. 

Nu semnase cu numele ei. Nu era nevoie să provoci un urs îna- 
inte de a termina să instalezi capcana. Îi expusese însă dovezile 
împotriva lui: destul cât să-i atragă oprobriul public şi un proces 
răsunător. Societatea de construcţii pe care o conducea şi pe care 
o prezentase claselor de jos ca pe o bună ocazie de a-și investi 
banii era o înșelătorie. Dintre șantierele pe care le finanțaseră in- 
vestitorii construise doar un sfert, şi dividendele intraseră direct 
în buzunarele lui. Documentele probau limpede infracțiunea. 

Ţinând cont de toate detaliile din scrisoare, Bertram nu avea 
să încredinţeze această treabă lui Thomas Moore ori altui angajat. 
Avea să vină el însuşi, moment în care Olivia și pistolul ei urmau 
să-i explice că trebuia să se ţină foarte departe de ea tot restul 
vieţii dacă nu dorea să fie ruinat. 

Începu să se vadă casa păsărarului. Nervozitatea o făcu să se 
încrunte. Nu avea nici un motiv, căci dispunea de mai multe feluri 
de arme. Nu se îndrepta spre pierzanie, ci spre libertate. Dumne- 
zeu ştia că o plătise scump. 

Nu. Nu avea să se gândească la Alastair. 


La club existau unele încăperi în care conversaţia nu era încu- 
rajată. Sala de mese nu se număra printre acestea, cu toate că 
pe un străin l-ar fi putut păcăli uşor. Urmărind atenţia lacomă, 
captivată a comesenilor, un străin ar fi putut să își imagineze că la 
masa de la geam avea loc cine ştie ce minune, când de fapt nu era 
vorba decât de întâlnirea dintre doi frați. 

-Credeam că ai rezervat o încăpere privată, zise Michael. 

Observatorul s-ar fi putut mira şi că între cei doi exista o legă- 
tură de rudenie atât de strânsă, căci unul era palid şi blond, slab 
ca după o lungă perioadă de lipsuri, mâncând cu poftă deoarece 
încerca să pună la loc carne pe el. Celălalt avea părul închis la cu- 
loare, era robust şi bronzat asemenea unui fermier, dar își gusta 
friptura asemenea unui invalid. 

-Ai înţeles greșit, replică Alastair. 

Nu rezervase o încăpere privată pentru că dorea ca prezența 
lui să fie cunoscută. 

- Am numărat o duzină de priviri fixe, bombăni Michael năzu- 
ros. Ai fi putut să vinzi bilete. 

Uitase cât de uşor se îmbufna fratele său. 

- Curaj. Nu se holbează la tine. 

Alastair putea simţi privirile asemenea unor furnici care se tâ- 
rau pe ceafa lui. Spatele îi era expus într-un mod riscant, pregătit 
să primească o săgeată. 

„Slobozeşte-o din arc!“ Ar fi încasat-o bucuros. În ultimele pa- 
tru zile îl măcinase o furie atât de pură și de intensă, încât îl ame- 
țea ca un whisky fin. Exerciţiile fizice nu mai erau suficiente ca să 
o ţină în frâu. Vărsarea de sânge ar fi fost un leac mai bun. 

Michael oftă nefericit. Ca răspuns, Alastair îi zâmbi încu- 
rajator: își reluase vechiul rol de parcă întreruperea nici n-ar 
fi existat. 

- Lasă-i să privească. Presupun că le-am lipsit. 

-Sper că ai urmărit știrile, spuse Michael lăsând furculița din 
mână. Nu-ţi imaginezi că locul ţi-a fost păstrat neatins. Va trebui 
să răstorni câteva popice mai întâi. Bertram, de exemplu... 

-Sunt conștient. De fapt, Alastair era conștient de puţine lu- 
cruri în afară de acesta. În insomnia ultimelor patru nopți, ur- 
zise un plan după altul. „Johnson și Bertram, Nelson şi Barclay, 
Fellowes“ — incantaţia îi trecuse prin minte de atâtea ori, încât 
deja căpătase o melodie proprie. Ai documentele pe care ți le-am 
cerut? vru el să știe. 

Michael le scoase din jachetă, un plic burdușit a cărui grosime 
ar fi fost evidentă din partea opusă a camerei. Nimeni nu ştia însă 
că erau statele de plată ale angajaţilor de la spital. 

-După cum vezi, pagubele provocate de închiderea spitalu- 
lui au fost masive. „Închidere pe care tu ai provocat-o fără nici 
un motiv“, se abținu el să adauge. Am pierdut mai mulți doctori. 
A trebuit să le măresc zdravăn salariile ca să-i aduc înapoi. 

Alastair dădu din cap. Spitalul era o inițiativă caritabilă pe care 
o finanța el și pe care o închisese pentru scurtă vreme în perioada 
sa cea mai întunecată pentru a-şi pedepsi fratele, medic de mese- 
rie, care îl înființase. 

- Este în regulă. 

- Nu poți să-i acuzi că au cerut acest lucru. Nu au de unde ști 
dacă nu cumva vei hotărî să închizi din nou spitalul. 

- Dar nu o voi face. 

- Desigur că nu. Michael se uită fix la farfuria sa, cu o expresie 
sumbră. Am fost... surprins când ţi-am primit mesajul, trebuie 
să recunosc. 

Ajunseseră la acest punct abia acum, după trei feluri de 
mâncare. 

- Scuzele mele sunt tardive. 

Michael își luă paharul de vin şi îl învârti pe faţa de masă. 

— A trecut acum, bănuiesc. 

Nu putea să sune mai găunos de atât. 

Ar fi fost mai ușor, desigur, dacă nu insista. Alastair ştia 
însă că, dacă voia să repare ruptura dintre ei, trebuia să-şi asu- 
me riscul. 

-Soția ta te-ar contrazice. Şi dacă ai fi cinstit, ai recunoaște 
că nici tu nu m-ai iertat. 

Michael strânse din buze fără să răspundă. 

Un gând fulgerător îl făcu pe Alastair să zâmbească sincer 
amuzat. 

— Ţi-e teamă că mi-ai provoca o nouă cădere? Acesta este moti- 
vul pentru care mă tratezi cu mănuși? 

- Păi... Nu poţi să mă condamni că îmi fac griji. 

Alastair își ridică paharul de vin, dar, luându-şi seama, îl 
puse înapoi pe masă. Nu merita confortul ameţelii pentru aceas- 
tă conversație. 

-Te-am dezamăgit. Am dat dovadă de o răutate și o nepăsare 
iraționale. Regret extrem de mult acest lucru. Nu îți poți da sea- 
ma cât de mult. 

Faţa lui Michael se întunecă. 

-Ea nu a putut să înţeleagă de ce n-ai acceptat-o. 

Foarte bine, hai să pretindem că această ceartă se învârtea doar 
în jurul sentimentelor rănite ale lui Elizabeth Chudderley — Eliza- 
beth de Grey — şi nu avea nimic de-a face cu Michael personal. 

- Spune-mi cum aș putea să îmi răscumpăr greşeala față de ea, 
îl rugă Alastair. Să îi scriu direct? Mi-am închipuit că nu va dori să 
audă nimic de la mine. 

-Ar citi o scrisoare, cred. 

-Atunci îi voi scrie imediat. 

Michael se aplecă în față, scrutându-l mohorât. 

-Aş vrea doar să-mi explici de ce ai făcut-o. Sigur, ştiu cât de 
profund ai fost rănit, cât de cumplită ţi-a părut înșelătoria lui 
Margaret. Aveai motive să fii furios, dar niciodată pe mine, Al. 
Îşi mută privirea din nou în farfurie, dar nu înainte ca Alastair 
să-i observe durerea. Nu aveai nici un drept să-mi forțezi mâna. 
Sau să pui în pericol spitalul, cu toţi pacienţii lui. Trei sute de bol- 
navi transferați de pe o zi pe alta! 

Aici se afla originea rupturii. 

- Nu, nu am avut nici un drept. 

Fără îndoială, nebunia îl făcuse să închidă spitalul. Şi cu toate 
că el ar fi ales o mireasă diferită pentru fratele său, mai puțin fru- 
moasă, mai puțin sociabilă, mai puțin ieșită în lume decât Eliza- 
beth Chudderley, o persoană mai puţin încrezătoare în farmecele 
ei, care nu îi aducea aminte atât de mult de răposata sa nevastă... 

Acea bătălie era pierdută. Nu putea răspunde pentru faptele 
sale, căci nu le mai înțelegea, cu toate că și le amintea perfect. 
Cât de mult îi păsase de niște fleacuri — şi totuşi, cât de puțin îi 
păsase de fapt. 

Acum avea însă o nouă bătălie de dus. 

- Spune-mi, te rog, cum aș putea să-ți recâștig dragostea 
şi încrederea? 

Michael clipi mirat. | 

-Încrederea mea sau dragostea? Pe ultima ştii că o ai. Cea 
dintâi va fi mai costisitoare. 

Acesta fusese întotdeauna talentul lui deosebit: să vadă dra- 
gostea şi încrederea ca pe nişte lucruri separate. Din punctul de 
vedere al lui Alastair, nici una nu merita să existe fără cealaltă. 

- Ambele, zise el. 

Michael dădu din cap, apoi începu să-şi taie friptura. 

În tăcerea ce se lăsă, Alastair deveni din nou conştient de pri- 
virile din încăpere. Putea simți, ca pe o rană deschisă, uşile din 
spatele său, prin care putea pătrunde oricine, oricare dintre cei 
patru bărbați de pe lista sa, oricare dintre confidenții lor. Dacă se 
întorcea acum, putea da nasul cu un rânjet atotștiutor, un chico- 
tit, o ocheadă plină de semnificații. Cineva care știa. 

Avea să şteargă acele zâmbete de pe fețele lor. Dacă nu putea 
împiedica veștile să se răspândească, avea să facă în aşa fel încât 
cei care le comentau să regrete asta tot restul vieții. 

Îşi îngădui o singură sorbitură din vin şi privi roată prin sală, 
reţinând cine îl saluta din cap și cine își ferea repede ochii. 

Acesta era clubul său. Acesta era scaunul său, de lângă fereas- 
tră. Oricine dorea să-l provoace avea să plătească scump. Inten- 
ţiona să recupereze ceea ce îi aparținea, începând cu buna părere 
a fratelui său. 

Se întoarse spre Michael şi îi vorbi pe un ton blând, afectuos: 

- Spune-mi, cum aş putea să îmi răscumpăr greşelile? 

Michael își drese vocea. 

-De dragul meu, Elizabeth este dispusă să uite trecutul şi să 
privească spre viitor. Cât despre mine... cred că e nevoie de timp. 
Şi de compania ta, adăugă el ursuz. Dumnezeu să mă ajute, dar, 
dintr-un motiv de neînțeles, se pare că mi-a fost dor de tine. 

- Atunci desigur că vei avea parte de compania mea oricând 
vei dori. 

- Dumnezeule! exclamă Michael uimit. Nici măcar o încercare 
să mă pasezi către secretarul tău? Să mă programezi? Cu sigu- 
ranţă ceva s-a schimbat. Cred că este prima dată în viaţă când te 
văd umil! 

Lui Alastair îi reuși un râs subţire, un echilibru perfect între 
amuzament şi încurcătură. Dacă fratele său avea nevoie de umi- 
lință din partea lui, foarte bine, avea să i-o ofere. 

Evident însă, nu umilința era cea care îi dădu curaj („Dacă 
le-aţi fi arătat jumătate din curajul pe care mi l-ați arătat mie“, 
spusese Olivia Johnson plină de dispreţ) să discute nonşalant în 
timpul desertului şi al vinului de Porto, sub ochii tuturor convi- 
vilor. Apoi, când se opriră să mai discute pe hol, își dădu seama 
că, deşi se căia sincer şi nutrea intenţia de a-i scrie o frumoasă 
scrisoare de scuze soţiei lui Michael, acestea erau mai degrabă 
adevăruri teoretice decât senzații trăite. 

Pe când îl urmărea pe Michael ieşind din club, avu impresia 
stranie că jucase foarte bine într-o piesă de teatru; rostise replicile 
cuvenite mimând convingerea, iar publicul reacționase pozitiv. 

Această falsitate îl deranja. Relaţia lor nu fusese niciodată de 
conveniență, mecanică. Îl iubea pe Michael. Chiar şi acum, ştia 
că îşi iubeşte fratele. Dar voia să o simtă iarăși. Voia să simtă ceva 
sănătos, întreg și bun, și adevărat. 

Cu timpul. Toate la timpul lor. 

Se sprijini de zid, profitând de această mișcare ca să-i vadă pe 
nou-veniți mascându-şi surpriza la vederea lui. 

Cunoştinţe vechi, care probabil se considerau prieteni, se 
opreau uimiţi și se grăbeau să-i adreseze cuvântul zâmbind și scu- 
turându-i mâna, exprimându-și bucuria de a-l revedea. 

Cu talentul său îndelung exersat, reuși să-i convingă de faptul 
că le dusese cu adevărat dorul; propunerile lor pentru cină erau 
primite cu bucurie, alianțe vechi erau reluate în mod oficial — de 
parcă nimic nu se schimbase pe durata lunilor nesfârşite în care 
lumea mersese înainte și el nu. 

În tot acest timp cât purtă conversații goale și îşi puse în valoa- 
re farmecul cam ruginit, comunică pe tăcute un alt mesaj: „Ştii că 
am fost luat de prost? Vei fi destul de înțelept încât să o ascunzi, 
dacă o ştii? Căci nu te voi cruța nici pe tine“. 

După aproape o oră, așteptarea luă sfârșit. Bertram păşi prin 
ușile duble în hol. 

„Răzbunare“ nu este un cuvânt descriptiv, ci o categorie în care 
se încadrează mii de posibilități, de ignorarea fățișă pe stradă şi 
până la secționarea jugularei. Sălbaticii își pictau fețele cu sângele 
duşmanilor. N-ar fi fost rău, dar cu gâtul tăiat, duşmanul nu putea 
vorbi, și Alastair avea nevoie de răspunsuri. 

Bertram, desigur, îl considera în mod eronat un gentleman. 
Nu își imagina că purta un cuțit, altfel nu ar fi acceptat să-l înso- 
țească de-a lungul coridorului, care devenea tot mai întunecos pe 
măsură ce se îndepărtau de sala de mese. Nătângul avea foarte 
mare încredere în buna-creştere a dușmanului său. 

Dar odată ce Alastair păși în cameră după el, odată ce broasca 
fu încuiată, Bertram începu să-şi dea seama cum stăteau lu- 
crurile. Alb la față, se retrase un pas și băgă mâna în buzunarul 
jachetei. 

-Este alegerea ta, zise Alastair. 

Bertram ezită. Îşi pipăi nasturii vestei, de parcă aceasta ar fi 
fost intenţia sa de la bun început. 

- Duce, rosti el sec. Nici o pretenţie de veche prietenie aici, deşi 
pe vremuri cinase în fiecare seară în casa lui Alastair, îl numise cu 
familiaritate Marwick, şi îşi apropiase capul de cel al lui Margaret 
când râdeau de glume înțelese numai de ei. 


196 


Amăgirea 


Alastair avea toate motivele să-l pedepsească în cel mai sălba- 
tic mod cu putință. Vedea cum nişte amintiri rătăcite pot măcina 
un om, O crăpătură aici, una acolo, până când zidul se dărâmă, iar 
furia nestăpânită năvăleşte şi distruge totul în calea ei. 

Totuşi, ca să aibă parte de răzbunarea după care tânjea, men- 
ținându-şi de asemenea locul în acel club, la masa de la geam - 
să aibă parte de răzbunare, dar şi de fratele său şi de iertarea lui 
Elizabeth (căci aceasta era necesară, dacă voia să-și păstreze frate- 
le) - ei bine, din toate aceste considerente, nu avea să bage mâna 
în buzunar. Ştia că stiletul şi-ar fi făcut treaba curat, cu foarte 
puţină vărsare de sânge. 

-Stai jos, îi ceru. 

Cândva, Bertram primea ordinele cu o ardoare neobișnuită. 
Pentru un om cu cincisprezece ani mai bătrân decât Alastair, 
purtarea lui îndatoritoare îl făcuse să pară demn de milă, dar și — 
ce ironie — demn de încredere. Demn de încredere. 

De atunci însă, Bertram pusese mâna pe putere. 

- Nu, replică el. Nu o să stau jos. Dar sunt bucuros că ai vrut să 
stăm de vorbă. Este ceva ce ai vrea să afli. 

-Am auzit deja atât de multe de la tine, spuse Alastair cu 
un calm desăvârșit, satisfăcut de modul în care se derula scena. 
Sigur, scrisorile îi erau adresate soției mele. Dar ştii cum se spune: 
coasta lui Adam. Ce era al ei este al meu şi tot așa. 

Bertram îi zâmbi subţire. 

- Desigur. Şi presupun că trebuie să fii tare mulțumit de tine, 
după scrisoarea pe care mi-ai trimis-o. 

- Serios? Nu am făcut așa ceva. 

-Trebuie să speri că şi omul tău o să nege, zise Bertram aşe- 
zându-se. A, te surprinde, observ. Chiar credeai că mă voi duce eu 
personal? Râse scurt. Îți imaginai că acele documente sunt auten- 
tice? Propria ta soţie le-a măsluit; de fapt, a fost ideea ei. 

Merita un cuţit de-a curmezişul gâtului doar pentru îndrăz- 
neala de a vorbi despre ea. De a menționa cu atâta ușurință ceea 
ce ar fi trebuit să fie ruşinea și dezonoarea lui. Alastair își păs- 
tră însă mâinile relaxate, expresia neutră. După toate aparențele, 
Bertram era sigur că tocmai îi dădea o lovitură de grație. 

- Nu înțeleg. Trebuie să dezvolţi subiectul. 

- Trebuie? oftă celălalt. Toate acele secrete sordide pe care 
le-ai adunat, crezându-te cumva superior — ce aveai de gând să 
faci cu ele oricum? Chiar credeai că niște bărbați onorabili s-ar 
lăsa şantajați? Clătină din cap. Margaret era de acord cu mine. Pur 
şi simplu nu se face. Şi dacă ai fi fost destul de vulgar să încerci... 
ei bine, ea s-a gândit, şi eu am fost de acord, ca şantajul să se 
întoarcă împotriva ta. Dacă dovezile pe care le-ai strâns nu sunt 
decât niște falsuri, atunci când vei încerca să le foloseşti vei fi 
demascat drept răufăcător. 

Alastair nu clipi. Dosarele despre Bertram pe care le furase 
Olivia Johnson, la ele se referea ticălosul! 

-Erau false, murmură el. 

- Neghiobule! Culoarea lui Bertram devenea mai puterni- 
că, dovedind că un roșcat nu ar fi putut să-şi ascundă nicioda- 
tă o emoție atât de savuroasă ca triumful. Desigur că erau false. 
Chiar ai crezut că aş fi atât de tâmpit încât să mă încurc cu spe- 
cula imobiliară? Dar nu, te credeai atât de superior. Şi te-ai 
nimicit singur, Marwick, căci, după cum poate ţi-ai dat seama, 
nu am ajuns la acea întâlnire astăzi. În locul meu s-au dus cei de la 
Scotland Yard. 

Alastair simți cum se rotea ceva în interiorul său, ceva mic, dar 
important: centrul său de greutate se rearanja. 

- Înţeleg. 

Să ai dreptate ~ să vezi cum intuiţiile ţi se confirmă atât de 
limpede - și apoi să constați că ai greşit atât de mult, ai fost atât 
de orb: Olivia nu minţise în legătură cu planurile ei. Încercase să 
folosească documentele ca să-l şantajeze pe Bertram. „Avem un 
duşman comun“, spusese. 

Era uşurare? De ce? Marwick inspiră adânc; avea senzaţia că 
era beat, cu toate că nu își terminase vinul. 

Bertram îi interpretă reacția ca pe un suspin disperat. 

- Desigur, acum vezi cum stau lucrurile. Şi, spre binele tău, 
trebuie să speri că ţi-ai plătit omul destul de gras ca să reziste la 
interogatoriu. Dacă va mărturisi, ce va crede lumea? Că ai angajat 
un individ să mă șantajeze cu documentele pe care tot tu le-ai 

falsificat. Te aşteaptă ruina, Marwick. Toţi te vor socoti un măscă- 
rici. Da, trag nădejde că ţi-ai plătit omul foarte bine. 

Uitându-se la el, Alastair văzu, cu ochii limpezi, niște amănun- 
te pe care nu le băgase în seamă până atunci: maxilarul pătrat, 
înălțimea neobişnuită. Şi părul lui, de culoarea morcovului, chiar 
și în obscuritatea camerei. 

Se strâmbă. Experienţa îl învățase multe despre modul în care 
îşi făcea un om duşmani, dar faptele lui Bertram erau probabil şi 
mai cumplite decât îşi imaginase. 

-Poate că ai dreptate, zise peste câteva clipe. Dar mă întreb 
dacă ai bănuit că executantul meu va fi o femeie — o roșcată, pe 
nume Olivia. 

Bertram icni, apoi se năpusti spre uşă. 

- Nu. Alastair îl apucă de umăr, îl întoarse cu forța şi apoi, cu 
mare satisfacţie, îşi înfipse un pumn în nasul lui. 

Bertram căzu la pământ. 

Ducele stătea peste el, respirând greu. Încheieturile degetelor 
îi pulsau, cea mai dulce senzaţie de care avusese parte de multă 
vreme — sau măcar de la acea noapte din bibliotecă. 

Îşi scutură capul, încercând să gonească acel gând. 

-0O faci pe mortul? 

Nu primi nici un răspuns. 

Îngenunchind, căută pulsul lui Bertram și descoperi că era 
puternic. Foarte bine. 

- Nu-ţi fie frică, zise el în timp ce se ridica. O să am mare grijă 
de fiica ta. 


Alastair contribuise la adoptarea mai multor măsuri de refor- 
mare a închisorilor. În timp ce îl urma pe temnicer pe coridorul 
mucegăit, se întrebă unde i-o fi fost capul. Era extrem de folositor 
să ai un sistem penal dependent de mită și corupție. 

Temnicerul avu precauţia de a se uita prin fereastra zăbrelită 
înainte de a deschide ușa. Interesant. Era evident că Olivia lăsase 
o impresie de neşters în momentul arestării. Dacă era să creadă 
raportul oficial, fluturase pistolul lui Alastair şi amenințase că va 
zbura capul cuiva. 

O poveste credibilă. Ce sistem minunat funcționa aici: min- 
ciuni, bani, mucegai. 

- Lasă-ne singuri, îi ceru temnicerului. 

Acesta bolborosi şi îşi drese glasul de parcă şi-ar fi adunat cu- 
rajul să se împotrivească. Ce amuzant. Printr-o simplă ridicare a 
sprâncenelor, ducele își exprimă opinia despre acea perspectivă. 

Bărbatul închise gura și puse cheia în buzunar. 

-Când aţi terminat, domnule... 

- Excelenţă, îl corectă Alastair calm. 

-Doar sunați, zise celălalt pe un ton umil, arătând spre clopo- 
țelul de lângă ușă. Un gardian va veni să descuie. 

Alastair aşteptă până când paşii temnicerului se stinseră în 
depărtare. Clopoţelul, uşa de fier, duhoarea de mizerie şi igrasie, 
fereastra zăbrelită îngustă - ce decor medieval! Când puse mâna 
pe zăvor, dădu de un strat de umezeală rece, lipicioasă. 

Deschise uşa. Ochii lui nu apucară să i se acomodeze cu pe- 
numbra, că dintr-un colţ se auzi un icnet. 

-Ati venit! 

Salutul îl descumpăni. Recunoştinţa pe care o transmitea lovi 
un loc mic, sensibil, putred din el. Olivia se apropie; era mânji- 
tă de noroi, cu paie agăţate de fustă, cu obrazul drept umflat și 
învinețit. 

-De unde ştiaţi că sunt aici? 

- Nu contează. „Flutura pistolul“, îi povestise temnicerul. „Țipa 
că va împușca pe oricine încearcă să pună mâna pe ea.“ 

Motivul acelei pălăvrăgeli era limpede acum. Dacă nu era vorba 
de o asasină, poate chiar o canibală, opinia publică protesta când 
poliţiştii loveau o femeie. 

Şi lui îi venea să protesteze. Faptul că poliția, a cărei datorie 
sfântă era să apere, maltratase o fetișcană îl umplea de mânie 
şi dispreţ. 

Rezistă impulsului de a se duce la ea, de a-i ridica bărbia spre 
lumina slabă ce venea de la fereastra minusculă și de a verifica 
dacă ochiul ei era întreg. Până la urmă, furase de la el. Îl trăse- 
se pe sfoară. Îl minţise. Îşi merita soarta. Nu era datoria lui să 
o protejeze. 

-Pot să vă ajut, zise ea. Mă credeţi acum? 

Marwick simți cum i se curbează buza superioară — o reacţie 
animalică la nedumerirea care creștea în el. Ea avea să-l ajute? Se ho- 
tărâse să se lupte singură cu Bertram. la uite ce bine mersese. 

„Dacă le-aţi fi arătat jumătate din curajul pe care mi l-aţi arătat 
mie, poate că Bertram nu ar fi devenit o problemă pe care să tre- 
buiască să o rezolv eu.“ 

Îşi dădu seama că supărarea lui era infantilă. Se săturase ca 
Olivia să-l facă de ocară. 

- Vă rog, stărui ea frământându-și nervos materialul fustei. 

Degetele îi erau însângerate. Oare lovise cu pumnul? Sau - ima- 
ginea îi fulgeră prin minte, brusc şi real — o târâseră? Se agățase 
de pietriș, de pereți pentru a se salva... Ducele scrâșni din dinți. 

-Foarte bine. Spune-mi, Olivia, de ce nu te-aș lăsa să putre- 
zeşti aici. 

Buzele îi tremurau. Şi apoi, deodată, puterile părură să o 
părăsească. Căzu în genunchi pe paie, scoțând un oftat ce semăna 
suspect de mult a uşurare. Nu îi promisese că o va ajuta. Ar fi tre- 
buit să o avertizeze. În schimb, îngenunche și o prinse de coate. 

-Te simţi bine? 

Ale cui cuvinte erau acestea? A cui grijă era? 

- Da, şopti ea. 

Alastair voia să înteţească strânsoarea. Înțelese deodată că 
aceasta era grija lui. Ea era grija lui. Nu mai avea de gând să se as- 
cundă în beznă, căci ea îl trăsese afară. Nu avea să se mai ascundă 
nici măcar față de el însuși. 

La naiba, era o hoaţă! Îl amăgise. Furase de la el. Pe de altă 
parte, îl adusese în grădină. Dăduse dovadă de un curaj pe care el 
nu putea decât să-l admire. 

Cu un pufnet mânios, îi dădu drumul. 

- Nu mă minți. Am terminat cu minciunile. Ori îmi spui adevă- 
rul, ori taci. Acum vreau să ştiu: ești bine? 

Olivia înghiți cu greu, căci avea gâtul foarte uscat. Se uită la 
ușă, apoi în jur, la celula mică, cu aerul că de abia acum descoperea 
unde se află și nu îşi credea ochilor. 

-Da, murmură ea ezitant. Şi vă voi spune tot. Dar repede! 
Odată ce Bertram își va da seama că sunt aici... 

Groaza ei pură îl şocă. Oare cum de nu-i observase frica? 
În dormitorul său, când o bruscase, o crezuse speriată de el. Dar 
acum își dădu seama că greşise. 

Încercă să-și pună gândurile în ordine. Această teroare era pro- 
vocată de Bertram? Nu înţelesese alegerea soției lui în materie 
de iubiţi, și alegerea lui Bertram cel mai puţin dintre toate — iar 
acum nu putea înțelege spaima Oliviei Johnson. În faţa lui nici 
măcar nu clipise vreodată, însă simpla menționare a lui Bertram 
o făcea să tremure, 

O apucă din nou de braţ. Voia să-i atingă pielea fină, să caute 
răni ascunse, pentru că ea era o mincinoasă, nu-i putea da crezare 
niciodată, nici măcar când afirma că se simţea bine. 

Privirile li se întâlniră. Desigur că nu şi-ar fi ferit privirea 
de el. 

-Spune-mi de ce te temi de ticălosul acela. Ce crezi că îţi 
va face? 

Olivia își înălță capul, arătându-i bărbia lui Bertram, cu pă- 
rul lui Bertram lipit în bucle încâlcite de tâmple. Dar ochii erau 
ai ei, un albastru oceanic, albastrul cerurilor profeţite, al verilor 
fără de nori. 

-Mă va ucide. Deja a încercat o dată. 

Ducele îi dădu drumul și se retrase. Era absurd. Un singur 
pumn îl lăsase pe Bertram fără cunoştinţă, şi ea îl credea un uci- 
gaș? Ar fi însemnat să ucidă sânge din sângele lui. 

Olivia, pe de altă parte, părea convinsă de asta, fapt vizibil în 
paloarea ei, în ochii ei disperaţi. Şi să o vadă arătând astfel, când 
faţă de el manifestase o duritate de fier... 

Respiră adânc. Furie, nedumerire, uimire... emoţiile i se învâr- 
teau prin minte, și era incapabil să le înțeleagă. 

Se surprinse căutând un alt scenariu după care să se ghideze, 
dar în mintea lui nu mai era nimic altceva în afară de dorința apri- 
gă de a lovi. Sau să o lege fedeleş, să o înfășoare într-o plasă, să 
o închidă undeva unde ar fi putut să o studieze până înțelegea... 
ceva. Ceva important, ce încă nu putea identifica. 

Se obligă să o privească. Nu era greu. Să își dezlipească ochii de 
la ea ar fi fost o provocare. „Ce eşti tu?“ 

Ceva lipsea. 

- Unde îţi sunt ochelarii? 

- l-au spart. 

Furia se aprinse din nou, ca o văpaie. Ce stupid, nici măcar nu 
avea nevoie de ei ca să vadă! 

Se întoarse cu faţa la uşă. De pe această parte, părea și mai 
mult o relicvă a unor timpuri întunecate. Dungile de rugină semă- 
nau cu sângele. Adânciturile semnalau probabil locul unde vreun 
fost deţinut îşi lovise capul, iar și iar, disperat să se elibereze. 

Dumnezeule, cum de era atât de singură? Cum de fusese re- 
cunoscătoare să îl vadă acolo? Cum de o băgase blestematul ei de 
tată în încurcătura asta? 

Se răsuci înapoi. Văzu că ea îşi aduna puterile şi își controla 
expresia feţei. Nu avea să-l implore. Chiar și ochii ei încetaseră să 
se roage. Îl privea dârză, pregătită să-i audă hotărârea. 

Nu își moştenise demnitatea de la Bertram. 

Ducele îi întinse mâna. Cu buzele depărtate de uimire, Olivia îi 
apucă degetele, şi el o trase pe picioare — prea lesne. Nu era uşoa- 
ră, dar nici pe cât de grea ar fi trebuit să fie. 

Oasele ei ar fi trebuit să fie făcute din fier, căci ce altceva ar fi 
putut să-i susțină bravura? Ar fi făcut de rușine generali, împă- 
rați, corsari. 

Dacă se punea problema ca un om să-i frângă voința, el avea să 
fie acela, nu nenorocitul de Archibald Bertram. 

O trase pe ușă afară şi străbătu coridorul. În camera gărzilor, 
temnicerul și unul dintre bătăușii lui începuseră un joc de cărți. 
Când ducele apăru în prag, temnicerul se ridică. 

- Ei, Excelenţă! Ce înseamnă asta? Această femeie este o prizo- 
nieră a Coroanei... 

Alastair îi dădu drumul la mână şi păși în față. Ceva din pieptul 
lui se chirci când o simţi întinzându-se după el. Era atât de neo- 
bişnuit pentru ea! 

- Această femeie a fost arestată pe nedrept. Pistolul era al meu, 
şi ea îl ducea la reparat. 

- Da, sigur, replică bărbatul roşu la faţă. 

Marwick simţi cum pe buze i se forma un zâmbet ciudat. Tem- 
nicerul se retrase un pas. 

-Te îndoieşti de cuvântul meu, domnule? 

Bărbatul se uită neliniștit la paznic, care își găsi de lucru ames- 
tecând cărțile. 

-Eu... poate nu știați, Excelenţă, dar această femeie este 
implicată într-o afacere tare murdară, un complot pentru a-l 
şantaja pe lordul Bertram... 

- Într-adevăr? Vrei să spui că Bertram, un membru al guvernu- 
lui, este în poziţia de a fi tras pe sfoară de o servitoare? 

Temnicerul se muta de pe un picior pe altul. 

- Eu... nu cunosc toate amănuntele, dar procesul-verbal... 

- Da, cred că ai dori să nu-l pierzi din ochi. Ziarele ar fi extrem 
de bucuroase să îl tipărească. Ce farsă bizară! Destul de penibil 
pentru Salisbury, desigur. Într-adevăr, prim-ministrul ar trebui 
pus la curent înainte ca toată Londra să înceapă să râdă de prostul 
pe care l-a numit. Îl vei informa tu sau să o fac eu? 

Temnicerul bolborosi câteva sunete incoerente. În final îşi 
găsi replica: 

-Asta e intimidare! 

- Chiar? Alastair îşi inspecta unghiile. Îmi imaginam că pentru 
intimidare este nevoie cel puţin de o față bătută. Își ridică privi- 
rea. Sau camerista mea a fost maltratată fără nici un motiv? 

- Poate... că a fost vreo greşeală. Ea pierdea vremea exact în 
locul unde criminalul promisese că va aștepta, dar poate că a fost 
doar o coincidenţă. 

- Vă voi lăsa pe tine şi pe baron să hotărâți. Între timp... Alas- 
tair ridică o sprânceană. Dă-te din calea mea. 

Temnicerul înghiţi în sec şi se dădu în lături, lăsându-i să iasă. 


Capitolul 14 
SEES 


În camera gărzilor, Marwick îl înfruntase pe temnicer cu fe- 
rocitate, ca un prădător care întâlnește o nouă specie de pradă. 

Dar odată ieşit pe uşa închisorii, păru să se retragă iarăși în sine. 
O conduse pe Olivia în tăcere până la trăsură și apoi, fără să scoa- 
tă o vorbă, se așeză pe bancheta din fața ei. 

Tânăra femeie se uita pe geam, incapabilă să-l privească în 
ochi. Patru zile îşi asmuţise furia împotriva lui, dar în momen- 
tul în care îl văzuse intrând în celulă, tot efortul ei se dovedise 
zadarnic. El o salvase. Cum ar fi putut să-şi recupereze resenti- 
mentele? Se întrebase mai înainte cum ar fi fost să-l aibă drept 
prieten. Acum știa că acest lucru însemna libertate - la propriu. 
Ducele de Marwick putea scoate un prizonier din închisoarea 
Newgate la fel de uşor cum altul ar fi obligat un cerșetor să se 
dea mai încolo. 

Contemplă aglomeraţia de pe trotuar. Ce ciudat că soarele încă 
mai lumina! Parcă trăise un secol de teroare de când intrase pe 
porţile de la St. James în acea dimineaţă. Își atinse obrazul, care 
era fierbinte şi dureros. 

- Uită-te încoace. Se mută pe bancheta ei, o apucă de băr- 
bie și o întoarse către fereastră. Intimitatea, îndrăzneala o făcu 
să înțepenească. 

Nu putea să uite cum o atinsese în dormitorul său. Dacă încer- 
ca din nou același lucru, la naiba cu recunoștința. Avea să-i tragă 
un pumn. 

După un moment, Marwick îi dădu drumul și se lăsă pe spate. 

- Da, destul de urât, constată el calm. A fost un baston? 

- Doar un pumn. 

„Doar!“ se gândi ea înfiorată. 

Rămas pe bancheta ei, ducele o studie. Avea umerii prea laţi, 
picioarele prea lungi ca să împartă locul comod. Coapsa lui era 
lipită de a ei, genunchiul lui se pierdea în fustele ei murdărite. 
Ar fi trebuit să o deranjeze. Pentru fiecare centimetru pe care i-l 
ceda, el avea de gând să ia un kilometru. 

Oliviei îi plăcea să-şi simtă corpul lipit de al lui. Nu era dorin- 
ţă, era prea extenuată pentru aşa ceva. Dar el era înalt, viguros, 
influent, ar fi fost un scut foarte bun. O gardă de corp... Îşi opri 
gândurile din rătăcire. Marwick nu era un cavaler, dar o salvase 

din închisoare, așa că pentru moment putea să o înghesuie cât de 
mult avea chef. 

Trăsura se înclină într-o curbă. Ea se uită afară și recunoscu 
forma halelor Swan & Edgar's. Acesta nu era drumul spre casă. 

- Unde mergem? 

- Vei afla în curând. Agenţii au spus că i-ai amenințat cu pisto- 
lul meu. Este adevărat? 

-Sigur că nu! Nu ştiuse că poliția putea fi atât de coruptă. 
Îl aștepta pe Bertram în fața căsuței îngrijitorului de păsări din 
St. James când polițistul mai bătrân venise la ea și o lovise peste 
față. Explică: Nu au scos nici un cuvânt, nici măcar nu m-au între- 
bat cum mă cheamă. Mă urmăriseră de ceva vreme, iar eu, proas- 
ta de mine, mă simţeam mai în siguranță ştiind că erau acolo, şi 
apoi, deodată... 

-Probabil că Bertram le-a dat vreun stimulent. 

Acum o credea? Uşurarea o năpădi ca un val puternic și 
răcoritor. 

- Da, sunt convinsă că aveţi dreptate. Ce fericire să existe cine- 
va care înțelegea, dacă nu totul, măcar destul încât să vadă conse- 
cinţele cele mai sumbre. În sfârșit, nu era singura care le vedea. 

Când se întoarse spre el, toată bucuria i se duse pe apa sâmbetei. 
Nu era nici o urmă de simpatie pe fața lui. Nici de înţelegere. 
O privea aşa cum priveşte o pisică ascunzătoarea șoarecelui: cu 
ochii mijiți, cu planuri sumbre. 

-Ce să mă fac cu tine? murmură el încet. 

Olivia înghiți în sec. 

-Ați putea să-mi mulțumiți. Dacă nu aș fi fost eu, probabil că 
încă ați fi în dormitor. 

- Tot aduci vorba despre asta. Dar întregul demers avea ca scop 
să îți uşureze furtul, nu? 

- A... început din acest motiv. 

-Şi apoi? Te-am câștigat prin purtarea mea cavalerească? se 
interesă el cu un zâmbet batjocoritor. 

Ce ar fi putut să spună astfel încât el să o creadă? „În ciuda 
oricărei urme de rațiune, a început să-mi pese de tine.“ 

Ar fi râs de ea. Sau, şi mai rău, ar fi acuzat-o iarăși de minciună 
şi ar fi aruncat-o din trăsură. 

-Ai furat de la mine, continuă el fără să clipească. M-ai minţit, 
m-ai înşelat, ai scotocit prin bunurile mele, pe care apoi le-ai folo- 
sit ca să şantajezi un pair al Angliei. Nu ai spune că aceste lucruri 
mă pun într-o poziţie delicată? 

Începu să simtă o mâncărime ciudată la ochi. Doamne, începea 
să plângă? Vai, ce jenant! Puse o mână peste față, sperând să-i dea 
de înţeles că o chinuia durerea din obraz. 

- Dacă mă veţi da pe mâna lui acum... 

Ducele pufni dispreţuitor. 

- Dacă aş fi dorit să fac asta, mi-aş fi cruțat pantofii de mucega- 
iul închisorii. Spune-mi, de ce ai recurs la şantaj? 

Olivia își lăsă mâna să cadă. Ţinea ca el să o privească, să vadă 
că spunea adevărul. 

-Voiam să mă lase în pace. M-a hărțuit, m-a vânat în ulti- 
mii şapte ani. Odată a angajat o întreagă echipă de detectivi 
particulari. 

Aceştia aproape o prinseseră. Lucra de trei ani la văduva ban- 
cherului din Brighton. Atunci fusese prima dată când fugise 
în noapte. 

-De ce? Ce vrea de la tine? 

-Nu am idee. Obsesia lui nu a avut niciodată vreun sens. Dacă 
aş şti, promit, v-aş spune. 

-Atunci spune-mi un lucru. Marwick se aşeză confortabil, cu 
un cot pe spătarul scaunului. Ce este el pentru tine? 

Ea își muşcă buza. Se apropiau de un secret pe care nu îl spu- 
sese nimănui niciodată. 

-Trebuie să înţelegeți, ultima oară când acest om mi-a dat de 
urmă, a... încercat să mă stranguleze. 

Faţa lui se întunecă. 

- Dar ai scăpat. 

- Da, am fost norocoasă. Nu cunoşteam pe nimeni aici. De-abia 
ce ajunsesem la Londra. 

Îl așteptase patru zile pe Bertram să vină în Kent la înmormân- 
tarea mamei sale. La final, nu mai avusese de ales și organizase 

ceremonia fără el. Pe durata lungii boli a mamei, Olivia își făcuse 
planuri: găsise şcoala de dactilografie, îşi anunţase intenţia de a 
se înscrie. 

Bertram îi interzisese, dar nu o interesa. El nu era mama ei. 
Viața ei nu avea să fie rânduită după bunul său plac. La finalul 
înmormântării, plecase din curtea bisericii direct la gară. 

La sosirea ei în Londra, Moore aştepta pe peron. „Înălțimea Sa 
doreşte să am grijă să te instalezi în siguranță.“ Şi apoi, drumul la 
hotelul care se dovedise că nu era deloc hotel... 

-M-a aruncat din trăsură crezându-mă moartă. Acum șapte 
ani. Acesta a fost începutul tuturor necazurilor. 

Marwick o studie, cu ochii săi vii de nepătruns. 

-Şi chiar nu ştii din ce motiv te urmăreşte. 

- Nu. 

- Ţi-am spus să nu minți. 

-Eu nu... 

-El este tatăl tău. Un mic amănunt pe care l-ai omis. Cum 
ea, prea şocată, nu răspunse, Marwick adăugă: Asemănarea este 
clară, odată ce vrei să o vezi. 

Dumnezeu să o ajute! Îşi apăsă fruntea de geam şi închise 
ochii. 

-Mai degrabă aş semăna cu diavolul. Poate că ei doi sunt ace- 
eași ființă. 

- Spune-mi, care este numele tău adevărat? 

- Holladay. A fost numele mamei mele. 

-Mama din East Kent. Când ea încuviinţă din cap, surprin- 
să că mai ținea minte, ducele rosti neîncrezător: Olivia Holladay, 
a cărei mamă provine din East Kent. 

-— Da! 

- Eşti sigură? Vocea lui era crudă. Mai sunt şi alte nume pe care 
ai dori să mi le împărtăşeşti? 

Ea încercă să adopte un ton la fel de tăios, unul care să-i despi- 
ce nodul din gât. 

- Nu mi-am imaginat că sunteți genul căruia îi face plăcere să 
lovească un câine când e la pământ. 

- Uită-te la mine, îi ordonă Marwick după un lung moment de 
tăcere. Cu o respirație adâncă, ea deschise ochii. O singură lacrimă 
se prelinse. El i-o şterse cu degetul mare şi continuă: Vei fi sinceră 
cu mine. Nu ești un câine. Nu ești bătută cu adevărat. Cuvintele 
sale, într-un fel ciudat, erau aproape blânde. Dar atingerea sa nu 
era. Îşi trecu mâna peste obrazul ei din nou, aspru, brutal, de par- 
că acea lacrimă ar fi fost o ofensă la adresa lui. Avem un duşman 
comun, aici nu te-ai înșelat. Şi intenţionez să-l distrug. Dar te rog 
să iei aminte, încă nu m-am hotărât încă ce să fac cu tine. 


Ducele era uimit. Părea imposibil ca pielea ei să fie atât de 
moale când scheletul de dedesubt era oțel. Inadvertenţa îl supăra. 
Părea să demonstreze că amăgirea era parte chiar din esenţa ei, 
urzită în ea, o parte din ea cum erau părul sau ochii. 

De ce plângea acum? Îl enerva teribil faptul că plângea acolo, 
în trăsura lui, cu toate că nu plânsese în închisoare. De parcă el ar 
fi fost cel care o maltratase. 

Îi dădu drumul. Trăsura intra încet pe Broad Street. Avea un 
apartament acolo - cândva îl folosise Michael, acum era gol. Era 
potrivit pentru scopul său. 

Olivia şedea tăcută lângă el. Dacă încă mai plângea, o făcea în 
tăcere. Marwick nu intenţiona să verifice. Avea un obraz umflat, 
asta era tot. Se va vindeca. 

— Deci acum mă urâţi, murmură ea. Cât de comod. De parcă tot 
ce-am făcut pentru dumneavoastră nu mai contează, pentru că 
v-am înşelat. 

Alastair îşi încleştă dinţii. El nu avea motiv să urască. În ve- 
chea lui viaţă nu i-ar fi iertat niciodată crima, mândria l-ar fi îm- 
piedicat să o facă. 

Dar nu mândria era cea care îl rodea acum. Era temeritatea 
ei. Idioţenia ei îl încremenea de-a dreptul. Cine era ea? O femeie 
singură. Fără o familie care să o apere, să o salveze dacă ar fi căzut. 
Şi cu toate acestea, în ciuda riscului enorm, în ciuda lipsei oricărei 
plase de siguranţă, ea acționase. Dacă în locul lui ar fi fost altul? 
Un bărbat a cărui mândrie nu ar fi fost sfărâmată de răposata sa 
soţie, astfel încât să nu-i mai pese? Dacă în locul lui ar fi fost altul, 

ea încă s-ar mai fi aflat la Newgate. Cât de mult îndrăznise, cu o 
apărare atât de slabă! Acesta era lucrul care îl rodea. 

-Că e drept sau nu, soarta ta este acum în mâinile mele. Căci, 
după cum ai constatat astăzi, ești lipsită de putere. Şi eu nu sunt. 

Prin comparaţie, puterea lui era fără margini. Nu vedea asta? 
Cum îndrăznea să-l atace? 

-Trebuie să fie plăcut, spuse ea cu amărăciune. 

Trăsura se opri. 

- Vino. 

Marwick deschise uşa şi, fără urmă de cavalerism, coborî. Dar 
când Olivia se împiedică pe scară, el blestemă şi o prinse de braţe, 
aducând-o în siguranță pe pământ. 

Din fericire, ea nu-i mulțumi. Atingerea ei îi ardea palmele. 
Atingerea ei nu ar avea voie să fie atât de moale. Ar fi trebuit să 
fie de oţel. Își aminti cum arăta în grădină, ce grăitoare îi fusese 
expresia când se îndreptase spre ea... 

Îi dădu drumul. 

- Urmează-mă, se răsti el. Nu voia să o privească. 

Marwick o conduse printr-o ușă discretă într-o clădire de că- 
rămidă la nici două sute de metri de hotelul Claridge. Nu acolo 
murise nevasta lui? Olivia își aducea vag aminte că Elizabeth 
menţionase acest lucru, auzit de la lordul Michael. 

În capătul scărilor înguste, care scârțâiau, se dădu la o parte 
pentru ca ducele să poată descuia ușa. Era un apartament simplu 
de burlac, două camere mobilate auster. Camera din față, care era 
mai mare, avea un pat îngust, un scaun, un birou. Masa de toaletă 
era acoperită de un strat fin de praf. Nimeni nu mai locuise acolo 
de ceva vreme. 

Desigur, Marwick poseda probabil mai multe asemenea apar- 
tamente prin tot orașul. Avea proprietăţi imobiliare enorme; ea 
văzuse veniturile din chirii în dosarele sale. 

-Stai jos, îi porunci. 

Deoarece el şedea pe singurul scaun din încăpere, ea se așe- 
ză pe pat. Capul îi plesnea. Plânsul nu o ajutase. De ce plânsese? 
Îi venea să-şi tragă palme. Nu era slabă din fire. 

Ghetele lui tropăiră sec pe dușumea când merse spre fereastră 
și închise obloanele. Camera se întunecă brusc. 

-Ia uite, remarcă ea obosită. Vă întoarceţi la vechea stare. 

- Ți-ar prinde bine s-o lași mai moale cu glumele. Ghetele bo- 
căniră când veni să se aşeze în fața ei. Deci spune-mi. În locul 
meu, ce-ai face în legătură cu această trădare? 

Poate că avea de gând să o ucidă. 

Nu. Nici vorbă. Dar ideea declanșă un gând înspăimântător: 
poate că totuşi intra iarăși în criză. Fusese trădat înainte, și acest 
lucru îl înnebunise pentru o vreme. Acum, din perspectiva lui, is- 
toria se repeta. Ce motiv avea să spere că o va cruța? 

De fapt, nu o salvase. Pur și simplu se însărcinase să-i aplice 
pedeapsa. 

Fierea îi arse gâtul. Își apăsă mâna peste gură, temându-se că 
avea să vomite. 

-Este o oală de noapte la picioarele tale, o informă el. Ai grijă 
cum ţinteşti. 

Olivia se repezi s-o caute. Când îşi potoli greaţa, slăbită şi tran- 
spirată, văzu lavoarul din colţ, unde își clăti gura. În cele din urmă 
se așeză din nou pe pat, respirând greu. 

Ducele se aplecă înspre ea. Tânăra femeie își smuci capul, dar 
el nu acceptă un refuz. O prinse de bărbie, întorcându-i fața. 
Se uitară unul la celălalt. 

-Te-ai lovit cumva la cap? Pupilele tale îmi par destul de 
simetrice. 

Ostilitatea lui o bucura. Era mai simplu astfel. Dacă trecutul 
nu conta — dacă el avea de gând să uite totul - atunci şi ea putea să 
uite. Nu mai trebuia să se simtă vinovată pentru ceea ce făcuse. 

-Mă simt bine, zise ea. Daţi-mi drumul. 

Mâna lui căzu. Marwick rămase în picioare, privind-o. 

-O să ai de făcut o alegere foarte simplă. 

-E bine de ştiut că am de ales. 

- O, dar deja ai făcut alegeri. Ai fi putut alege să rămâi la New- 
gate, de exemplu. Acele documente erau falsuri. Ai fi fost judecată 
pentru faptul că le-ai măsluit. 

- Poftim? tresări ea şocată. Falsuri? Le-aţi măsluit? 

Cu un zâmbet fin, ducele se aşeză din nou pe scaun. 

- Bertram a făcut-o, împreună cu răposata mea soţie. În cazul 
în care le-aș fi folosit, urma să fiu făcut de râs în public. 

-Atunci eu v-am salvat şi de la acest lucru, decise Olivia după 
o clipă de reflecţie. 

El se aplecă în față, pe coate, cu nările fremătând. 

-Te prezinţi într-o lumină extrem de favorabilă, nu ți se pare? 

-Şi dumneavoastră mă vedeți complet înghițită de tenebre. 

-Nu contează. Tu vei fi învinuită pentru documente. Tu vei fi 
judecată pentru fraudă, fals şi şantaj. Şi nu cred că tribunalul te 
va fi tratata cu îngăduința de care aș fi beneficiat eu. Aceasta este 
una din alegerile tale. 

Încerca să o înspăimânte, şi reușea foarte bine. Olivia își amin- 
ti totuși că amenințările lui fuseseră de fiecare dată mult mai dure 
decât faptele. 

-Şi cealaltă opțiune? 

- Supunere. Cuvântul șfichiui aerul asemenea unui bici. 
Bertram este interesat de tine. Acest lucru te face valoroasă în 
ochii mei. 

- Ştiţi că aceasta nu este cu adevărat o alegere, protestă ea. 

Marwick se așeză picior peste picior și bătu darabana cu dege- 
tele pe coapsă. 

- Unde-ţi este simţul fin al preciziei, domnişoară Holladay? 
Chiar dacă nu-ţi place, este o alegere. 

O pedepsea. Dintr-un punct de vedere, o merita; din altul, du- 
cele era chiar generos. Ar fi putut să o lase în Newgate. 

Analiza aceasta reflecta însă perspectiva lui. Olivia se săturase 
să privească lucrurile din acel unghi. 

-Ce înţelegeți prin supunere? întrebă ea. Ce veţi cere de 
la mine? 

-Orice va fi nevoie în împrejurările date, replică el zâmbind 
batjocoritor. 

- Împrejurările răzbunării dumneavoastră împotriva lui Ber- 


tram, adică. 

Ducele înțelese ce voia să spună. Îi cercetă corpul într-un mod 
foarte amănunțit, insultător, din cap până în picioare. 

-Cât de pervers aş fi dacă aş cere asta de la tine? Păi, am putea 
ajunge chiar la concluzia că am o înclinație către femei trădătoare. 
Este şi aceasta o posibilitate. 

Olivia scrâşni din dinţi. Un aspect trebuia clarificat imediat. 

-Eu nu mă asemăn prin nimic cu soţia dumneavoastră. 
Nu v-am înşelat pentru plăcerea mea. Nu a avut nimic de-a face cu 
dumneavoastră, nu înțelegeți? Sau sunteți prea încăpățânat 
și arogant? 

-Deci continui să protestezi. Foarte bine. Marwick scoase un 
ceas de buzunar pe care îl puse lângă el. Ai cinci minute ca să îmi 
spui povestea ta. Dacă sunt mulțumit, vom discuta amănuntele 
ofertei mele. lar dacă nu sunt... Autoritățile nu cunosc toate fap- 
tele tale. Pe lângă fals şi şantaj, mai este şi problema furtului din 
avutul meu. 

Ea îl privi fix. Nu reuşise să o intimideze în vremea când îi fu- 
sese servitoare. De ce să îi permită să o facă acum? Mândria ei o 
obliga la mai mult. 

-Nu doar atât, Excelenţă. Nu trebuie să uitaţi de furtul de la 
soția fratelui dumneavoastră. Am fost secretara ei, ştiaţi? Toate 
acele scrisori le-am furat de la ea. Într-adevăr, ar trebui să îi ofe- 
riți şi ei ocazia de a mă condamna. Şi poate Lady Ripton? Căci am 
falsificat recomandarea din partea ei. Da, de ce nu aţi contacta-o 
şi pe ea? 

Tăcerea lui indica surpriza. Ea găsi o plăcere ridicolă în 
acest fapt. 

- Bine, spuse el în cele din urmă, cu o ridicare din umeri. Un în- 
ceput de sinceritate; înveți. Bine, începe-ţi povestea, domnişoară 
Holladay. Timpul se scurge. 

Se lăsă pe spate, prinzându-şi mâinile pe abdomen, cu aerul 
unui critic sceptic pregătit pentru un spectacol de duzină. 


Cinci minute pentru a-i spune totul. Provocarea o ajută să se 
concentreze — şi îi dezvălui cât de bine se potrivea viaţa ei într-un 
clişeu: cel al copilului din flori. 

-Bertram a cunoscut-o pe mama când ea era foarte tână- 
ră. Avea doar șaisprezece ani când m-a născut. El a instalat-o 
într-un sat numit Allen's End - acolo a tinut-o. Pe noi, adică. Are 
o proprietate în apropiere, dar casa era închiriată de la o familie 
de localnici. 

Ducele o privea tăcut. Lumina care pătrundea prin obloane îi 
desena bare de umbră pe faţă, iar între acestea i se vedeau strălu- 
cind ochii. 

Nu avea de gând să o încurajeze. Prea bine. 

-El și mama au fost foarte fericiţi în primii ani. Şi eu la fel, 
cred, adăugă ea după o ușoară ezitare. 

Satul se afla pe un afluent al râului Medway. Cu un măr în care 
să se cațăre, o grădină în care să se ascundă și întregul sat de ex- 
plorat, Allen’s End i se păruse un paradis. Mama ei, pe de altă 
parte, avusese de îndurat disprețul localnicilor. 

- O iubea. Chiar o iubea, în acei ani timpurii. Şi probabil că a 
fost bun cu mine, căci am... vagi amintiri, foarte vagi, în care îi 
spun tată. În care mă legăna pe genunchi. 

Simţi cum gura i se crispa incontrolabil. 

-Ce s-a schimbat? 

Olivia abia dacă îl auzise. Nu-i mai plăcea să se gândească la 
Allen”s End. Sătenii fuseseră buni cu ea la început, dar, pe măsură 
ce creştea, începuseră să o trateze cu același dispreț pe care i-l 
arătau mamei. „Aşchia nu sare departe de trunchi.“ 

Ce ciudat să-şi dea seama că satul ei imaginar semăna atât de 
mult cu locul pe care fusese disperată să-l părăsească! 

-Ce s-a schimbat? răspunse peste câteva clipe. S-a căsătorit, 
desigur. Cu americanca. 

- Moștenitoarea averii Baring. 

- Exact. Îmi amintesc prima sa vizită de după nuntă. Ştiam că 
se întâmplase ceva important, căci mi-a adus un cadou - nu cărţi 
sau o rochie nouă, nu ceva atât de obişnuit, ci o păpușă de porțe- 
lan de la Paris, cea mai minunată păpușă pe care ţi-o poţi închi- 
pui. Avea păr adevărat, exact aceeaşi nuanţă ca al meu... 

Întotdeauna își detestase culoarea părului. Copiii din sat o 
numeau Morcoveaţă, şi nu pe post de compliment. Dar când era 

mică, Bertram îi spusese că părul ei era minunat. „Cea mai rară şi 
încântătoare nuanţă.“ 

„Ei, da!“ se gândi ea scuturând din cap. 

- Păpușa purta o replică miniaturală a unei rochii Worth, fă- 
cută de însuşi Worth. Nu-mi pot imagina cât o fi costat. M-am 
jucat cu ea câteva zile. O adoram. Şi apoi mi-am adunat curajul și 
am sfărâmat-o. 

Expresia ei plină de regret îl tulbură pe Alastair. Contrasta sur- 
prinzător cu bravura pe care încercase s-o afișeze înainte. 

-Ai sfărâmat-o? 

Zâmbetul ei era slab. 

-Aveam doar șapte ani, dar recunoșteam o mită. 

În faţa ochilor îi apăru fără voie o imagine a ei, pistruiată, cu 
genunchii colțuroși, cu fața extrem de serioasă când punea păpu- 
şa adorată pe jos şi ridica o piatră. 

-Atunci trebuie să fi avut un motiv. 

— Da. La acel moment... 

Se întrerupse să ofteze. El o privea atent. O comoție i-ar fi pu- 
tut provoca somnolență. Așteptă tensionat, dorindu-și să nu caş- 
te, şi se relaxă abia când Olivia păru să-și revină. 

- Probabil că mama văzuse anunţul căsătoriei în ziare. Din 
secunda în care el a ajuns, imediat ce mi-a dat păpuşa, au în- 
ceput să se certe. El a luat trenul în aceeași seară, spre uimirea 
mea. Intotdeauna rămânea cel puţin o săptămână, și eu... de 
abia aşteptam, recunoscu ea cu o strâmbătură. Dar el plecase; 
în dimineața următoare, mama m-a luat și, la rândul nostru, am 
părăsit satul. 

- Pentru că el se căsătorise cu altcineva. 

-Nu are nici un sens, ştiu asta. El era moștenitorul unui 
titlu de baron. Ea era fata unui fermier. Nu avea cum s-o ia de 
nevastă. 

Tonul ei acru îi displăcu ducelui. 

-Dragostea i-a împins la mezalianțe pe unii mai mari 
decât el. 

Ea îl privi concentrată. 

- V-aţi iubit soţia, atunci? 

-Cred că ai tendințe sinucigașe, suspină el. Așa este? Amuzant. 

Privirile li se întâlniră. În lumina palidă, pielea ei părea fără 
cusur, şi efectul era tulburător. Părea de porțelan, nu din carne şi 
oase, prea delicată, prea casantă, pistruii fuseseră adăugați parcă 
doar pentru veridicitate. Probabil că semăna foarte tare cu păpu- 
şa pe care o sfărâmase. 

Ideea îl neliniști. Se întrebă dacă ea îşi dăduse seama de 
asemănare. Dacă simţise, măcar pentru o clipă, că se sfărâmase 
singură. 

Nici un copil nu ar trebui să poată recunoaşte un cadou 
drept mită. Dar ştia cât de înţelepţi puteau fi unii, de la o 
vârstă foarte fragedă. Părinţii săi îi predaseră la rândul lor aceas- 
tă lecţie. 

- Cred că ați iubit-o, murmură ea. Cred că ați fi reacționat foar- 
te tăios la întrebare dacă răspunsul v-ar fi convenit. 

Îndrăzneala ei nu ar fi trebuit să-l mai surprindă, dar tot nu 
înțelegea cum reușea să schimbe echilibrul puterii dintre ei astfel 
încât brusc el se simțea obligat să răspundă, să se justifice, să îi 
dea socoteală. 

Învăţase însă cum să o întoarcă. Se ridică și traversă camera 
până la pat. Când se aşeză lângă ea, Olivia îngheță. 

- Prea târziu pentru prevedere, domnişoară Holladay. Îşi vâri 
mâna în părul ei. Cădea în şuvițe, la fel de moale ca în amintirea 
sa, părul unei sirene, de culoarea focului. Adună acele bucle în- 
tr-o coadă atât de groasă încât abia o cuprindea în pumn și trase 
foarte încet, aplecându-i capul doar un pic. Murmură: Astfel sunt 
măcelăriți mieii, știai? 

Ochii ei mari, cu genele fluturând, îi găsiră pe ai lui. O îngro- 
zea. Bun. Trebuia să ştie că încă mai era capabil să o facă. 

-Ați fi un măcelar slab, reuşi să îngaime. 

Curajoasă până la final, hotărî Marwick. Deodată, îi pieri che- 
ful să o agreseze. 

Slăbi strânsoarea, permițându-i să se destindă într-o poziţie 
mai naturală. 

-De ce te interesează dacă am iubit-o? Să nu îmi spui, Oli- 
via, că ţi s-a trezit un interes pentru mine? O mângâie cu degetul 

mare de-a lungul urechii, percepându-i cu satisfacție răsuflarea 
tremurată. Ceva ce a depăşit scopurile tale hoțești? Cu siguranță 
exemplul mamei tale te-a învățat să nu ţinteşti atât de sus. 

Ea se smuci, ieșind din raza lui de acțiune. 

- Jucaţi perfect rolul torționarului. Acesta este motivul pentru 
care soția dumneavoastră vă detesta? 

-Chiar nu ştii când ai pierdut, nu? se minună el. 

-Am pierdut? Ea ridică din umeri. Nu mi-am terminat 
povestea. 

- Dar cele cinci minute au ajuns la capăt. 

Înfrântă, închise ochii şi îşi aplecă fruntea. 

- Bine, şopti ea. Faceți ce vreți. 

Imaginea cefei ei dezgolite îl țintui. Un loc atât de vulnerabil, 
de sensibil. 

-Ce vreau, medită Marwick. 

Îşi trecu degetele în jos pe gâtul ei, apoi urcă spre bărbie. 
Cu blândeţe, îi întoarse fața spre el. Olivia roşi, dar nu deschi- 
se ochii. 

-Nu simt nimic. 

-Îți văd faţa. Văd minciuna. 

- Nu vedeţi nimic, ripostă ea încordată. 

-Văd totul. Mâna lui alunecă peste braţul ei, simțind oasele 
fine de la încheietură. Degetele ei se strânseră din reflex, ascun- 
zându-se în palma lui. 

El le trase pe rând, cu blândeţe, căci degetele se rupeau uşor, şi 
ale ei erau prea elegante pentru a fi maltratate. 

Ce curios: își imaginase, de o mie de ori, ce i-ar fi făcut lui 
Margaret dacă i-ar fi descoperit trădările cât mai era încă în viaţă. 
Dar niciodată, în nici una din acele fantezii sinistre, nu dorise să 
o atingă astfel. 

Această femeie nu era Margaret. Trădarea nu era de acelaşi gen. 

Revelația trecu peste el blând, asemenea unei brize. 

Îşi ridică mâna pentru a-i dezmierda capul. Ciudat că toată 
vioiciunea, forța şi pasiunea ei puteau fi păstrate într-un cap atât 
de mic, de frumos format. 

Cât de mult din furia sa - căci încă o mai încerca, doar că acum 
coexista cu fascinația - cât de mult din această furie era pentru 
Olivia, şi cât pentru el însuși? Trăsăturile pe care le vedea în ea 
acum, chiar şi acum - hotărâre, tenacitate, determinare, demni- 
tate... Dacă le-ar fi separat de trădarea ei... cum ar fi putut să nu 
tânjească după ele? 

-Deci mama ta l-a iubit pe Bertram, zise el. Şi tu crezi că eu 
mi-am iubit nevasta. Înseamnă că, după tine, amândoi am fost la 
fel de neghiobi? 

O linie apăru între sprâncenele ei. 

-Mama nu a fost neghioabă. A fost doar... 

- Derutată. 

Ochii ei se deschiseră. O pânză lipicioasă păru să cadă asupra 
lor, prinzându-i într-o tăcere plină de semnificații. Aceasta era 
nedumerire în forma ei cea mai pură: să te trezești atras ca de un 
magnet de otrava ta. 

Îi netezi părul pe spate. Pupilele ei încă mai erau egale. Ea era 
responsabilitatea lui acum. Orice i se întâmpla, putea fi numai din 
cauza lui. 

-Îți mai este rău? Cum ea clătină din cap, ducele conchise: 
Excelent. 

Se aplecă înainte și îşi puse buzele peste gura ei. 

Ea icni, însă nu se trase înapoi. 

O sărută uşor, apoi îşi schimbă poziţia astfel încât obrazul 
lui să fie lipit de al ei. El avea să-i făurească soarta - nu întâm- 
plarea, nu vreun accident, nu Bertram sau oricine altcineva. 
Îi vorbi la ureche, în timp ce degetele lui alunecau în jos pe 
coloana ei. 

-Când mama ta l-a părăsit. Unde te-a dus atunci? 

- Shepwich, şopti ea. Unde locuia... familia ei. 

Marwick putea simţi cum muşchii ei încercau să se încorde- 
ze sub atingerea lui, cum, cu apăsări blânde aici, cu mângâieri 
scurte acolo, îi putea face să se destindă şi o putea obliga să-şi 
controleze suspinele. 

-Ce s-a întâmplat la Shepwich? 

Îşi frecă obrazul de al ei asemenea unei feline. Voia să simtă 
zgârieturile. 

-À fost... Nu tocmai o revedere fericită. 

- Ah. Nu au vrut să vă primească? 

-Ne-au dat afară. 

O poveste tristă, dar nu ieșită din comun. Îi prinse lobul 
urechii între dinți şi muşcă uşor. Îl linse, savurând gustul sărat 
al pielii. 

-Şi atunci ce a făcut? 

- Noi... ne-am întors... la Allen's End. Chiar trebuie să mă atin- 
geți astfel? 

Mâna lui se opri la baza şalelor; cu vârful degetelor îi atingea 
fesele. 

- Cum vrei să te ating? O simți înghițind în sec, dar ea nu spu- 
se nimic. Vrei să te ating? 

-Îmi doresc... murmură ea înfiorată. 

- Nu mă interesează ce îți doreşti. Mă interesează doar ce vrei. 

Pieptul ei se ridică şi se lăsă într-o respirație profundă. Apoi, 
foarte încet, îşi aplecă fața pe umărul lui şi șopti: 

-Îmi doresc să nu vreau. 

Îmbătat de un triumf sălbatic, își strânse mâinile pe spatele ei. 

-Şi apoi ce s-a întâmplat? După ce v-aţi întors la Allen’s End? 

- Nimic. Buzele ei îi atingeau gâtul când vorbea, și toate sim- 
ţurile sale se concentrau asupra acelui singur punct. Adăugă: Dar 
lucrurile nu au mai mers niciodată bine între ei. El venea în vizită 
mult mai... rar. Şi când venea, își petreceau serile într-o tăcere 
înghețată. Nu am putut înţelege... 

Marwick își închise ochii, adulmecându-i parfumul. 

- De ce s-a întors la el? 

~ Păi ce altceva să facă? Eu nu am putut - şi încă nu pot - înţe- 
lege de ce s-a întors el. De ce a continuat să vină în vizită, an după 
an. Era atât de... indignat. De parcă nu ar fi avut de ales. 

Cuvintele ei deveneau greoaie. El îi mângâie şira spinării cu 
gesturi lungi, liniştitoare. 

-Poate că ea avea vreo posibilitate să-l constrângă. Dacă 
ne-am putea da seama care era, s-ar putea dovedi utilă. 

-Nu ştiu ce... Olivia ezită. De fapt, este un lucru - ceva ce a 
scris ea, ultima notiță din jurnalul ei: „Adevărul este ascuns aca- 
să“. Dar nu am ştiut niciodată ce înseamnă. 

Sub impresia unui sentiment straniu, ducele nu răspunse ime- 
diat. Deci el nu era tatăl său, până la urmă. Se luptase cu gânduri 
netrebnice, nevoi întunecate; avea să o seducă pe această femeie 
foarte curând. Dar nu era tatăl său. Tatăl său nu dorise niciodată 
vreo femeie anume. Şi Alastair o voia doar pe aceasta. Ceea ce 
simţea el era setea de a o poseda. 

-Trebuie să mergem la Allen's End, hotărî brusc. Să aflăm la 
ce se referea mama ta. 

Nu primi răspuns. Când se mişcă pentru a se uita la fața ei, își 
dădu seama că adormise, cu capul pe umărul lui. 


Olivia se trezi în întuneric. Ameţită, încercă să audă pălăvră- 
geala servitorilor de pe coridor, dar auzi în schimb zumzetul es- 
tompat al traficului, ca de pe o stradă principală. Unde se afla? 

„Închisoarea.“ Sări în picioare. Marwick o salvase! Unde 
dispăruse? 

Observă o dungă de lumină slabă pe sub uşa închisă ce ducea 
în camera din spate. Se holbă, încercând să își limpezească min- 
tea. Se părea că nu dormise atât de adânc de luni de zile. 

Ultimul lucru pe care și-l amintea era că stătea cu faţa lipită de 
pielea lui. Adormise astfel? Şi el nu o trezise... 

O cuprinse un dor dulce-amărui. Ca să-l alunge, inspiră adânc, 
şi în clipa următoare simţi mirosul mucegaiului din închisoare. 

Vasul de lângă lavoar mai avea încă puțină apă. Se ridică în 
tăcere și îşi croi drum spre el. Apa nu era prea rece. Umezi o pânză 
şi îşi şterse faţa cu ea. Dar ce să facă cu murdăria de sub mânecile 
rochiei şi de sub jupoane? Putreziciunea închisorii încă îi acope- 
rea pielea. 

Dezgustată, îşi ridică poalele şi îşi şterse gambele şi genunchii. 
Dar nu era destul. 

Privi peste umăr. Din camera alăturată nu se auzea nici un su- 
net. Lumina de sub uşă nu pâlpâi. 

Rapid, își desfăcu corsajul. În timpul petrecut la pensiunea 
polară a doamnei Primm, dezvoltase talentul de a se spăla rapid. 
Corsetul ei era făcut pentru o femeie săracă, așa că se desfăcea din 
faţă. ÎI puse lângă lighean și îşi șterse pieptul și braţele. 

Spatele îi pulsa. Își aminti cum căzuse după ce polițistul o 
lovise. Cât de multă vreme părea că trecuse de atunci! Săptă- 
mâni, luni. 

Un loc anume o deranja, chiar sub omoplat. Se suci, dar nu 
reuşea să-l atingă. Să transpire de groază: nu ştiuse că era posibil 
până la acele ore nesfârșite petrecute singură în celulă... 

O mână o prinse pe a ei. 

— Lasă-mă pe mine. 

Olivia îngheță. Corsetul îi era aruncat lângă lavoar. Era goală 
de la brâu în sus. 

Unde era panica? Era pur și simplu prea obosită pentru așa 
ceva? Sau ştiuse că momentul acela era inevitabil? 

Ducele o amenințase, și totuşi adormise în brațele lui, și el o 
pusese în pat. Căzuse într-un somn profund. Una era să doarmă 
singură, și cu totul altceva să doarmă în prezenţa unui bărbat care 
nu avea să permită să i se întâmple nimic - cu excepţia a ceea ce 
voia el. În mod straniu, se simțea mai în siguranță cu Marwick 
decât în tot timpul cât fusese singură. 

Îşi desfăcu mâna, iar el prinse pânza înainte să cadă. 

Primele lui mișcări o uimiră, căci nu aveau nimic senzual. 
Îi curăța pielea cu mișcări sigure, eficiente, de parcă ar fi fost un 
infirmier îngrijind un bolnav sau un servitor ştergând o vază. 
Când dădu peste punctul sensibil de sub omoplat, ea scoase un 
sunet înăbușit, făcându-l să se oprească. 

- Ține-te de lavoar, o îndemnă. 

-De ce? 

În secunda următoare își primi răspunsul: degetul lui mare 
găsi punctul şi începu să apese. Să se rotească, să maseze. 

Olivia își stăpâni un geamăt. Sub apăsarea mâinilor lui, muş- 
chii i se relaxară, deveniră moi, flexibili. 

-De ce faceţi asta? 

- După cum spune un proverb chinez, „Salvează viața unui om, 
şi ești responsabil pentru el“. 

- Deci vă simţiţi responsabil. 

-Nu mai mult decât tu pentru mine, replică ducele mutân- 
du-şi palmele pe umerii ei. 

Ea simţi o încântare fugară. Venise și recunoaşterea pentru 
care insistase. Jucase un rol în însănătoșirea lui. 

- Atunci, am trecut examenul. 

- Nu sunt sigur că a fost pentru tine. 

Mâinile lui alunecară în jos pe brațele ei şi se închiseră într-o 
strânsoare caldă, fermă, chiar deasupra coatelor. Degetele lui o 
atingeau incredibil de aproape de sâni. Stăteau în tăcere, respi- 
rând la unison, privind la apa din lighean ce reflecta o umbră fan- 
tomatică a siluetelor lor. Ducele se înălța în spatele ei, dar ea nu 
simţea frica. Se simțea... protejată. 

-Să te las să te îmbraci? Vocea lui părea meditativă, de parcă 
și-ar fi adresat sieşi întrebarea. 

În bibliotecă încercase să-i demonstreze că nu era un om bun. 
Ea îi simțea acum nehotărârea. Lupta ce se purta în sinea lui. 

Poate că nu avea nevoie ca el să fie bun. 

- Intenționați să mă ajutaţi în privința lui Bertram? Nu ca să-l 
omorâţi, adăugă ea repede. Are copii. Încerca să nu se gândească 
niciodată la ei. Le căutase numele o dată în Debrett, şi o regretase 
pe loc. Dar intenţionaţi să mă ajutaţi în privința lui? 

Auzi traficul zgomotos de pe Brook Street, sunetul roţilor. Cât 
era ceasul? Se simţi pierdută în această beznă stranie, încărcată, 
prinsă între lavoar şi corpul lui, pe care îl simțea masiv și tare în 
spatele ei. Nu voia ca el să îşi schimbe poziţia. 

-Aşa s-ar părea, zise Marwick într-un final. 

Se întoarse cu fața la el. Acolo, în colțul acela plin de umbre, 
nu-i putea distinge clar trăsăturile. Ea, pe de altă parte, se afla 
în bătaia luminii ce pătrundea prin obloane. Luându-se după 
respirația lui întretăiată, bănui că îi oferea o privelişte interesan- 
tă: sânii ei dezgoliți, umerii drepți - oricum, destul ca să îl facă 
să gâfâie. 

- Eşti minunată, mormăi el. 

Dacă ar fi părut înflăcărat, nu l-ar fi crezut sub nici o formă, 
dar furia lui o putea crede. Își întinse mâna și, găsindu-i obrazul, 
îi dezmierdă colțul gurii cu degetul. Falca lui se încleştă. Femeia 
aceea ştia cum să se folosească de putere atunci când o avea, iar 
acum exercita o putere înfricoșătoare asupra lui. 

Revelația se răspândi ca un drog prin trupul ei, făcându-i sân- 
gele să alerge mai repede. Marwick era furios pentru că o dorea. 
Pentru că nu putea să o rănească. Pentru că avea de gând să o 
ajute, până la urmă. 

De ce o salvase de fapt? De ce nu aranjase să o predea înapoi 
poliției? Acum îi ştia povestea. Nu-i putea oferi nici un avantaj 
deosebit asupra lui Bertram. 

- Cred că v-aţi picat examenul, şopti ea. 

Mâna lui o acoperi pe a ei și o apăsă de obrazul său aspru. 

-Nu fi atât de sigură. Nu mă cunoşti, Olivia. 

- Nu? 

Dar cine în afara ei putea să afirme că îl cunoștea? lar ceea ce 
văzuse din el, ce ştia despre el — tot ce nu mai știa nimeni - făcea 
obiectul disprețului său. Îl înțelegea. Asemenea mamei, se judeca 
singur mai aspru decât ar fi făcut-o oricine altcineva. 

Olivia nu suportase niciodată stările de spirit sumbre, nici la 
mama și nici la el. Se aplecă și, găsindu-i buzele, îi inhală răsufla- 
rea fierbinte. 

Alastair stătu nemişcat câtă vreme ea îşi apăsă gura pe a lui. 
Din muşchii săi încordați izvora tensiune. Dintr-odată, o prin- 
se de talie şi o trase într-un sărut atât de fierbinte şi de adânc, 
încât părea mai degrabă continuarea unui joc al pasiunii decât 
un început. 

„Sunt de acord cu radicalii, nu pun mare preţ pe virginitate.“ 
Le-o spusese cândva prietenelor ei de la şcoala de dactilografie, 
distrându-se în gând pe seama şocului lor. „Până la urmă, este 
foarte ușor să rezişti unui bărbat, nu? Dar să reușeşti să îl alegi pe 
cel potrivit — acesta este cu adevărat un lucru demn de laudă.“ 

Nimeni nu l-ar fi considerat potrivit pe bărbatul acesta. Era 
făcut după modelul lui Byron însuşi: nebun, rău şi periculos, mai 
bine să nu-l cunoşti. 

Însă ea îl cunoştea mai bine ca oricine. Nu era bărbatul care 
fusese odinioară; era bărbatul pe care doar ea îl cunoştea. Şi când 
el îi cuprinse faţa în palme şi îi dădu capul pe spate şi îşi împinse 
limba mai adânc în gura ei, chestiunile legate de înțelepciune de- 
veniră irelevante. Îi întoarse sărutul, nerăbdătoare, lacomă. 

În bibliotecă o învățase despre plăcere: cum era împărtășită, 
dar în același timp personală, lacomă, provocată de el, dar impli- 
când locuri știute doar de ea. Acum o simţi din nou: în pântecul 
ei, fiori fierbinți se adunau într-o povară delicioasă, iar între pi- 
cioare i se trezea la viață un puls înnebunitor. Îşi puse mâinile 
peste ale lui și simți puterea din ele. În acea clipă, Marwick scoase 
un geamăt. 

Gemuse din cauza ei, constată ea zâmbind. 

Ducele îi prinse încheieturile şi își aplecă fruntea ca să le sărute 
pe fiecare, asemenea unui vasal care îşi plătea tributul. Contem- 
plându-l, se simţi, pentru o clipă ameţitoare, mai înaltă decât el, 
o prezenţă mai măreaţă decât putea fi cuprinsă în carnea ei. După 
cum îi destăinuise, o considera curajoasă, inteligentă, inventivă. 
Şi o dorea, împotriva voinţei sale. „Da, lasă-l să îşi plece capul, 
lasă-l să recunoască faptul că a fost cucerit“, se îndemnă Olivia. 

Apoi el îi linse palma, și ea fu trasă brusc înapoi în corpul ei, o 
fetişcană îmbrăţișată de trupul lui masiv, legănată la pieptul său 
tare, ținută de brațele sale musculoase, acest bărbat care o luase 
pe sus din Newgate. Gândul acesta o înveseli. Voia să fie apărată 
de el. ÎI voia cu totul. 

Marwick o duse spre pat. O așeză atent pe saltea, apoi veni 
deasupra ei, răpind-o într-un sărut lung, fierbinte, languros, în 
timp ce se lăsa peste ea centimetru cu centimetru. Pielea lui crea 
mici şocuri electrice de-a lungul sânilor, pântecului, coapselor ei, 
pe care le depărtă pentru a se strecura între ele. Olivia fu copleși- 
tă de căldura abdomenului său, unde pulsul îi bătea puternic, de 
greutatea pieptului său. 

Se aşeză încet peste ea, cu grija maestrului artizan care pregă- 
teşte îmbinarea celor două piese ale unui diptic, îşi puse gura pe 
fruntea ei şi zăbovi un moment cu respirația întretăiată. 

-Vrei asta, zise răgușit. 

Ea deschise ochii. Ştia cum să-l asculte; putea să audă întreba- 
rea din cuvintele sale. Sprijinit într-un braț, el stătea deasupra ei, 
cu faţa încordată, grăbită. Întinse mâna ca să-i atingă obrazul. 

Cât de lucid era Alastair de Grey, duce de Marwick! Cât de um- 
brit, de complicat și de ascuns privirii — asemenea unui giuvaier 
neșlefuit care, într-o anumită lumină, se arăta deodată curat și 
strălucitor! Lumina era bunătatea lui ascunsă, cea pe care încerca 
din greu să o nege, dar îi apărea în trăsăturile feței când o privea. 
Expresia lui se îmblânzi. 

- Vrei? 

Olivia ştia că, până la urmă, nu era nici o virtute ascunsă în 
decenţă. Cu siguranţă nu ar fi făcut-o mai curajoasă. Şi, dacă era 
să se ia după el, avea deja destul curaj. 

Îi mângâie obrazul, iar barba o înțepă. Vickers era un valet 
îngrozitor. 

- O, da. Vreau. 

Marwick expiră în sfârşit, apoi se aplecă şi îi prinse lobul 
urechii între dinţi, alintându-l cu limba în timp ce mâna lui hoi- 
nărea pe corpul ei, atingeri de fluturi care-i declanșau mici tre- 
murături în talie, pe o parte a sânului, pe gât. Vârfurile degetelor 
sale abia îi atingeau faţa. Îi urmărea conturul obrazului asemenea 
unui orb citind Braille. 

Mâinile ei deveniră curioase, așa că le strecură peste omoplaţii 
lui către talie. Curbura feselor sale era puternică, nu se lăsa mode- 
lată. Îşi înfipse unghiile în ele. 

El scoase un sunet ascuţit, între geamăt și icnet. Întrerupse să- 
rutul şi îşi puse capul pe gâtul ei, astfel încât părul lui să-i mângâie 
bărbia. Respirația lui gâfâită îi încingea clavicula. 

- Există un moment, murmură el, un moment... 

Degetele ei îi alunecară prin păr, ţinându-l acolo. În depărtare, 
un orologiu ieftin suna miezul nopţii cu dangăt de tinichea. 

-Un moment pentru ce? 

- Am urât ochelarii aceia, mărturisi el în timp ce-i trasa cu de- 
getul conturul sprâncenei. Te ascundeau. 

Olivia îşi întoarse faţa pentru a-i săruta încheietura. În urmă 
cu o oră, o lună, un an, ducele ar fi fost de neatins. Şi acum, 

în câteva minute, era deodată al ei şi îl putea atinge cum dorea. 
Cine spunea că în viață nu există minuni? 

Mâna lui îi cuprinse spatele şi o ajută să se ridice. 

- Vino. 

ÎI lăsă să o tragă în picioare. Lipsiţi de sprijin, sânii îi căzură 
liberi, grei. Cu buzele întredeschise de dorință, Marwick îşi trecu 
cu un deget peste sfârcul ei drept, smulgându-i un geamăt. 

În timp ce o săruta pe gură, mâinile lui îi prinseră fustele. 
Îi scoase rochia, apoi desfăcu jupoanele şi o ajută să iasă din ele. 

- Dumnezeule. Făcu un pas înapoi, privind-o lacom. Ascundeai 
mai mult decât ochii... 

Nota uluită din vocea lui o făcu să roșească. Se așeză înapoi 
pe pat, și el o împinse jos cu totul. Când reveni deasupra ei, era o 
siluetă fără trăsături, asemenea unei figuri din vis. 

Iubitul ei din vis avea degete fierbinți, călătoare. Întâi îi prinse 
sânii, dornic să-i cântărească. Degetul lui mare îi contură sfârcul, 
făcând-o să se înfioare; plăcerea se căscă înlăuntrul ei, cerându-i 
să-şi desfacă picioarele, să se împingă în sus spre el, ca să mai 
cunoască încă o dată ceea ce trăise în bibliotecă. 

Dar el avea alte intenții. Își aplecă fruntea; buzele lui se închi- 
seră în jurul sfârcului ei şi i-l supseră, provocându-i o senzaţie 
electrizantă. Moliciunea buzelor lui, căldura umedă a limbii, mu- 
chiile ocazionale ale dinților când încerca să vadă dacă îi place... 

Străbătută de o nevoie pulsândă, imediată, îi apucă fără să stea 
pe gânduri capul și îl trase mai aproape de ea. 

-Aş petrece o mie de ani aici. Vocea lui era aspră. M-ai primi? 

- Da. Asta era ce uitase ea să spună, ce avusese nevoie să spună 
tot acel timp. Da, da, da. 

Deveni o minciună în clipa în care el începu să sugă din nou, 
căci Olivia își dădu seama că nu avea s-o satisfacă; dorința sălba- 
tică i se multiplicase prin trup, apărând într-o duzină de locuri 
diferite, toate tremurând, toate având nevoie de atenţia lui. Gura 
ei, care ducea dorul limbii lui, şi locul din adâncul pântecului ei, 
care era greu şi plin, locul dintre picioarele ei care se simțea mult 
prea gol, tremurând de nevoie. Se agăță de el orbește, ca un dru- 
meţ aflat pe munte, în beznă, căutând o modalitate prin care 


226 


E 
; 
Ei 
3 
i 


M BARE E Ln 


= Amăgirea 
să înainteze. Îi masă mușchii încordaţi ai brațelor, apoi îl apăsă 
pe coaste. 

Marwick se ridică şi îşi scoase repede jacheta, vesta, bretelele, 
cămaşa. Îi văzuse pieptul gol şi înainte, dar acum putea să întin- 
dă mâna, să-și pună palmele pe suprafețele vălurite ale pânte- 
cului său şi să le simtă încordându-se în timp ce el respira greu. 
El îi prinse mâna, îi muşcă uşor degetele şi le supse adânc în gură. 
Ochii lui îi găsiră pe ai ei, iar zvâcnetul limbii sale, strânsoarea 
buzelor erau asemenea unei promisiuni păcătoase. Îi linse palma 
şi îi muşcă interiorul încheieturii. 

- Răbdare, spuse el. 

De abia atunci își dădu ea seama că era răspunsul la rugămin- 
tea ei. 

Alastair se descotorosi de pantaloni. Mult mai îndrăzneață 
decât ar fi bănuit, Olivia se ridică pentru a-l ajuta, şi mâinile li se 
ciocniră. El râse și, încântată de voioşia lui, râse și ea. 

Era minunat. Picioarele lui erau lungi şi zvelte, gambele bine 
formate, coapsele musculoase. Îşi trecu o mână întrebătoare pes- 
te cvadriceps, simțind părul, mult mai aspru decât al ei. Palmele 
i se opriră la şoidurile lui, de sub care o scobitură vălurită se 
arcuia în jos de fiecare parte a organului care avea s-o intereseze 
cel mai mult în curând. El îi dăduse un nume în bibliotecă. 

Ţinându-şi respiraţia, îşi puse mâna pe mădularul lui. 

El şuieră; când ea încercă să se retragă, îi prinse mâna și o ținu 
acolo. Îi arătă cum să îl mângâie, acea lungime ce părea imposibil 
de tare. Şi totuși, pielea îi era atât de fină. 

Cât Olivia îl cerceta, el își strecură mâna între corpurile lor 
pentru a-i găsi clitorisul — precizare: ea citise despre acel termen — 
apăsând şi frecând într-un fel care concentră, brusc şi sălbatic, 
toate zvâcnirile rătăcitoare ale dorinţei ei într-o unică dorință du- 
reroasă. Membrul lui pe care îl avea în mână era deci răspunsul. 
Acum înțelegea. 

Marwick veni peste ea și o pătrunse cu un deget, apoi altul. 
Când se arcui sub el, degetele fură înlocuite de o apăsare mai 
mare, mai puternică, dureroasă pentru o clipă, apoi umplând-o 
cu totul. 

Uluită, se uită în sus la el în întuneric, nesigură ce urma să 
facă. 

El îşi lipi fruntea de a ei şi începu să se miște. 

De la prima împingere, fusese mai mult decât îşi putuse imagi- 
na. Căci nu o fermecau doar mirosul lui, greutatea lui, strânsoarea 
lui când o ţintuia pe loc, puterea şoldurilor sale. 

Erau și toate lucrurile imateriale care o ademeniseră înainte — 
intensitatea privirilor sale, percepțiile sale tulburător de ascuți- 
te, istețimea, intelectul şi puterea. Când împinsese prea adânc, 
făcând-o să tresară, îşi luase seama și redusese amplitudinea miş- 
cărilor. Când unghiul făcut de coapsele sale lovise un punct anu- 
me, făcând-o să scâncească, o auzise, și repetase mișcarea până 
când degetele ei începură să se încleşteze pe spatele lui şi sunete 
animalice îi ieșiră din gât. Toate calităţile sale imateriale erau puse 
acum în slujba actului amoros. Chiar și cruzimea lui o fermeca: o 
simţea în felul în care corpul lui îl revendica pe al ei, această pose- 
dare continuă, neîntreruptă, străpungătoare. 

O năpădi un râs straniu, sălbatic, beat: „Şi tu crezi că nu te 
cunosc?“ Era învăluită de el, posedată într-un mod pe care doar ea 
l-ar fi putut înțelege. Şi Marwick o cunoştea la fel de bine; această 
vrajă era țesută de amândoi, ea şi el împreună. 

Se lăsă dusă de val. Îi şoptea, cu obrazul lipit de tâmpla ei, şi 
cuvintele erau fierbinți și vulgare, şi ceea ce făceau ei era fierbinte 
şi vulgar. Atacul lui o făcu să se simtă sălbatică, înfometată, dispe- 
rată să nu se termine, căci cu fiecare mişcare viguroasă a şolduri- 
lor sale, el lovea un loc din adâncurile ei care se umfla și se răsucea 
şi se strângea. Era mai puternic, mai înfricoșător, mai minunat 
chiar şi decât ceea ce se întâmplase în bibliotecă. Avea să sfărâme 
ceva din ea, şi pe bună dreptate, căci această disperare crescândă 
trebuia să fie satisfăcută, trebuia... 

Timp de un minut zăbovi pe această margine deopotrivă 
îngrozitoare și splendidă; din gura ei ieșeau zgomote pe care nu 
le recunoștea, însă el le sorbea de parcă ar fi fost ambrozie. În cele 
din urmă, îi şopti o instrucţiune pe care ea nu o putea urma: 

- Acum. Primește-o. Acum, Olivia. 

Pradă convulsiilor, simţi cum lăcomia ei se întrupă, muș- 
chii lăuntrici îl prinseră, pretinzând mai mult, şi mai mult — şi 
apoi... în sfârşit... frenezia se domoli, lăsând-o moale, neputin- 
cioasă, sătulă. 

Marwick gemu gutural, apoi o strânse la piept. Ea îi sărută 
umărul, sărat de la transpirație. 

- Dulceaţa, murmură el. 

Îi mângâie obrazul pe când zăceau împreună, în camera 
întunecată. 

Orologiul bătu douăsprezece şi jumătate într-un dangăt de 
tinichea. 


El voia să spună ceva, dar cuvintele îi scăpau. Vocea i-ar fi şovă- 
it și risca să spună ceva ce ar fi regretat mai târziu. 

Îi mângâie mâna, sperând ca ea să găsească în această atin- 
gere orice avea nevoie o femeie să știe, să audă într-un astfel de 
moment, după aşa un... 

Aşa un eveniment? Nu acesta era cuvântul potrivit. Nu ştia 
cum să descrie ceea ce tocmai se petrecuse între ei. Contact sexu- 
al era clinic, descria doar mecanica părților corpului, dar împreu- 
narea de mai devreme îi implicase şi sufletul. Se simțea mai uşor. 
Se simţea de parcă i s-ar fi ridicat o povară de pe umeri. 

Spatele ei lung şi neted era lipit de pieptul lui. Când Olivia 
vru să se aşeze mai bine, carnea moale a feselor ei se desprinse 
de el pe o distanţă infinitezimală. El se opuse impulsului de a-i 
trage şoldurile înapoi lângă ale sale. Inspiră adânc, şi mireas- 
ma ei îl stârni — o provocare care promitea să se concretizeze 
în ciuda tuturor probabilităților. Avea să fie pregătit din nou 
pentru ea în curând. 

Îşi întoarse capul în așa fel încât părul ei să-l mângâie pe 
frunte. 

Un bărbat care fusese căsătorit ar fi trebuit să îşi cunoască per- 
fect reacţiile corpului, însă el nu putea face nici o comparaţie între 
această femeie şi Margaret. Cele două femei, cele două experiențe 
erau atât de profund diferite, încât nu păreau să facă parte nici 
măcar din aceeaşi categorie. Cum altfel se explica faptul că acum 

se simţea atât de jenat, atât de profund de gol, într-un mod care 
nu se rezuma la simpla goliciune trupească? 

Nu era sigur că îi plăcea acest lucru. Ar fi trebuit să se termi- 
ne cu incertitudinile. Dumnezeule din ceruri, spera din tot sufle- 
tul ca la un moment dat să nu mai aibă parte de surprize! 

Dar surpriza aceasta era... dulce. Era mai dulce decât ar fi fost 
el dispus să recunoască. 

Îi cuprinse talia, apoi își ţinu respirația când mâinile ei încerca- 
ră să le acopere pe ale lui. 

Pe cine credea ea că atinge în beznă? Pe acel om pe care îl lă- 
udaseră ziarele? Sau pe bărbatul care, cu pistolul în mână, ame- 
nințase să ucidă? Mâna pe care o dezmierda ea acum aparținea 
altcuiva: unui bărbat care se simțea, deodată, ca un novice. 

Poate că această confuzie reprezenta o înnoire. Marwick învăța 
iarăşi să se cunoască. Şi acolo, în acel pat, prima sa lecţie în viața 
cea nouă fusese atât de extraordinară şi de neaşteptată, încât mai 
bună nu era o descriere suficientă. 

Ochii ei erau lacuri întunecate, fața neclară. 

-Eu niciodată nu... am mai făcut așa ceva. 

- Ştiu. 

Respirația ei era șoptită, o briză fierbinte pe pielea lui. 

- Ar fi trebuit să spun înainte. Rostea cuvintele atât de încet, 
încât el abia putea să le distingă. Este... important pentru mine... 
să nu rămân însărcinată. Nu astfel. 

El înțelese. Din cuvintele ei poticnite din acea după-amiază, 
ştia că nu dorea un suflet de bastard în plus pe lume. 

-Nu mi-am dat drumul în tine. Pricepi ce înseamnă asta? 

Capul ei se mişcă - o aprobare neîndemânatică. 

-Că sunt în siguranță. Da? 

Compasiunea îi îndoi inima. Ce făcea el, luând-o în patul 
său? Această fată vitează, neverosimilă, care nu știa când era 
înfrântă... 

Marwick se depărtă, creând distanţă între ei - nu mai mult 
de lățimea unui deget, dar prea mult pentru gustul corpului său, 
pentru scula sa lacomă, care se întărise din nou. 

-Eşti în siguranţă, îi promise. Mâine mergem la Allen's End. 

Olivia se răsuci în braţele lui, aşezându-și capul în curbura 
umărului său. El nu se mișcă, speriat. Apăsarea ei era ca o mani- 
festare fizică a vinovăției. Apoi, când ea oftă şi se cuibări mai bine, 
începu să se simtă ca ceva cu totul diferit, mult mai periculos. 

Ea era întinsă lângă el, încrezătoare. Se potrivea perfect în bra- 
tele lui. 

„Asta nu a însemnat nimic“, ar fi vrut să o avertizeze. „A fost 
pentru plăcerea mea personală. Nu ţi-am promis nimic. Nu mai 
sunt un bărbat care face promisiuni.“ 

După moleșeala corpului ei îşi dădu seama că ea adormise 
la loc, şi aceste cuvinte nu erau un mod dea o trezi. 


Capitolul 15 
SE 


Cu trenul, Allen's End era doar la vreo două ore de Londra. 
Olivia își aminti cum o uimise această revelație odată. Îşi petrecuse 
cea mai mare parte a vieţii privind-o pe mama ei cum aştepta, pa- 
lidă și frustrată, rarele apariţii ale lui Bertram - şi când el ajungea 
în sfârșit, cum mai bombănea despre greutăţile drumului! Olivia 
şi-l imaginase ca pe un Marco Polo din cărțile ei cu poze, Allen's 
End fiind capătul unui Drum al Mătăsii englezesc, unde ajungeai 
doar după ce depăşeai plin de curaj nenumărate pericole. 

Chiar şi când mai crescuse, își imaginase că trebuia să fie ceva 
mai mult la acest drum decât lăsau să se ghicească hărţile. Până 
la urmă, unei fete de paisprezece-cincisprezece ani, Allen's End 
chiar i se părea capătul pământului, un loc uitat de timp, de care 
Londra era la fel de îndepărtată ca şi China. 

Cu şapte ani în urmă se urcase în tren la şase și jumătate 
seara, iar la nouă fără un sfert conductorul anunţase gara Cha- 
ring Cross. Olivia purta cu ea destulă hotărâre și durere ca să-i 
ajungă până în China, astfel că sosirea rapidă o dezamăgi într-o 
anumită măsură. 

Acum făcea călătoria în sens invers, într-un compartiment de 
clasa întâi pe care Marwick îl rezervase întreg - pentru intimitate, 

spusese el. Acel anunţ o bulversase. Își imaginase tot felul de mo- 
tive, cele mai multe fierbinți, pentru care el ar fi putut avea nevoie 
de intimitate pe drum. Putea să fie sedusă în tren? Cum funcționa 
asta în practică? 

Ea era destul de nerăbdătoare să afle. Se trezise singură în 
apartament în acea dimineață, o mică pată de sânge - mai puţin 
decât i-ar fi curs din nas — fiind singura dovadă a celor petrecute 
cu o noapte în urmă. În lumina zorilor, după un somn adânc, fără 
vise, se simţea cu atât mai bine, din nou ea însăși. Toate acele eve- 
nimente nebuneșşti din ajun, ambuscada din parc, orele din închi- 
soare, intervenţia salutară a lui Marwick şi orele ciudate, febrile 
care urmaseră, senzaţia pielii lui pe a ei, şi acea posedare şocantă, 
totală - totul părea fantastic, pe jumătate rod al amintirii, ca un 
vis care pălea. 

Doar mica pată de sânge dovedea altceva. 

Când Marwick apăruse în sfârşit, ea se așteptase ca în relația 
lor să fi apărut... ceva, nu era sigură ce, schimbat. Dar el intrase 
ca un nor de furtună, cu o valiză în mână, pe care o deschisese ca 
să scoată la iveală o rochie. Când fugise, cu o săptămână în urmă, 
Olivia n-o putuse lua cu sine, căci era la spălătoreasă. 

- Schimbă-te, îi ordonase. Avem bilete pentru nouă şi 
jumătate. 

Fără să mai stea la discuţii, darămite să mai încerce vreo 
apropiere erotică, o zorise în trăsură, apoi prin gara Charing 
Cross şi în tren. 

Acum Marwick şedea în fața ei, citind atent teancul de zi- 
are pe care le cumpărase pe peron și care îl captivaseră com- 
plet în ultimele două ore, deşi ea ştia că nu avea nevoie de nici 
jumătate din acel timp pentru a citi toate ziarele care apăreau la 
Londra. O ignora anume. De ce? În nedumerirea ei, nu reușea să 
se orienteze. 

Îi privi mâinile. Aceste mâini, cu degete lungi, cu inele prețioa- 
se (acum deja trei, după cum prezisese ea, se înmulțeau), erau ace- 
leaşi mâini care o atinseseră noaptea trecută. Aceste buze pline 
(strânse într-o linie furioasă, deşi acum o clipă păreau relaxate) 

rătăciseră pe corpul ei şi rostiseră vorbe şoptite, aprinse pe pielea 
ei. „Aş petrece o mie de ani aici“, îi spusese. 

Amintirea îi făcu sânii să se simtă ciudat, încordați, prea mari 
pentru a putea fi ținuți de corset. Inspiră adânc și zgomotos, atră- 
gându-i atenţia. 

- Ce? 

-Ce vreţi să spui? se interesă ea zâmbind inocent. 

El se concentră deliberat asupra ziarului. 

Cu un oftat, Olivia se uită pe geam. Dimineaţa era cenuşie şi 
umedă, iar bălțile mlaștinilor păreau că fierb sub burnița necon- 
tenită. Dintr-odată îi simţi privirea sfredelind-o, însă când se uită 
înapoi, Marwick părea cufundat în ştiri. 

Se foi pe scaun, făcând arcurile să scârțâie, moment în care el 
îi împinse un ziar peste masă. 

Ea deja încercase să citească unul, dar nu se putuse concentra. 
Acum, supusă, îşi aruncă din nou privirile pe titluri, mirându-se 
cât de puţin o interesau. Nu era genul ei să trateze informaţiile 
despre prevestirea unor crize naționale, neliniştile din Afganis- 
tan, amenințările din partea Rusiei şi foametea din Egipt cu indi- 
ferența unei dudui anoste. 

Se încruntă. Îi făcuse ceva noaptea trecută? Nu crezuse că in- 
tegritatea unei femei era legată de integritatea ei fizică. Dar o 
pervertise cumva la nivel mental? Căci nu se mai putea concentra 
decât la el. 

Ducele stătea tolănit pe locul lui, cu ziarul ţinut într-un unghi 
care îi acoperea fața. Mijind ochii, Olivia îl cercetă atent. Jacheta 
descheiată lăsa vederii o vestă în dungi şi, dedesubt, abdomenul 
plat. Pantalonii se lipeau de șoldurile sale zvelte și coapsele mus- 
culoase, care se încordau atât de puternic... 

Degetul lui mare freca ziarul. Această mișcare înceată, leneşă o 
ţintui. El fusese în interiorul ei. 

Şi acum nici nu se uita la ea! Dintr-odată, nu-i mai putu supor- 
ta dezinteresul. 

-Am fost o dezamăgire atât de mare, să înțeleg? 

Degetul lui se opri. 

- Ce? 

- Noaptea trecută. Am fost aşa o dezamăgire? 

Ziarul cobori, dezvăluindu-i ochii mari. 

— Ce? 

Poate că și mintea lui fusese pervertită. 

-Vocabularul dumitale pare extrem de restrâns în această 
dimineaţă. 

Ducele împături ziarul și îşi arătă chipul. Se bărbierise cât fu- 
sese acasă în acea dimineaţă. Maxilarul lui părea curat şi ascuțit 
deasupra lavalierei legate strâns. O mîncau degetele ca să simtă 
moliciunea trecătoare a pielii lui. 

-Ce spui nu are sens, rosti el calm. 

- Dumneata eşti cel care se comportă absolut ciudat. Cred că 
eu sunt cea care ar fi cazul să se simtă sfioasă. Până la urmă, eu 
sunt femeia. 

Maxilarul i se încleştă. Lăsă ziarul din mână. 

-Nu fi absurdă. 

Această replică părea mai apăsată decât era nevoie. Ea simţi o 
scânteie de răutate. 

-Nu eşti rușinat, nu? 

Spre uimirea ei - şi, da, încântarea ei — obrajii lui se colorară. 

- Rușinat, Dumnezeule... 

-Îmi ocolești privirea, continuă ea renunțând la adresarea 
protocolară. Azi-dimineaţă m-ai scos din apartament cât de repe- 
de ai putut. Şi acum refuzi să purtăm o conversaţie. Ţi-e teamă că 
m-ai dezamăgit pe mine? Pentru că, te asigur, nu ar fi fost posibil. 
Nu mă aşteptam la prea mult... 

El scoase un sunet de parcă s-ar fi înecat. Nu reuşi să îngaime 
nici o vorbă. 

- Of, Doamne, murmură Olivia întinzându-se după cana 
de ceai pe care o adusese cu o oră în urmă conductorul servil. 
Vrei un pic? Și nu mă înţelegi greșit; a fost satisfăcător. Noaptea 
trecută, adică. 

El dădu ceașca la o parte. 

- Nu vreau nici un nenorocit de... Încleștându-şi dinţii, o fixă 
cu privirea. Mă provoci intenționat? 

- Nu. „Poate.“ Doar că pur şi simplu mă întreb... 

Ducele îşi trecu mâna prin păr, dărâmându-şi jobenul. 

- Eşti cea mai îndrăzneață, neruşinată... 

Ea înțepeni. Era neruşinată, deci? 

- lartă-mă, trebuie să mă prefac că nu s-a întâmplat? Sau doar 
că nu mi-a plăcut? 

El îngheţă, cu mâna încă în păr. Ceva apăru atunci pe faţa lui, 
îngustându-i ochii şi dându-i un aer de prădător. Nările îi fremă- 
tară și un zâmbet fin îi apăru încet pe buze. 

- Nu. Nu e nevoie să te prefaci. Am putut simţi cât de mult 
ţi-a plăcut. 

- Bine, atunci... 

-Dar asta nu schimbă restul problemei. Marwick se îndrep- 
tă şi se apucă iarăși să studieze ziarul — cu toate că, ar fi pariat 
ea, nu vedea nici un cuvânt. Vom colabora pentru a-l distruge pe 
Bertram, însă doar la atât de poți aştepta din partea mea. Înţelegi 
acest lucru, desigur. 

Nu ar fi trebuit să doară. Dar o parte din ea, o parte proastă, 
copilăroasă, fără speranţă era lovită de răceala lui — o mare parte, 
de fapt. Aproape în întregime. La rândul ei, această constatare o 
făcu să amorțească de groază. 

La ce se așteptase? Că el îşi va deplânge lipsa de onoare şi o va 
cere în căsătorie? Nu plănuia să se mai recăsătorească. Şi, chiar 
dacă ar fi vrut să o ia de nevastă, ce i-ar fi putut oferi ei? Bine, 
rangul de ducesă. Dar ceea ce îşi dorea ea era siguranța. Un loc 
de care să aparțină. Nu un soț care să se trezească într-o bună zi 
dorind să îşi recapete vechea viaţă, doar pentru a-şi da seama că 
se însurase cu o bastardă care nu își avea locul nicăieri în lumea în 
care dorea el să se întoarcă. 

Nu voia nimic de la el. 

-Nu aș îndrăzni să mă aştept la mai mult, zise ea pe un ton 
oficial. Un bărbat cu poziţia ta înaltă? Cu realizările tale minu- 
nate? Dar vai, ar trebui să mă consider norocoasă pentru că am 
avut parte de atenţia ta o oră. 

Marwick îi adresă o privire încruntată. 

- Nu asta am vrut să zic. 

- Nu? Spune-mi atunci, ce aveai în minte? 

- Eu nu... Modul în care își strângea buzele sugera frustrare. 
Eu nu sunt în căutarea unei amante. 

-Cât de convenabil, pentru că eu sunt mult prea bine educată 
pentru această poziţie. Oricum, amantele sunt făcute prin presta- 
rea repetată de servicii. Şi noaptea trecută a fost o întâmplare. 

-Chiar așa, replică el sec. 

- Într-adevăr. A fost o zi extrem de dificilă. Nu eram eu însămi. 
Acum că mi-am revenit, mi-am pierdut interesul pentru astfel 
de lucruri. 

Ochii lui se îngustară. 

- Atunci poate că îţi voi trezi iarăşi interesul. 

Fiorul care o trecu îi stârni o iritare inexplicabilă. 

- Dar acum şi-a pierdut noutatea. 

-Nici nu am început, Olivia, spuse el aplecându-se peste 
masă. 

Vocea lui conţinea o promisiune întunecată. Părea să treacă 
prin ea, topind-o. Ea se aplecă spre el cu sprâncenele împreunate, 
până ce nasurile aproape li se atinseră. 

- Da? Atunci va trebui să urmez lecţiile altă dată. Cu altcineva. 

-Pe dracu”! 

O prinse de braț şi o trase într-un sărut cu gura deschisă, 
cu limbile împletite. „Bine, poate încă o dată“, se gândi ea închi- 
zând ochii. 

Zgomotul ușii o făcu să sară înapoi. 

-Se apropie staţia, anunţă conductorul acru, şi dezaprobarea 
din vocea lui — probabil că îi văzuse sărutându-se — era, își zise 
Olivia, salutul perfect pentru întoarcerea acasă. 


În dimineața aceasta, adormită în lumina răsăritului, Olivia 
Holladay nu păruse să aibă mai mult de șaisprezece ani, şi Alastair 
se trezise cu o revelaţie tulburătoare. El o distrusese. Pe această 
fată care reușise să îşi croiască un drum în lume fără să cadă pradă 
miilor de primejdii... el o distrusese, și nu avea nici o intenţie să 
o salveze. 

„Şi ce dacă?“ se întrebase pe drumul spre casă. Până la urmă, 
asta însemna să fii ticălos. Ticăloşia nu era doar satisfacția 

sălbatică de a produce o durere binemeritată. Unui ticălos pur și 
simplu nu îi păsa. Doar victimelor le păsa. 

Dar această victimă nu părea să ştie că i se greşise. Într-adevăr, 
părea făcută dintr-un material nou, imposibil şi anormal de rezis- 
tent, creat în laboratorul unui chimist împotriva oricăror legi ale 
naturii. Când se întorsese la apartament, ea îl întâmpinase mult 
prea vesel pentru o femeie distrusă. Îi întâlnise privirea fără să ro- 
şească, şi acum îl hărţuia pentru că nu reușise să facă la fel. Nimic 
din ceea ce îi făcuse noaptea trecută nu slăbise acel calm straniu la 
care ea nu avea nici un drept. O bastardă, o servitoare, o fată care 
schimba numele ca pe pălării. 

Era o situaţie cu care Marwick nu se putea împăca. Până şi în 
acel moment, când trenul se oprea pufăind, ea îl scruta provoca- 
tor. Cum o făcea? El înţelegea sursa propriei siguranţe: avea pu- 
terea pe post de armură. Când păşise pentru prima dată în clubul 
său, îi simţise potenţialul letal tot atât de clar ca pe stiletul pe care 
îl avea în jachetă. Dar ea, care nu avea nimic, mergea în lume cu 
fruntea la fel de sus ca a lui, și nimic nu părea să o jeneze. Cum 
era posibil așa ceva? 

Ştia de ce o dorea. Exact cum un inginer râvnește la noi meca- 
nisme; el voia să o dezbrace, să o demonteze, să-i studieze piesele 
și să își însușească secretele ei. 

Dar nu făcuse asta noaptea trecută? Totuşi, nu avea impresia 
că se apropiase de înţelegerea ei. Tot ce părea să fi câștigat era o 
mai profundă conştientizare a propriei fascinaţii blestemate. 

Această fascinaţie îi mărea nesiguranța, exercitând o constrân- 
gere care semăna mult prea mult cu toate acele lucruri la care 
renunțase: obligație, datorie, idealuri... 

Olivia era o bastardă şi o mincinoasă. El nu îi datora nimic. 

Prin urmare, se retrase în colţul lui, fără să facă vreun efort ca 
să o liniştească. Oricum nu avea nevoie de aşa ceva. Dar de ce avea 
ea nevoie din partea lui? De bani, poate. Nu multe alte lucruri. 

Ducele se folosi de acei bani când coborâră în gară. O cabriole- 
tă ar fi fost suficientă pentru drumul de jumătate de oră până în 
sat, dar singurul vehicul de închiriat era un cupeu antic, al cărui 
interior mirosea a umed, amintind de Newgate. Când ajunseră 

pe drum, el descoperi că şi arcurile ar fi trebuit înlocuite, căci tră- 
sura se hurduca asemenea unui balansoar. 

Îşi interzise să o privească, dar, evident, o făcu. Când trăsura 
trecu de primul pod, o boltă de piatră străveche care părea ca- 
raghios de supradimensionată pentru firicelul de apă pe care îl 
traversa, o urmărea destul de atent ca să observe că-și pierduse 
calmul preț o clipă. Pălise, cu buzele crispate. 

La ce se uita oare? El vedea doar o moară de vânt pe o movilă 
înverzită din depărtare, şi mai aproape, când ajunseră de partea 
cealaltă a podului, o biserică din piatră veche, roasă de secole de 
vânturi sărate. Roţile făcură o priză zgomotoasă pe pavaj, și în- 
treaga trăsură începu să vibreze. 

-Nu mai este mult, zise ea. Imediat după a doua curbă, după 
spiţerie. 

Satul era previzibil, plictisitor de pitoresc, un amestec de 
dughene din perioada Tudorilor și căsuțe albe ascunse după gar- 
duri îngrijite unde primăvara aveau să înflorească trandafiri. 
Nu părea să fie nimeni afară. 

Olivia se forța să adopte o atitudine impasibilă, însă tocmai 
mimica ei neutră o dădu de gol. Când oare era fața ei atât de inex- 
presivă, dacă nu atunci când făcea un efort conștient? 

- Este așa cum ţi-l amintești? vru el să ştie. 

- Desigur. Un astfel de loc nu se schimbă niciodată. 

-Nu îţi face plăcere să te întorci aici. 

Ea ridică din umeri, ceea ce îi trezi lui Marwick o scânteie ciu- 
dată de furie. Îl înţepa tot timpul, provocându-l, cerându-i să-i 
destăinuie lucruri pe care nu avea nici un drept să le cunoască. 
„Ţi-ai iubit soția? Nu te vei întoarce la viața publică?“ Dar pro- 
priile secrete şi le păzea cu înverșunare, obligându-l să i le smulgă, 
să facă presupuneri, tatonări. 

-Ai crescut aici, insistă el. Nu ai lăsat prieteni în urmă? 

Cuvintele acestea îi aduseră o privire ciudată. 

- Fiica femeii pierdute? Zâmbi ușor. Acest colț de lume ia vir- 
tutea foarte în serios. Oprește aici, adăugă, aplecându-se în față. 
Aceasta este casa. 

Atmosfera din mica verandă acoperită cu ilice îi era extrem de 
familiară lui Alastair. În timp ce se făcură prezentările şi se servi 
ceaiul, încercă să o identifice. 

Gazda lor, doamna Hotchkiss, era văduva bărbatului de la care 
mama Oliviei închiriase casa. Era subțire, nervoasă, încărunțită 
elegant, și uita mereu cum să i se adreseze lui Alastair, oscilând 
între „Alteța Voastră“ și „Înălțimea Voastră“. 

Prietena ei, doamna Dale, care venise în vizită, nu încerca să 
participe la discuție. Atenţia ei era concentrată asupra unui nas- 
ture de la manșetă de care trăgea cu neîncredere, de parcă i-ar fi 
căutat nod în papură croitoresei. Sublinia fiecare adresare bâlbâi- 
tă a doamnei Hotchkiss cu o fornăială lungă, ostentativă. 

Doamna Hotchkiss depăna povești despre soarta diverșilor lo- 
calnici pe care Olivia probabil că îi cunoştea. Țăranii din părțile 
acelea păreau predispuși la moarte timpurie, dezastre financiare 
și accidente legate de scări, cai şi fântâni. Tocmai când Alastair 
începuse să-şi piardă răbdarea, doamna Hotchkiss zise: 

- Vai de mine! Am tot îndrugat una, alta, și nici nu am întrebat 
cum o duci, domnişoară Holladay. 

- Da, interveni doamna Dale cu o voce uscată ca iasca. Ar fi 
ceva interesant, fără îndoială. 

- Este limpede că te-ai descurcat foarte bine la Londra, conti- 
nuă senină doamna Hotchkiss. În ce companie eşti acum! Îi arun- 
că lui Alastair o privire uimită. 

-Chiar interesantă, remarcă doamna Dale. 

- Aşa, doamnă Dale? ripostă Olivia. Rogu-te, spune, ce anume 
te interesează? 

Buzele vizitatoarei se strânseră. 

- N-aş putea spune exact, căci îmi lipsesc cunoştinţele pentru a 
face speculații. Desigur, pot apărea unele întrebări legate de ceea 
ce s-a întâmplat cu faţa ta. Dar poate că acest lucru e obişnuit prin 
cercurile în care te învârți. 

Olivia își atinse obrazul învineţit. Simultan, Alastair reuși să 
identifice sursa acelui dâjă-vu. Milieurile răspândite peste tot, 

fustele înguste, demodate ale femeilor, pozele înrămate ale regi- 
nei, ticăitul ceasurilor și mirosul plăcut de coroniţe de Crăciun 

ofilite o mascaseră un timp, dar ultima oară când se aflase într-o 
atmosferă atât de tensionată fusese în Camera Comunelor, com- 
bătând o trădare de ultimă clipă înaintea unui vot strâns. 

-Am căzut, răspunse Olivia calm. Atenția mi-a fost distra- 
să de o privelişte malefică — nu în Londra, trebuie să precizez. 
Apoi se foi pe scaun, întorcându-se cu spatele la femeie. Da, 
i se adresă gazdei, Londra m-a primit bine, doamnă. Mulţumesc 
de întrebare. 

-Şi ce faci acolo? se interesă doamna Hotchkiss. 

Expresia Oliviei rămase neutră. 

-Am învăţat stenodactilografia. De atunci... 

-Şi ce anume te-a adus în compania Excelenței Sale? Doamna 
Dale o scruta cu ochii ei întunecaţi, opaci. O fi fost oare vreo legă- 
tură de familie? 

Doamna Hotchkiss făcu un gest brusc de neliniște, însă şi-l 
stăpâni rapid. „Ah!“ Alastair înţelese acum: doamna Dale credea 
că el nu cunoştea originea bastardă a Oliviei. În consecință, se 
străduia să cârmească într-acolo conversaţia. 

- Da, într-adevăr, spuse el, oarecum uimit. Domnișoara Holla- 
day a fost de fapt secretara mătușii mele. 

-Şi acum ai acceptat s-o însoțeşti. Doamna Dale îi adresă un 
zâmbet subțire, sceptic. Cât de neobișnuit de cumsecade. 

Era clar ca lumina zilei că, în opinia ei, relaţia lor era ori- 
cum, numai cumsecade nu. În Evul Mediu, ea ar fi fost 
prima care să aprindă rugul când ar fi fost vorba să ardă o vrăji- 
toare. Fermecătoare. 

Alastair ridică din umeri. 

-A fost ultima dorință a mătuşii mele să o vadă pe domnişoara 
Holladay la casa ei. 

Doamna Dale ridică o sprânceană subțire, închisă la culoare. 

-Mă miră că a avut nevoie de ajutor. Întotdeauna a fost foarte 
descurcăreață. Probabil că doamna Hotchkiss a uitat să menţio- 
neze că sunt bunică, spuse ea în direcţia Oliviei. A fost o zi foarte 
fericită când fiul meu s-a căsătorit cu domnişoara Crocker. Ea este 
tot ce ţi-ai putea dori de la o fiică. 

Ducele înțelese că, la un moment dat, fiul doamnei Dale o 
curtase pe Olivia. 

- Bunică! exclamă tânăra femeie plină de căldură. Dar mi-aş fi 
închipuit că sunteţi cel puţin străbunică! 

Gura doamnei Dale se crispă. 

- Bine, dar trebuie să fi venit aici cu un motiv, zise doamna 
Hotchkiss în grabă. Adică — dacă Alteța Sa te ajută să clarifici 
lucrurile, domnişoară Holladay. 

Acesta era replica pentru el, înţelese Marwick. Se ridică. 

- Poate, doamnă Dale, aţi dori să faceți o plimbare cu mine. 
Mi-ar plăcea să aud despre istoria satului Allen's End. 

- De dragul doamnei Hotchkiss, trebuie să rămân cât timp vor- 
beşte cu domnișoara Holladay, răspunse bătrâna fără să se ridice. 

Afirmația avea o duzină de sensuri posibile, toate extrem 
de insultătoare la adresa Oliviei - şi, prin extindere, pen- 
tru orice bărbat care o considerase demnă de a-i lăsa în grijă 
mătușa fictivă. 

Extrem de calm, susținându-i privirea reptiliană, ducele rosti: 

-Vei merge cu mine, doamnă Dale. 

Şopârla mai avu putere pentru o clipă de revoltă. Apoi, cu bu- 
zele strânse, se ridică. 

- Foarte bine. Domnișoară Holladay... Se uită de sus la Olivia. 
Te asigur, Excelenţa Sa va găsi Allen's End mult schimbat, mult 
mai nobil de la plecarea dumitale. 

Mărşălui spre ieşire într-un foşnet de taftale demodate. 

E] zăbovi un moment, nedorind să-i ofere mâna când trecea 
peste prag. 

-Îmi pare rău, murmură doamna Hotchkiss - nu spre el, ci 
spre Olivia. 

-E în regulă, zise ea ridicând din umeri. Nu mă aşteptam la 
mai mult. 


Afară, temperatura scăzuse, şi nori cenușii se adunau, atâr- 
nând grei deasupra pământului. Alastair o reperă pe doamna 
Dale mergând grăbit pe stradă, cu fustele mișcându-se în ritmul 

pașilor. Foarte ciudat. Din experienţa sa, ar fi zis că nu exista nici 
matroană de ţară care să rateze ocazia de a se plimba cu un duce. 

Rămase lângă poartă, frecându-și mâinile ca să se încălzeas- 
că. În apropiere, caii se agitară, făcându-l pe birjar să murmure 
cuvinte liniştitoare. În dreapta zări dealurile vălurite pe care păş- 
teau turme de oi. La stânga, de-a lungul drumului şerpuit pe care 
călătoriseră, era un şir de prăvălii şi căsuțe. Scena părea desprinsă 
dintr-o idilă pastorală, dar bănuia că nu fusese deloc idilică pen- 
tru Olivia. 

Auzi uşa deschizându-se şi un singur rând de pași coborând 
treptele. Olivia părea calmă, dar palidă. 

- Nimic, spuse ea încrucişându-şi braţele ca să se apere de bri- 
za tăioasă. Doamna Hotchkiss stă aici de doi ani. Spune că nu e 
nici un ungher în care să nu se fi uitat. 

Tonul ei descurajat îl irită. În lumina cenușie, pielea ei părea 
secată de sânge, vânătaia lividă. Cum de nu se gândise să o între- 
be de obraz în dimineața aceasta? 

-Te doare? 

-Este doar o vânătaie, replică ea atingându-și fața. Sau un 
semn al infamiei, depinde pe cine întrebi. Ar fi trebuit să aduc și 
o pereche de coarne pe care să le port. Brusc, se uită în jur. Unde 
a plecat? 

-A tulit-o înainte să ne putem face plimbarea. 

-Pari a regreta profund acest lucru. Un zâmbet cinic îi apăru 
pe buze. A plecat să răspândească vestea, fără îndoială. Să mer- 
gem? Îi lăsăm să se holbeze la desfrânata satului? 

Ducele ezită, încruntându-se. De ce, pentru numele lui Dum- 
nezeu, ar mai fi dorit să mai rămână în cloaca asta? 

- Dacă nu e nimic de folos aici... 

-Am o idee, îl înştiință ea pornind spre şirul de prăvălii. Fă- 
cându-i semn vizitiului să-i urmeze, Marwick i se alătură. Când 
ajunseră la casa următoare, văzu o perdea mişcând la fereastra 
din faţă, ca şi cum chiar erau urmăriți. „Adevărul este ascuns aca- 
să“, zise Olivia. Dar aceasta nu a fost niciodată casa ei, nu? Profi- 
lul ei părea senin, nu părea să observe că erau spionaţi, nu doar 

din casa din stânga, ci și din cea de vizavi, unde Alastair putea 
recunoaște la geam o umbră pe fundalul draperiei închise. Nu s-a 
referit niciodată la Allen's End. S-a referit la Shepwich! 

- Este posibil, murmură el absent. 

Cerul mohorât și strada pustie, bătută de vântul aspru, confe- 
reau locului un aer părăsit. Cum de produsese o femeie asemenea 
Oliviei, nu îşi putea imagina. 

În fața lor, pe trotuarul podit, un mic grup de matroane apăru 
dintr-un magazin și se opri pentru a sta de vorbă. Ducele identifi- 
că şalul de lână al doamnei Dale. 

Pașii Oliviei părură să se grăbească. Îl apucă strâns de braţ, 
ţinându-l cu putere - o îmbrățișare mult mai intimă decât per- 
mitea decenţa. El îi cercetă chipul palid, nelăsându-se păcălit de 
zâmbetul ei afabil. 

- Neghioabele acelea nu merită să îți pierzi timpul cu ele. 

Vântul îi smulse din coc o șuviță cărămizie, care îi flutură 
alene lângă obraz. 

- E adevărat, dar acum sunt mai înaltă decât ele. Şi am un duce 
de braț. Lasă-le să vadă. 

Alt adevăr i se arătă, dureros, neplăcut, amar. 

- Eu sunt mai rău decât o vânătaie. Ştii ce vor presupune. 

- Şi vor avea dreptate, nu-i aşa? replică ea cu lejeritate. Pun 
rămășag însă că pot să le înving din priviri, şi acest lucru mă va 
satisface profund. 

Doamna Dale se desprinse din grup şi porni în goană pe drum, 
în timp ce restul femeilor se întoarseră ca la un semn pentru a le 
urmări apropierea. 

- Opreşte-te, îi ceru, simțind cum îl năpădea furia. De ce te-ai 
da în spectacol de bunăvoie? 

-Chiar tu ai spus-o, nu-i aşa? Sunt obraznică. Neruşinată. 

El îşi umplu plămânii cu aer. 

-Nu am vrut să spun niciodată... 

-Nu ai vrut? Ghetele lor bocăneau găunos pe treptele de lemn 
care duceau pe promenadă. Fii liniştit, oricum. Tu nu ai de ce să te 
temi. Sunt sigură că în fața ta vor face plecăciuni până la pământ. 

Chiar dacă nu ai fi duce, bărbatul nu este niciodată învinuit pen- 
tru aşa ceva. 

Marwick nu își găsea cuvintele. Ştia însă ce trebuia să 
răspundă. 

-Îmi pare rău, murmură el. Mai devreme am vorbit fără 
să gândesc. 

- Desigur. Olivia arătă înspre brutărie, unde cineva cobora ja- 
luzelele în jos. Brutarul, domnul Porter, a fost foarte cumsecade 
cu mama — dar nu și nevasta lui. Ea i-a întors spatele pe stradă. 

- Nişte neghiobi, izbucni el. 

-Nişte creştini virtuoşi care mergeau regulat la biserică. 
Doamna Porter şi doamna Dale au uneltit să o alunge pe mama 
din congregaţie. Nu avea nici o dovadă că fusese botezată, așa 
au prins-o. 

Iisuse! Era incredibil de meschin şi de crud - şi, de aseme- 
nea, cel mai rapid şi eficient mod de a izola pe cineva într-o co- 
munitate atât de mică precum aceasta. Își răsuci mâna într-a ei, 
strângând-o mai puternic, dar ea pufni și se eliberă. 

-Eu am fost bucuroasă. Vicarul ţinea nişte predici teribil de 
plictisitoare. 

O obligă să se oprească la vreo douăzeci de pași de femeile care 
se holbau. Îşi aminti de cuvintele sale de pe drum: „Nu ai lăsat 
vreun prieten în urmă?“ 

Odată ca niciodată fusese, din nepăsare, atât de crud! 

- Şi eu am fost singur, îi mărturisi. În copilărie. Părinții mei au 
fost judecaţi, batjocoriţi, ostracizați. Acest lucru nu ar fi trebuit să 
fie povara mea, așa cum aceasta nu e a ta. 

Pe fața ei se ivi atunci o expresie tristă, vulnerabilă, pe care el 
nu dorea s-o mai vadă niciodată. Fără îndoială, îi stătea în putere 
să facă în așa fel încât ea să nu mai sufere. În caz contrar, la ce 
folosea puterea? 

-Nu toată lumea s-a purtat atât de îngrozitor, adăugă Olivia. 
Vicarul i-a spus că nu contează. Însă ea nu a mai mers niciodată 
la biserică. De fapt, după aceea a ieșit din casă doar foarte rar. 

În mintea lui se făcu o legătură. Trase aer în piept și repetă: 

-Nu a mai vrut să iasă din casă. 

- Credeai că ai fost primul care să găsească soluţia asta? 
replică ea cu blândeţe. 

Ducele era şocat, de parcă ar fi fost izbit de un zid. 

- Dar tu nu te-ai ascuns niciodată. 

Era amărăciune în vocea lui? Sau pur şi simplu mirare? 

-Nu meritau să te ascunzi de ei. Şi acolo este pălărierul, schim- 
bă ea subiectul arătând spre o prăvălie. Bertram trebuia să aducă 
pălării de la Londra. Domnul Ardell nu voia să-i vândă mamei. 
Soţia lui îi interzisese. 

-O să îți cumpăr fiecare blestemată de pălărie de acolo. 

Ea strâmbă din nas și întâlni privirile femeilor care așteptau la 
capătul trotuarului din scânduri. 

-Nu mi-aş dori vreuna, rosti ea tare. Toate sunt oribile. 

Marwick se întoarse pentru a se uita în aceeași direcție. Două 
dintre femei erau cam de-o seamă cu doamna Hotchkiss, dar a 
treia era destul de tânără pentru a fi din generația Oliviei, deşi 
expresia ei era atât de acră încât o îmbătrânea. 

-Este trist cum aceste târguri au tendința să adune toate 
gunoaiele, remarcă el. 

Cele două femei mai în vârstă făcură stânga-mprejur şi se 
năpustiră spre drum. După un moment, tânăra acră la față își 
înșfăcă fustele și le urmă. 

- Oh, şopti Olivia. Chiar a fost un sentiment plăcut. 

Trăsura trase lângă ei; caii băteau nervoși din picioare. 

- Deci ai trecut prin furcile caudine, spuse el. Hai să plecăm din 
fundătura asta. 

Olivia îl lăsă să o ajute când se urcă în trăsură, dar când se 
închise portiera ținu să-l corecteze: 

- Nu au fost furcile caudine. Acolo, cei care trec sunt răniți. Dar 
pe mine nu m-a interesat niciodată părerea lor. 

-Sigur că nu. 

- Chiar nu. Îi adresă un zâmbet fin, lipsit de veselie. Nu îți ima- 
gina că mi-am dorit ca ei să își ceară scuze. Voiam doar să mă pun 
în locul mamei câteva clipe, acum că mă calific din toate privințe- 
le. Se pare însă că nu pot, căci pe ea a interesat-o întotdeauna ce 
credeau despre ea. Când eram mică, am decis că nimeni în afară 

de mine nu mă va putea distruge. Astăzi ştiu că m-am ținut de 
acea hotărâre. Privirile lor nu au contat pentru mine. Marwick o 
studie în tăcere. Chiar vorbea serios. Nu era un spectacol, o fața- 
dă. Peste câteva momente, Olivia adăugă: Pe de altă parte, chiar 
îmi doresc să nu mă mai numești nerușinată. Căci țin la părerea 
ta, deși poate nu ar trebui. 

-Nu a fost o insultă. Te invit să fii cât de neruşinată doreşti. 

Ea își înclină capul, oferindu-i o privire zâmbitoare și puțin 
nedumerită. 

- Într-adevăr? Dar s-a părut că te-a scandalizat în tren. Şi nu aș 
dori să-ți calc sensibilitățile delicate în picioare. 

O luă de mijloc şi o trase spre el. Era moale, surprinsă, un ghem 
fierbinte care îi râdea în braţe. 

- Ah, Doamne! exclamă ea şi strigă surprinsă când își pierdu 
echilibrul; când el o prinse de talie, îi înconjură gâtul cu braţele, 
zâmbind larg. S-ar părea că mă preferi neruşinată. 

Ducele își afundă fața în părul ei, umplându-și nările cu mi- 
reasma divină. Mirosea a trandafiri, dar acum ştia că nu putea 
fi vreun truc cosmetic, de vreme ce săpunul din apartament 
fusese din ricin și leșie. Acest parfum nu era esența vreunei ape 
de flori, ci esenţa ei, un model alchimic al firii ei stranii. Al firii ei 
miraculoase. Temperament cu mireasmă de trandafiri, nepăsător 
la convenții. 

-Cred că şi eu mă prefer neruşinată, rosti ea șovăitor peste 
câteva clipe. 

Marwick nu avu replică. Era pierdut în bogăția părului ei. 
Se freca de el asemenea unei pisici, făcându-l să-i mângâie uşor 
pleoapele, obrajii. Nu numai că o admira, ci o râvnea, şi avidita- 
tea lui nu era doar o simplă poftă. Dorise cândva să-i răpească 
speranța, dar dacă ar fi putut să schimbe locurile pentru o oră, 
ar fi făcut-o doar pentru a simți cum un astfel de temperament 
putea să se manifeste cu atâta eleganţă, închis într-un trup atât 
de moale, de parfumat. 

Îi prinse urechea între dinţi și linse marginea, smulgându-i un 
suspin. Se putea spune că era doar dorință, desigur. Întenţiona să 
o posede acolo, să se împingă în corpul ei și să o facă să geamă. 

Pofta era însă doar o mâncărime, satisfăcută în mod mecanic. Pof- 
ta era asemenea foamei, și apetitul unui bărbat se putea satisface 
la fel de uşor cu pâine sau cu foie gras. 

Aceasta nu era pur şi simplu poftă. Nu doar corpul lui avea 
nevoie de ea. Nu doar de corpul ei avea el nevoie. 

O aplecă pe spate, susținându-i capul în mână, pentru a-și 
plimba gura de-a lungul maxilarului ei. Îi linse gâtul - avea gust 
de sare, de frişcă - și o simţi înfiorându-se. Corpul ei se miş- 
ca după voia lui, așa că o răsuci din nou astfel încât să stea pe 
banchetă. Îi cuprinse sânul în palmă și îl mângâie, făcând-o din 
nou să se cutremure. Faptul că trupul ei răspundea cu atâta pa- 
siune păru să rupă ceva în el, un zăgaz, o siguranță esențială 
care îl menținea în gardă. Un val de nevoie pură şi pulsândă îi 
copleși creierul. 

Voia ca Olivia să simtă cum dinţii lui îi zgâriau gâtul și cum 
limba o dezmierda în mișcări uşoare. Ea scânci. Avea să-i seducă 
trupul, avea să-l prindă în laț dacă nu putea să-i captureze mintea, 
să o ademenească astfel încât să-i dezvăluie de bunăvoie secretele. 
Se lăsă să alunece de pe banchetă și o convinse să se întindă pe ea; 
Olivia se supuse, cu ochii ei mari de culoarea cerului sălbatic de 
deasupra mlaștinilor. Sălbăticia putea fi îmblânzită. 

Îngenunche pe podeaua rece, huruitoare, și îi pecetlui gura cu 
buzele. „Vorbeşte doar cu mine.“ Se simţea viclean şi calculat, și 
ambițios, şi - deodată - îngrozitor de gelos pe clipele în care 
ea vorbise cu alţii. ÎI enervau toate cuvintele pe care le dăruise, 
inteligența pe care o irosise pe cei care nu o apreciau la adevărata 
ei valoare, chiar şi curajul pe care îl arătase în fața acelor scorpii de 
la țară care, oarbe fiind, l-ar fi etichetat greșit ca depravare. 

Gura ei închisă părea să-l priveze de dreptul său legitim, aşa că 
o deschise cu buzele. Îi sărută limba, dinţii, interiorul obrajilor, 
fiecare milimetru avea să fie acum al lui. Îşi strecură palma prin 
decolteul rochiei şi găsi dedesubt umflătura moale a sânului ei, 
protuberanţa sfârcului pe care îl frecă ușor cu unghia până ce îi 
smulse un geamăt. 

- Într-o... trăsură, murmură ea uimită, visătoare. 

Marwick nu știa prea bine cum ar fi putut să o facă, însă mai 
rămânea o jumătate de oră până ajungeau la gară. Avea să inven- 
teze o metodă. Asemenea unui om de știință, avea să descopere 
un mod în care s-o demonteze. Avea s-o posede până la urmă. 
Nimeni altcineva nu avea să se mai bucure de această ocazie. 

Puțin câte puţin, înaintă în josul corsajului. Era foarte atent, 
deoarece nu ar fi permis ca ea să fie dezonorată în public de vreo 
bucată de material sfâșiat; nimeni nu avea s-o mai privească ase- 
menea acelor femei (deși ea nu fusese deloc atinsă de disprețul 
lor; acesta exista în alt univers decât cel pe care și-l crease prin 
forţa voinţei sale neînduplecate). Îi eliberă sânii de apăsarea ener- 
vantă a corsetului care, slavă Domnului, era din piele, scutindu-l 
de necazurile șireturilor și balenelor. La sfârșit îi luă sfârcul în 
gură în timp ce îi privea chipul. 

Cu gura căscată, Olivia încercă să-şi acopere ochii cu dosul 
mâinii, însă el îi dădu mâna la o parte şi o ţinu jos, cu o strânsoare 
fermă: voia mai mult ca orice să-i contemple reacția. 

Geamătul ei era animalic. Animalic, da, plin de viață și viguros, 
şi liber. Ea avea culorile unei vulpi, părul ca o blană roşie și ară- 
mie și ruginie, şi portocalie, reflectând lumina soarelui și focul. 
O supse în timp ce îi ridica fustele, după care îi pipăi coapsele 
lungi, fine. Când încercă să îl ajute, o forță să se așeze înapoi cu un 
alt sărut, mai profund. El nu avea nevoie de ajutor. Nu zise „Stai 
locului“, căci nu voia colaborarea ei; dorea supunerea ei, şi era 
o adevărată provocare să o câştige. „Dă-mi-te toată mie.“ 

Genunchii ei, odată scoși la lumină, se dovediră a fi rotunzi 
și cu gropiţe, o invitație pentru gura lui. Nu zăbovise asupra lor în 
acea noapte din bibliotecă, un păcat pentru care fusese pedepsit 
pe măsură prin trădarea ei de mai apoi. Înşelătoria ei, în retros- 
pectiva înfierbântată a acestui moment, părea o reacție aproape 
prea blândă ținând cont de gravitatea acelei scăpări, de a-i ignora 
genunchii. Când îi mușcă ușor interiorul coapsei, Olivia scânci, 

strângându-şi picioarele în momentul în care trăsura încetini. 

- Aşteaptă! gâfâi ea. 

Schimbarea de ritm a roţilor arătă că încetiniseră doar pen- 
tru ca vizitiul să poată trece pe o parte mai dreaptă a drumului. 

Alastair linse locul unde coapsele ei se lipeau şi apoi, când ele se 
dovediră încăpățânate, îşi duse mâna în sus până la sexul ei, cu 
degetul mare apăsând puternic prin materialul subţire. 

-Dă-mi asta, îi ceru, iar picioarele ei se desfăcură. 

Pipăi delicat prin faldurile ei sensibile, umede. Blândeţea atin- 
gerii sale era o amăgire, ascunzând dorinţa sălbatică ce creştea în 
el, hrănindu-se asemenea unei bestii rapace cu sunetele pe care le 
scotea ea. Îi ridică fustele, o găsi din nou cu gura - Dumnezeule, 
părea că aşteptase secole pentru a retrăi această posedare! - și 
linse şi supse până când ea şopti: 

-Te rog! 

Nu se opri nici atunci când ea își repetă rugămintea. 

Ce n-ar fi dat ca să o audă cerșind! O făcu să o mai spună o 
dată; o făcu să o spună sugrumat, înfigându-și unghiile în spatele 
lui, şi tot nu era destul. Cum să prelungească momentul? Înceti- 
ni când îi simţi şoldurile ridicându-se; suflă ușor s-o răcorească, 
până când se întoarse din punctul culminant, după care se apucă 
iarăși s-o devoreze. Ea suspina, dar oare era destul? Bandiţii legau 
femei de şinele de tren, şi dacă Olivia s-ar fi dovedit mută, dacă ar 
fi rezistat, ar fi legat-o de şinele de tren până ar fi cerșit îndurare, 
şi apoi ar fi posedat-o acolo, sprijinită de un copac, pe iarbă, până 
când ar fi ştiut cum să ţipe pentru el, până când şi-ar fi învățat 
lecţia pe deplin. Nu avea pic de bunătate, însă în mirosul ei, în 
geamătul ei, văzu un avantaj pentru răutatea lui. Ar fi găsit un 
mod să o accepte dacă o făcea pe ea să geamă. 

Se ridică şi o așeză deasupra. Olivia se clătină, încleştându-se 
de umerii lui, abia respirând, cu buzele umede, deschise; îi 
zări o clipă limba şi se aplecă să o sugă în timp ce se desfăcea 
la pantaloni. 

Mâna ei îl cuprinse, făcându-l să suspine. Era, poate, primul 
sunet pe care îl scotea. Ea îl conduse, cu șoldurile mișcându-se 
stângaci; o apucă de talie şi o potrivi mai bine, apoi, minune, 
se desfăcu pentru el, milimetru după milimetru, pe măsură ce se 
împingea în ea. Devenea și mai umedă, şi mai fierbinte, în timp 
ce se strângea în jurul lui. Fruntea ei îi căzu pe umăr; el îi cuprin- 
se capul, țintuind-o, şi cu cealaltă mână îi direcționă șoldurile, 


249 


Meredith Duran 


arătându-i cum să procedeze, până când se mișcau amândoi în 
acelaşi ritm. 

„Întotdeauna.“ Cuvântul i se întipări în minte. Avea să rămână 
în ea întotdeauna, greutatea ei era o povară ce îl ţinea la pământ, 
îl ținea în loc la fel cum şi el o ținea pe ea în loc, strângând-o cu 
brațul. Avea să-i posede corpul iarăși şi iarăşi, şi Dumnezeu 
să-l ajute pe cel care ar fi încercat să se bage între ei, căci locul 
trupurilor lor era împreună, al lui în al ei, ea ţintuită, pătrunsă, 
a lui. Acest unic lucru îl știa. Adâncurile ei fierbinţi, umede, erau 
o provocare pe care doar corpul lui o putea îndeplini; avea s-o în- 
vețe cum să fie lacomă, avea s-o folosească şi să lase lumea să se 
ducă dracului. Nu-i îngăduia să se gândească la nimic altceva; avea 
s-o umple atât de deplin, încât gândurile nu s-ar fi putut strecura 
pe nicăieri. 

Întinse mâna să o mângâie, și Olivia scoase un țipăt. O apucă, 
o ținu locului şi o forță să ia plăcerea, să o urmeze. Ea se contractă 
în jurul lui, antrenându-i mădularul în spasmele tot mai rapide, şi 
Marwick simţi extazul inundându-l, sămânţa fierbinte care avea 
să-l sădească pe el în ea, care avea s-o facă într-adevăr al lui, care 
avea să-l facă parte a ei pentru totdeauna... 

„Nu.“ O împinse departe de el, pe banchetă. Nu avea s-o trăde- 
ze astfel. Îşi propti capul în perete și, din două mișcări, îşi dădu 
drumul pe podeaua trăsurii. 

Când se întoarse, cu răsuflarea tăiată, o găsi răvăşită, cu fuste- 
le în jurul coapselor, părul ciufulit, agrafele împrăştiate în poală. 
Se uitară unul la celălalt. Marwick nu se simțea în stare să ascun- 
dă ceea ce probabil se citea pe fața lui. Ea merita mai mult, merita 
ceva mai bun. El nu-i putea oferi nimic din toate astea. 

Nu se mişcă, deși nevoia de a o strânge la piept, de a-i săruta 
faţa şi gâtul, avertizând-o că nu-i permitea să uite ceea ce tocmai 
îi arătase, îl chinuia cu atrocitate. Corpul ei îi aparținea, dar ce-i 
putea oferi în schimb? 

Posesia era pe viață, nici o altă măsură de timp nu avea sens. 
Şi el nu avea nimic de oferit. Nu avea destulă încredere în sine 
pentru a oferi ce ar fi putut. 

- Păi... murmură ea, lingându-se pe buze. 

Imaginea îl străpunse, provocându-i o durere dulce, fierbinte. 
Nu se putea gândi la nici o propoziţie. Cuvintele nu aveau sens 
cu ea. Toate cuvintele care ar fi putut-o descrie ~ bastardă, min- 
cinoasă, jupâneasă, hoaţă -— erau greşite. Dar nu existau altele să 
le înlocuiască. În plus, nu-i era soție. Nu-i era amantă. Şi nu-i era 
străină. Niciodată de acum încolo. 


Capitolul 16 
SES 


Olivia îşi amintea foarte puţine lucruri despre unica ei vizită 
la Shepwich, care nu durase mai mult de o oră sau două. Își amin- 
tea o casă, nesfârşit de mare şi de goală. O bătrână care încercase 
să o ţină în poală — dar mama o trăsese înapoi. Şi îşi aducea amin- 
te de o ceartă foarte aprigă, în cursul căreia mama plânsese. 

Acestea nu erau amănunte care să o ajute la situarea locului 
unde copilărise mama ei. Shepwich era însă chiar mai mic decât 
Allen's End, nu mai mult de vreo duzină de case așezate de-a lun- 
gul drumului în curbă, şi proprietarul magazinului general, care o 
salută curios, răspunse imediat: 

-Familia Holladay? Da, e casa albă la un kilometru mai înco- 
lo, cu hambarul de piatră în spate. N-ai cum să nu o nimerești. 
O rudă, nu? Semeni cu ei, mai ales la ochi și... Arătă înspre nas. 

- Da, o rudă, zise Olivia. 

Bătu grăbită în retragere spre trăsură, unde aștepta ducele; 
opinase că prezența lui ar fi riscat să-l intimideze pe negustor. 

Îi dădu instrucțiunile vizitiului, un tânăr liniştit care se do- 
vedise deosebit de receptiv la ideea de a-şi petrece întreaga zi 
bântuind pe drumuri de țară. Înăuntru, Marwick era sprijinit de 
perete, cu un aer posac. În mod limpede, contactul sexual nu avea 
aceleași efecte asupra lor: pe ea mai degrabă o înviora, dar el se 
purta întotdeauna de parcă fusese lovit cu ceva în cap. 

-Ce părere ai despre nasul meu? îl întrebă. 

-Nici una în mod deosebit, spuse el după ce o studie atent. 

- Exact, rosti ea cu satisfacție. Nasul ei era destul de drept, 
chiar dacă un pic prea mare pentru a fi cu adevărat frumos, însă 
nu îl considera remarcabil în nici un fel. Totuși, bărbatul de la pră- 
vălie a zis că mă arată a fi o Holladay. 

Spre mirarea ei, Marwick părea blocat. Se aplecă înainte și o 

- Este un nas foarte normal, insistă ea. Nu-mi spune altceva. 

-Nu aș îndrăzni, zise el reprimându-şi un zâmbet. De fapt, 
este un nas încântător. 

Olivia îşi lăsă mâna jos și bătu şăgalnic din pleoape. 

-Un compliment! Mi-am schimbat părerea: nasul meu trebuie 
să fie a opta minune a lumii! 

Ducele se rezemă pe banchetă, posomorându-se la loc. 

- Ţi-am mai făcut complimente şi înainte. 

- Da? Ea ridică din umeri. Nu mi-am dat seama. 

-Ba am făcut-o. 

Olivia nu voia să-l contrazică. Se uită afară pe geam, conști- 
entă brusc de o senzaţie de nervozitate în stomac. Această por- 
ţiune a Kentului, această ultimă fâşie de teren fertil înainte ca 
solul să se transforme în sare şi nisip, era pământul strămoșilor ei. 
Câmpuri drepte, verzi, se întindeau nesfârşite sub cerul cenușiu. 
Dacă aceşti oameni, aceşti Holladay, îi trânteau ușa în nas, nu 
avea să plângă. În absenţa... interludiului de pe acea banchetă, ar 
fi fost pregătită să riposteze cu mânie. Aşa însă, decise să-i lase lui 
Marwick sarcina de a-i intimida. 

- Ți-am spus că ești frumoasă, zise el. 

- O, da, sigur, spuse ea după o clipă de uimire. Dar a fost în 
timpul... Se îmbujoră. Ciudat cum un om putea face lucruri fără 
ruşine, dar nu putea vorbi despre ele. 

Zâmbetul lui era acum sugestiv. 

-Se pune la socoteală. Dar o voi repeta, ca să nu fii sceptică: 
eşti frumoasă, Olivia. 

Se încruntă, nedumerită de motivul pentru care spunea 
aşa ceva. 

- Nu sunt, nu în mod deosebit. 

- Ba da. Eşti. 

Ce prostie mai era şi asta? 

-Ştim amândoi cum arată frumuseţea. Un ton iritat i se 
strecură în voce. Nu-i plăcea să fie luată de sus. Răposata ta soție 
era frumoasă. Însăși imaginea frumuseții. 

O pomenise anume, sperând ca astfel să închidă conversaţia, 
însă el se mulțumi să ridice din umeri. 

- Era drăgălașă, dar nu frumoasă. 

-Este ridicol, protestă ea, străduindu-se să-şi mascheze 
un zâmbet de satisfacție. Vrei să spui că frumuseţea se găsește 
într-un maxilar pătrățos? Își atinse bărbia. Un pătrat perfect? 

- Decizie. Hotărâre. Da, aceste lucruri sunt frumoase. 

- Eu vorbesc despre maxilarul meu. 

-Astfel văd eu maxilarul tău. 

Olivia era descumpănită. Ce sens avea toată vorbăria asta 
în doi peri? Dar el părea destul de serios. O privea cu o lucidi- 
tate perfectă. 

Brusc, simți nevoia să-și ferească ochii. Dacă îşi bătea joc 
de ea... 

-Este evident că îți par atrăgătoare. Și sunt drăguță, fără în- 
doială. Mai am toţi dinţii în gură. Dar nu este același lucru cu 
frumusețea. La asta mă refer. 

- Stăpânire de sine, zise el. Demnitate. Calităţi superbe. Le văd 
în coloana ta dreaptă. În felul în care stai, în postura ta. 

Avea o ţinută atât de distinsă? Nu își dăduse seama niciodată. 
Un fior de mulțumire răsări din vanitatea ei neglijată. 

-Nu fi absurd! 

-Sunt al cincilea duce de Marwick. De asemenea, conte de 
Beckden şi baron Wellsley. Pot fi orice, dar nu absurd. Când ea își 
dădu exasperată ochii peste cap, adăugă: Tenacitate. În unghiul 
bărbiei tale. Dă în încăpățânare, desigur, dar toate virtuțile ajung 
defecte dacă le duci prea departe. 

Olivia îi aruncă o privire scurtă, batjocoritoare. 

-Asemenea complimentelor care se învecinează cu criticile? 

Ducele îi zâmbi. Uitându-se pe geam, ea îşi ținea respiraţia, 
sperând (ce ridicol!) ca el să continue. Şi o făcu. 


253 


Meredith Duran ~- 


-Pasiunea din culorile vii ale părului tău. Văd nuanțe noi de 
fiecare dată. Am numărat cel puțin nouă. Îi cataloga nuanțele 
părului? se întrebă ea, dar nu făcu nici un comentariu, lăsându-l 
să vorbească mai departe: Inteligența din sprâncenele tale. Chib- 
zuință în felul în care s-au încruntat, acum că încerci să îți dai 
seama dacă sunt sincer. Şi sunt. Ai fi înțeleaptă dacă m-ai crede. 
Te studiez deja de ceva timp. Faţa ta a fost prima pe care am vă- 
zut-o după câteva luni de izolare, fața pe care am văzut-o prin 
beznă. Și s-ar părea că o cunosc mai bine decât tine, dacă te îndo- 
iești de propria ta frumuseţe. 

Ea îşi ținuse răsuflarea, și acum nu și-o putea recăpăta. ÎI pri- 
vea stupefiată, iar expresia de pe fața lui era... sobră și tandră, și 
absorbită. Se întrebase atunci, în grădină, dacă vreun bărbat avea 
s-o mai privească astfel vreodată. Nu visase că Marwick putea fi 
acela. Dar aceasta fusese nădejdea ei secretă. 

-Eşti nebun, șopti tulburată. Poate că tu ai nevoie de 
ochelari. 

El îi dărui un zâmbet blând. 

-Umor și agerime, în curbura buzelor tale. Şi în ochii tăi... 
Zâmbetul i se topi. Speranță. 

Olivia înghiţi în sec. El mai făcuse această remarcă și înainte, 
în bibliotecă. 

„Te vei uita întotdeauna astfel la mine?“ Își mușcă buza pentru 

a opri cuvintele şi îşi puse mâna în dreptul inimii, care se strânse 
dureros. Cunoştea răspunsul la această întrebare mai bine decât 
el. Ducele credea că nu avea să revină la vechiul mod de trai, dar 
într-o bună zi urma s-o facă. Lumea nu putea să meargă înainte 
fără el la nesfârșit. El, pe de altă parte, nu avea să îndure margina- 
lizarea un timp prea îndelungat. 

Avea să înceteze să o privească astfel de îndată ce-şi amintea 
cine era cu adevărat. 

Trăsura încetini, iar Olivia se forță să se uite afară. Casa nu-i 
trezea nici o amintire. Avea un singur nivel, era acoperită cu şin- 
drilă albă, doar cu puţin mai mare decât casa în care copilărise ea. 
Un hambar de piatră se înălța în spatele ei, pe o pajişte cu iarbă 
îndoită de vânt. 

- Desigur, zise el când vehiculul se oprea, elementul suprem, 
care nu se evidențiază nicăieri în mod deosebit și totuși se vede 
pretutindeni, este curajul tău. Când ea oftă posomorâtă, adăugă: 
Ştiu că eşti pregătită să dai ochii cu aceşti oameni - familia ta, 
Olivia. Dar nu este nevoie să o faci. Poţi rămâne aici cât discut 
eu cu ei. Şi apoi, dacă vor dori să te cunoască, să vină ei la tine. 
Cred că meriţi atâta lucru. 

Olivia rămase fără glas. Marwick nu menţționase bunătatea. 
Aceasta era calitatea lui, care îi lipsea ei. Fiecare bucăţică din el 
era impregnată de bunătate, deși se lupta să o ascundă. Poate că 
ea era singura persoană de pe lumea asta care o vedea limpede. 
Chiar şi el însuși părea să fie orb. 

- Mulţumesc, răspunse în cele din urmă. Dar astăzi... s-ar 
părea că vreau să le fac pe toate. 

Ducele o credea extrem de curajoasă, dar fără el nu ar fi îndrăz- 
nit niciodată să se apropie de femeile răutăcioase de pe stradă. 

Alături de el îşi descoperea noi calități, armuri făurite din oțel 
care o încântau. Avea să profite de ele acum. 

- Vreau să scap de toate dintr-o lovitură. 

-Atunci îți urez noroc, murmură el. Îi ridică mâna pentru o 
singură sărutare, care o pătrunse până în măduva oaselor. 


Doamna Holladay, minionă și cu părul argintiu, avea obrajii 
îmbujoraţi și ochii luminoși ai unui personaj de basm: vrăjitoarea 
bună care salvează copiii din colții lupilor. Dar purta straie de do- 
liu şi, când îi primi la ușă, salutul ei politicos fu inert, moleșit de 
o oboseală evidentă. 

Doliul ei, alături de bucla de păr pe care o purta la gâtul ridat, 
o reduseră pe Olivia la tăcere. Marwick, fără să-și prezinte înso- 
ţitoarea, se mulțumi să spună că veniseră dintr-un motiv delicat, 
dar urgent. 

-Ar trebui să staţi jos înainte să începem discuţia, o sfătui. 

Doamna Holladay îi conduse în salon şi îi ceru servitoarei să le 
aducă ceai. După ce le oferi câte o ceaşcă, se interesă cu un zâmbet 
politicos, dar confuz: 

- Deci, cum aş putea să vă fiu de ajutor? 

Olivia trase aer în piept. 

-Nu mă veţi recunoaște, însă mama mea a fost Jean Holladay, 
fiica dumneavoastră. 

Doamna Holladay scăpă ceaşca. Ceaiul se vărsă pe covor, dar ea 
nu părea să observe. O fixa şocată, cu buzele tremurând. 

- Of, te-ai întors acasă! Duse o mână la gură. De-ar fi trăit şi 
Roger să te vadă... 

Roger era răposatul soț al doamnei Holladay, care murise cu 
doar două luni în urmă. Ea se repezi să aducă o fotografie de-a lui, 
apoi schimbă direcţia și zbură afară. Olivia o auzi însărcinându-l 
pe vizitiu să ducă un bilet la ferma învecinată - ai cărei proprie- 
tari își dădură silința să răspândească vestea cât mai repede cu 
putinţă, căci după un sfert de oră salonul era plin cu străini, toți 
proclamându-se drept rudele Oliviei. 

Verişori, unchi, nepoate şi nepoți, vechi prieteni dragi ai ma- 
mei sale se înghesuiau să se prezinte. În mijlocul acestei primiri 
ciudate și călduroase, Olivia se găsi în imposibilitatea de a ajunge 
la motivul vizitei. Se simțea amorțită, copleșită, o insulă de calm 
într-o mare de lacrimi și râsete. Marwick, ba așezat pe canapea, 
urmărind-o cu o privire impenetrabilă, ba prins într-un colț, dis- 
cutând cu un fermier (pe ai cărui pantaloni se zăreau paie rătăci- 
te), nu fu de nici un ajutor. Dar când reuşi să scape într-un târziu 
din îmbrățișări și se așeză, ducele apăru imediat lângă ea, între- 
bând-o discret dacă totul era în regulă. 

Bineînţeles. Își adună curajul. 

- Doamnă Holladay, spuse privind-o fix, pentru a lămuri că nu 
se referea la vreuna dintre celelalte patru doamne Holladay, două 
cu sugari în braţe. Trebuie să vă vorbesc între patru ochi. 

- Desigur, draga mea! Doamna Holladay propuse o cină târzie, 
şi acesta păru un semn pentru ca toți musafirii să se împrăștie, 
promițând că aveau să revină cu o mulțime de feluri de mâncare. 

Când rămaseră singuri, doamna Holladay („Bunica, aşa ar tre- 
bui să-mi spui“) se aşeză în faţa lor şi începu să tricoteze, radiind 
în timp ce andrelele țăcăneau. 

Olivia luă mâna lui Marwick. Ochii umezi ai doamnei Hol- 
laday sesizară îndată mişcarea; cumva, această mică dovadă 

de convenienţă o zgândări pe Olivia să pună întrebarea care, oda- 
tă exprimată, îi aprinse furia: 

-De ce eşti atât de bună cu mine? Ai alungat-o pe mama 
din pragul casei când a avut cea mai mare nevoie de dumneata. 
De ce? 

Doamna Holladay își scăpă andrelele. 

- Dumnezeule milostiv, copilă! Să o alungăm? A spus ea asta? 
Noi nu am făcut niciodată așa ceva! 

În mod ciudat, Olivia simți mai tare surprinderea lui Marwick, 
vădită în strângerea puternică a degetelor sale peste degetele ei. 

-Dar aţi făcut-o, îmi amintesc. V-aţi certat, şi apoi am plecat 
în întuneric, căci ea a spus că nu putem rămâne. 

-Asta a fost din cauză că a refuzat să ne asculte. Doamna Hol- 
laday se aplecă înainte, albă la față. I-am spus că nu ar trebui să-l 
suporte. l-am spus că ar trebui să îl dea în judecată. Și ea a refu- 
zat, zicând că n-ar fi putut să-i facă aşa ceva. De parcă i-ar fi fost 


“datoare! Și da, pentru numele lui Dumnezeu, ne-am certat din 


cauza asta! Felul cum abuzase de ea nenorocitul acela îl scotea din 
minți pe bunicul tău. El voia dreptate. Și-ar fi vândut fiecare bucă- 
ţică de pământ ca să plătească pentru proces, dacă ea l-ar fi lăsat. 

Ar fi putut la fel de bine să vorbească în chineză. Dar o presim- 
tire ciudată o copleşi pe Olivia, furnicându-i pielea. 

— Un proces? 

- Da, un proces! Ce altceva am fi putut face? 

- Pentru ce motiv l-aţi fi acuzat? se interesă ducele. 

- Pentru bigamie, desigur! pufni dezgustată doamna Holladay. 
Cum s-a putut căsători cu fata aceea din America, cum a îndrăznit 
să o facă, dacă era deja însurat cu fiica mea? 


Olivia şedea pe un buștean la marginea unui iaz acoperit cu 
frunze de nufăr. Apa întunecată strălucea în lumina după-amiezii 
târzii. De parcă iarna uitase de acest colț din Kent, multe ramuri 
erau încă înverzite, și aerul era blând, mirosind a frunze putrede 
şi a sevă. 

Îl auzi pe Marwick venind cu mult înainte de a-l vedea. Nişte 
crengi îi trosniră sub picioare, apoi o piatră zbură pe lângă ea, 
sărind pe oglinda iazului. 

- Bravo! îl lăudă. 

- Pot să o fac şi mai bine, spuse el aşezându-se lângă ea pe 
buştean. După ce studie scurt pământul, luă o altă piatră şi îşi 
dovedi afirmaţia. 

Olivia ştia cum se simțea acea piatră când făcea ultimul salt. 
Surprinsă că pământul îi fugise atât de brusc de sub picioare. 

Ascultase cât de mult putuse, însă când neamurile începuseră 
să se îngrămădească vesele în salon, aducând tot felul de vase şi 
sticle, oboseala o biruise. Pretextând o vizită la toaletă, se strecu- 
rase pe uşă şi urmase cărarea prin pădurice până la acel iaz. 

- Probabil că se întreabă unde sunt. 

Ducele ridică din umeri. 

-Sunt îngroziți că mama ta nu ţi-a spus adevărul. 

Ea se muşcă puternic de obraz. Da, bine, ceea ce simțea era 
furie. Furie și... o rană adâncă, adâncă. 

- Trebuie să fi avut motivele ei. Cum el tăcu, Olivia adăugă: 
L-a iubit. Asta, mai mult decât orice, este dovada supremă. 

Să-l apere pe ticălos chiar şi cu preţul propriei fericiri. 

-Ar fi putut să te iubească mai mult, observă el calm. Să te 
supună unui asemenea chin... 

- Nu. Ea apucă o piatră şi o aruncă. Nu săltă nici o singură dată, 
ci se scufundă cu un pleoscăit puternic. M-a iubit mult. Ce ai pu- 
tea să ştii tu despre asta? Poate că, dacă n-ar fi acceptat această 
bigamie în tăcere, Bertram ar fi trimis pe cineva să o sugrume. 

- Poate, spuse el după o pauză. Acum măcar înțelegem de ce 
te vânează pe tine. Dacă se teme că ai dovada căsătoriei lui cu 
mama ta... 

Simţi usturimea provocată de lacrimi. De ce acum? Îşi păstrase 
ochii uscați ultima jumătate de oră. 

-Ce glumă. Nu o am. 

-Sigur că o ai! 
- Da? se miră ea trecându-și mâna peste ochi. 

-La asta s-a referit mama ta prin acel rând din jurnal, spuse el 
mângâind-o cu degetul mare pe obraz. „Adevărul ascuns“ - acesta 
este registrul parohiei. Bunica ta mi-a explicat totul. În noaptea 
în care ați venit aici, familia s-a sfătuit cu pastorul care îi căsăto- 
rise pe părinții tăi. El s-a hotărât să ascundă registrul — o decizie 
înțeleaptă, deoarece biserica a fost jefuită nu peste mult timp. 
A dispărut ceva argintărie, împreună cu registrele — cu excepția 
celui pe care îi ascunsese pastorul. 

- O! Silaba părea să îi sară din gură. Ea se uită pe pământ la 
locul unde ar fi căzut. 

-Deci se poate dovedi, încheie el. Cum Olivia se mulțumi să 
dea din cap, Marwick o prinse de mână și o întrebă blând: Doar 
atât ai de spus? 

Tânăra femeie simți un fior ciudat de neliniște la vederea pri- 
virii lui încruntate: era îngrijorată ca nu cumva să-l fi dezamăgit. 
Îşi trase mâna din a lui și îşi concentră atenţia asupra frunzelor 
de nufăr. 

Nu considerase că era datoare nimănui, în afară de mama 
ei — şi poate de Elizabeth Chudderley, care merita toată recunoș- 
tința deoarece o angajase fără o recomandare adevărată. Dar ce 
era neliniştea de acum dacă nu dovada că se simțea datoare față 
de el? Datoare nu doar în legătură cu lucrurile simple, de genul 
scopurilor comune în legătură cu Bertram. Îşi făcea griji în legătu- 
ră cu starea lui de spirit. Dorea ca el să fie... fericit. 

Ştia însă că fericirea lui era condiționată de întoarcerea într-o 
lume în care ea nu îl putea urma. Minunat. Își săpase singură 
o groapă perfectă. 

-Cu siguranţă a fost... ciudată, spuse, dregându-și glasul. 
După-amiaza. 

- Ciudată în cel mai bun sens, răspunse el vioi. Dacă am 
avea un exemplar din Almanahul lui Debrett, am putea face corec- 
tura necesară. 

Olivia nu voia să se gândească la asta. Consecințele demascării 
lui Bertram necesitau o reflecţie profundă, şi ea petrecuse destulă 
vreme în această dispoziție neguroasă. Mai bine să se concentreze 

asupra lucrurilor mai simple, mai vesele: avea o familie. Avea un 
cămin. Avea tot ce îşi dorise odată. 

Dar unde îi era triumful? De ce nu o trăgea inima să se în- 
toarcă în casă, să îi cunoască pe toţi, să se scalde în urările lor de 
bun venit, în afecțiunea pe care o ofereau atât de uşor? 

Ei nu o cunoşteau. Nu aveau nici cea mai vagă idee cine era. 
Ştiau doar că o femeie pe care o iubiseră o adusese pe lume. Dar 
bărbatul care îi stătea alături o cunoștea, şi el era tot ce îşi dorea. 

„Dumnezeu să mă ajute!“ 

ÎI privi aruncând o altă piatră, apoi îşi permise să îl ia de mână. 
Doar atât. 

- Nu aș reuşi niciodată, comentă ea după ce piatra se scufundă 
la al cincilea salt. 

-Ai nevoie doar de exerciţiu. Şi de un iaz, desigur. 

-Atunci asta mi-a lipsit. Singurul iaz din Allen's End era balta 
vacilor - şi, te asigur, mirosul m-a ţinut departe. 

- Fetiţele sunt aşa de năzuroase! 

-Nu îmi pot imagina că tânărul moștenitor al titlului de duce 
a exersat într-o groapă împuţită, spuse ea amuzată. 

- Mai degrabă un lac mai mititel. Cu un rânjet, Marwick își tre- 
cu degetul mare peste falangele ei. Mult mai dichisit. Aveam un 
ajutor de grădinar a cărui unică sarcină era să smulgă buruienile. 

Olivia încercă să-i întoarcă zâmbetul. Aceasta era doar una 
dintre zilele cele mai fericite din viaţa ei, nu? 

Şi el o împărțea cu ea. Era aici, împreună cu ea, acum. 

- Mă întreb... zise el, dar se opri. 

Dacă pentru a fi fericită trebuia să rămână alături de el, nu 
avea nici o şansă. 

-Şi eu mă întreb, replică ea, simțind deodată răcoarea. 

- Continuă. 

-Tu primul. 

Ducele îi adresă un început de zâmbet. 

- Mă întreb cum am fi fost noi, amândoi, dacă am fi crescut 
într-un astfel de loc. 

„Noi.“ Cu inima strânsă, Olivia încercă să-şi tragă mâna, dar 
strânsoarea lui deveni mai puternică. După o clipă îi cedă. 

-Cred că am fi fost îngrozitor de răsfățați. 

- Fără îndoială că ai dreptate, spuse el cu un râs gutural. 

Se ţinură de mână, fără să vorbească, în timp ce lumina se 
schimba în jurul lor. Iazul reflecta soarele după-amiezii târzii, fire 
de polen și puf pluteau în razele care se strecurau printre copaci. 
Bulele care se ridicau la suprafaţa apei se spărgeau şi dispăreau. 
Un peşte ieşi cu gura căscată. Undeva departe se auzi chemarea 
unei păsări. 

- Ți-ar fi priit aici. Cea mai isteaţă fată din district. Răsfățată și 
admirată de toată lumea. Asta ai fi meritat. 

- Dar mi-e teamă că nu aș fi învăţat să vorbesc italiana, remar- 
că ea înghițindu-şi nodul din gât. 

- O, ai fi găsit tu o posibilitate. 

Olivia ridică din umeri. Poate că ar fi găsit. Însă ar fi fost 
nevoie să-și dorească să înveţe italiana -— și, lipsită de disprețul, 
ostilitatea şi suspiciunea locuitorilor din Allen's End, ce ar fi 
tinut-o cu nasul în cărți? Poate că şi-ar fi petrecut după-amie- 
zile jucându-se de-a prinselea şi căutând comori. Țipând şi cer- 
tându-se şi sărind coarda... învățând să își facă prieteni în loc să 
înveţe cum să se ascundă. 

Îşi drese vocea. 

-Dacă tu ai fi crescut aici, eu aș fi fost obligată să învăţ să 
joc şah. Altfel, cine ti-ar fi explicat Gambitul lui Blackburne? 
Nu aveai nici o şansă de unul singur. Se uită la el cu colțul 
ochiului și văzu că zâmbea. Prinzând curaj, continuă: Dar tot ai 
fi intrat în politică. Ai fi fost un parlamentar bun, un adevărat 
erou al oamenilor de rând. Ţi-am fi spus — o amuză ideea - Bună- 
tatea pământului. 

-Asta e o idee nebunească, râse el. Dar nu sunt atât de sigur. 
E un drum lung de la grajd la Parlament. 

-Ţi-ai fi croit o cale. Încumetându-se să păşească pe un teren 
nesigur, Olivia adăugă: Nu ţi-ai luat idealurile de la tatăl tău. Le-ai 
descoperit singur. Le-ai fi găsit şi aici. 

- Da, murmură el uluit. Toate idealurile mele. Ai văzut unde 
m-au călăuzit în ultimul an. 

Cuvintele lui erau cinice, dar tonul era speculativ. Ea îi strânse 
mâna în semn de încurajare. 

-Aceste idealuri sunt încă o parte din tine. Doar te-ai odihnit. 
Aveai nevoie de odihnă. Dar în curând vei ridica din nou mănu- 
şa — foarte curând, cred. 

Şi atunci nu avea să mai existe loc pentru ea. 

- Poate. Dacă îmi aduc aminte cum să-mi pese de asemenea 
lucruri. 

-Încă îţi mai pasă. 

-Am învăţat să îmi pese de alte lucruri acum. Cu blândeţe, îi 
atinse obrazul. Ar trebui să îmi spui Alastair. 

Ea înghiţi în sec. Deodată părea important să vorbească, 

-Am fi fost prieteni adevărați dacă am fi crescut aici împreu- 
nă, Se obligă să adauge: Alastair. 

-Cred că ai dreptate, Olivia, spuse el mângâindu-i fața. Şi am 
fi putut veni aici, în exact acest loc, ca să stăm de vorbă, așa cum 
fac prietenii. 

- Foarte des. Şi poate... Ea zâmbi. Nu doar ca să vorbim. Acesta 
este locul unde m-ai fi sărutat, cred. Prima dată. Când am fi avut 
amândoi... şaisprezece ani? 

- Cincisprezece. Paisprezece. 

-Ce copilandri precoce! 

- Da. Nechibzuiţi. De-abia ieşiţi din copilărie. Şi prima dată 
când te-am sărutat... Se aplecă, și ea îi veni în întâmpinare. Ar fi 
fost astfel, conchise el lipit de gura ei. 

Buzele lui erau calde, nespus de dulci. Parcă ar fi dorit ceva de 
la ea, ceva prețios ce trebuia mai degrabă obținut prin ademenire 
decât luat. Şi ea i-l dădu, cu bucurie. 

În cele din urmă, Alastair își întoarse fața ca să-i sărute 
tâmpla. 

-Ai fi fost şocată. Dar nu mai mult decât aș fi fost eu de 
propria temeritate. 

Olivia își ascunse fața în umărul lui pentru a-și masca 
zâmbetul. 

-Aşa să fie? 

- Păi, un băiat de la țară, ignorant, fără cine ştie ce experienţă, 
cum să nu fie şocat? 

-Ca fată de fermier, poate că eu n-aș fi fost. Fetele de fermi- 
er sunt obraznice. Când tu te-ai fi desprins şocat, eu te-aș fi tras 
înapoi pentru un alt sărut. 

-Aşa ai fi făcut? 

Bucuroasă de plăcerea uimită din vocea lui, își înălță capul 
pentru a-i arăta zâmbetul. 

- O, da. Aşa. 

Sărutul lui fusese lent și cuceritor. Dar fetele de la țară nu 
aveau prea multă răbdare pentru așa ceva. Îi linse buza de jos, 
făcându-l să suspine, apoi îşi strecură mâna în părul lui şi îi trase 
cu putere gura pea ei. 

Dorinţa se ivi între ei ca un fulger, copleşitoare. Ținând-o de 
talie, Alastair îşi înclină capul şi o sărută încă mai apăsat. 

Dar apoi, ca într-o simfonie, veni un moment în care amândoi 
se opriră. Nu avuseseră nevoie de cuvinte ca să se înțeleagă. 

-Mă întreb cât de obraznică aș fi. Te-aş cunoaşte atât de 
bine, până la urmă. Dar până în această clipă, ai fi fost doar 
un prieten. 

Lui îi scăpă o respirație uşoară. 

- Nu ar fi fost niciodată un doar. Am fi ştiut dintotdeauna, 
cumva, că va fi mai mult de atât. 

-Da. Olivia îi prinse mâna, îi sărută palma şi apoi și-o 
apăsă pe obraz. Cred că aș fi foarte îndrăzneață. Nu aş simți nici 
un fel de teamă. Tu ai fi atât de sigur... şi deloc sigur, în acelaşi 
timp. Aş avea încredere deplină în tine. 

-Şi eu nu m-aș teme niciodată că te voi dezamăgi. Vocea i se 
avea nevoie de încrederea ta ca de aer. Şi dacă tu ai fi îndrăz- 
neață cu mine, nu aș vedea-o ca pe o dovadă de îndrăzneală, ci 
de înțelepciune. 

-Aşa ar fi? 

- Da. Deoarece amândoi am şti că nu va trebui să te gândeşti 
niciodată să săruţi pe altul. 

-Şi de unde aş şti acest lucru? întrebă ea cu răsuflarea tăiată, 

-Ai şti că doresc să te iau de nevastă. 

— Aş şti? bolborosi ea. 

-Da. Înainte de următoarea recoltă, zise el răgușit, desprin- 
zându-se din îmbrăţișare. Cu o expresie mohorâtă pe chip, se uită 
departe, peste iaz. 

Olivia expiră tremurat. Era doar o fantezie. Dar el nu vedea 
cât de dureroase erau asemenea jocuri? Îşi imagina că ea s-ar fi 
culcat cu oricine ar fi salvat-o din închisoare? De ce mai lăudase 
că o cunoștea? 

Îşi dorise un loc al ei. Acum avea unul. Dar tot acum își dădu 
seama că nu oricare loc ar fi fost bun. 

Încruntată, apelă la bunul-simț. 

-Aş refuza să mă mărit cu tine, desigur. 

El îi aruncă un zâmbet fugar, cu jumătate de gură. 

-Aceasta ar fi o greșeală. Tu meriți dragoste. Şi o familie. Toţi 
acei copii pe care mi-ai zis odată că nu îi vei avea. 

- Taci! De ce o tachina astfel? De ce o provoca să viseze la dra- 
goste, atâta vreme cât el stătea în fața ei? Tu, dintre toți oamenii, 
să-mi spui aşa ceva? 

- Eu, dintre toţi oamenii. După o clipă, Alastair adoptă un ton 
grav: Lasă-mă să îți spun adevărul pe care mi l-ai cerut odată. 
Am vrut să îmi iubesc soția, Olivia. Credeam că o fac. Cu siguran- 
tă o credeam întruchiparea a tot ce este demn de dragoste, atunci 
când ne-am căsătorit. 

„O, Doamne!“ Ea inspiră puternic. Nu-şi dorise să ştie. Nu cu 
adevărat. Dar el îi țintuia privirea şi nu putea să şi-o ferească, 
deși era conştientă că sângele îi dispărea din obraji şi nu-şi putea 
ascunde suferința. 

- lubeam ideea pe care o întruchipa, urmă el calm. Soția per- 
fectă pentru un bărbat de rangul meu. De familie bună. Elegantă. 
Nu o femeie care să se lase condusă de pasiuni şi toane pe căi 
greşite, asemenea mamei mele. Dar ea îşi dăruise inima unui alt 
bărbat. Numele lui era Roger Fellowes. 

Olivia îşi acoperi gura. Fellowes fusese unul dintre amanții 
ducesei. 

-Da, recunoști numele din scrisori, desigur. El a fost prima 
ei răzbunare împotriva mea -— primul bărbat pe care şi l-a adus 
în aşternut. Ei se cunoscuseră însă cu mulți ani înainte, atunci 
când Margaret își făcuse debutul în societate. Deși Fellowes nu 
era destul de avut ca să obţină acordul tatălui ei, se hotărâseră să 
rămână împreună. Eu o știam. Toată lumea o ştia. Dar o voiam, 
indiferent de asta. 

- De ce îmi spui aceste lucruri? îl întrebă ea, brusc temătoare. 

Acum, dintre toate momentele posibile, și atât de calm, cu vo- 
cea adumbrindu-se numai când îşi descria propriul rol. 

- Deoarece trebuie să știi. Dacă m-ai fi întrebat acum trei zile, 
ți-aş fi răspuns că nu mai pot avea încredere în nimeni altcineva. 
Dar acum problema este că nu mai pot avea încredere în mine 
însumi, și tu ar trebui să ştii de ce. 

Fu cuprinsă de o deznădejde teribilă. Această mărturisire 
nu era un semn că Alastair dorea să îşi arate adevărata faţă, să 
se apropie de ea. Era, în schimb, un avertisment că nu avea s-o 
facă niciodată. 

-Ştiam că Margaret nu mă dorea, continuă el. Mă gândeam 
însă că aş putea să o câștig. Luă altă piatră, învârtind-o între de- 
gete. Ea era prea bună pentru Fellowes. Şi eu eram moștenitorul 
unui titlu de duce, până la urmă. Preşedintele Union Society de 
la Cambridge. Şef de promoţie, destinat unei cariere strălucite. 
Deja avusesem un discurs de mare succes în Camera Comunelor. 
Urma să fiu prim-ministru într-o bună zi, toată lumea o spunea. 
Pe scurt, eram exact genul de bărbat pe care ea îl merita. La rân- 
dul ei, era partida ideală: instruită, de familie bună, manierată. 
Cum de m-a putut refuza? Zâmbetul lui părea o tăietură macabră 
pe chipul atât de frumos. Se opri, pierdut în amintiri. Tatăl ei a ve- 
nit la mine, continuă peste câteva clipe. Îmi observase interesul. 
Ştiam că, dacă i-aș fi confirmat bănuielile, ar fi luat măsuri ca să-l 
îndepărteze pe Fellowes. l-am spus însă adevărul. Doream să mă 
însor cu ea. 

Olivia ghici încotro se îndrepta povestea. În sfârșit, începea 
să-i înțeleagă soția. 

Alastair expiră cu putere. 

-Pot doar să-mi imaginez ce impresie ţi-ai făcut din acele scri- 
sori. Că era nebună? Nu era. Avea motive să mă deteste. Tatăl ei 
i-a oferit lui Fellowes o mită consistentă pentru a-și lua tălpăşița 
pe Continent. Mi-a spus asta în ziua în care Fellowes îşi rezerva 
biletul de vapor. Aş fi putut să-l opresc, dar nu am făcut-o. El îşi 
vânduse dragostea, în definitiv. De ce să discut cu un astfel de 
om? Eram pregătit să o ajut pe Margaret, să îi ofer un antidot 
pentru mândria ei rănită. Nu avea nici cea mai vagă idee de ce o 
abandonase Fellowes, și eu nu i-am suflat nici o vorbă. Dar la un 
an după nunta noastră, el s-a întors din Italia şi i-a expus propria 
versiune asupra faptelor. Că ar fi fost obligat să plece, nu mituit. 

-Ea a dat vina pe tine, şopti Olivia. 

- Desigur. Tu nu ai face la fel? 

- Nu mă pune în locul ei! 

Alastair îi aruncă o privire lungă, limpede, ce părea să-i pă- 
trundă până în inimă. 

— Nu, murmură el. Nu o fac. 

Ea răsuflă ușurată. Se lăsă o tăcere destul de lungă pentru ca 
un cor de păsări să înceapă să ciripească în jurul lor. 

-M-a acuzat că am conspirat cu tatăl ei, spuse el într-un târ- 
ziu. Că i-am furat singura şansă la fericire. Din păcate, nu am 
fost... răbdător cu ea. Fellowes o părăsise. Şi noi fuseserăm fericiţi, 
nu? Aceasta era dragoste, nu? Manieraţi, politicoşi. Fără să ne 
certăm vreodată. 

Pentru Olivia nu suna a dragoste, ci a politețe. Dar nu spuse 
nimic. 

-Nu înțelegeam nici în ruptul capului de ce ar fi preferat 
un astfel de om în locul meu. Într-un final, ea a părut să fie de 
acord cu mine. Alastair făcu o grimasă, apoi continuă: Credeam 
că ne-am împăcat. Doar că, după cum s-a dovedit, nu a fost așa. 

-Te învinuieşti degeaba, spuse Olivia, pricepând acum de ce 
nu avea îndurare pentru el însuşi, de ce furiei lui îi luase 
atât de mult săs se îndrepte spre exterior, spre Bertram şi cei- 
lalți. Te învinuiești pe tine pentru ce i-a făcut ea. 

-Mă învinuiesc pentru o mulțime de lucruri, în frunte cu 
amăgirea. Credeam că găsisem soţia perfectă. Că dragostea 

trebuia să apară, să se dezvolte natural. Că devenisem un băr- 
bat complet diferit de tatăl meu - şi că încheiasem o căsătorie 
care avea să șteargă toate păcatele şi greşelile părinţilor mei. 
Privind înapoi, orbirea mea este extraordinară. Am fost tru- 
faș, ignorant... 

-Nu. Deodată, în mintea ei se făcu lumină. Alastair suferea 
încă de orbire. Problema nu ai fost tu, îi spuse cu un hohot su- 
grumat. Nici Bertram nu a fost demn de dragostea mamei mele, 
dar ea l-a iubit oricum. Nu vezi? Dragostea nu se câștigă. Şi nu se 
ivește din perfecțiune. Ea... 

- Numeșşti acest lucru dragoste? replică el tăios. Motivul tu- 
turor greutăților ei — şi ale tale. Aceasta nu este dragoste, este 
idioțenie. Egoistă, nechibzuită... 

Olivia sări în picioare. 

-Cum îndrăznești să o judeci? 

— Foarte uşor, mârâi el ridicându-se. Meritai mai mult, Olivia. 
Şi ea ar fi putut să se lupte pentru tine. În schimb, a pus interesele 
unui nemernic mai presus de cele ale propriului copil. 

Ea deschise gura să ţipe furioasă, dar nu-i ieşi decât un suspin. 
Îşi acoperi buzele cu mâna, îngrozită. O străpunsese cu o precizie 
de asasin, arătându-i de ce nu se mai putea încrede niciodată în 
sentimentele lui şi de ce nu ar fi trebuit să se încreadă în cele ale 
mamei sale. 

Îl auzi blestemând. O luă în brațe și îi apăsă faţa pe umărul lui, 
fără să-i bage în seamă protestele. Scuzele lui murmurate treceau 
peste capul ei. Nu le dorea. Se forță să fie asemenea unui stâlp de 
fier, indiferentă la orice dovadă de tandreţe. 

- Meriţi să fii pe primul loc, îi şopti în păr. 

Intenţionase să fie o alinare, fără îndoială, dar era cel mai crud 
lucru pe care i-l spusese vreodată. 

-Şi cine mă va trata astfel? Tu? 

O strânse mai tare, fără să răspundă. Sigur că nu. Cu toate pă- 
catele lui, nu-l prinsese mințind vreodată. 

Se depărtă de el, ştergându-şi cu putere ochii. 

- Vreau să merg la Londra. Acum, imediat. 

- Olivia... 

-Vreau să aranjezi o întâlnire cu un avocat, unul cât se poate 
de dur. 

- Lasă-mă pe mine să mă ocup de asta. Dădu s-o atingă, însă 
ea păși înapoi. Mâna lui căzu, strânsă în pumn. Stai aici. Aceasta 
este familia ta. Întrebi cine te va pune pe primul loc? Ei o vor face. 
Sunt atât de nerăbdători să te cunoască... 

-Sunt niște străini! ţipă ea. Nu. Merg la Londra. Ridicându-și 
bărbia, declară: Eu mă pun pe mine pe primul loc. Şi vreau să mă 
uit în ochii lui când va afla că este distrus. 


Capitolul 17 
SEES? 


-Te-am întrecut! 

Olivia se ascunse în adăpostul oferit de un stejar bătrân, cu ini- 
ma cât un purice. Pe partea cealaltă a străzii, uşa unei case tocmai 
se deschisese, lăsând să iasă trei lachei cu bagaje şi apoi o dădacă 
și doi băieţi, nici unul mai mare de nouă ani. Puştii se întrecură 
până la trăsura care aștepta, înghiontindu-se, cu feţe luminoase. 

Nu își permisese să se gândească la ei până acum, dar în 
biroul avocatului, când acesta luase un exemplar din Debrett 
pentru a face verificările necesare, se uitase la cele trei nume ti- 
părite mărunt sub al lui Bertram şi simţise ceva rupându.-i-se în 
suflet. Dintr-odată, furia o părăsise. De-abia mai fusese în stare 
să vorbească. 

Nu putuse explica motivul acestei transformări. Îl rugase pe 
Alastair să o ducă în apartamentul de burlac de pe Brook Street 
ca să se odihnească. În loc de asta, zăcuse trează în timp ce dimi- 
neața se întindea la nesfârșit, această primă dimineaţă a anului, 
gândindu-se la nume: Peter, James, Charlotte. 

În prag apăru acum o dădacă. În urma ei venea o fetiţă de patru 
sau cinci ani, cu un păr la fel de roşu ca al Oliviei. Fata se descurcă 
bine cu prima treaptă, apoi se întoarse nesigură spre ușă. 

- Mami, sus, plânse ea. 

Olivia îşi înfipse degetele în scoarța copacului. Acea fetiță era 
sânge din sângele ei. Sora ei vitregă. 

O brunetă elegantă ieşi din casă. Îşi potrivea pălăria, o creație 
de pene și dantelă pe care şi-o fixase peste buclele castanii într-un 
unghi îndrăzneţ. Cei optsprezece ani de căsătorie nu o apăsaseră. 
Privită de departe, nu părea să aibă mai mult de treizeci de ani. 

Cu pălăria așezată satisfăcător, ea se aplecă, ajungând cu fața 
la nivelul fiicei sale. După un schimb de cuvinte, fata dădu din 
cap, apoi își prinse brațele după gâtul mamei și râse când aceasta 
o ridică. 

Lady Bertram îşi duse fiica până la trăsură. 

Olivia răsuflă puternic. Furia și frustrarea se adunaseră 
într-un ghem toxic în stomacul ei. Ar fi trebuit să-l asculte pe 
Alastair şi să nu iasă din apartament fără el. Dacă l-ar fi ascultat, 
ei ar fi venit aici împreună, mai târziu, și nu i-ar fi întâmpinat 
nici un copil, căci bagajele legate de acoperişul trăsurii sugerau 
o călătorie îndelungată. Olivia nu ar fi văzut niciodată chipurile 
fraților ei vitregi, care acum trebuiau să plătească pentru crimele 
tatălui lor. 

După ce fixară geamantanele, lacheii săriră jos, făcând trăsura 
să se legene ușor pe arcuri. Dinăuntru se auzi strigătul înfundat 
de bucurie al unui băiat nerăbdător, gata de aventură. 

Lady Bertram ieși din cupeu și îi urmă pe lachei în casă. 

Olivia se forţă să îşi mute privirea. Poteca pe care venise prin- 
tre copaci şerpuia înaintea ei. Era doar un drum de zece minute 
până la apartament. Se putea întoarce acolo, să îl aștepte pe Mar- 
wick. Să nu pomenească niciodată despre această expediție. 

Dar cum ar fi putut s-o uite pe acea fetiță? Acea fetiță care 
semăna atât de mult cu ea însăşi, încât ar fi putut să aibă și ace- 
eași mamă, nu doar același tată. Şi băieţii, cu nevinovăția lor plină 
de avânt... 

O silabă, ascuţită, tare, sufocantă i se blocă în gât. „Nu!“ Însă 
nu putea nici să o rostească, nici să o înghită. Așteptă cu ochii 
la ușă, de parcă răspunsul ar fi putut să apară de acolo, sfărâmân- 
du-i îndoielile. 

Cunoştea viitorul acelei fetițe. Chiar acum prindea contur, 
când avocaţii schițau un proces, când făceau planuri să scoată la 
iveală o nedreptate veche. Într-un birou de pe Chancery Lane, 
o fetiță roşcată era transformată într-o bastardă. Şi nimeni nu 
ştia mai bine decât Olivia cum avea să arate viața lui Charlotte 
în continuare. Obsevaţiile ironice, privirile piezișe aruncate pe 
ascuns, bârfele chicotite — cât de rele aveau să fie acestea pentru 
o copilă al cărei tată era membru al cabinetului, mâna dreaptă a 
prim-ministrului? Dezonorarea lui avea să agite întreaga națiune. 
Această fetiță nu putea să scape pur şi simplu urcându-se într-un 
tren. Scandalul avea s-o urmărească peste tot, din Cornwall până 
în Scoţia. 

Asta din vina lui Bertram, nu a ei! se gândi Olivia furioasă. 

Pe de altă parte, ea ar fi fost sursa acestui scandal. Din cauza 
ei, aceşti copii aveau să vadă tot restul vieții o scânteie de recu- 
noaştere în ochii străinilor atunci când se prezentau. Ea ar fi fost 
răspunzătoare pentru momentul acela stânjenitor când așteptau 
să vadă dacă vor fi dispreţuiţi, vor inspira milă sau vor fi ignorați 
cu mărinimie. 

Ea purtase pecetea nașterii ilegitime fără durere. Dar o vor 
face şi ei? Va ști acea fetiță cum să își ridice bărbia, să își îndrepte 
spatele şi să se lepede de povara convenienţelor? 

Dacă păstra tăcerea s-ar fi îngrijit de ei mai bine decât o făcuse 
taică-său pentru ea. Dar asta însemna să nu-și facă dreptate — şi, 
mai mult, să nu fie în siguranță. 

Îşi muşcă pumnul. Uitase complet de scopul ei iniţial! Alas- 
tair o distrăsese. Fără să vrea, îi umpluse capul cu visuri deșarte. 
El nu-i oferea nimic permanent, doar scurtele, trecătoarele inter- 
ludii de plăcere senzuală, însă ea își construise visuri pe nimic. 
Tot nu era în siguranță. El nu avea să-i stea întotdeauna alături. 

Brusc avu o revelaţie: nu era necesar să facă acest secret pu- 
blic. Tot ce-i trebuia era ca Bertram să ştie că nu o putea răni 
niciodată — nu dacă îşi dorea să nu se afle despre mariajul lui cu 
mama ei. Adevărul putea să rămână încuiat în seiful avocaţilor. În 
momentul în care ea pățea ceva, urma să iasă la iveală — dar numai 
atunci. Ajungea ca Bertram să ştie doar atât. 

Baroneasa ieşi din nou, având aerul ușor agitat al cuiva care se 
vedea copleșit de însărcinări de ultim moment. Era o femeie care 
își iubea copiii, aici nu încăpea îndoială. Cu siguranță dorea să ştie 
dacă viitorul lor depindea de buna purtare a soțului ei. Ținuta sa 
încrezătoare, unghiul arogant al pălăriei, o convinseră pe Olivia 
că avea echilibrul și judecata necesare ca să asigure buna purtare a 
lui Bertram. Atâta vreme cât astfel îşi proteja odraslele, avea să-l 
strunească fără ezitare. 

Olivia putea să pună capăt întregii poveşti chiar acum cu 
ajutorul baronesei. 

Trase adânc aer în piept și traversă strada. 

- Milady, strigă ea când baroneasa ajunse la trăsură. Trebuie 
să discutăm. 

Femeia tresări și apoi o studie ca pe o insectă dezgustătoare. 

- Trebuie? 

Poate o luase drept o vagaboandă, căci rochia Oliviei era mur- 
dară în urma călătoriei recente. 

-Nu ştiţi cine sunt, dar vă asigur că eu... 

- O, dar știu cine ești. Baroneasa bătu rapid în ușa trăsurii şi 
rosti: Domnule Moore, vino, te rog, să rezolvi o problemă. 


Alastair trânti uşa de perete. 

- Unde este? 

Bertram, instalat într-un fotoliu în fața focului, îşi ridică privi- 
rea, complet nedumerit. 

-Ce naiba? 

Se auziră tot mai tare bocănituri de paşi. Peste o clipă, un la- 
cheu îl prinse pe Alastair de cot. 

-Înălțimea Voastră, a năvălit... 

- Eşti nebun? Să dai buzna aici? 

„Nebun?“ Alastair își stăpâni un hohot sinistru. Preţ de două 
ceasuri așteptase în apartamentul acela gol, numărând secunde- 
le, privind uşa ce rămânea închisă, ciulind urechile după paşii ei. 
Într-adevăr, poate că în acele momente începuse să piardă bucăți 
din sine, deoarece o minte întreagă nu putuse explica absenţa ei 
prelungită. Olivia nu ar fi fugit; el nu-i dăduse nici un motiv. 

Sau o făcuse? 

De la conversaţia lor de la iazul din Shepwich, păruse tulbura- 
tă. De ce nu îi ceruse, nu insistase, să îi dea o explicaţie? Pentru 
că era laş: nu voia să ştie ce o deranja. Nu voia să fie obligat să-i 
refuze cuvintele pe care ea avea atât de clar nevoie să le audă. 
Nu o putea iubi. În vechea lui viaţă, ea nu ar fi avut loc. În via- 
ţa lui nouă... el nu avea suficientă încredere în sine încât să 
facă promisiuni. 

Acum însă, în noua lui viață, aștepta cu inima încordată, cu o 
neliniște vecină cu furia în vreme ce minutele treceau. Ce iad stra- 
niu era acesta în care un bărbat nu putea să păstreze o femeie, dar 
îi resimțea lipsa atât de profund, atât de înspăimântător, încât 
instinctul îl mâna să comită o crimă pentru a o şti în siguranță? 

Îşi scoase pistolul din buzunar. 

- Nebun, zise el. Halal acuzaţie din partea unui bărbat care 
şi-ar ucide fiica. 

- Pentru numele lui Dumnezeu! Bertram trase aer în piept şi 
sări într-o parte. Nu în faţa copiilor mei! 

De abia atunci observă Alastair doi băieţi stând turcește 
pe bancheta de la geam, cu ochii mari, cu un joc de dame uitat 
între ei. 

Feţele lor palide îi stăviliră furia doar o clipă, după care aceasta 
reveni și mai mistuitoare. 

-De le-ai purta așa de grijă tuturor copiilor tăi. Ce-ai făcut 
cu ea? 

Bertram se uită peste umărul lui Alastair. 

-Ia băieţii de aici, îi ordonă apăsat lacheului. 

Alastair cochetă cu ideea de a interzice acest lucru, folosind 
siguranţa copiilor ca monedă de schimb pentru cea a Oliviei. 

-Poate s-ar lămuri ce fel de om ești. 

-Te rog, îngăimă Bertram cu mâinile împreunate ca la rugăciu- 
ne. Nu i-am făcut nimic. Te rog, lasă-i să plece. 

Când unul dintre puști scânci, ducele eliberă calea spre ușă. 

- Scoate-i de aici. 

Cel mai mare se repezi să fugă din cameră, dar cel mai mic ră- 
mase strângând din dinţi, o atitudine încăpăţânată care îi aminti 

lui Alastair, într-un mod dureros, de Olivia: probabil că aşa 
arătase în copilărie. 

-Nu te voi părăsi! îi zise băiatul tatălui său, care nu merita o 
astfel de loialitate. 

Bertram, care ştia și el măcar atâta lucru, izbucni mânios: 

-Du-te acum, dacă îţi spun! Îl apucă, îl trase de pe scaun şi îl 
împinse pe covor spre ușă. 

-Este din cauza acelei femei, nu-i așa? Cu o şuviţă rebe- 
lă căzută peste ochi, băiatul își întindea gâtul ca să se uite spre 
Alastair. Ne-a stricat excursia! 

-Ce femeie? se răsti ducele. 

Bertram îi aruncă o privire de avertizare. 

-Nu îl băga în asta! 

- Întreabă-l ce vrea să spună, replică aspru Marwick. 

Bertram îngenunche în faţa fiului său și rosti blând: 

-Ce femeie? Când ai văzut-o? 

Băiatul privi de la unul la celălalt. 

- Mami a spus că e vina ei că nu putem merge azi la Houghton. 
Dar domnul Moore a spus că va avea el grijă de ea. Adăugă în 
şoaptă: Mami a zis să nu îți spunem. 

Bertram îi atinse părul cu tandreţe. 

-E în ordine. Când închise ușa, își sprijini capul de ea o clipă 
înainte de a se întoarce. Nu aveam habar... începu el, dar Alastair 
îl întrerupse. 

-Îmi doresc să te omor. Simţisem deja impulsul când ne-am în- 
tâlnit la club. Apoi am aflat că ai trimis un asasin să o stranguleze. 

Bertram se desprinse de ușă. 

- Pentru numele lui Dumnezeu, omule, ai luat-o razna! Nu am 
ridicat niciodată mâna asupra ei! Nici măcar o dată... 

— Nu, ţi-ai trimis omul să o facă — şi se pare că şi azi ai procedat 
la fel. Alastair îl ochi cu pistolul; tot ce vedea erau ochii mincinoși, 
injectaţi de sânge ai dușmanului său. Ce păcat că nu te voi împuș- 
ca, murmură el. Asta doar dacă îmi spui chiar acum unde se află. 

- Moore? Moore nu este omul meu! Bertram trecu nervos de- 
getele prin păr. Nu a fost niciodată angajatul meu! El este omul 
nevestei mele... Mâna îi căzu. Aruncă o privire panicată prin 

cameră, fără să vadă nimic. Nevasta mea, repetă el. Se concentră 
asupra lui Alastair. Ştiu unde este. Hai, vino imediat cu mine! 


Olivia deschise ochii. Camera se învârtea nebunește, scaune 
săreau dintr-o parte în cealaltă, covorul cădea pe tavan. Îşi strân- 
se pleoapele. Capul îi pulsa. Îşi putea simți inima țopăindu-i în 
piept asemenea unui iepure înfricoşat. 

Cu toate astea, nu avea de gând să se lase pradă spaimei. 

Deschise ochii din nou şi încercă să respire, însă aerul părea 
făcut din flăcări lichide. Lui Moore îi plăcea cel mai mult să o su- 
grume. Se simțea surprinsă de fiecare dată când își revenea în sim- 
tiri, dar acesta părea să fie talentul sau defectul lui: o sugrumase 
până la leşin deja de patru ori, dar încă nu reuşise să o omoare. 

Acum era mânios, căci nu primise răspunsul pe care îl dorea. 

-Unde este registrul? 

Olivia îşi miji ochii prin penumbră. Văzul părea să-i fie în or- 
dine, dar capul o durea îngrozitor. Nu ştia de ce. Memoria ei era 
confuză. De câtă vreme se afla pe acest scaun, cu mâinile legate la 
spate? Îşi îndoi braţele, și sângele răzbătu cu greu până la degete. 

-Unde este? 

Moore târî un scaun mai aproape şi îl trânti de podea. Poate 
că devenise bătăuș pentru că nu avusese niciodată de ales. Părea 
născut pentru acest rol: scund, îndesat, musculos, cu părul că- 
runt tuns scurt. Ochii lui erau de un gri atât de șters, încât abia 
se observa. 

Îl privi fix, fără să răspundă. 

Bărbatul îngenunche în faţa ei și îi prinse maxilarul într-o 
strânsoare dureroasă, de parcă ar fi pus botniță unui câine neas- 
cultător. Oliviei nu îi plăcea să îl vadă atât de îndeaproape. Pielea 
lui era netedă, aproape fără riduri, într-un contrast ciudat cu pă- 
rul cărunt. Închise ochii. 

Strânsoarea lui se înteți, provocându-i o durere puternică. Își 
reprimă însă geamătul. Se simțea amorțită, dar, în mod straniu, 
frica nu pusese stăpânire pe ea. 

-Nu fi proastă, fato. Percepu nedumerirea din vocea lui. 
Moore era un animal; cunoştea mirosul fricii, şi, de asemenea, 

îi recunoştea absenţa. Nici el nu o înțelegea mai mult decât se 
înțelegea singură. Vrei să mori? 

Olivia nu scoase nici o vorbă. Dinspre stradă se auzi un clopo- 
ţel de felul celor care anunțau trecerea turmelor de animale spre 
târg. Nu puteau să fie în Mayfair. Vitele nu călcau pe acele străzi. 

-Leit taică-tău, pufni bătăuşul dându-i drumul. Eşti proastă, 
proastă ca noaptea. 

Acea idee pătrunse în izolarea ei ciudată. Nu putea să o 
lase așa. 

- Nicidecum, hârâi ea. 

-E un prost! scuipă Moore. Câine nenorocit! Ea nu ar fi trebuit 
să se mărite niciodată cu el. 

- Aici suntem de acord, spuse Olivia înăbuşindu-şi un 
zâmbet. 

Palma veni ca un fulger. Tânăra femeie văzu o stea strălucind 
când scaunul se înclină pe spate. Mâinile lui se înfipseră în brațele 
ei, trăgând-o în sus înainte să se prăbuşească. 

Se fixară din priviri. Olivia se gândi la pistolul pe care îl 
avusese cândva. L-ar fi omorât dacă l-ar fi avut acum în mâini. 
Ce spusese odată Alastair? Nu i-ar fi tulburat conştiinţa dacă ar fi 
avut sângele acestui om pe mâinile ei. 

-Nu trebuie să fii așa o proastă, i se adresă el pe un ton mai 
calm. Dacă îmi spui unde ţii registrul, dacă mi-l dai, poți pleca. 

Chiar o credea idioată! se enervă ea. 

- N-o să-i mai pese ce faci după aceea, o asigură Moore. 

Ea înghiți. Toată saliva i se uscase. Gura îi era ca o iască. 

Strâmbându-se, bărbatul merse în capătul opus al camerei 
pentru a-și turna un pahar cu apă. Corpul îi era compact, pașii 
ordonați, atletici. Nu avea vârstă, poate era diavolul întrupat. 

O privi ştergându-și apa de la gură cu dosul palmei. Înghițea cu 
zgomot, satisfăcut. O tachina. Ea își frecă limba de dinţii din față 
şi respiră adânc. Durea. 

-Stăpâna mea nu îţi vrea răul, înţelegi? Dacă îmi spui unde 
este registrul, nu va trebui să mă mai vezi vreodată. 

Stăpâna lui? 

- Tu... Olivia înțelese brusc. Până la urmă, el nu era omul lui 
Bertram, ci al lui Lady Bertram. Lucra pentru femeia pe care o 
abordase ea în această după-amiază, crezându-se prudentă, istea- 
tă, pentru că evita ameninţarea cea mai mare. 

Izbucni într-un hohot de râs aspru, hodorogit. O greşeală. 
Încruntat, Moore aruncă din mână cana de tinichea, care se lovi 
zdrăngănind de perete. Paşii lui ordonați înghițiră dușumeaua și 
se apropie cu pumnul ridicat. 

-Următorul sunet pe care îl vei scoate va fi ori mărturisirea, 
ori horcăitul de moarte. 

Ea își strânse pleoapele. Probabil că o aștepta moartea, altfel 
nu-şi explica de ce era atât de senină. 

Un zgomot asurzitor sfâşie aerul. Moore se întoarse. Uşa sări 
din țâțâni. 

Olivia înțelese atunci de ce nu îi fusese frică. Ştiuse cumva că 
Alastair va veni. 

El se repezi către Moore cu expresia unui om care se închisese 
într-o cameră întunecată pentru a nu omori pe nimeni, dar acum 
ieșise la lumină. Furia lui era rapidă, brutală, dizgrațioasă. Îşi re- 
pezi pumnul în fața bătăușului, îl trânti la pământ şi apoi îi lovi 
gâtul cu călcâiul. Moore se uita în sus ușor mirat, ca unul care se 
aştepta la ploaie şi vedea în schimb soarele strălucind. Alastair 
îngenunche şi îl lovi iarăși. Țâşni sânge, iar călcâiele lui Moore 
loviră duşumeaua. Se auziră sunete umede, grețoase. O pocnitură 
ca de os rupt. Cizmele lui Moore rămaseră nemișcate. Alastair îl 
lovi iarăși. Şi iarăşi. Și iar. 

-~ Alastair, murmură Olivia. 

El se opri brusc. Tăcerea era șocantă. 

Se întoarse spre ea. Avea obrazul împroșcat cu picături de 
sânge și o notă de sălbăticie în ochi. 

- Dezleagă-mă, îl rugă. 

Ducele se ridică țeapăn; peste o clipă, degetele lui fierbinți îi 
cuprinseră încheieturile. Dinspre Moore se auzi un geamăt, şi ea 
îl simţi pe Alastair tresărind. 

- Nu-și revine, îl asigură. Ochii lui Moore nu se deschiseseră. 
Zăcea fără simțţire, cu o masă sângerândă în locul nasului. 


276 


Amăgirea 


Strânsoarea funiei slăbi. Olivia îşi trase mâinile în poală, 
masându-le. Începeau să tremure. Erau foarte reci. Ea toată era 
foarte rece. 

Alastair, cu mâinile pe umerii ei, îi studia atent gâtul. Probabil 
era învinețit. 

- Olivia, şopti el. 

Când privirile li se întâlniră, ea avu revelaţia îngrijorării teri- 
bile care îl măcina. 

O trase ocrotitor la pieptul lui cald. Dintr-odată, Olivia începu 
să plângă. Aici era locul unde se simţea în siguranţă. Nu îi fusese 
frică deoarece știuse cum se va termina totul: ea ştiuse că el va 
veni. Aici era siguranța, el era siguranța. Ea era în siguranţă. 

- Nu mă vei păstra, îi șopti. 

În lumea lui nu exista nici un loc pentru ea. Cum avea să se mai 
simtă vreodată acasă? Era imposibil. 

Simţi cum mâna lui o mângâia uşor pe spate, apoi de-a lungul 
obrazului, uşor, de pară se temea să nu o spargă. 

- Poftim? Ce-ai spus? o întrebă el. 

Dintr-odată răsună o explozie asurzitoare. Alastair o împinse 
rapid în spatele său și se întoarse. 

Pieptul lui Moore fumega. 

-S-a mişcat, se auzi o voce pe care Olivia o cunoștea mult prea 
bine. Neîncrezătoare, se aplecă pe lângă Alastair și îl văzu pe Ber- 
tram în prag, încă țintind cu pistolul spre corpul lui Moore. 

-Nu s-a mișcat, şopti ea. 

Bertram îi aruncă o privire sumbră. 

- Poate că nu. Dar ar fi făcut-o, la un moment dat. 

- Da, confirmă Alastair. Ar fi făcut-o. 


Capitolul 18 
KEND 


Apartamentul de la ultimul etaj al hotelului Savoy era cea mai 
elegantă cameră în care se aflase vreodată Olivia. Trona în vârful 

unui morman de perne, simțindu-se amețită şi puţin caraghioa- 
să, în timp ce medicul hotelului o examina, țâțâind şi mormăind. 

- Urâtă treabă. Tâlhari, în această parte a orașului? Vă îndemn, 
Excelenţă, să raportați incidentul poliţiei. 

Alastair stătea în prag. Mărşăluise prin cameră de parcă se 
aștepta ca alte ameninţări să apară din lambriuri. 

- Verișoara mea are nevoie de odihnă, nu de o interogare fără 
sens din partea vreunui inspectoraş. Sper că mă pot baza pe 
discreția dumitale. 

Doctorul îşi scoase stetoscopul și îşi descărcă enervarea închi- 
zând cu putere geanta. 

- Desigur. Numele doamnei Lewis nu va ieşi niciodată de pe 
buzele mele. 

Imediat ce uşa se închise, Olivia zâmbi. 

-Alt pseudonim. Câte o să mai adun, ce crezi? 

Alastair şedea pe marginea patului şi se uita la ea. 

-Nici unul, dacă va fi după mine. 

ÎI privi, luptându-se cu valul fierbinte de plăcere care voia să se 
strecoare prin ea. Starea aceasta minunată era efectul tincturii pe 
care i-o dăduse doctorul împotriva durerii din gât. O făcea som- 
noroasă, cu membrele slăbite, neatentă la detalii. Poate că acum 
înțelegea greșit grija lui Alastair, considerând-o durabilă când 
poate ţinea doar de acele împrejurări. Dragoste eternă. Poate că 
nu mai avea nevoie de alte pseudonime deoarece el avea să-i poar- 
te de grijă pentru totdeauna? Sau nu? 

- De ce m-ai adus aici? vru ea să ştie. 

Îl lăsaseră pe Bertram în apartamentul lui Moore ca să le de- 
clare poliţiştilor că servitorul nevestei lui încercase să-l șantajeze 
să apoi îl atacase. 

- Aveai nevoie de un doctor. Şi de odihnă. Amărâtul acela de 
apartament din Brook Street nu era suficient. 

- În aceste condiţii ai fi putut să mă duci la tine acasă. Deve- 
nea, în mintea ei, un loc mitic de care aparținuse odată împreună 
cu el, deci era sortit să-i unească. Ştia că gândul ar fi trebuit să o 
alarmeze, dar era prea ameţită ca identifice motivul acelei griji. 

- Aş fi putut, spuse el ezitant. Însă personalul ar fi... tras nişte 
concluzii. 

Da, desigur. Ei toţi o credeau o hoață. Dacă Marwick ar fi dus-o 
înapoi acolo şi ar fi instalat-o într-un dormitor, ei ar fi presupus 
că se răzbuna într-un mod deosebit de josnic. Constată uimită că 
nu-i păsa. 

-Care ar fi diferența? 

-E importantă. Nu o să permit să se uite cineva astfel la tine. 

Ea şovăi nedumerită. Gândurile ei erau atât de neclare! 

-Cum să se uite? 

-Cum te priveau scorpiile acelea din sat, scrâşni el. Nimeni nu 
te va mai privi vreodată astfel. 

Un hohot de râs se rostogoli de pe buzele ei. Le atinse, uimită 
de sunetul cristalin. 

- O, Alastair, acest lucru nu îţi stă în putere! 

- Nu? El îi aruncă o privire de nedescifrat. Cred că s-ar putea 
să fie. 

Olivia își ținu respirația, dorindu-și brusc să fie lucidă. Să aibă 
mintea destul de ageră pentru a descurca acest nod fără să trebu- 
iască să întrebe... 

- Cum? 

Se auzi o bătaie la uşă. Cu o strâmbătură iritată, Marwick 
se ridică. 

-Trebuie să fie Bertram. 

Ea îl privi mergând la ușa salonului şi ascultă conversaţia 
înăbușită purtată de două voci bărbăteşti. După un minut, vocea 
lui Alastair răsună clar: 

- Nu. Nu vei vorbi cu ea. 

- Lasă-l! strigă Olivia. 

Alastair apăru mohorât în prag. 

-În starea în care eşti? Absolut... 

-Sunt în regulă. Era cea mai bună, singura stare în care să dis- 
cute cu Bertram. Totul părea în ceaţă, cu contururi vagi. Nu voia 
să își amintească acest moment cu prea mare claritate - momen- 
tul în care îl salva pe Bertram de răsplata ce i se cuvenea. Lasă-l să 
intre, repetă ea. Serios, Alastair, ştiu ce fac. 

-Cinci minute. 

Așa un tiran! Ar fi zâmbit, doar că vederea tatălui ei îi tăie che- 
ful. Părea extenuat, cu cearcăne sub ochi, ca un om chinuit de un 
secret care urma să iasă la suprafață. 

Arăta exact cum trebuia. Îi urmări apropierea cu răceală. 

- Eu nu... Bertram își învârtea pălăria în mâini. Eu nu știu ce 
anume aș putea să îţi spun. 

-Ce surpriză. 

- Meritam asta. Dar... 

- Meritai și mai mult. Tinctura doctorului nu îi amorțise com- 
plet emoţiile. Olivia simţi o furie puternică, arzătoare, de nedo- 
molit. Meriţi mult mai mult decât atât. Îi datorezi mamei totul. 
Te-ar fi putut distruge. Cum de te-a iubit atât de mult încât să nu 
o facă, nu voi înţelege niciodată. 

Borul pălăriei lui se rupse. 

-Aveam douăzeci şi doi de ani când m-am căsătorit cu ea. 
Nu înţelegeam lumea. Mă auzi? Eram tânăr şi prost, și necopt... 

-La fel şi ea. Dar dragostea ei nu a pălit niciodată, și ţi-a dove- 
dit-o cu asupra de măsură, după cum bine știi. 

Înfrânt, Bertram își lăsă capul în jos. 

- Da. Ea era mult mai bună decât meritam. Își ridică din nou 
privirea, şi Olivia observă durerea zugrăvită pe faţa lui. Asta o 
înfurie şi mai tare. Ce drept avea el să fie îndurerat? Vreau să știi, 
continuă el, că nu am avut nimic de-a face cu delictele lui Moore. 
El a fost omul soției mele, garda ei de corp din vremea în care era 
foarte tânără. Probabil era nebun. Nu pot crede că soția mea a 
avut vreo legătură cu ceea ce a făcut el... 

Alastair scoase un pufnet disprețuitor. 

-Asta nu ţine. 

Bertram se întoarse spre el. 

-Nu o cunoşti. Nu este o ucigașă. 

-Nu intenţionez să o cunosc, replică sec ducele. Vei face în 
aşa fel încât acest lucru să nu se întâmple. Trimite-o la un azil. 
Sau înapoi în America, nu e nici o diferență. Dar nu va rămâne 
în Anglia. 

-Este mama copiilor mei! 

-Măcar a trei dintre ei, preciză Olivia cu amărăciune. 

Observaţia ei îl făcu să se întoarcă disperat, implorând. 

- Olivia, îți promit... 

Zeflemitoare, ea se uită la Alastair, care scutura uimit din cap. 

-Nu sunt atât de disperată încât să accept promisiuni din 
partea ta. 

-Pe lângă astea, adăugă ducele, nu cred că va dori să rămână, 
odată ce copiii ei vor deveni bastarzi și căsătoria ei va fi demascată 
ca o infracțiune de bigamie. 

- Dumnezeule! Bertram făcu un pas înapoi, strângându-şi 
pălăria la piept ca pe un scut. Vorbiţi despre distrugerea a trei 
copilaşi nevinovați... 

-Eu nu voi sufla niciodată vreun cuvânt, îl întrerupse Olivia, 
făcându-l să rămână cu gura căscată. 

- Olivia, îngăimă neîncrezător Alastair, însă ea ridică o mână 
pentru a-i cere să aștepte. 

-Soția ta pleacă în America, i se adresă lui Bertram. Şi tu o vei 
însoți, după ce îţi dai demisia din guvern. Astfel i se făcea dreptate 
și lui Alastair, se gândi ea, după care încheie satisfăcută: Nimeni 
nu va şti vreodată că ai fost căsătorit cu mama. 

Gura lui Bertram se mişca pentru a formula o obiecţie. 

- Eu... eu nu pot să plec pur şi simplu! Şi să demisionez? Sunt 
membru al cabinetului... 

-Am văzut-o în această după-amiază, zise Olivia. Eu cred 
că ştia ce va face omul ei. Şi dacă nu aș crede că își iubește co- 
piii - dacă nu aş crede că a devenit o criminală doar pentru a-i 
apăra - aș fi rămas în apartamentul lui Moore și le-aş fi dezvă- 
luit poliţiştilor adevărul. Dar la cum stau lucrurile, nu voi spune 
nimic — dacă părăsești țara. Şi indiferent dacă își iubește copiii 
sau nu, cred că o femeie care are tendinţa să se folosească de asa- 
sini nu este o femeie în grija căreia să-ți laşi odraslele, deci ar tre- 
bui să pleci bucuros. Ai ocazia să fii un tată bun, aşa cum nu mi-ai 
fost mie niciodată. 

El o privi îndelung şi oftă. 

-Semeni atât de mult cu mama ta. Îţi imaginezi că ea a fost 
victima mea - dar îți garantez că nu m-a lăsat să scap nepedepsit. 

- Şi ar trebui să îmi pară rău pentru tine? Ar fi vrut să arunce 
cu o pernă după el. Nu, cu ceva mult mai greu. O sticlă. Se uită 
plină se speranţă la Alastair. 

Faţa lui era înnegurată. Era furios pe ea, fără îndoială, dar 
atenţia lui se îndrepta acum asupra lui Bertram. 

- Ai auzit oferta, rosti el posomorât. Este mult mai generoasă 
decât ce plănuisem eu pentru tine. Acum ieşi de aici, şi următorul 
lucru pe care îl aflu vreau să fie vestea demisiei tale din cabinetul 
lui Salisbury. 

Bertram își trânti pe cap pălăria mototolită. 

-Nu pot să accept așa ceva, strigă el înverşunat. Nu s-a termi- 
nat încă. 

Se întoarse şi ieşi. 

Tăcerea umplu camera. Sub privirea insistentă a ducelui, 
Olivia expiră cu zgomot. 

-Cam atât despre gesturile nobile. Nu am dorit să îi pedepsesc 
copiii sau să te privez pe tine de răzbunare. Dar se pare că o vei 
avea oricum. Ce netot! 

- Într-adevăr. Dar știam asta. După o clipă de reflecţie, Alastair 
spuse: Olivia, ţi-ai fi abandonat şansa la legitimitate. 

-Şi ce e cu asta? 

-El are bani. Nu mulți. Cei mai mulți sunt ai soției sale. Dar ai 
fi moştenit ce ar fi rămas. Îți dai seama că ai fi pierdut asta? 

Uimirea nu era suficientă pentru a-i opri căscatul. 

-Chiar îți imaginezi că asta contează? Ea îşi acoperi gura, făl- 
cile îi trosneau. Chiar și acum, Alastair, nu îmi pasă aşa mult de 
bani. Ştiu să mă descurc. Sunt o... secretară foarte bună. 

Ducele își alungă zâmbetul fugar şi, foarte serios, veni să se 
aşeze lângă ea, dându-i părul din ochi. 

-Ar trebui să trimit pe cineva la un magazin. Să îţi ia ceva mai 
bun de îmbrăcat decât un halat de hotel. 

Atingerea lui era linișştitoare. Ochii ei se închiseră. 

-Eşti răzgâiat, murmură ea. Acest halat este mult prea bun 
pentru secretare... sau jupânese. 

Mâna lui se opri pe obrazul ei. 

- Dar pentru o ducesă? 

Olivia deschise ochii. O privea solemn, cu o expresie tulburată. 
Nu arăta ca un bărbat care tocmai spusese ceea ce auzise ea. Poate 
că alunecase într-un vis. 

-Mă ia somnul. Te vei duce acasă? Sau o să rămâi aici? 

— Olivia, meriți mai mult, spuse el exasperat. 

Ea clipi nedumerită. Sigur că nu auzise bine înainte. Dar la ce 
se putea referi el? Trecând într-un timp atât de scurt de la exte- 
nuare la atenție încordată, inima începută să-i bată nebuneşte. 
Ei bine, în momentul următor avea să se frângă. 

-Nu înțeleg. Mai mult decât ce? 

Degetele lui alunecară în jos, pentru a se împleti cu ale ei, 
strângând tot mai puternic. 

-Mai mult decât să fii subordonata cuiva. Secretara cuiva. 
Servitoarea cuiva. 

- Eşti îngrozitor de snob, pufni ea. 

-Mai mult decât să fii privită în felul în care privesc bărbații 
slujnicele. Mai mult decât să treacă privirile prin tine. Mai mult 
decât să fii privită de sus. 

Dezamăgirea începu să o cuprindă. Nu-i ţinea un discurs 
romantic. 

-Nu e aşa de rău, protestă ea. Se scutură și își ridică bărbia cât 
putea, rezemată de toate acele perne. Abilitățile mele sunt mai 
mult decât respectabile. Sunt foarte bună la ceea ce fac. Nu ori- 
cine o poate face! Poate că îți aduci aminte, nu sunt de meserie 
jupâneasă. Vorbesc patru limbi, cunosc stenografia... 

Ducele îi opri gura cu a sa. Nedumerită, ea îl lăsă să o sărute; 
după o clipă, sărutul lui o răpi cu totul; nu se putea gândi decât la 
buzele lui, ușoare, meticuloase, blânde, notele de început pentru 
ceva mai mult... 

El se retrase. 

- Olivia, te rog să te măriți cu mine. Este foarte ciudat, dar nu 
am nevoie de o soție care să vorbească limbi străine ori să fie o 
bună stenografă. Chiar am de gând să angajez separat o secretară. 
Întrucât ea îl privea cu gura căscată, adăugă: Văd că nu am formu- 
lat cererea cum trebuie. Poate totuși am nevoie de o nevastă cu 
abilități de secretară. Şi italiană și... ce alte limbi mai vorbeşti? 

- Franceza, șopti ea. Şi germana. 

- Franceza, atunci. Şi germana. Nu pot avea o soție care să nu 
vorbească germana, declară el solemn. E mai bine? 

- Nu. Cu inima strânsă, îl împinse departe de ea și se ridică. Îţi 
repeţi greşelile. 

Îşi trecu mâna peste față, apăsându-și ochii până ce văzu stele. 
„Doar spune da, neghioabo!“ Însă nu putea. Acum că el pusese 
întrebarea, putea să o recunoască, înfricoșată: îl iubea. Îl iubea 
destul încât să poată răspunde afirmativ. 

Dar pentru că îl iubea - şi pentru că îl şi plăcea, îl plăcea mai 
mult decât era înțelept şi mai mult decât o merita el — nu putea 
să accepte. 

- Alastair, ai iubit ideea de a te căsători cu Margaret, însă nu 
ai iubit-o niciodată pe ea. O faci din nou, iubeşti ideea de... de ce? 
De a mă salva de priviri ironice? De a fi un erou? Dar tu nu mă iu... 

El îi puse un deget pe buze. 

- Nu. 

Stătură alături o clipă, înghețaţi, privindu-se. 

Olivia inspiră tremurat. Aerul părea de gheață. Deodată, ea era 
rece ca gheața. 

- Vreau un loc, murmură ea. Deşi crezi acum că mi-l poţi oferi, 
nu este genul de loc pe care mi-l doresc. Nu îţi dai seama? Eşti un 
om mare. Ai fost înainte, şi vei fi din nou. Şi odată ce îți vei relua 
acea viaţă... 

-Nu o voi face niciodată. Se poate să nu înţelegi încă? Cu un 
hohot sălbatic de râs, se ridică de pe pat, trecându-și degetele prin 
păr. Am terminat cu ea. 

- Aşa crezi. Epuizată, Olivia îşi obligă pleoapele să rămână des- 
chise, dar nici măcar teama de a nu rata acest moment crucial nu 
putu să-i înfrâneze un căscat. Eu nu... Se ciupi tare de mână pen- 
tru a se dezmetici. Eu nu sunt o nătângă. Nu este loc pentru mine 
în viața unui prim-ministru. 

-Nu ai idee ce spui, o dojeni el scuturând din cap. 

Ochii ei se închiseră deasupra lacrimilor. 

- Ba da, şopti. Eu... 

Se trezi lent, conștiința ei părând să treacă prin straturi de 
lumină. Treptat, deveni din ce în ce mai conștientă de durerile şi 
înţepăturile din corp. Lady Bertram. Thomas Moore, mort. Ber- 
tram refuzându-i oferta. 

Alastair, cerând-o în căsătorie... 

Ochii i se deschiseră brusc. Se uită la tavanul decorat, înțepe- 
nită de groază. Îl refuzase. O, Doamne, îl refuzase! 

În momentul în care se ridică în capul oaselor, înlemni. Ducele 
stătea pe un scaun tras la picioarele patului. În spatele lui se afla o 
tavă de mic dejun, cu nişte resturi de ou pe o farfurie. 

- Bună dimineaţa, rosti el calm. 

Ea îşi trase pătura până la bărbie, după care scânci şi regretă 
gestul. Cu blândeţe, îşi pipăi gâtul. 

-Arată mai rău decât doare, pun rămășag. El părea ciudat de 
vesel, dar ochii lui nu îi părăsiră fața nici o clipă. Trebuie să te 
simți odihnită. Ai dormit şaisprezece ore. 

- Şaisprezece... Se uită la ferestrele mari, ce dădeau spre Strand. 
Perdelele erau trase, dezvăluind un cer albastru, fără nori, deasu- 
pra clădirilor înalte de peste drum. Dumnezeule! 

Precaută, își întoarse privirea spre el. Visase cererea în 
căsătorie? Sau, şi mai bine, fusese cererea adevărată, şi visase 
doar refuzul? 

Pentru moment, atentă, odihnită, se simţea mult mai puţin 
virtuoasă. Îşi amintea toate obiecțiile pe care le adusese noaptea 
trecută. Ştia că erau încă valabile, însă nu-i mai păsa. N-avea decât 
să-şi regrete gestul într-o bună zi. Dar până atunci, ducele urma 
să fie al ei. 

- Alastair, începu ea neliniştită, eu... 

El aruncă ziarul pe pat. 

- Uită-te la titluri. 

Ezitând, îl luă. Titlurile nu sugerau nimic deosebit. Un acci- 
dent neimportant în York. Un nou vas cu aburi care promitea o 
călătorie mai rapidă spre Egipt. 

-Ce este cu ele? 

- Savurează-le. Plictisitoare, banale. Nu vor mai fi astfel peste 
o săptămână. 

-Ce-ai făcut? se răsti ea mototolind ziarul. 

El se ridică. În lumina puternică strălucea ca o statuie gre- 
cească; aurul îi poleia fața chipeşă ce încadra ochii de un albastru 
adânc, pătrunzător. 

-Am răspândit scrisorile. 

— Tu... ce? 

-Am făcut o mulțime de copii. Michael le împarte. Clubul 
a fost prima oprire, deci veştile — el se uită la pendula din colț — 
ar trebui să fie deja la jumătatea drumului spre Scoţia. 

Olivia își căuta cuvintele. 

- Dar... de ce? 

- Dacă stai să te gândeşti, e o răzbunare destul de bună, spuse 
el ridicând din umeri. Nici unul dintre amanțţii lui Margaret nu va 
scăpa întreg. Opinia publică îi va termina. Nelson este ruinat; îşi 
caută o mireasă cu zestre, cu promisiunea că va fi înnobilat în cu- 
rând. Acea logodnă va fi ruptă până mâine. Fellowes îşi pierde şi el 
şansa la o partidă bună. Influenţa lui Barclay va scădea dramatic, 
întrucât nimeni nu va dori să se alieze cu un bărbat al cărui suc- 
ces politic se bazează pe legături ilegitime cu nevasta altuia. Cât 
despre Bertram, zâmbi el uşor, cred că va deveni mult mai dornic 
să-ți accepte oferta, dacă vei fi dispusă să prelungești termenul. 
Nu m-ar mira dacă va fi în drum spre America în următoarele 
două săptămâni. 

Tânăra femeie îl privea uimită. Expunerea lui calmă sugera că 
își repetase discursul înainte. Însă nu putea citi pe fața lui cât de 
mult îl costase să ia această măsură. 

- Dar tu, Alastair... 

-Trebuia s-o fac. Nu puteam fi sigur că nu mai existau şi alte 
scrisori pe undeva, așteptând ocazia de a ieşi la iveală. Mai bine să 
le pun în circulație acum, când eram pregătit. Scandalul va trece 
la un moment dat. 

Brusc, îşi dori ca el să vină spre ea. Să o atingă. Însă conver- 
sația din noaptea trecută îi separa ca un zid, împiedicând-o să-l 
înțeleagă pe deplin. Şi... aceste două lucruri nu puteau să nu aibă 
nici o legătură, nu? 

Se ridică. Dacă Alastair nu venea la ea, avea să-și asume riscul 
de a merge la el. Păşi desculță pe covor, clătinându-se ușor la înce- 
put, dar devenind mai sigură în timp ce înainta. El o privi apropi- 
indu-se, fără a schița vreun gest spre a-i ieşi în întâmpinare. Dar 
când ajunse în faţa lui o lăsă să-i ia mâna, să o tragă la pieptul ei cu 
tandreţe. Olivia trase adânc aer în piept şi-l privi în ochi. 

-De ce ai făcut acest lucru acum? îl întrebă în șoaptă. 

-Ai spus că nu te încrezi în intenţiile mele. Dar le-am demon- 
strat. Nu am de gând să mă întorc la acea viaţă, Olivia. 

Ea înghiți cu greutate. Nu asta sperase să audă. 

-Dar talentul tău... 

-S-ar putea să mă întorc în politică într-o bună zi. După dispa- 
riția lui Bertram va rămâne un gol. 

-Atunci nu înțeleg... 

-Nu voi mai fi niciodată omul care am fost. Cu mare blândețe, 
îi netezi părul pe frunte. Sunt un om nou. Unul mai bun, cred. 
Totuși, nu mai înțelept. Deosebirea este că pe vremuri credeam că 
pot deosebi binele de rău. Că vedeam cu o claritate perfectă. Acum 
ştiu că nu o fac. Ştiu că trebuie să mă bazez pe altcineva pentru 
acea claritate. Şi tu, domnişoară Holladay, vezi lucrurile limpede. 
Şi eşti orice altceva, dar nu neruşinată: eşti prea virtuoasă pentru 
propriul tău bine, adăugă el cu un zâmbet trist. Te-ai oferit să îți 
sacrifici moştenirea, numele ce ţi se cuvine, pentru a apăra nişte 
copii care nu te vor cunoaște niciodată. Poate vei fi dispusă să mă 
îndrumi. Un politician are nevoie de o astfel de îndrumare. 

- Eu... cred că te subapreciezi, Excelenţă, spuse ea uimită. 

- O, Doamne, murmură el ca într-o rugăciune. Își aplecă pen- 
tru un moment capul. Când îl ridică, fața lui era rigidă, neliniştea 
atât de evidentă încât o șocă. Nu îl văzuse niciodată atât de în- 
spăimântat. Atunci, mă poți iubi, Olivia? Nu pe acel bărbat, ci pe 
acesta. Cel care sunt, nu cel care am fost. 

Dacă acesta era un vis, ea se ruga să nu se trezească nicicând. 

-Acel bărbat nu m-a cunoscut niciodată. Doar tu mă cunoşti. 
Desigur că pe tine te iubesc. 

El îi luă fața în mâini şi o sărută. Olivia se clătină pe picioare; 
dacă nu ar fi ținut-o ar fi căzut. Dar se putea baza pe sprijinul lui. 
Își puse mâinile peste ale lui și îi răspunse la sărut. 

Când se despărțiră pentru a-și trage răsuflarea, ea îi aminti: 

-Dar nu ai spus acelaşi lucru. Şi pot să subliniez că ne-am 
cunoscut când ai aruncat cu o sticlă după mine şi apoi ai lovit pe- 
retele cu pumnul, deci iartă-mă dacă am nevoie de asigurări. 

El râse, un sunet ameţitor. 

-Îți voi aduce aminte că erai o jupâneasă care nu a ascultat 
de nici o poruncă din câte i-am dat. Frustrarea mea era întru 
câtva justificată. 

-Este o fundaţie extrem de nesigură pentru dragoste, murmu- 
ră ea sărutându-i degetele. Trebuie să fii de acord. 

-Din contră. Nu ţi-a fost niciodată frică. 

-Ştiam că nu îmi vei face rău niciodată. 

-Am fost un ticălos perfect. 

- Niciodată, nu cu adevărat. 

Capul lui se înclină cât o studie. 

-Îți voiam curajul. 

-Şi eu, inteligenţa ta sclipitoare. Se gândi la toate acele cior- 
ne de discursuri, perle care aveau să fie prețuite de posteritate. 
Adăugă: Perspicacitatea ta. Modul în care mă priveşti, Alastair. 
Mă vezi. 

-Aşa este. Olivia, ştiu exact cine ești. Nu iubesc o idee, ci pe 
tine. Acest lucru îl știu. 

Ea zâmbi, un zâmbet nătâng care părea să fie mai larg decât 
obrajii ei. 

-Deci putem merge acasă acum? Personalul tău îşi va reveni 
de pe urma șocului până la urmă. 

-Dacă nu o fac, ai voie să-i dai afară pe toţi, râse el. 

- Niciodată. Poate doar pe Vickers. 


Se căsătoriră la o săptămână după aceea, într-o ceremonie pri- 
vată la care fură prezenţi doar lordul Michael şi Lady Elizabeth 
de Grey. În prima clipă când auzi planul lui Alastair de a-i invi- 
ta, Olivia fusese tentată să se opună. Celor mai mulți oameni 

li s-ar fi părut o „ofertă de pace“ extrem de ciudată, căci așa o 
numea Alastair: să invite o femeie la nunta fostei sale came- 
riste, care furase de la ea și acum urma să-i devină cumnată. 
„Depășind-o în rang, pe deasupra“, comentase malițios ducele. 

Dar Elizabeth fusese dintotdeauna extrem de boemă. În dimi- 
neața nunții, îşi anunţă sosirea năvălind în salonul Oliviei împre- 
ună cu camerista ei, Hanson. Hanson, care arăta, ca întotdeauna, 
asediată, puse o rochie strălucitoare pe canapea, spre care Eliza- 
beth gesticulă teatral. 

-Rochia ta de mireasă, prefăcută obraznică. Trebuie să te 
îmbraci cum trebuie, căci te vei mărita doar o singură dată, desi- 
gur, dacă ai noroc. 

Olivia se ridică, sperând că descumpănirea ei nu era la fel de 
evidentă ca a lui Muriel sau a lui Polly. Erau cu gurile căscate larg, 
şi nu de mirare. Elizabeth era o frumuseţe renumită, o brunetă cu 
forme pline, dar oferea o privelişte si mai spectaculoasă decât de 
obicei, căci poziţia pe care o adoptase îi scotea în evidență abdo- 
menul, care era mult prea rotund pentru o femeie căsătorită doar 
de trei luni. 

-Trebuie să te felicit... 

- Într-adevăr, zise Elizabeth, mângâindu-și talia cu un zâm- 
bet. Acum scoate-le pe cameristele tale de aici. Cunoşti price- 
perea lui Hanson la coafat. În plus, trebuie să-mi dai o grămadă 
de explicaţii. 

Stupefiată, Olivia se așeză la loc. Hanson se apucă să încăl- 
zească fierul de păr în timp ce Elizabeth patrula ca o pisică la 
vânătoare. 

-Începe cu începutul, îi ordonă. 

Olivia trase adânc aer în piept. 

- Acesta ar fi o scuză. Eu... 

- Nu! Sari peste asta, începe cu părțile mai interesante. Cum 
Dumnezeu ai ajuns în casa lui Marwick? Se uită în jur, cu ochii 
mari. O casă frumoasă, fără îndoială, dar a lui Marwick? Acuma, 
am auzit câte ceva de la Michael, desigur, dar informaţia la mâna 
a doua este atât de fragmentată. Spune-mi totul, şi ai grijă, since- 
ritatea e parte din ispășirea ta. 

Şi astfel, în timp ce Hanson o îmbrăcă şi apoi îi prinse şi îi coa- 
fă părul, Olivia depănă toată povestea - sau cea mai mare parte 
a ei, evitând orice aluzie la sticle şi cărți, şi pistoale, şi biblio- 
teci. Spre sfârșit, Elizabeth îi aruncă o privire extrem de sceptică 
prin oglindă. 

- la dă-mi asta, îi ordonă cameristei, şi o goni din cameră astfel 
încât să fixeze ea însăşi cununa de lămâiță pe capul Oliviei. Odată 
ce fu mulțumită de rezultat - doar câteva înțepături pe alături 
îi stricaseră prestaţia de cameristă amatoare -— ea se aşeză pe un 
scaun. Acum pot să aud povestea adevărată? Începând cu motivul 
pentru care ai furat scrisorile de la mine? Michael a aflat de biga- 
mia lui Bertram de la Alastair, dar ce te-a făcut să fugi fără să scoţi 
nici un cuvânt? 

Olivia se întoarse încet — nu doar pentru că se temuse de acest 
moment, ci şi deoarece rochia, dintr-un brocart din mătase crem, 
era mult mai grea decât era obişnuită să poarte. 

- Îmi pare atât de rău, şopti ea îmbujorată. Eu... eram înnebu- 
nită de frică, și nu mă aştept să mă iertați, dar... 

Elizabeth o atinse ușor pe încheietură. 

- Mather. Sau, mă scuzi, Holladay. Râse. Olivia, aşa ar trebui să 
îți spun, căci acum suntem surori. Sprâncenele ei se ridicară într-o 
dovadă mută de uimire, expresie pe care zâmbetul ei o intensifică. 
Nu m-am îndoit niciodată că ai avut un motiv foarte bun pentru 
a lua acele scrisori. Dar mă cunoști destul de bine, sper, ca să știi 
că te-aş fi ajutat. Sau nu? 

Olivia abia îşi putu stăpâni lacrimile. 

-Ştiu. Ar fi trebuit să o fac. Dar Bertram... respiră greu. 
Nu voiam să atrag necazuri asupra dumneavoastră, doamnă. 

Elizabeth se strâmbă. 

- Nu, nu, surorile nu se iau cu „dumneavoastră“. O expresie 
răutăcioasă îi strânse gura. Dar sper că te simţi liberă să aduci 
necazuri pe capul lui Marwick. Nu pot spune că mi s-ar părea cel 
mai comod bărbat de luat ca soț. Dar cu siguranţă e capabil să 
aibă grijă de câţiva ticăloși. Ia zi... ești sigură că nu te răzgândeşti? 
Am putea să fugim la Waterloo, ştii - nu e niciodată prea târziu 
să ştergi putina! 

- Este destul de înfricoşător, nu-iașa? replică Oliviazâmbind. 
La prima vedere, în orice caz. Dar cred că face parte din far- 
mecul lui. 

- Hmmm. Elizabeth o studie. Foarte bine, rămânem. Dar 
trebuie să te întreb - ai văzut ziarele de dimineață, nu? 

Ea dădu din cap. Ştirile despre demisia lui Bertram ocupau 
prima pagină, alături de informaţia că fusese văzut urcându-se pe 
un vas ce pleca spre New York. 

- Da. Nu este o surpriză. 

-Va ţine ziariştii ocupați cel puţin o săptămână. Dar trebuie 
să ştii... e doar o chestiune de timp până când şi restul va ajunge 
în paginile gazetelor. Ziariştii își storc deja creierii să găsească o 
modalitate de a tipări acele scrisori fără a încălca legile referitoare 
la obscenitate. 

-Suntem pregătiţi pentru asta, rosti Olivia liniștită. 

-Dar nu te temi de consecințe? Pentru voi doi, vreau să spun. 

Olivia ridică din umeri. Alastair ţinuse să se prezinte la clubul 
său în ziua precedentă. După cum relatase, nimeni nu îndrăznise 
să nu îi întâlnească privirea. 

-Un bărbat care face publice nişte scrisori care îl arată a fi în- 
cornorat este capabil de orice. Nu este un bărbat în calea căruia 
să te pui. 

Elizabeth dădu din cap încruntată. 

- Da, sunt sigură că Marwick își va croi drum înapoi în politică 
fără probleme. Dar consecințele sociale, draga mea... vei fi ținta a 
milioane de priviri! Cel puţin pentru o vreme. Eu voi face tot ce 
pot pentru a-ți ușura viața, desigur, dar nu va fi cel mai bun mo- 
ment să anunți o căsătorie... 

Olivia râse. 

-Vrei să spui că oamenii o să vorbească. Se vor holba și vor 
şuşoti. Însă ar fi făcut-o oricum. În ochii lumii, eu sunt o bastar- 
dă, o fostă servitoare. Căsătoria noastră va fi o mezalianţă, și cu 
asta, basta. 

-Şi vei putea să înduri? Elizabeth şovăi. Eu am avut de în- 
durat o astfel de atenţie. Sunt o povară grea de dus, privirile 
celorlalți... 

Zâmbind, Olivia îi repetă ce îi spusese de curând Alastair: 

-Tot ce contează este cum ne uităm noi unul la altul. Cum mă 
uit la el. Roși şi se uită în jos, la mâinile ei, la brățara de perle pe 
care i-o dăduse. El avea dreptate, îşi dădu seama uimită: chiar se 
potrivea cu pielea ei. 

- Bun. Elizabeth se lăsă pe spate, părând impresionată. Nu aş 
fi crezut că ai o înclinaţie spre scandal, dragă. Rânji. Dar mi-am 
amintit cât de bine arăţi aranjată cum trebuie. Îi făcu semn să se 
ridice și o întoarse de umeri spre oglindă. Împreună, priviră la 
imaginea reflectată. 

De-abia se recunoscu - strălucitoare, luminoasă. Brocartul 
crem îi făcea pielea palidă să pară rozalie şi îi punea în valoare 
părul roşu aprins. 

Recunoscu senzaţia. Era frumoasă, ca atunci când o privea 
Alastair. În sfârșit, ceea ce vedea ea în oglindă se potrivea cu ce 
vedea reflectat în ochii lui. 

- Mergem? întrebă nerăbdătoare. 

La braț, ea și Elizabeth își croiră drum pe scările șerpuite. Ser- 
vitorii se aliniaseră plini de curiozitate, iar Olivia se temu să se 
uite la fețele lor, ca nu cumva vreun rânjet să îi strice acest mo- 
ment. Li se păruse derutant să o primească înapoi, dar nu ca parte 
a personalului, ci ca viitoarea lor stăpână. 

Se oţeli însă, deoarece Elizabeth avea dreptate: în zilele ce ur- 
mau, până ce scandalul era dat uitării, avea nevoie de curaj. Şi ea 
nu ducea lipsă de așa ceva. Cel mai bun politician din Anglia o 
asigurase de asta, deci trebuia să profite de ocazia de a exersa. 

Spre surprinderea ei, întâlni doar zâmbete și aprobări din 
cap — şi o singură privire mânioasă, din partea lui Vickers. Se uită 
dincolo de el şi o văzu pe bucătăreasă radiind, cu un coş în mână, 
înclinându-l ca să-i arate... Uimită, se opri. De ce îi arăta bucătă- 
reasa un coş plin cu pământ? 

Femeia ridică şugubăţ o sprânceană. 

- Trufe. Pentru micul dejun de după nuntă, doamnă. 

Olivia își aminti brusc de o găleată de pământ pe care o desco- 
perise într-o zi în bucătărie şi pe care o aruncase, considerând-o 
parte din mizeria care se instaurase în casa neîngrijită. 

- Ce este? şopti Elizabeth. Te răzgândești? Mergem la Waterloo? 

Olivia simţi o umbră de enervare — extrem de potrivită pentru 
o cumnată. Şi apoi râse. 

-Nu o să-l părăsesc pe Excelenţa Sa în faţa altarului. 

-La naiba. Bine, o să mă port frumos. 

Îşi continuară mersul fără alte întreruperi până în salonul 
oficial, unde așteptau mirele și fratele său. 

Fusese o vreme când el evitase cu înverșunare lumina. Acum 
însă, razele soarelui se revărsau prin ferestre, poleindu-l cu aur. 
Sub privirea magnetică a ochilor lui de safir, Olivia se apropie. 
Mâinile lui se aşezară peste ale ei, puternice şi stabile, mâini care 
aveau să o țină până la sfârșitul zilelor. 

Capelanul începu să vorbească. Ea de abia îl auzea. Erau numai 
ei doi în lumină. Şi când veni vremea sărutului, își întoarse faţa şi 
îi şopti la ureche: 

-E ceva ce mă nelinișteşte. 

El se retrase uimit. 

— Ce anume? 

-Am descoperit cine a furat trufele. 

- Poftim? 

-Eu am fost. Le-am aruncat, crezând că sunt gunoi. 

Alastair râse și îi luă faţa în mâini. 

-Cred că va trebui să te dau afară din slujba de jupâneasă. 
Ce noroc pe tine că ai găsit altceva! 

Şi apoi, în aplauzele lui Michael și ale lui Elizabeth, și în uralele 
servitorilor, o sărută. Olivia răspunse la sărut, cu toate că mintea 
ei se întoarse la trufe, căci Doris avea dreptate: cine ar fi mâncat 
ceva ce arăta în halul acela? 

- Fii atentă, murmură el. O sărută iarăşi, extrem de convingă- 
tor, și toate gândurile ei legate de Doris şi de trufe şi de pământ 
dispărură, lăsându-l doar pe el. 

